Въпрос за времето за въпроси H-0446/2010
до Комисията
Период на сесията: Септември II 2010
Член 116 от Правилника за дейността
Konrad Szymański
(ECR) Относно: Изпитвания и научни изследвания върху животни
В регламента относно изпитванията и научните изследвания върху животни от обхвата на алтернативите не са изключени изследвания и тестови изпитвания с използване на ембрионални стволови клетки. Това предизвиква съществени морални спорове в много от държавите-членки на ЕС, както и сред гражданите.
Моля да бъдат разяснени причините за това решение и да бъдат предоставени гаранции за зачитането на индивидуалния избор на държавите-членки в тази област съгласно принципа на субсидиарност.
