2.5.2011 B7-0282/2011 ПРЕДЛОЖЕНИЕ ЗА РЕЗОЛЮЦИЯ внесено съгласно член 120 от Правилника за дейността
относно трикове в опаковането, които въвеждат в заблуждение
Andreas Mölzer
PE459.826v01-00 B7‑0282/2011 Предложение за резолюция на Европейския парламент относно трикове в опаковането, които въвеждат в заблуждение
Европейският парламент ,
– като взе предвид член 120 от своя правилник,
A. като има предвид факта, че с Директива 2007/45/ЕО бяха отменени номиналните количества, което отчасти беше обосновано с предимства за потребителите,
Б. като има предвид, че средностатистическият потребител знае продажната цена, а не базисната цена на дадена стока, поради което не забелязва намалението на количеството при постоянна цена,
В. като изразява загриженост, че производителите на практика използват новата свобода по отношение на опаковките, за да скрият инфлацията (увеличение на цените дори до 110 %) в по-малки опаковки,
Г. като има предвид, че често се прилагат трикове при посочването на единичните цени (напр. нечетливи размери на шрифтове, несъпоставими единици и т.н.),
Д. като има предвид, че използването на въздух за изпълване на опаковката и поставянето на няколко слоя от опаковки предполагат по-голямо съдържание,
Е. като има предвид, че установената в САЩ загуба на съдържание през последните дванадесет месеца в размер на 30 % от общия пазар със сигурност е настъпила в сходна степен и в ЕС,
1. посочва, че скритата в големината на опаковките инфлация може трайно да подкопае доверието на потребителите във вътрешния пазар на ЕС;
2. счита, че единичните цени трябва да бъдат посочени точно, ясно и по начин, който позволява съпоставяне;
3. призовава Европейския парламент, Съвета и Комисията да предотвратят използването на заблуждаващи опаковки, като например трикове с използване на въздух за изпълване на опаковката, поставяне на няколко слоя от опаковки и прикрито намаляване на количеството, и при необходимост да въведат отново правилата за номиналните количества на основните хранителни продукти.
