Наградата на ЕП за кино LUX 2011
Култура
2011-10-06 - 17:39
Лауреатът на наградата LUX 2011 е филмът на Робер Гедигиан "Снеговете на Килиманджаро". Председателят на ЕП Йежи Бузек връчи на 16 ноември наградата на френския продуцент на филма по време на официална церемония в пленарната зала на Парламента в Страсбург
Трите филма, които се състезаваха през тази година за наградата на Европейския Парламент са гръцкият "Атенберг" на режисьорката Athina Rachel Tsangari, френският "Снеговете на Килиманджаро" на Robert Guédiguian и "Игра" на режисьора Ruben Östlund (Швеция, Франция, Дания).
Награденият филм ще може да разчита на финансовата подкрепа на Парламента, състояща се от субтитриране на 23-те официални езика на ЕС, включително адаптирането му за хора със зрителни и слухови увреждания, производството на 35-мм версия за всяка държава членка или помощ за издаването на DVD.
Филмът победител се избира от евродепутатите.
В това тематично досие Ви предлагаме и кратки интервюта с режисьорите на трите филма на финала.
20111006FCS28448
Интервю с продуцента на "Снеговете на Килиманджаро" Marc Bordure
Marc Bordure Marc Bordure, продуцент на филма, спечелил наградата LUX за 2011 "Снеговете на Килиманджаро", обяснява защо тази история, която се разиграва в Марсилия, е актуална за цяла Европа, за времето на интернет и за новите предизвикателства.
Как може този филм с "локална" тематика в Марсилия да е от интерес за всички европейски граждани?
В "Снеговете на Килиманджаро" се говори за универсални ценности, които са в основата на европейската идентичност. А те са свобода, равенство и братство. Това може да изглежда очевидно, но в този период на криза ние трябва да сме нащрек и да не залитнем в ксенофобия.
Какво означава наградата LUX за Вас?
Ако искам да видя полски филм във френско кино, това все още е много трудно. Наградата LUX ще позволи по-голямо разпространение на филма. Субтитри на филма на 23-те официални езици на ЕС ще събуди интереса на местните дистрибутори! Насърчаването и разпространението са много важни за кино индустрията днес.
Как европейските институции могат да подкрепят киното в Европа?
Много е направено вече. Системата на копродукции работи доста добре и като френски продуцент, аз съм ко-продуцирал филми с ирландски, шведски и грузински партньори. Така или иначе ние трябва да инвестираме повече в кино и в разпространението на филми. И да бъдем внимателен с данъчния дъмпинг. (б.р. нелоялно привличане на инвестиции с по-ниски данъци).
"Снеговете на Килиманджаро" получи наградата за кино на ЕП LUX 2011
Лауреатът на наградата LUX 2011 е филмът на Робер Гедигиан "Снеговете на Килиманджаро". Председателят на ЕП Йежи Бузек връчи днес наградата на френския продуцент на филма по време на официална церемония в пленарната зала на Парламента в Страсбург. Филмът разглежда различните несправедливости, пледира за повече толерантност, като същевременно поставя под въпрос политическите и синдикални борби.
" Attenberg" на Athina Rachel Tsangari (Гърция) et " Play " de Ruben Östlund (Швеция, Франция и Дания) бяха другите два филма в кратката селекция, които се бориха за наградата. При връчването на наградата, Йежи Бузек подчерта, че " Наградата за кино на Европейският парламент - наградата LUX, ни служи като напомняне, че това, което ни обединява, е по-силно от онова, което ни разделя. Тя ни напомня, че ценностите, свободите и дори самокритиката, които споделяме, си заслужават да се борим за тях. Тя също така ни напомня, че няма нищо, за което европейските филми да завиждат на не-европейските продукции ." По време на церемонията, продуцентът на филма предаде думите на Робер Гедигиан: " Ценностите на Европа, за мен, са свързани с идеята за Републиката - тази Република, която Жан Жорес, под чиято егида е поставен филмът, наричаше "социална република": свобода, равенство и братство са качествата, които Европа трябва също да защитава [...] Моля ви, не изоставяйте бедните хора на Виктор Юго, друга фигура-покровител на филма и на Европа, в 'ледената вода на егоистичната сметка' ." Наградата LUX се присъжда ежегодно от Европейския парламент на филми, които разглеждат основополагащите ценности на европейската идентичност, разкриват европейското културно разнообразие или допринасят за дебата върху интеграционните процеси в ЕС. Спечелилият филм ще получи субсидия от Европейския парламент в размер от 90 000 евро за субтитриране на 23-те официални езици на Европейския съюз, включително адаптирането му за хора със зрителни и слухови увреждания, както и за изработването на 35-мм или дигитална версия за всяка страна от ЕС. От своето създаване през 2007 г., наградата LUX беше присъдена на " На прага на Рая " на Фатих Акин (2007 г.), " Мълчанието на Лорна" на Жан-Пиер и Люк Дарден (2008 г.), " Добре дошли" на Филип Лиорет (2009 г.) и " Чужденката" на Фео Аладаг. Подкрепата на Европейския парламент за европейското кино се изразява също и в приемането на специфично законодателство, което да насърчава разнообразието и достъпа до кино творби. В този контекст, депутатите приеха днес доклад по собствена инициатива на Piotr Borys относно киното в дигиталната епоха. В него ЕП призовава за адекватни инструменти и средства за подпомагане на производството и разпространението, особено на малките независими киносалони, в прехода към цифров формат. На линка по-долу можете да намери те подробна информация относно доклада. Интернет страница на наградата Прессъобщение относно доклада "Европейското кино в цифровата ера" Фотогалерия
Ruben Östlund, номиниран за наградата за филма си "Игра"
Филмът "Игра" В "Игра" ("Play") режисьорът Östlund изследва живота на банда и ролевата игра на участници в реални случаи на тормоз на младежи в Гьотеборг, Швеция. Режисьорът е носител на наградата за късометражен филм(Incident by a Bank ) на Берлинския филмов фестивал 2010.
Можете ли да опишете филма си с няколко думи?
Филмът е вдъхновен от автентични събития между 2006 и 2008 г. в Гьотеборг. Видях статия в местния вестник за обир. Интересното беше, че крадците бяха тъмнокожи и много млади. Това стана отправната точка на филма: пет тъмнокожи момчета ограбва три бели момчета. Моите собствените чувства по отношение на статията бяха много противоречиви. Направих някои проучвания за случая: четох документи по делото, разговарях с престъпниците и жертвите. Интересното бе, че извършителите са знаели, че използвайки образа на тъмнокожа могат да вдъхнат страх в своите жертви.
Кой беше най-силният момент по време на снимане на филма?
Бяхме във Венеция за прожекция на филма за наградата LUX. При излизане от едно такси лодка разпознах в един тъмнокож мъж актьор от филма "Натрапникът". Приближих се до него и го заговорих на английски език. Той ме попита откъде съм и аз му отговорих: "Швеция". Тогава той на перфектен норвежки ми каза: "Аз съм от Норвегия!".
За мен това е важен пример, че днес не можем да съдим по нещата по външния им вид и може би в определенапериод от време тези "разграничавания" ще изчезнат за добро. На това се опитвам да акцентирам и във филма.
Какво си помислихте, когато видяхте филма монтиран и готов?
Като цяло винаги съм доста доволен от резултата. Гледам на филмите си като на деца, може да има някои детайли, които не ми харесват, но аз си ги обичам.
Последният филм, който гледахте?
"Натрапникът" от Роджър Корман (1962).
Последната книга, която прочетохте?
Една книга от френския писател Мишел Уелбек. Харесвам работата му.
Кой европейски град ще бъде декор на следващия Ви филм?
Следващият ми филм ще е за туризъм, така че ще се проведе в туристически курорти, фериботи, автобуси, в определени моменти дори във френските Алпи. Така, че няма да има много градски пейзажи.
Вашият девиз като режисьор.
Имам един стар приятел, който винаги се опитва да намери нещо, срещу което да се бори. Предполагам, че и аз правя това, да разчупвам конвенции и да нося положителна енергия. Повече за режисьора
Robert Jules Guédiguian, номиниран за филма "Снеговете на Килиманджаро"
Снеговете на Килиманджаро Robert Jules Guédiguian е френски режисьор. Баща му е арменец, работник на доковете на Марсилия. Той рано започва да се занимава с политически въпроси и за известно време е бил член на Френската комунистическа партия. "Снеговете на Килиманджаро" ("Les neiges дю Kilimandjaro") разказва за Мишел и Мари-Клер, чието щастие е разбито, когато двама въоръжени и маскирани мъже ги нападат и открадват парите им, спестени за пътуване до Килиманджаро.
Можете ли да опишете филма си в три думи?
Вярност, солидарност и морал.
Най- силният момент по време на снимките?
Снимахме работна сцена на доковете на Марсилия. На това място, това е нещо, което се случва много често. Имах чувството, че не правим кино, а това е самият живот.
Какво си помислихте първият път, когато видяхте филма готов?
Бях много доволен от работата си по моя свят: Марсилия, света на работниците.
Последният филм, който гледахте?
Habemus Papam от Nanni Moretti (2011). Това е чудесен начин да се разсъждава относно властта.
Последната книга, която прочетохте?
"Една жена бяга от една вест" на Дейвид Гросман (2009).
В кой град на Европа искате да снимате?
Рим. Това за мен е градът на Pier Paolo Pasolini, Antonio Gramsci, на Италианската комунистическа партия и на Седемдесетте години.
Вашият девиз като режисьор.
Никакви отстъпки. Още за филма
Athina Rachel Tsangari за "Атенберг"
Атенберг Athina Rachel Tsangari е гръцка актриса и режисьор. Номинира за филма "Атенберг" ("Attenberg"), който проследява живота на 23-годишната Марина, която живее край морето с баща си - архитект. Тя наблюдава хората от известно разстояние, тъй като ги смята за странни и се сблъсква с някои предизвикателства на хората около нея.
Можете ли да опишете филма си с три думи?
Сър Дейвид Атънбъро.
Кой бе най-силният момент по време на снимките?
Първият път, когато камерата се задвижи на снимачната площадка и аз осъзнах: ние сме на път да направим филм.
Какво си помислихте, когато видяхте филма готов?
О, какво направих?
Последният филм, който гледахте?
"Мрежа" на Сидни Лъмет (1976).
Последната книга, която прочетохте?
The Stars My Destination (1956) на американския писател Алфред Бестер.
Какво може да ви подразни в един филм?
Псевдохуманизмът.
В кой европейски град бихте искали да снимате?
Атина. Защото това е военна зона в изчезваща страна.
Какъв е следващият Ви проект?
Sci-Fi комична трагедия.
Вашият девиз?
По-добре късно, отколкото никога. Повече за филма
Наградата на ЕП за кино: 10-те филма от официалната селекция за 2011
10-те филма, които ще се състезават тази година за наградата на Европейския парламент за кино LUX, бяха представени в рамките на 46-ия международен филмов фестивал в Карлови Вари. Победителят ще бъде обявен през ноември и ще получи финансовата подкрепа на Парламента, състояща се от субтитриране на филма на 23-те официални езика на ЕС.
10-те филма бяха обявени от евродепутатката Olga SEHNALOVÁ, носителката на наградата LUX за миналата година, режисьорската на Die Fremde Feo ALADAG, както и главната изпълнителка във филма, актрисата Sibel KEKILLI, както и от заместник-директора на фестивала в Карлови вари Eva ZAORALOVÁ.
10-те филма, които ще се състезават за наградата LUX за тази година са:
A Torinói lói на режисьора Bela Tarr (Унгария, Франция, Швейцария, Германия)
Attenberg на Athina Rachel Tsangari (Гърция)
Essential Killing на Jerzy Skolimowski (Полша, Норвегия, Ирландия, Унгария)
Habemus Papam на Nanni Moretti (Италия, Франция)
Le Havre на Aki Kaurismäki (Финландия, Франция, Германия)
Les neiges du Kilimandjaro на Robert Guédiguian (Франция)
Morgen на Marian Crisan (Франция, Румъния, Унгария)
Mistérios de Lisboa на Raúl Ruiz (Португалия)
Pina на Wim Wenders (Германия, Франция, Великобритания)
Play на Ruben Östlund (Швеция, Франция, Дания)
Наградата демонстрира ангажираността на ЕП към европейското кино
Наградата LUX (от лат. светлина) е учредена през 2007 г. като символ на ангажираността на ЕП към европейската филмова индустрия и неговата креативност. Независимо от това какви личностни, исторически или социални въпроси разглежда, всеки филм от официалната селекция на наградата отразява живота на европейските граждани, техните вярвания, убеждения и тревоги, търсенето на идентичност...
Както и предишните лауреати - Auf der anderen Seite (2007), Le silence de Lorna (2008), Welcome (2009), Die Fremde (2010) победителят за 2011 г. ще може да разчита на финансовата подкрепа на Парламента, състояща се от субтитриране на 23-те официални езика на ЕС, включително адаптирането му за хора със зрителни и слухови увреждания, производството на 35-мм версия за всяка държава членка или помощ за издаването на DVD.
Селекция и критерии
Критериите за селекция на Наградата LUX 2010 са следните: филмова творба, (включително анимация и документални ленти), разглеждаща основополагащите ценности на европейската идентичност, разкриваща европейското културно разнообразие или допринасяща за дебата върху интеграционните процеси в ЕС. Минималното времетраене на творбите трябва да е 60 минути; те трябва да са продуцирани или ко-продуцирани в страни, участващи в програмата MEDIA (ЕС, Хърватия, Исландия, Лихтенщайн, Норвегия и Швейцария) и да са излезли на екран за първи път между 31 май 2010 и 1 юни 2011 г.
Всяка година специализирано жури определя десетте филма за официалната селекция. Какво предстои? 26 юли : обявяване на тримата финалисти в Рим на пресконференция по повод фестивала във Венеция 31август-10 септември : прожекции на трите филма по време на фестивала във Венеция Октомври/ноември : прожекции в Европейския Парламент Средата на ноември : Обявяване на победителя и Церемония по награждаването Наградата LUX Наградата за 2010
Три филма на финала за наградата "LUX"
Наградата за европейско кино ще бъде връчена през ноември Трите филма, които ще се състезават през тази година за наградата на Европейския Парламент за европейско кино, са гръцкият "Атенберг" на режисьорката Athina Rachel Tsangari, френският "Снеговете на Килиманджаро" на Robert Guédiguian и "Игра" на режисьора Ruben Östlund (Швеция, Франция, Дания).
Трите филма бяха обявени по време на Дните на Венеция, които се провеждат в рамките на Международния филмов фестивал в италианския град. Трите филма ще бъдат прожектирани на фестивала от 31 август до 9 септември.
Филмите - финалисти
"Атенберг" ("Attenberg") проследява живота на 23-годишната Марина, която живее край морето с баща си - архитект. Тя наблюдава хората от известно разстояние, тъй като ги смята за странни и се сблъсква с някои предизвикателства на хората около нея.
"Снеговете на Килиманджаро" ("Les neiges дю Kilimandjaro") разказва за Мишел и Мари-Клер, чието щастие е разбито, когато двама въоръжени и маскирани мъже ги нападат и открадват парите им, спестени за пътуване до Килиманджаро.
В "Игра" ("Play") режисьорът Östlund изследва живота на банда и ролевата игра на участници в реални случаи на тормоз на младежи в Гьотеборг, Швеция.
Какво следва?
Евродепутатите ще имат възможност да видят филмите през октомври и началото на ноември, след което те ще гласуват. Победителят ще бъде обявен на 16 ноември и наградата ще бъде връчена на специална церемония в Страсбург. Страница на наградата Наградата на ЕП за кино: 10-те филма от официалната селекция за 2011
Наградата LUX във Венеция
На червения килим на фестивала евродепутатите се срещат с номинираните за наградата. Победителят ще получи субтитри на 23 езика - материал на EuroparlTV.
BG
1
PHOTO
20111006PHT28467.jpg
BG
2
PHOTO
20111111PHT31227.jpg
BG
3
PHOTO
20111111PHT31225.jpg
BG
4
LINK
http://www.luxprize.eu/v1/
BG
5
LINK
/en/pressroom
BG
6
LINK
http://www.flickr.com/photos/european_parliament/sets/72157628016686327/show/
BG
7
PHOTO
20111006PHT28475.jpg
BG
8
LINK
http://cineuropa.org/2011/vd.aspx?t=video&l=en&did=210101
BG
9
PHOTO
20111006PHT28479.jpg
BG
10
LINK
http://cineuropa.org/2011/vd.aspx?t=video&l=en&did=210100
BG
11
PHOTO
20111006PHT28477.jpg
BG
12
LINK
http://cineuropa.org/ffocusvideo.aspx?lang=en&treeID=2284&documentID=209878
BG
13
PHOTO
20110701PHT23167.jpg
BG
14
LINK
http://www.luxprize.eu
BG
16
PHOTO
20110712PHT23858.jpg
BG
17
LINK
http://www.luxprize.eu/v1/three-films-to-compete-for-the-lux-prize-2011.html
BG
19
EPTVPHOTO
20111006PHT28473.jpg
BG
20
EUROPARL-TV
http://www.europarltv.europa.eu/swf/EmbedPlayer.swf?vid=c55f29ec-91fb-4fae-9e1e-9f6300a38dc6&cid=00000000-0000-0000-0000-000000000000&lang=bg&bitrate=512&loop=off&autoplay=off&startVolume=medium&showTitle=on&showBottom=off
-//EP//TEXT IM-PRESS 20101025FCS89975 0 NOT XML V0//BG
-//EP//TEXT IM-PRESS 20110701STO23122 0 NOT XML V0//BG
-//EP//DTD IM-PRESS 20050901 FEA DOC XML V0//EN
-//EP//STYLESHEET IM-PRESS 20050901 FEA DOC XML V0//EN
