Европейският парламент прие нови правила за употребата на пестициди
Обществено здраве
2009-01-13 - 14:29
ЕП прие днес два законодателни текста, които ще заместят сега действащите правила за пестицидите. С тях се увеличава броят на наличните пестициди в държавите-членки, като същевременно се забранява използването на някои силно токсични вещества. Забранява се също въздушното пръскане на пестициди, както и тяхното използване в близост до паркове и детски площадки, като същевременно се вземат мерки за защита на водната среда и на питейната вода.
Днес депутатите от ЕП приеха с голямо мнозинство споразумението на второ четене между Парламента и Съвета относно регламента за пускане на пазара на продукти за растителна защита, както и компромиса по директивата за устойчиво използване на пестицидите.
Забрана на токсичните химически вещества
Основните елементи на регламента относно производството и одобрението на продукти за растителна защита са следните:
Списък на "активните вещества" (химическите съставки на пестицидите) ще бъде създаден на ниво ЕС. След това пестицидите ще бъдат одобрявани на национално ниво на базата на този списък.
Някои силно токсични химикали (и най-вече тези, които са канцерогенни, мутагенни или с токсично действие върху репродукцията, както и тези, които нарушават функциите на ендокринната система) ще бъдат забранени, освен ако техните въздействия са незначителни.
Ако дадено вещество е необходимо за борба със сериозна опасност за здравето на растенията, то може да бъде разрешено за период от 5 години, дори и ако не отговаря изцяло на критериите за безопасност.
Продуктите, съдържащи опасни вещества (които се предвижда да бъдат заменени), трябва да бъдат сменени с други такива, ако съществуват по-безопасни алтернативи. Депутатите успяха да постигнат и по-кратък период за тяхната замяна - 3 вместо първоначално предвидените 5 години.
Веществата, които вредят на пчелите, ще бъдат забранени.
Производителите и потребителите на пестициди ще се ползват от следните предимства след влизането в сила на новото законодателство:
Държавите-членки ще могат да разрешават продукти за растителна защита на национално ниво или чрез взаимно признаване. ЕС ще бъде разделен на три зони (северна, централна и южна), като взаимното признаване ще бъде основното правило във всяка една от тези зони. По този начин производителите по-лесно ще получават одобрение за техните продукти в държавите, влизащи в дадена зона, като същевременно по-голям брой пестициди ще бъде на разположение на потребителите. Депутатите същевременно успяха да вкарат текст, според който държавите-членки могат да забранят даден продукт на своя територия при наличие на особени екологични или селскостопански обстоятелства.
Срокът за одобрение на продуктите ще бъде ускорен, тъй като държавите-членки трябва да решат относно взаимното признаване в рамките на 120 дни. Досега такъв срок не съществуваше.
Новият регламент ще замени постепенно настоящото европейско законодателство. Пестицидите, които в момента са на пазара съгласно сегашните правила, ще могат да бъдат използвани до изтичане на валидността на разрешителното им. По този начин няма да се наложи внезапно и масово изтегляне от пазара на продукти, които в момента са в продажба. Споразумението със Съвета се основава на научна оценка от Шведската агенция за химикалите, според която около 22 опасни субстанции ще бъдат изтеглени от пазара в резултат на новите критерии за безопасност.
Докладчик на ЕП по този регламент е Hiltrud Breyer (Зелени/ЕСА, Германия).
Намаляване на използваните количества пестициди
Основните елементи от директивата за устойчиво използване на пестицидите, по която докладчик на ЕП е Christa Klaß (ЕНП-ЕД, Германия), са следните:
Въвежда се принципът за "интегрирано управление на вредителите", т.е. насърчаване на нехимични методи за растителна защита (като редуване на културите), които да бъдат използвани като алтернатива на пестицидите.
Държавите-членки трябва да приемат национални планове за действие, които да определят количествени цели, мерки и графици за намаляване на рисковете и последствията за човешкото здраве и околната среда от използването на пестициди.
Въздушното пръскане на пестициди по културите ще бъде забранено по принцип, като ще се допуска изключение за случаи, специално одобрени от властите. Няма да се разрешава пръскане в близост до жилищни райони.
Държавите-членки трябва да осигурят подходящи мерки за защита на водната среда и на питейната вода от въздействието на пестицидите. Тези мерки включват създаването на буферни зони за защита на водните организми и на зони за защита на повърхностните и подземните води, използвани за снабдяване с питейна вода. В тези зони ще бъде забранено използването и складирането на пестициди. Ще бъдат създадени и защитени зони около пътищата и железопътната инфраструктура.
Парламентът и Съветът постигнаха съгласие относно забраната за използване на пестициди или свеждането им до минимално ниво на определени места, които се използват от обществеността или от уязвими групи от населението, като паркове, обществени градини, спортни площадки и площадки за отдих, училищни и детски площадки и в близост до здравни заведения.
Директивата трябва да бъде приведена в сила от държавите-членки до началото на 2011 г.
A6 -0444/2008
Доклад относно общата позиция на Съвета с оглед приемане на регламент на Европейския парламент и на Съвета относно пускането на пазара на продукти за растителна защита и за отмяна на Директиви 79/117/EИО и 91/414/EИО на Съвета, докладчик: Hiltrud Breyer (Зелени/ЕСА, Германия)
A6-0443/2008
Доклад относно общата позиция на Съвета с оглед приемане на директива на Европейския парламент и на Съвета за създаване на рамка за действие на Общността за постигане на устойчиво използване на пестицидите, докладчик: Christa Klaß (ЕНП-ЕД, Германия)
Процедура за съвместно вземане на решение (второ четене)
Дебат: 12 януари 2009 г.
Гласуване: 13 януари 2009 г.
20090112IPR45936 Приетият текст, разискванията, резултатите от гласуванията и поименните гласувания на докладите относно правилата за пестицидите ще намерите на този линк Процедурно досие относно общата позиция на Съвета с оглед приемане на регламент на Европейския парламент и на Съвета относно пускането на пазара на продукти за растителна защита и за отмяна на Директиви 79/117/EИО и 91/414/EИО на Съвета Процедурно досие относно общата позиция на Съвета с оглед приемане на директива на Европейския парламент и на Съвета за създаване на рамка за действие на Общността за постигане на устойчиво използване на пестицидите Евродепутатите обсъждат ограничаване на използването на пестициди Sustainable Use of Pesticides EP-Council compromise text on sustainable use of pesticides (Klass report) EP-Council compromise text on plant protection products (Breyer report)
BG
2
LINK
/oeil/FindByProcnum.do?lang=en&procnum=COD/2006/0136
BG
3
LINK
/oeil/FindByProcnum.do?lang=en&procnum=COD/2006/0132
BG
5
LINK
http://ec.europa.eu/environment/ppps/home.htm
BG
6
MULTIMEDIA
20090108MLT45660.doc
BG
7
MULTIMEDIA
20090108MLT45654.doc
-//EP//TEXT TA P6-TA-2009-0010 0 NOT XML V0//BG
-//EP//TEXT IM-PRESS 20090108STO45590 0 NOT XML V0//BG
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
