ОКОНЧАТЕЛЕН
A6-0108/2007
30.3.2007
ДОКЛАД
относно освобождаването от отговорност във връзка с изпълнението на общия бюджет на Европейския съюз за финансовата 2005 година
(C6‑0466/2006 – 2006/2072(DEC))
Раздел II – Съвет
Комисия по бюджетен контрол
Докладчик:
Daniel Caspary
PR_DEC_Other
PE 382.612v02-00
СЪДЪРЖАНИЕ
1. ПРЕДЛОЖЕНИЕ ЗА РЕШЕНИЕ НА ЕВРОПЕЙСКИЯ ПАРЛАМЕНТ.............................3
2. ПРЕДЛОЖЕНИЕ ЗА РЕЗОЛЮЦИЯ НА ЕВРОПЕЙСКИЯ ПАРЛАМЕНТ......................5
PROCEDURE………………………………………………………………………………….8
1. ПРЕДЛОЖЕНИЕ ЗА РЕШЕНИЕ НА ЕВРОПЕЙСКИЯ ПАРЛАМЕНТ
относно освобождаването от отговорност във връзка с изпълнението на общия бюджет на Европейския съюз за 2005 финансова година, раздел II -Cъвет
( C6‑0466/2006 - 2006/2072(DEC) )
Европейският парламент ,
– като взе предвид общия бюджет на Европейския съюз за 2005 финансова година
OВ L 60, 8.5.2005 г.стр. 1. ,
– като взе предвид окончателните годишни отчети на Европейските общности за 2005 финансова година – том I ( C6‑0466/2006 ),
– като взе предвид годишния доклад на Съвета до органа, който взема решение за освобождаване от отговорност във връзка с изпълнението на бюджета, относно извършените през 2005 г. вътрешни одити (COM),
– като взе предвид годишния доклад на Сметната палата относно изпълнението на бюджета за 2005 финансова година
OВ C 263, 31.10.2006 г., стр. 1 и специалните доклади на Сметната палата, заедно с отговорите на институциите, предмет на одит
OВ C 263, 31.10.2006 г., стр. 1. ,
– като взе предвид декларацията за достоверност и точност на отчетите и за законосъобразност и правилност на извършените операции, представена от Сметната палата съгласно член 248 на Договора за ЕО
OВ C 263, 31.10.2006 г., стр. 10. ,
– като взе предвид член 272, параграф 10 и членове 274, 275 и 276 от Договора за ЕО,
– като взе предвид Регламент на Съвета (EО, Eвратoм) № 1605/2002 от 25 юни 2002 г. относно финансовия регламент, приложим за общия бюджет на Европейските общности
OВ L 248, 16.9.2002, стр. 1. Регламент, изменен с Регламент (EО, Евратом) № 1995/2006 (OВ L 390, 30.12.2006 г., стр. 1). , и по-специално членове 50, 86, 145, 146 и 147 от него,
– като взе предвид член 71 и приложение V от своя правилник,
– като взе предвид доклада на комисията по бюджетен контрол и становищата на другите заинтересовани комисии ( A6‑0108/2007 ),
1. освобождава генералния секретар на Съвета от отговорност във връзка с изпълнението на бюджета на Съвета за 2005 финансова година;
2. представя своите забележки в следващата по-долу резолюция;
3. възлага на своя председател да предаде настоящото решение, както и резолюцията, която е неразделна част от него, на Съвета, Комисията, Съда на Европейските общности, Сметната палата, Европейската инвестиционна банка и националните и регионални институции за одит на държавите-членки, и да осигури публикуването им в Oфициален вестник на Европейския съюз (серия L).
2. ПРЕДЛОЖЕНИЕ ЗА РЕЗОЛЮЦИЯ НА ЕВРОПЕЙСКИЯ ПАРЛАМЕНТ
съдържащо забележките, които са неразделна част от решението за освобождаване от отговорност във връзка с изпълнението на общия бюджет на Европейския съюз за 2005 финансова година, раздел II – Cъвет
( C6‑0466/2006 – 2006/2072(DEC) )
Европейският парламент ,
– като взе предвид общия бюджет на Европейския съюз за 2005 финансова година
OВ L 60, 8.5.2005 г.стр. 1. ,
– като взе предвид окончателните годишни отчети на Европейските общности за 2005 финансова година – том I ( C6‑0466/2006 ),
– като взе предвид годишния доклад на Съвета до органа, който взема решение за освобождаване от отговорност във връзка с изпълнението на бюджета, относно извършените през 2005 г. вътрешни одити (COM),
– като взе предвид годишния доклад на Сметната палата относно изпълнението на бюджета за 2005 финансова година
OВ C 263, 31.10.2006 г., стр. 1 и специалните доклади на Сметната палата, заедно с отговорите на институциите, предмет на одит
OВ C 263, 31.10.2006 г., стр. 1. ,
– като взе предвид декларацията за достоверност и точност на отчетите и за законосъобразност и правилност на извършените операции, представена от Сметната палата съгласно член 248 на Договора за ЕО
OВ C 263, 31.10.2006 г., стр. 10. ,
– като взе предвид член 272, параграф 10 и членове 274, 275 и 276 от Договора за ЕО,
– като взе предвид Регламент на Съвета (EО, Eвратoм) № 1605/2002 от 25 юни 2002 г. относно финансовия регламент, приложим за общия бюджет на Европейските общности
OВ L 248, 16.9.2002, стр. 1. Регламент, изменен с Регламент (EО, Евратом) № 1995/2006 (OВ L 390, 30.12.2006 г., стр. 1). , и по-специално членове 50, 86, 145, 146 и 147 от него,
– като взе предвид член 71 и приложение V от своя правилник,
– като взе предвид доклада на комисията по бюджетен контрол и становищата на другите заинтересовани комисии ( A6‑0108/2007 ),
1. отбелязва, че през 2005 г. Съветът е разполагал с бюджетни кредити за поети задължения в размер на общо 588 182 640,52 евро, от които са използвани 96,69 %;
2. отбелязва, че след въвеждането на счетоводния принцип на начисляване, считано от 1 януари 2005 г., финансовите отчети на Съвета показват положителен икономически резултат в размер на 19 386 891,40 евро и еднакъв размер (398 520 004,03 евро) на активи и пасиви;
3. изразява съжаление, че, за разлика от други институции, по силата на джентълменското споразумение и при отсъствие на съответстващо изискване във финансовия регламент, Съветът не представя на Европейския парламент годишен доклад за дейността; приканва Съвета да преразгледа решението си да не публикува доклад за дейността, който би предоставил по-голяма отчетност пред широката общественост и/или данъкоплатците;
4. посочва заключението на Европейската сметна палата (параграф 10.11), че реформираната система на Съвета за възстановяване на пътните разноски на представители на членове на Съвета е довела до значително намаляване на административното бреме, но същевременно не са извършени достатъчни проверки относно действителността на отчетите на държавите-членки, преди изплащането на вноската за м. юли 2005 г.;
5. отбелязва, че, по отношение на разноските за командировки на представители на членове на Съвета, вътрешният одитор подчертава в годишния си доклад необходимостта от повече прозрачност по отношение на това кои заседания отговарят на критериите за възстановяване на разноски и по отношение на подлежащите на възстановяване разноски, и отправя препоръка за създаване на работна група, която да проучи тези въпроси;
6. отбелязва отговора на Съвета до Сметната палата, че въз основа на доклад на службата за вътрешен одит на Съвета относно функционирането на новата система за пътни разноски на представители на членове на Съвета една година след въвеждането й през 2004 г., понастоящем секретариатът на Съвета извършва преглед на системата; отбелязва, че сега всяка делегация получава от секретариата на Съвета ограничен бюджет с таван;
7. припомня, че секретариатът на Съвета е изразил нежелание да отговори официално на въпросник, изпратен до всички институции (включително Европейския парламент), относно използването на служебни автомобили, като се е позовал на разпоредбите на джентълменското споразумение от 1970 г. (резолюция, записана в протокола от заседанието на Съвета от 22 април 1970 г.);
8. изтъква, че по отношение на раздела на бюджета за Европейския парламент горепосоченото джентълменско споразумение предвижда, че:
„Съветът се задължава да не внася изменения в прогнозните разходи на Европейския парламент. Това задължение е обвързващо единствено доколкото прогнозните разходи не противоречат на разпоредбите на Общността, по-конкретно по отношение на Правилника за длъжностните лица на Европейските общности и Условията за работа на другите служители, както и седалищата на институциите”;
9. счита, че предвид датата на подписване на споразумението и същественото между използваните формулировки и вложеното в тях значение или тълкуването им, джентълменското споразумение може би се нуждае от преразглеждане;
10. счита, че настоящият компромис, състоящ се в неофициален диалог между Съвета, председателя на компетентната комисия и докладчика, трябва да се разшири и да включва по един член от всяка политическа група; възлага на своята компетентна комисия да започне преговори със Съвета с оглед своевременно преразглеждане на условията за провеждане на неофициален диалог преди следващата процедура за освобождаване от отговорност;
11. отбелязва, че в своя специален доклад № 9/2006 Сметната палата е установила, че през 2005 г. разходите за страница превод в Съвета са били 276 евро (спрямо 194 евро в Комисията и 119 евро в Европейския парламент); отбелязва, че тази разлика отчасти се обяснява с постигнатия от секретариата на Съвета успех в намаляването на броя и обема на документите, които се изпращат за превод, и със съставянето на списък с основни документи, и че Съветът планира своевременно съществено да намали броя на преводаческия персонал;
12. призовава за максимална прозрачност в областта на общата външна политика и политиката за сигурност (ОВППС); изисква от Съвета да следи в бюджета на Съвета да няма оперативни разходи в областта на ОВППС, в съответствие с точка 42 от Междуинституционалното споразумение от 17.05.2006 г. между Европейския парламент, Съвета и Европейската комисия относно бюджетната дисциплина и доброто финансово управление; запазва правото си да вземе необходимите мерки, в случай на нарушение на споразумението;
PROCEDURE
Title
Discharge for 2005 - Council
Procedure number
C6-0466/2006 - 2006/2072(DEC)
Committee responsible Date authorisation announced in plenary
CONT 14.12.2006
Referral for opinion - date announced in plenary
14.12.2006
Rapporteur(s) Date appointed
Daniel Caspary 20.4.2006
Previous rapporteur(s)
Nils Lundgren
Discussed in committee
29.1.2007
27.2.2007
Date adopted
27.3.2007
Result of final vote
+
-
0
23
Members present for the final vote
Jean-Pierre Audy, Inés Ayala Sender, Herbert Bösch, Paul van Buitenen, Mogens N.J. Camre, Paulo Casaca, Petr Duchoň, Ingeborg Gräßle, Dan Jørgensen, Bogusław Liberadzki, Nils Lundgren, Marusya Ivanova Lyubcheva, Edith Mastenbroek, Jan Mulder, Francesco Musotto, Ovidiu Ioan Silaghi, Bart Staes, Alexander Stubb, Kyösti Virrankoski
Substitute(s) present for the final vote
Daniel Caspary, Christopher Heaton-Harris, Edit Herczog, Petre Popeangă, Gabriele Stauner
Substitute(s) under Rule 178(2) present for the final vote
Date tabled
30.3.2007
Comments (available in one language only)
