Въпрос с искане за писмен отговор E-000786/2012
до Комисията (зам.-председател / върховeн представител)
Член 117 от Правилника за дейността
Roberta Angelilli (PPE) , Gianni Pittella (S&D) , Gabriele Albertini (PPE) , Sonia Alfano (ALDE) , Alfredo Antoniozzi (PPE) , Raffaele Baldassarre (PPE) , Paolo Bartolozzi (PPE) , Mario Borghezio (EFD) , Frieda Brepoels (Verts/ALE) , Antonio Cancian (PPE) , Lara Comi (PPE) , Leonidas Donskis (ALDE) , Kinga Gál (PPE) , Lidia Joanna Geringer de Oedenberg (S&D) , Mikael Gustafsson (GUE/NGL) , Salvatore Iacolino (PPE) , Philippe Juvin (PPE) , Filip Kaczmarek (PPE) , Othmar Karas (PPE) , Tunne Kelam (PPE) , Seán Kelly (PPE) , Giovanni La Via (PPE) , Vytautas Landsbergis (PPE) , Eva Lichtenberger (Verts/ALE) , Monica Luisa Macovei (PPE) , Thomas Mann (PPE) , Erminia Mazzoni (PPE) , Clemente Mastella (PPE) , Claudio Morganti (EFD) , Tiziano Motti (PPE) , Cristiana Muscardini (PPE) , Kristiina Ojuland (ALDE) , Mariya Nedelcheva (PPE) , Alfredo Pallone (PPE) , Aldo Patriciello (PPE) , Mario Pirillo (S&D) , Niccolò Rinaldi (ALDE) , Raül Romeva i Rueda (Verts/ALE) , Licia Ronzulli (PPE) , Anna Rosbach (ECR) , Oreste Rossi (EFD) , Matteo Salvini (EFD) , Amalia Sartori (PPE) , Giancarlo Scottà (EFD) , Marco Scurria (PPE) , Joanna Senyszyn (S&D) , Debora Serracchiani (S&D) , Sergio Paolo Frances Silvestris (PPE) , Joanna Katarzyna Skrzydlewska (PPE) , Peter Šťastný (PPE) , Gianluca Susta (S&D) , Rui Tavares (Verts/ALE) , Ramon Tremosa i Balcells (ALDE) , Giommaria Uggias (ALDE) , Manfred Weber (PPE) , Andrea Zanoni (ALDE) , Keith Taylor (Verts/ALE) , Jarosław Leszek Wałęsa (PPE) и László Tőkés (PPE)
(1 февруари 2012 г.)
Относно: VP/HR — Тибет: нарушаване от китайските власти на човешките права и свободата на изразяване на мнение спрямо народа на Тибет
Само за последните шест месеца не по-малко от 15 тибетски будисти, повечето от тях монаси, са се запалили на обществени места, като са си причинили ужасни наранявания или дори смърт при запалването, с цел да привлекат вниманието на световната общественост към агресивната политика на Китай спрямо Тибет и драматичните събития там.
По време на последния инцидент, четиридесетгодишен монах, който ръководел сиропиталище в Дарланг, се запалил след като се залял с керосин. Въпреки това, на подобни действия на отчаяние китайските власти отговарят чрез полицейски ограничения и засилен контрол, а в същото време самоубийствата и опитите за самоубийства се определят от китайските власти като актове на тероризъм, подбудени от Далай Лама. В допълнение към полицейските мерки за налагане на ограничения, китайските власти въвеждат ускорени задължителни програми за „патриотично допълнително обучение“ на монаси, т.е. принудително втълпяване на доктрини от китайската история, за да се изкорени тибетската култура и религиозна идентичност.
Във връзка с това, би ли съобщил заместник-председателят/върховният представител: 1.
По какъв начин възнамерява да се справи с дълготрайния проблем на повтарящи се нарушения на човешките права в Тибет? 2.
Какви действия могат да бъдат предприети от името на тибетския народ за защита на неговата свобода на изразяване? 3.
Какви действия могат да бъдат предприети за да се гарантира, че Китай ще спазва Всеобщата декларация за правата на човека? 4.
Какво е положението на отношенията ЕС—Китай—Тибет? 5.
Съществуват ли програми на ЕС в подкрепа на тибетския народ?