Призив към Полша да не приема закона против "хомосексуалната пропаганда" в училищата
Основни права
2007-04-26 - 15:32
След дебат в пленарна зала за развитието на хомофобията в Европа ЕП прие резолюция, с която изрази загрижеността си от решението на полския министър на образованието да предложи нов закон, който ще наказва "хомосексуалната пропаганда" в училищата. Депутатите приеха резолюцията с 325 гласа "за", 124 "против" и 150 "въздържали се".
Те изискаха от Председателския съвет да изпрати делегация с проучвателна мисия в Полша, така че да се добие ясна представа за положението и да се влезе в диалог с всички засегнати страни; призоваха в световен мащаб хомосексуалността повече да не бъде считана за престъпление и Европейската комисия да ускори преразглеждането на прилагането на антидискриминационните директиви и да изправи държавите-членки пред Съда в случаи на нарушаване на задълженията на ЕС .
Освен Полша депутатите също дават примери за проблеми свързани с хомофобия с Италия и Великобритания. Все пак по-голямата част от резолюцията се отнася за положението в Полша. Те припомнят, че през м. март заместник министър-председателят и министър на образованието в полското правителство оповести проектозакон срещу „хомосексуалната пропаганда” в училищата и поясни съдържанието на въпросния проектозакон, в който се предвиждат уволнения, глоби и затвор за училищни директори, учители и ученици, които развиват „активистка” дейност за правата на ГЛБТ в училищата. Te подчертават, че заместник министър-председателят и министър на образованието в полското правителство изрази своето желание да насърчи приемането на подобни закони на европейско равнище и че полският омбудсман по въпросите на децата заяви, че подготвя списък с длъжности, за които хомосексуалистите не са пригодни.
Те отбелязаха и положителни събития като успешното провеждане на гей манифестацията във Варшава през юни 2006 г., масовата проява на толерантност и демокрация във Варшава през ноември 2006 г., последвала забраната на демонстрация в подкрепа на толерантността в Познан, шествието за права на гейовете в Краков през април 2007 г., както и факта, че гей демонстрациите вече не са предмет на систематична забрана.
ЕП подновяви своята покана към всички държави-членки да предложат законодателство, с което да се преодолее дискриминацията, на която са подложени двойки от същия пол.
Депутатите призоваваха компетентните полски органи да се въздържат от предлагане или приемане на закон, подобен на описания от полския заместник министър-председател и министър на образованието, както и публично да осъдят и да вземат мерки срещу изявленията на обществени водачи, подклаждащи дискриминация и омраза на основа сексуалната ориентация.
Също така те изискаха от полските власти да улеснят провеждането на Годината на равните възможности, а Комисията да контролира нейното протичане.
20070420IPR05691
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
