Въпрос с искане за писмен отговор E-011353/2011
до Комисията
Член 117 от Правилника за дейността
Владко Тодоров Панайотов (ALDE)
(2 декември 2011 г.)
Относно: Екологосъобразни продукти
През последните години дружества като „Procter and Gamble“ проучват технологии за създаване на перилен препарат, който да действа добре в студена вода. Това беше направено в опит да се постигне екологосъобразност. Търсенето на тези продукти от страна на потребителите обаче изглежда не нараства. Според някои източници, една от основните причини е, че потребителите са скептични относно ефективността на перилния препарат в студена вода. По тази причина най-големият проблем е липсата на информация.
Разполага ли Комисията с предложение относно начините за разпространение на информацията и насърчаване на търсенето на екологосъобразни продукти като перилния препарат за студена вода? Счита ли Комисията, че екологосъобразните продукти са ефективно средство за намаляване на въглеродния отпечатък в Европа?