Теми от работното ежедневие на депутатите
Институции
2008-07-24 - 09:01
Парламентаристите разказват за своята работа С какво се занимават депутатите? Какви са техните задачи? В това тематично досие Ви предлагаме няколко статии, които илюстрират разнообразието на задачите и дейностите, които запълват ежедневието на депутатите. Пиратството в Интернет, ситуацията в Косово, Конго или Централна Азия - само няколко примера.
- Къде е балансът между свободата на достъп до интернет и правото на артистите да получат полагащото им се възнаграждение? Интервю с френския депутат Guy Bono .
- Делегация на Комисията по външна политика в Косово. Интервю с ръководителката на делегацията - германската депутатка от ЕНП-ЕД Doris Pack.
- През пролетта група парламентаристи посети Конго. Интервю с ръководителя на делегацията Юрген Шрьодер.
- Стратегия на ЕС за Централна Азия - интервю с депутата Cem Özdemir.
20080707FCS33560
Мерки срещу пиратството в Интернет - интервю с френския депутат Guy Bono
Guy Bono : Да не криминализираме обикновените потребители в Интернет По данни на музикалната и филмовата индустрия пиратството в Интернет нанася вреди за милиарди евро. За да се преборят с него някои страни, като например Великобритания и Франция, предложиха драконови мерки, включително и прекъсване на достъпа до Интернет при нелегален файлов обмен в мрежата. През миналата седмица Европарламентът одобри доклад по темата на френския депутат Guy Bono (ПЕС), в който се твърди, че криминализирането на потребители, които не търсят печалба, не е правилното решение.
Къде е балансът между свободата на достъп до интернет и правото на артистите да получат полагащото им се възнаграждение? Предлагаме Ви интервю с докладчика по темата Guy Bono (ПЕС, Франция). Резолюцията на парламента препоръчва в борбата с Интернет- пиратството да се избягват мерки като например прекъсване на достъпа до Интернет. Защо това не е правилното решение? GB: Това не е съвместимо със свободите и правата на човека. За да прекъснем достъпа на нелегално теглещите от Интернет трябва да получим достъп до компютрите им и да сортираме данните за тях, което е посегателство върху личната сфера. 80 на сто от теглещите от интернет са почти хлапаци, които нямат чувството, че правят нещо особено незаконно. Няколко предупреждения няма да ги спрат да го вършат. Естествено е, хората да се възползват от възможностите на Интернет. По мое време същият проблем се отнасяше до касетите. Можем да вземем диск от приятел и да го копираме на касета, това не убива диска! Предложените мерки не са пропорционални на самото действие теглене от интернет. Да лишиш млад човек от интернет е ужасно : кой може да си намери работа в днешно време без Интернет? Разбира се, би трябвало да има санкции, ако човекът извлича финансови печалби от това. Но в такъв случай не е необходимо да прибягваме до нарушаване на личната му сфера, за да разберем, кой го е направил. Нелегалният файлов обмен се практикува едва от 13 процента от населението- не е толкова лошо колкото го представят. Производството на CD и DVD е в криза, за това няма съмнение и незаконният обмен в Интернет допринася за това, но не е единствената причина. Криминализирането на потребители на Интернет няма да реши кризата. Какъв е най-удачният път за борба с Интернет пиратството? GB: Трябва да съберем на масата потребители, телекомуникационни компании и хора на изкуството. ЕС може да създаде програма подобна на МЕДИА( за подкрепа на европейската аудиовизуална индустрия) за дисковата индустрия. Може да бъде намален и ДДС за произведения на изкуството. Телекомите също трябва да поемат своя дял. Интернет носи големи печалби за тях и загуби за хората на изкуството. Нека бъдем сурови с тези, които се опитват да извлекат печалба, но без да ги пъхаме в затвора, това не е убийство. Тегленето от Интернет трябва да бъде съпроводено с финансови компенсации. Необходима и образователна работа. Нелегалното теглене може да се сравни с телевизор, който сте оставили близо до дете, но му казвате да не го пипа. В човешката природа е в крайна сметка детето да го включи. Ако му обясните, че това не е хубаво, то може би ще повтори още един-два пъти, но накрая ще разбере, че не е разрешено. С добра разяснителна работа, вярвам, ще можем да намалим размера на нелегалния файлов обмен. Нелегалното теглене от Интернет ограбва ли хората на изкуството? GB: Ако то не е за извличане на печалби, за младите хора на изкуството това дори може да е от полза, защото им носи популярност. Недоволни са най-вече хората, които печелят добре и имат установено положение. Трябва да се влезе в крак с времето, а нашето време е на Интернет. Защо да блокираме достъпа до мрежата на младите хора. Забраните никога не са били решение на проблема. Резолюция за културните индустрии
Парламентарна делегация в Косово : Необходимо е повече доверие между хората
Doris Pack, ръководител на делегацията в Косово През миналата седмица делегация на Комисията по външна политика посети Косово. Депутатите имаха възможност да се срещнат с местните политически лидери, както и да посетят обикновени хора. Как изглежда ситуацията 2 месеца след декларацията за независимост и как може да се постигне помиряването между различните групи в Косово? Предлагаме Ви интервю с ръководителката на делегацията - германската депутатка от ЕНП-ЕД Doris Pack.
Кои теми обсъдихте на срещите си с политическия елит в Прищина?(президент, премиер и председател на парламента)? Обсъдихме ситуацията след декларацията за независимост, както и политическата дейност от последните седмици. По конкретно обсъждахме конституцията, гласувана от парламента на Косово, която по принцип съдържа всички предложения от плана Ahtisaari, който бе одобрен от ЕП през миналата година. "Контролираната независимост" се базира на този план и се фокусира специално върху правата на малцинствата и децентрализацията по местата, където живеят най-много сръбски жители на Косово След обявяване на независимостта имаше размирици в някои части на страната, Как изглежда ситуацията сега? Насилие имаше преди всичко в Северната част, в Митровица. Има доказателства, че тези действия са извършени не само от хора живеещи там, но също от хора дошли отвън. Мисля че това беше специална ситуация след декларацията, но в този момент не виждаме големи проблеми. Мнозинството от хората са предпазливи. Сърбите в северната част на страната не са склонни към насилие - те провеждат своите демонстрации постоянно- мирно и свободно. Колко ще отнеме примиряването на сръбското население с независимостта на Косово? Това трябва да стане на нивото на обикновените хора Срещнахме сръбски министри и членове на парламента и проблемът по нашите впечатления е, че е изпуснато много време, в което между хората да се изгради доверие един към друг. Бяхме в малко селце, недалеч от Прищина и срещнахме обикновени хора, живеещи там. Една 60-годишна жена ни разказа, че никога не била на гробището, където са погребани майка й, баща й и брат й през 1999 година. Когато я попитах защо, тя каза, че се страхува да отиде там. Проблемът е, че те се страхуват от съседите си и съседите им се страхуват от тях. Мисля че трябва да се направи повече за това обикновените хора да заживеят заедно, да говорят помежду си и да се доверяват на съседите си. Косово в момента е под администрацията на ООН (UNMIK). ЕС вече изпрати мисия в Косово( EULEX) Може ли тя да функционира в пълен мащаб, при положение, че не е призната от Сърбия? Първо, ние не поемаме всички функции на UNMIK, мисията на ООН ще предаде отговорностите си на правителството на независимо Косово. Мисията на ЕС е да подобри демократичната инфраструктура, да помогне на съдилищата и да обучава полицията. Ако погледнете резолюция 1244 има някои хора, които биха казали че мисията е в съзвучие с резолюцията, други - че не е. Това зависи от волята тя да бъде приета. Мисля че трябва да изчакаме изборите в Сърбия на 11 май и после да поставим отново този въпрос. Ние сме там, защото чувстваме, че помощта ни е необходима. Ако има интерес, правната база би трябвало да се намери, тя може и ще бъде намерена. Съобщение за пресата Doris Pack Мисия на ЕС в Косово(на английски)
Делегация на парламентаристи в Конго
Ръководителят на парламентарната делегация в Конго Юрген Шрьодер От 1998 година насам съдбата на милиони хора от Конго разтърсва целия свят. Постигнатото неотдавна мирно споразумение дава надежда за хората, страдащи от война, насилие и болести. Една от най-ужасните страни на войната е насилието спрямо жени. През януари парламентът осъди с резолюция сексуалното насилие. Във вторник група парламентаристи се завърна от посещение в Конго. Предлагаме Ви интервю с ръководителя на делегацията Юрген Шрьодер
По данни на Хуманитарния план 2008 за Конго над 30 000 жени са станали обект на сексуално насилие през последната година. Защо тези престъпления са взели подобни размери ? Юрген Шрьодер: Насилието очевидно се е използвало като оръжие по време на военните действия. След сключването на примирието ситуацията се промени и сега то е оръжие на обикновената престъпност. Един от факторите е неравностойното положение на жените в обществото. В райони като Северно Киву и Южно Киву управлението е слабо или напълно липсва, хаосът е този, който доминира. Какви са последиците от това насилие за жертвите и техните семейства ? Ю.Ш.: Последиците са ужасяващи. От една страна жертвите - жени и деца биват отхвърлени от техните семейства, от друга страна са физическите им страдания. Извършителите знаят, че те не само потъпкват достойнството на жената, но нарушават и структурата на обществото. В специална резолюция Парламентът призова да се създадат фондове в помощ на жертвите. Какво друго може да направят Парламентът и Европейският съюз като цяло? Ю.Ш.: Убеден съм, че сексуалното насилие трябва да се разглежда в контекста на нарушаването на човешките права. Налице е липса на съдебно право. Хората, които извършват тези престъпление рядко биват изправени пред съд. Трябва да търсим начини за изграждане на съдебна система. От друга страна на жените в тази страна трябва да се помогне не само да не стават жертва на подобно насилие, но и да станат способни да играят водеща роля в обществото. Ние подкрепяме мирния процес в тази част на света. Можем да помогнем за подобряване на ситуацията и чрез подобряване на отношенията с Руанда и Китай. за Юрген Шрьодер: За мисията на ООН в Конго: За резолюцията на Европарламента
Стратегия на ЕС за Централна Азия - интервю с депутата Cem Özdemir
Cem Özdemir През миналата седмица в Страсбург членовете на Европейския парламент приеха доклад, в който приветстват засилването на политическия диалог със страните от Централна Азия и призовават Съвета и Комисията да продължат да насърчават доброто управление, правата на човека, демокрацията и образованието и да гарантират, че въпросите относно правата на човека следва да имат същото значение като енергията, сигурността и търговията.
Нашият екип разговаря с докладчика Cem Özdemir (Зелени/ЕСА, Германия) относно стратегията за региона, енергийните въпроси и демокрацията. - Г-н Özdemir, Централна Азия е сравнително отдалечен и непознат регион. Защо европейските граждани трябва да се интересуват от него ? - Според мен е важно да знаем откъде идва нашата енергия, при какви условия е произведена, какво е ръководството на тези страни и какво се случва с гражданите им. Енергийна сигурност в дългосрочен аспект е постижима, само ако тези държави са стабилни. Диктаторски режими не гарантират стабилност. Най-добрата гаранция за стабилността е участието на всички граждани - това ние наричаме демокрация. Подобно на глобалното затопляне, въпросите, свързани с Централна Азия имат универсален характер: грижата за този регион е важна за хората там и за хората в Европа. - Кои са определящите фактори за бъдещите отношения между страните от Централна Азия и Европейския съюз ? Може ли Съюзът да говори с един глас ? - Държавите-членки могат да направят много. Можем обаче да направим много повече, ако обединим усилията си. Необходимо ли е 27-те страни на Европейския съюз да открият 27 посолства в петте страни от Централна Азия ? Разполагаме ли със средства за това ? Вероятно не... Но дипломатическата служба на Европейския съюз, заложена в Договора от Лисабон, би могла да бъде много по-ефикасна. Много от тези страни имат постсъветско ръководство - с не много голям опит в демокрацията. Затова нашата задача е да тренираме следващото поколение. Иска ми се следващото поколение лидери да се обучава в европейските университети и да ни познава, както и ние да ги познаваме. Ако те се обучават в Европа, после ще се върнат с "вируса на демокрацията" и ще се разбрали, че загубата на властта не означава, че е настъпил края на света и че могат да се завърнат със следващите избори. Трябва да окуражаваме всички тези, които имат повече демокрация - като Киргизстан - и които искат реформи. - Какво бихте казали на онези, които твърдят, че демокрацията е донесла само нестабилност в Киргизстан и че Централна Азия не е готова за демокрация ? - През последните 15 години казвахме "това е постсъветска епоха". Но сега сме в "пост - постсъветската епоха". Колко още години те ще ни казват, че ситуацията им е специфична ? Ако искат да продължат с използването на този аргумент, тези страни трябва да развият стратегия към демокрация. Не могат да вкарват в затвора политици от опозицията или независими журналисти, защото подобни действия не са стъпки по пътя към демокрацията, те са стъпки в друга посока. В Казахстан, ако изборите бяха честни, то президентът пак щеше да спечели, но с по-малък процент - може би с 70 на сто от гласовете. Така че лидерите на тези страни биха могли да бъдат по-щедри по отношение на опозицията и независимите медии. - Има ли риск огромният енергиен потенциал на региона да изтика на заден план проблемите, свързани с нарушенията на човешките права ? - Когато става дума за енергийните въпроси, винаги говорим за петте държави от Централна Азия. Всъщност обаче става дума само за две от тях - Туркменистан и Казахстан. В Таджикистан има големи енергийни проблеми: хората мръзнат... Узбекистан продава газ на Русия за сметка на своите граждани, които също премръзват. Такава е действителността ! Русия и Китай също помагат на Централна Азия. Само че помощта им е "ние ви даваме парите, искаме енергията ви". Ние подхождаме различно - искаме да се сложи край на експлоатацията на детски труд, искаме хората да живеят в здравословна и сигурна среда и да могат да изразяват мненията си без заплаха от затвор или преследване. Ние предлагаме на Централна Азия технологичен обмен, познания в областта на околната среда, най-добрите университети в света, чисто приятелство, което отива отвъд разполагането с енергийни ресурси. Вярвам, че в дългосрочен план това ще даде резултати. Трябва да кажем на лидерите на държавите от региона: "Направете скок в 21-ви век, ако искате да придвижите страните си напред. Ние знаем как да го направим. Тогава защо не копирате от нас модел, който наистина работи ? Такова е нашето предложение". Профил на член на ЕП: Cem Özdemir Делегация на ЕП за връзки с Казахстан, Киргизстан и Узбекистан, Таджикистан, Туркменистан и Монголия Стратегия на ЕС за Централна Азия - Информация на Пресслужбата на ЕП (на английски) Доклад относно стратегия на ЕС за Централна Азия Комисия по външни работи
BG
1
PHOTO
20080715PHT34196.jpg
BG
2
PHOTO
20080414PHT26524.jpg
BG
4
PHOTO
20080421PHT27178.jpg
BG
6
LINK
/members/public/geoSearch/view.do?country=DE&partNumber=2&id=1191&language=BG
BG
7
LINK
http://www.eupt-kosovo.eu/new/index.php
BG
8
PHOTO
20080401PHT25437.jpg
BG
9
LINK
/members/public/geoSearch/view.do;jsessionid=736EF6761BCFFE032DDCDE452A21D0C3.node2?country=DE&partNumber=2&id=1858&language=BG
BG
10
LINK
http://www.monuc.org/Home.aspx?lang=en
BG
12
PHOTO
20080225PHT22262.jpg
BG
13
LINK
/members/expert/searchForm/view.do?partNumber=1&name=Ozdemir&id=28235&language=BG
BG
14
LINK
/activities/delegations/homeDel.do?body=DCAS&language=BG
BG
17
LINK
/activities/committees/homeCom.do?body=AFET&language=BG
-//EP//TEXT TA P6-TA-2008-0123 0 NOT XML V0//BG
-//EP//TEXT IM-PRESS 20080421IPR27171 0 NOT XML V0//BG
-//EP//TEXT TA P6-TA-2008-0022 0 NOT XML V0//BG
-//EP//TEXT IM-PRESS 20080219IPR21736 0 NOT XML V0//BG
-//EP//TEXT TA P6-TA-2008-0059 0 NOT XML V0//BG
-//EP//DTD IM-PRESS 20050901 FEA DOC XML V0//EN
-//EP//STYLESHEET IM-PRESS 20050901 FEA DOC XML V0//EN
