P6_TA(2007)0381
Диалог и консултации с трети страни в областта на правата на човека
A6-0302/2007
Резолюция на Европейския парламент от 6 септември 2007 г. относно провеждането на диалог и консултации с трети страни в областта на правата на човека ( 2007/2001(INI) )
Европейският парламент
, –
като взе предвид всички споразумения, сключени между ЕС и трети страни, както и клаузите за правата на човека и демокрацията, съдържащи се в тези споразумения,
–
като взе предвид членове 177, 178, 300 и 310 от Договора за създаване на Европейската общност и членове 3
,
6, 11, 19 и 21 от Договора за създаване на ЕС,
–
като взе предвид насоките на Европейския съюз относно правата на човека, и по-специално относно диалога за правата на човека, приети през декември 2001 г. и оценката на изпълнението на тези насоки, приета през декември 2004 г., и като взе предвид също така насоките на Европейския съюз относно защитниците на правата на човека, приети през юни 2004 г.,
–
като взе предвид своята резолюция от 14 февруари 2006 г. относно клаузата за правата на човека и демокрацията в споразуменията на Европейския съюз ОВ C 290 E, 29.11.2006 г., стр. 107.
и последващите мерки по прилагането на тази резолюция от Комисията,
–
като взе предвид документа на Съвета от 7 юни 2006 г., озаглавен "Включване на правата на човека в Общата външна политика и политика за сигурност (ОВППС) и другите политики на ЕС",
–
като взе предвид Рамковото споразумение от 26 май 2005 г. между Европейския парламент и Комисията,
–
като взе предвид своята резолюция от 25 април 2002 г. относно съобщението на Комисията до Съвета и Европейския парламент относно ролята на Европейския съюз за насърчаване на правата на човека и процеса на демократизация в трети страни ОВ C 131 E, 5.6.2003 г., стр. 147.
,
–
като взе предвид своите предходни резолюции относно положението във връзка с правата на човека по света,
–
като взе предвид своите предишни разисквания и неотложни резолюции относно случаи на нарушаване на правата на човека, демокрацията и правовата държава,
–
като взе предвид своите специфични насоки за дейностите във връзка с правата на човека и демокрацията на членовете на Европейския парламент при посещенията им в трети страни,
–
като взе предвид Регламент (ЕО) № 1889/2006 на Европейския парламент и Съвета от 20 декември 2006 г. относно създаване на финансов инструмент за насърчаване на демокрацията и правата на човека в целия свят ОВ L 386, 29.12.2006 г., стр. 1.
,
–
като взе предвид заключенията, до които се достигна по време на разискванията в подкомисията по правата на човека към неговата Комисия по външни работи на заседанията от 3 май 2007 г. за правата на човека в Китай и Узбекистан, и от 23 април 2007 г. за правата на човека в Русия,
–
като взе предвид своите резолюции от 10 май 2007 г. относно срещата на високо равнище между ЕС и Русия, която ще се проведе в Самара на 18 май 2007 г.
Приети текстове
, P6_TA(2007)0178 .
, от 26 април 2007 г. относно неотдавнашното използване на сила за потушаване на демонстрации в Русия
Приети текстове
, P6_TA(2007)0169 .
, от 18 януари 2007 г. относно осъждането и задържането в либийски затвор на пет български медицински сестри и един палестински лекар Приети текстове, P6_TA(2007)0007 .
, от 16 ноември 2006 г. за Иран ОВ С 314 Е, 21.12.2006 г., стр. 379.
, от 26 октомври 2006 г. за Узбекистан ОВ С 313 Е, 20.12.2006 г., стр. 466.
и от 7 септември 2006 г. относно отношенията между ЕС и Китай ОВ C 305 E, 14.12.2006 г., стр. 219.
,
–
като взе предвид заключенията относно Централна Азия от 2796-ото заседание на Съвета по външни отношения, проведено на 23 април 2007 г. в Люксембург; като взе предвид споразуменията за партньорство и сътрудничество с Киргизстан, Казахстан и Узбекистан, които вече са влезнали в сила; като взе предвид споразуменията за партньорство и сътрудничество с Таджикистан и Туркменистан, които са подписани, но все още не са ратифицирани; и като взе предвид стратегическия документ на Комисията относно Централна Азия за периода 2002 – 2006 г.,
–
като взе предвид членове 8, 9, 96 и 97 от приложение VII към Споразумението за партньорство между членовете на групата държави от Африка, Карибите и Тихоокеанския басейн (АКТБ) и Европейската общност и нейните държави-членки, подписано в Котону на 23 юни 2000 г. ОВ L 317, 15.12.2000 г., стр. 3.
и изменено в Люксембург на 25 юни 2005 г. ОВ L 287, 28.10.2005 г., стр. 1.
(Споразумението от Котону),
–
като взе предвид резолюциите на Съвместната парламентарна асамблея на страните от АКТБ и ЕС (СПА на АКТБ-ЕС), и по-специално нейната резолюция от 25 ноември 2004 г., приета в Хага, относно политическия диалог между страните от АКТБ и ЕС (член 8 от Споразумението от Котону) ОВ C 80, 1.4.2005, стр. 17.
,
–
като взе предвид двустранните планове за действие, приети от Комисията в съответствие с Европейската политика на съседство (ЕПС) със страните партньори от EПС, с изключение на Алжир, Беларус, Либия и Сирия,
–
като взе предвид съобщението на Комисията до Съвета и Европейския парламент относно укрепването на Европейското партньорство за съседство (ЕПС) ( COM(2006)0726 ) и предстоящата й резолюция в тази връзка,
–
като взе предвид своите препоръки към Съвета от 15 март 2007 г. относно мандатите за преговори за споразуменията за асоцииране между Европейския съюз и неговите държави-членки, от една страна, и страните от Андийската общност, от друга страна
Приети текстове
, P6_TA(2007)0080 .
и между Европейския съюз и неговите държави-членки, от една страна, и страните от Централна Америка, от друга страна
Приети текстове
, P6_TA(2007)0079 .
,
–
като взе предвид своите резолюции от 12 октомври 2006 г. относно икономическите и търговски отношения между ЕС и Меркосур, с оглед на сключване на Споразумение за междурегионално асоцииране ОВ С 308 Е, 16.12.2006 г., стр. 182.
и от 27 април 2006 г. относно засилване на партньорството между Европейския съюз и Латинска Америка ОВ C 296 E, 6.12.2006 г., стр. 123.
,
–
като взе предвид член 45 от своя правилник,
–
като взе предвид доклада на комисията по външни работи и становището на комисията по правата на жените и равенството между половете ( A6-0302/2007 ),
A.
като има предвид, че диалогът за правата на човека е един от множеството инструменти, които ЕС може да използва за прилагане на политиката си в областта на правата на човека, и заема важно място в общата стратегия на Европейския съюз, насочена към насърчаване на устойчивото развитие, мира и стабилността;
Б.
като има предвид, че универсалните, индивидуални и неделими права на човека, което означава не само граждански и политически права, но също така и социални, екологични, икономически и културни права, трябва да се подкрепят и насърчават, и като има предвид, че ЕС продължава да създава надеждни инструменти за тази цел;
В.
като има предвид, че всяко решение за започване на диалог за правата на човека се взема на базата на определени критерии, приети от Съвета, който специално взема предвид основните проблеми, вълнуващи ЕС във връзка с положението с правата на човека на място в засегнатата страна, поемането от властите на засегнатата страна на действителен ангажимент за провеждането на такъв диалог, с цел подобряване на положението с правата на човека на място, както и положителното въздействие, което диалогът за правата на човека може да има върху положението с правата на човека;
Г.
като има предвид, че в насоките на Европейския съюз за правата на човека се призовава въпросите за правата на човека да бъдат поставяни за разглеждане, системно и по подходящ начин, в рамките на цялостния политически диалог, провеждан с трети страни на всички равнища;
Д.
като има предвид, че през 2004 г. Съветът реши два пъти годишно да прави преглед на цялостното състояние на провеждания диалог въз основа на общ преглед и актуализиран график, и като има предвид, че едновременно с това Съветът подчерта, че диалогът не трябва да се започва за неопределен период от време, а по-скоро за определена времева рамка, като бъде разработена и изходна стратегия;
Е.
като има предвид, че диалогът и консултациите в областта на правата на човека се провеждат, като се използват множество организации, формати и процедури, без да се отчита в достатъчна степен необходимата степен на съгласуваност, тъй като тази липса на съгласуваност може да подкопае доверието в политиката на ЕС в областта на правата на човека на международната сцена, и като има предвид, че е желателно да съществува по-голяма прозрачност и демократичен контрол по прилагането на горепосочените насоки относно диалога за правата на човека;
Ж.
като има предвид, че Съветът по правило представя отчет за дневния ред и целите на предстоящия кръг от структурирания диалог/консултации за правата на човека и кани длъжностно лице от Парламента да участва заедно с представители на неправителствени организации (НПО);
З.
като има предвид, че Споразумението от Котону цели постигането на устойчиво развитие и е насочено към отделната личност като основен участник и бенефициент на политиката за развитие; като има предвид, че това изисква спазване и насърчаване на всички права на човека и основни свободи, и като има предвид, че горепосочената ревизия на споразумението от 25 юни 2005 г. доведе до по-интензивен диалог съгласно разпоредбите на член 8, и най-вече по отношение на правата на човека;
И.
като има предвид, че неспазването от една от страните на задължение, свързано с принципа на зачитането на правата на човека, демократичните принципи и правовата държава, както е посочено в член 9 от Споразумението от Котону, води до започването на процедура на консултации съгласно член 96, с цел намиране на изход от ситуацията;
Й.
като има предвид, че член 8 от Споразумението от Котону, който предвижда провеждане на политически диалог между страните от АКТБ и ЕС, както и извършване на редовна оценка на аспектите, свързани с правата на човека, демократичните принципи, правовата държава и доброто управление, следва да се приветства, но в същото време остава загрижеността, че разпоредбите му се използват за заобикаляне на процедурата на консултация по член 96, в случаите на нарушения на правата на човека;
К.
като има предвид, че прилагането на плановете за действие на ЕПС се наблюдава от няколко подкомисии, и като има предвид, че съгласно двустранните споразумения за асоцииране ЕС е започнал процес на разширяване на подкомисиите по правата на човека, процеса на демократизация и управление за всички страни от ЕПС; като има предвид, че досега Мароко, Йордания и Ливан са одобрили създаването на такива подкомисии, които са провели заседания, Египет е одобрил създаването на подкомисия, въпреки, че тя още не е провела заседание, а Тунис е в процес на одобрение на такава подкомисия;
Л.
като има предвид, че като краткосрочна мярка в различни планове за действие на ЕПС се препоръчва дадена подкомисия да се създава по член 5 от Споразумението за асоцииране, с оглед на провеждане на структуриран политически диалог за демокрация и правова държава; като има предвид, че въпросната подкомисия няма правомощия за вземане на решения, но може да внася предложения до съответната комисия за асоцииране или до органите на по-високо равнище в политическия диалог;
М.
като има предвид, че в резултат от реформата на финансовите инструменти за външна помощ, Парламентът получи правото да упражнява демократичен контрол над съответните стратегически документи, като едновременно с това е и един от бюджетните органи;
Н.
като има предвид, че правата на жените и децата са неотменна, съставна и неделима част от общоприетите права на човека, приети в Пекинската декларация и план за действие от 1995 г.;
A.
Подобряване на съгласуваността в диалога и консултациите в областта на правата на човека
1.
Подчертава, че насърчаването на правата на човека представлява основна част от процеса на разработване на външната политика на ЕС и насърчава Съвета и Комисията редовно да включват въпросите за правата на човека в дневния ред на политическия диалог на ЕС с трети страни, както и все повече да интегрира правата на човека във всички външни политики на ЕС, включително и външните аспекти на вътрешните политики на ЕС, като настоява за използването на всички налични инструменти с оглед на постигане на тези цели;
2.
Споделя становището, че въпросите, свързани с правата на човека, следва да се поставят на най-високо политическо равнище, за да се придаде по-голяма политическа тежест на проблематиката за правата на човека; припомня, че насърчаването и защитата на правата на човека в трети страни не трябва да зависят от геополитически или геостратегически съюзи; подчертава, че - в рамките на политическия, икономическия и търговския диалог - зачитането на правата на човека следва да е основа за стратегически и привилегировани отношения с ЕС;
3.
Призовава Съвета изцяло да прилага горепосочените насоки относно диалога за правата на човека;
4.
Подкрепя заключенията от първия преглед на прилагането на насоките на ЕС за защитниците на правата на човека, в които се изтъква, че ситуацията, в която са поставени защитниците на правата на човека и средата, в която те работят, следва редовно да се включват в политическия диалог и консултациите на ЕС с трети страни, в това число и двустранния диалог и консултациите, провеждани от държавите-членки на ЕС;
5.
Приветства новоприетото решение на Съвета да състави проект на насоки на ЕС за правата на детето, който да е готов до края на мандата на португалското председателство през 2007 г.; в тази връзка подчертава потребността от взаимно допълване със съществуващите ръководни принципи на ЕС по отношение на децата при въоръжени конфликти и необходимостта от разглеждане на Парижките ангажименти от 6 февруари 2007 г. за закрила на децата срещу незаконно набиране или използването им от въоръжени сили или въоръжени групировки";
6.
Призовава още веднъж Съвета редовно и цялостно да прилага клаузата за правата на човека и демокрацията във всички споразумения и отношения на ЕС с трети страни; отново призовава за въвеждане на прозрачна процедура за оценка на положението с правата на човека и за прилагане на клаузата за правата на човека; призовава изводите от тази оценка да се вземат редовно предвид в диалога и консултациите за правата на човека с трети страни и обратно;
7.
Отбелязва, че основната цел на диалога е да способства за укрепване на демокрацията, правовата държава, и за зачитане на правата на човека и основните свободи в трети страни, като се имат предвид не само граждански и политически права, но също така социални, екологични и културни права; подчертава, че тези цели ще се следват, като се спазват общите принципи, записани в Международната декларация за правата на човека и всички други универсални инструменти за правата на човека, приети в рамките на ООН, в това число и Целите за развитие на хилядолетието;
8.
Потвърждава факта, че провеждането на диалог или консултации за правата на човека с дадена трета страна трябва да води до систематично включване на въпросите за правата на човека във всяка област на сътрудничество на ЕС с въпросната страна, в това число и политиката за развитие на Общността и икономическото, финансово и техническо сътрудничество с трети страни, така че провеждането на диалог или консултации по правата на човека да не представлява самоцел;
9.
Приветства усилията на Съвета да внесе последователност в диалога и консултациите за правата на човека с помощта на горепосочените насоки на ЕС за диалога относно правата на човека; счита, че гъвкавостта и прагматизмът, необходими, за да се гарантира, че диалогът и консултациите са ефективни, не трябва да подкопават съгласуваността, която е необходима, за да не се възприемат диалогът и консултациите като въпрос на свободен избор;
10.
Отбелязва, че съществуват различни видове диалог и консултации, като всеки диалог има различна структура, формат, честота и методология, като по този начин се създава неяснота и объркване по отношение на действията на ЕС в тази област; изразява съжаление за това, че независимо от наличната информация относно дневния ред, целите, сравнителната оценка или резултата от диалога и консултациите на основата на споразумения, от провеждането на специален диалог и консултации, от диалог и консултации с единомислещи страни или от политически диалог и консултации, тази информация не обхваща правата на човека; отбелязва, че нито Съветът, нито Комисията са разработили метод за организиране и систематизиране на този диалог и консултации, което прави невъзможно разглеждането на резултатите в цялостна перспектива; призовава Комисията и Съвета да възприемат систематичен подход по отношение на диалога и консултациите за правата на човека с трети страни, като го класифицират по методология и тематика, за да осигурят основа за обективна оценка и наблюдение на положението с правата на човека, постигнатия напредък и т.н.;
Подобрена съгласуваност между институциите
11.
Счита за важно да се намерят начини за подобряване на координацията между различните институции на ЕС (Съвета, Комисията и Парламента), като се формира междуинституционален тристранен диалог по въпросите на политическия диалог и диалога и консултациите за правата на човека; призовава също така незабавно да бъдат проучени средства за подобряване на вътрешната комуникация в тези институции;
12.
Приветства инициативата на Работната група "Права на човека" на Съвета (COHOM), съгласно която следва да се прави периодичен преглед на диалога и консултациите на ЕС за правата на човека, за да се поддържа една обща перспектива чрез провеждане на дебати два пъти годишно, въз основата на актуализирана обща рамка и график на провежданите диалози и консултации за правата на човека; призовава за надлежното извършване на преглед и за предаване на необходимата информация на другите работни групи на Съвета, на Комисията и нейните делегации в трети страни, и на Парламента, като част от гореспоменатия междуинституционален тристранен диалог;
Препоръки към Съвета
13.
Призовава Съвета да изпълни мандата на COHOM, за да осигури съгласуваност и последователност между провеждания диалог или консултации и другите начини, чрез които ЕС се опитва да насърчава правата на човека във въпросните страни (независимо дали този диалог или консултации са в резултат от работата в международни органи или произтича от задължения, предвидени в самите инструменти на ЕС);
14.
Отново призовава Съвета да разгледа превръщането на COHOM в работна група с представители, базирани в Брюксел и да работи в тясно сътрудничество с компетентната комисия на Европейския парламент; счита, че това ще осигури повече време за срещи, ще подобри координацията и следователно, евентуално ще спомогне за по-добър контрол върху политиките на ЕС в областта на правата на човека като цяло, и диалога и консултациите за правата на човека в частност, както и за извеждане на преден план на въпросите за правата на човека, за да се постигне последователност в политиките на ЕС;
15.
Призовава Съвета да засили ролята на отдел "Права на човека" към своя генерален секретариат, като му даде възможност да участва в провеждането на политически диалог, включително и диалог на основата на споразуменията за сътрудничество, под отговорността на Комисията, както и да създаде в рамките на своя отдел "Права на човека" постоянна система за координация за всеки структуриран диалог или консултация по въпросите на правата на човека, за да се осигури иновативност при темите на диалога, изборa на подходящи участници и приемственост, като се взема за основа това, че координацията трябва да допринася за създаване на двустранни мрежи от организации, институции и университетски преподаватели между Европа и въпросната страна, за да се осигури необходимото включване на правата на човека и демокрацията във всички политики на ЕС, особено след реформите на финансовите инструменти за външна помощ от ЕС; призовава за тази цел да бъдат предприети необходимите действия, за да може отделът да изпълни горепосочените задачи, включително да се увеличи размера на финансовите средства и числеността на персонала му;
16.
Призовава Съвета да повиши съгласуваността между двустранните диалози и консултации за правата на човека, провеждани от отделните държави-членки и от ЕС, както и да засили ролята на COHOM за координиране на дейностите на посолствата на държавите-членки с тези на делегациите на Комисията;
Препоръки към Комисията
17.
Призовава Комисията и Съвета да включат във всеки Национален стратегически документ и други стратегически документи специална стратегия за правата на човека и състоянието на демокрацията и да я използват като рамка за политически диалог;
18.
Отново призовава Комисията да гарантира, че в състава на всяка делегация на Комисията в трета страна винаги ще има длъжностно лице, което да отговаря за диалога и консултациите относно правата на човека, като изисква от нея да гарантира, че служителите, заемащи тези длъжности, ще участват във всяка форма на провеждан политически диалог; с тази цел призовава за приемането на необходимите мерки, за да може Комисията да изпълни въпросната задача, в това число и увеличаване на финансовите и човешките ресурси;
19.
Призовава Комисията да осигури съгласуваност на действията на мисиите за наблюдение на изборите (особено във връзка с прилагането на стратегията за периода след изборите) и процеса на диалог и консултации за правата на човека; призовава Комисията, заедно с Европейския парламент и съответните трети страни, да изработи следизборен протоколен механизъм с цел наблюдение и подкрепа на процеса на демократизация, като това включва и ангажирането на гражданското общество на всички етапи от прилагането на препоръки след изборите;
20.
Призовава Комисията да прилага и използва резултатите от диалога за правата на човека и консултациите по изготвянето на годишни стратегии, които осигуряват основа за изпълнението на проекти по Европейския инструмент за демокрация и права на човека (EIDHR), създаден с Регламент (ЕО) № 1889/2006, и да осигурява систематична връзка между тези два инструмента;
21.
Призовава Комисията и Съвета да включат резултатите от диалога и консултациите за правата на човека в проекти и програми, специално за помощ за развитие и за техническо, търговско и финансово сътрудничество;
Подобряване на съгласуваността с други държави и международни организации
22.
Приветства поставеното от Съвета условие провеждането на двустранен диалог и консултации за правата на човека да не води до намаляване на международния натиск, оказван от ЕС при наличие на нарушения на правата на човека в дадена страна, и отбелязва, че е от съществено значение диалогът да бъде подкрепен с подходящ дипломатически и политически натиск на всички равнища, като се включат и органите на ООН, и в частност - Съвета за правата на човека;
23.
Призовава Съвета и Комисията да анализират, подпомагат и координират определянето на критерии за диалога на ЕС за правата на човека с действия на други донори и международни организации, като се обърне специално внимание на създадените от ООН механизми (доклади на специалните докладчици, експертните комисии, Генералния секретар, Съвета за правата на човека, Върховния комисар по правата на човека и т.н.); счита, че Съветът и Комисията в цялостния им подход към повдигането на въпросите за правата на човека, в контекста на провеждането на политически диалог, следва редовно да припомнят обещанията, давани при избора от държавите-членки на членове на Съвета на ООН по правата на човека;
24.
Препоръчва да се въведат подходящи мерки, които да позволят хармонизирането на показателите и целите с тези на други трети страни и международни органи, провеждащи диалог за правата на човека със същата страна или група от страни; препоръчва при предприемането на тези мерки да се следва модела на Бернския процес, създаден от Швейцария за отношенията с Китай, като за тази цел бъдат създадени неформални форуми за обмен на информация и добри практики;
Б. Повишаване на прозрачността и публичността на диалога и консултациите за правата на човека
25.
Счита, че диалогът и консултациите за правата на човека трябва да се провеждат по по-прозрачен и координиран начин, и призовава да се търсят подходящи средства за постигането на тази цел, без да се застрашава ефективността на диалога и консултациите;
26.
Разбира нуждата от спазване на определена степен на поверителност при провеждането на диалога и призовава за благоприятен отговор на искането за създаване на система, в сътрудничество с Парламента, чрез която на определени членове на Парламента да се дава информация за поверителни дейности, имащи отношение към диалога и консултациите за правата на човека и свързаните с тях процедури; отново предлага тази система да следва критериите, вече наложени чрез Междуинституционалното споразумение от 20 ноември 2002 г. между Европейския парламент и Съвета относно достъпа на Европейския парламент до чувствителна информация на Съвета в областта на Общата външна политика и политика на сигурност ОВ С 298, 30.11.2002 г., стр. 1.
;
27.
Призовава Съвета да гарантира, че преди ЕС да определи специфичните цели, които да бъдат постигнати в диалога с въпросната страна, или да формулира критериите за анализ на напредъка, постигнат по отношение на зададените показатели за сравнителна оценка, както и критериите за евентуална стратегия за изход от положението, първо ще бъдат проведени консултации с всички заинтересовани страни, и по-специално с Парламента и неправителствените организации;
28.
Смята, че за провеждането на всеки диалог и консултации е необходимо да бъдат определени специфични цели, като се използват всички документи, изготвени от Съвета, държавите-членки, Комисията и Парламента, доклади на международни и местни организации по правата на човека, с цел да се определят целите на диалога или консултациите за правата на човека с трети страни и призовава най-добрите начини за действие да бъдат анализирани, с оглед получаване на конкретни резултати; смята, че диалогът и консултациите следва да бъдат провеждани по такъв начин, че да гарантират ефективното постигане на тези цели;
29.
Счита, че целите на диалога и консултациите трябва да се основават на принципа, че правата на човека са универсални, неделими и взаимозависими и препоръчва критериите, които ще бъдат определени, да обхващат не само граждански и политически права, но и икономически, социални, екологични и културни права;
30.
Подчертава необходимостта да се изпраща делегация на Тройката на ЕС, включваща експерти на високо равнище, в страна под наблюдение, с оглед евентуално започване на диалог за правата на човека, след приключването на който делегацията да представи доклад на COHOM и Парламента;
31.
Призовава Съвета да определи ясни критерии за започването, прекъсването или прекратяването на даден диалог или консултации, да извърши оценка на въздействието, преди да представи мотивите за тяхното започване или прекъсване (като определи предполагаемата продължителност и мерките, които трябва да се предприемат за подновяване на диалога и консултациите) и да гарантира, че делегацията на въпросната страна не възприема ЕС като страна, разглеждаща диалога като самоцел, която да се постигне на всяка цена;
32.
Призовава Съвета, в случай, когато трета страна отхвърли започването или продължаването на диалога или консултациите за правата на човека, да обсъди приемането на специални мерки във връзка със зачитането на правата на човека и демокрацията, и по-специално чрез подкрепяне на гражданското общество;
33.
Призовава Съвета и Комисията да публикуват дневния ред за всеки отделен диалог достатъчно време преди провеждането му, с оглед на интересите на всички заинтересовани страни, и по-специално на Парламента и НПО, така че те да имат възможност да дадат своя принос;
34.
Смята, че в интерес на ефективността, изборът на теми за диалога и консултациите, включени в програмата, следва да бъде по-ясно очертан и ориентиран към същността на въпроса, като ангажира и двете страни във формулирането им; напомня на Комисията и Съвета, че провеждането на диалога и консултациите се основава на реципрочност и дух на взаимно уважение
;
35.
Настоятелно приканва Съвета и Комисията да настояват пред властите на трети страни за допускане участието на представители на министерствата и други обществени институции, имащи отношение към въпросите, подбрани за включване в програмата на диалога или консултациите за правата на човека;
36.
Призовава Съвета и Комисията, с участието на Парламента и НПО, да разработят показатели за всяка цел/критерии за сравнителна оценка; счита, че тези показатели трябва да бъдат реалистични и насочени към постигане на практически резултати, които биха могли да бъдат подкрепени и с други инструменти на външната политика на ЕС; изразява твърдото си убеждение, че е важно да се признае необходимостта от оценка на резултатите от диалога в дългосрочен план;
37.
Отбелязва усилията, положени от Съвета за хармонизиране на ключови проблемни области, свързани с диалога на ЕС за правата на човека, така че тези проблемни области да могат да се използват като основа за определяне на показатели за измерване на постигнатия напредък, с цел повишаване на съгласуваността и последователността между диалога за правата на човека и всички други инструменти на политиката на ЕС в областта на правата на човека;
38.
Приканва Съвета и Комисията да публикуват целите и критериите за сравнителна оценка, предвидени в диалога и консултациите, за да могат те да бъдат анализирани не само от институциите-организатори на диалога, но също така от заинтересованите лица - институции или неправителствени организации, които не участват в процеса, като по този начин се гарантира, че ЕС носи публична отговорност за резултатите и развитието на диалога и консултациите;
39.
Подчертава необходимостта да се създадат ефективни механизми за предприемане на последващи действия за решаване на въпросите, повдигнати в хода на диалога и консултациите и в окончателните препоръки; призовава Съвета и Комисията да следят резултата от диалога и консултациите, като разработят и приложат програми и проекти, предназначени да подобрят положението с правата на човека в страната;
40.
Призовава Съвета и Комисията да публикуват заключенията от всеки диалог и консултации, или, когато определени процедури следва да се третират при условията на поверителност в интерес на ефективността, да публикуват поне резюме от тях;
41.
Смята, че след всеки кръг от диалога или консултациите трябва да се изготвят съвместни публични официални съобщения, от името на двете страни, за да се гарантира по-добър резултат и по-голяма съгласуваност;
42.
Призовава Съвета и Комисията да повишат прозрачността и достъпността на съобщенията на ЕС в областта на действията по защита на правата на човека, като по този начин подобрят тези съобщения, и в този смисъл да разширят обхвата на информацията за работата на COHOM, до която да бъде осигурен достъп чрез интернет страницата на Европейския съюз;
43.
Призовава Комисията и Съвета да осигурят активното участие на гражданското общество на различните етапи, включени в подготовката, последващите действия и оценката на диалога и консултациите за правата на човека; в тази връзка подкрепя решението на Съвета за включване на защитниците на правата на човека в подготовката на срещите във връзка с провеждането на диалога, както и за консултиране на местните защитници на правата на човека и НПО при определянето на приоритетите, свързани с правата на човека, в контекста на политическия диалог; препоръчва организирането на експертни семинари; следва да бъде организирана формула за структурирани диалози и консултации и за другите форми и видове диалог и консултации;
44.
Призовава Съвета и Комисията да насърчават оказването на сътрудничество от страна на защитниците на правата на човека в съответната държава, заинтересована от провеждането на диалог и консултации за правата на човека, за да им се отреди място и възможност за изразяване на становище в процедурата, в изпълнение на насоките на Съвета и след провеждане на кампания за насърчаване на жените-защитнички на правата на човека;
45.
Подчертава, че за да се гарантира свободата на изразяване на участващите НПО, те не трябва да бъдат избирани от властите на съответната страна;
46.
Призовава Комисията в рамките на EIDHR да осигури финансиране за покриване на разходите на участниците от гражданското общество, включително и на НПО, за експертните семинари;
В.
Засилване на ролята на Европейския парламент
47.
Призовава Съвета да изработва и изпраща на Парламента и неговата компетентна комисия докладите за правата на човека, засягащи трети страни, както и два пъти годишно оценки на всеки диалог и консултации; призовава Съвета да пояснява оценката чрез обяснение на прилагането на критериите за сравнителна оценка, чрез определяне на срокове за постигането им и акцентиране по-скоро върху тенденциите, отколкото върху отделните резултати; подчертава, че ако тази информация включва поверителни данни, тя следва да бъде изпратена на Парламента, в съответствие със системата, описана в параграф 26 от настоящата резолюция;
48.
Призовава Комисията да изпраща на Парламента периодични оценки на положението с правата на човека в трети страни и редовна информация за състоянието на политическия диалог и консултации за правата на човека с трети страни или региони, като включва графика и въпросите, обсъждани по време на преговорите и ако тази информация съдържа поверителни данни, приема, че информацията следва да бъде изпратена на Парламента в съответствие със системата, описана в параграф 26 от настоящата резолюция
;
49.
Призовава Съвета и Комисията, когато е проведен кръг от диалога или консултациите, да организират сесии за консултации и отчитане пред членовете на Парламента, като отново призовава Парламента да участва във вземането на решения за продължаване или преустановяване на даден диалог и консултации;
50.
Подчертава необходимостта Парламентът да участва във вземането на решения за започване на нов диалог и да му бъде предоставена цялата необходима информация в тази връзка; призовава становището му да се взема предвид при определяне на мандата, целите, формата, процедурите и др. на планирания диалог и консултации;
51.
Настоятелно призовава Съвета и Комисията да допуснат членове на Парламента да присъстват на експертните семинари, провеждани във връзка със структурираните диалози и консултации;
52.
Призовава Съвета и Комисията да използват влиянието си, за да гарантират участието на депутати от националните парламенти на съответни трети страни в официалния диалог или консултации; смята, че това ще придаде по-голяма легитимност на диалога или консултациите, като такива, и ще позволи на членовете на Европейския парламент да вземат участие в него с по-голяма готовност;
53.
Счита, че е от съществено значение да се засили ролята на междупарламентарните асамблеи и междупарламентарните делегации в диалога и консултациите за правата на човека;
54.
Препоръчва пълното прилагане на специфичните насоки на Парламента относно дейностите във връзка с правата на човека и демокрацията на членовете на Европейския парламент при посещенията им в трети страни; съответно призовава за редовното провеждане на кратки заседания с членовете на постоянните и специални парламентарни делегации по въпросите на диалога и консултациите за правата на човека, провеждан със съответната трета страна, за да се ограничат случаите на различия между отделните институции и да се подобри резултата от преговорите; смята, че членовете на Парламента трябва да бъдат поканени да участват в посещения на място, организирани във връзка с провеждането на различни видове официален диалог и консултации;
Г. Провеждане на различните форми на диалог и консултации за правата на човека
1.
Структуриран диалог
-
Структуриран диалог с Китай
55.
Подчертава необходимостта от значително засилване и подобряване на диалога за правата на човека между ЕС и Китай; подчертава, че фактите за правата на човека в Китай продължават да будят сериозна загриженост;
56.
Смята, че темите, обсъждани на последователните кръгове от диалога с Китай, като например ратифицирането на Международния пакт за граждански и политически права на Обединените нации, реформа на системата за наказателно правораздаване, включително смъртното наказание и системата на превъзпитание чрез труд, свободата на словото, особено в интернет, свободата на пресата, свободата на съвестта, мисълта и религията, положението на малцинствата в Тибет и Ксинджанг и в Монголия, освобождаването на задържаните след събитията на площад Тянанмън, правата на работниците и други права, трябва да продължават да бъдат повдигани в контекста на диалога, по-специално с оглед прилагането на препоръките от предишните диалози и семинари по правни въпроси; за тази цел призовава Съвета да обмисли евентуално разширяване на времевата рамка на диалога и отделяне на повече време за обсъждане на повдигнатите въпроси;
57.
Призовава Китай и ЕС да увеличат възможностите за двустранен обмен на информация и стратегии за защита и насърчаване на правата на човека; смята, че понастоящем Китай е изправен пред все по-нарастваща нужда от демокрация и права на човека, изразена от собствените му граждани, и подчертава, че е постигнат известен напредък в някои области, въпреки че е трудно да се прецени точно въздействието на диалога за правата на човека между ЕС и Китай за настъпилите промени; подчертава необходимостта диалогът да се преструктурира така, че да е ориентиран повече към постигане на резултати и към изпълнението от Китай на задълженията му съгласно международното право;
58.
Подчертава необходимостта Съветът да определи и използва специфични индикатори за всеки от осемте по-широки показатели за съпоставяне на резултатите, с цел измерване и оценка на постигнатият напредък;
59.
Препоръчва диалогът за правата на човека да не бъде разглеждан като отделен от останалите отношения между Китай и Европейския съюз; в тази връзка настоятелно приканва Комисията да гарантира, че търговските й отношения с Китай да бъдат обвързани с провеждането на реформи в областта на правата на човека, като в тази връзка призовава Съвета да извърши подробна оценка на състоянието на правата на човека, преди да финализира евентуално ново Рамково споразумение за партньорство и сътрудничество;
60.
Изразява съжаление, че експертният семинар, който трябваше да се проведе в Берлин на 10 май 2007 г., бе отложен, защото китайските власти отказаха да допуснат участието на две независими организации, поканени от ЕС; приветства настоятелното искане на германското председателство на Съвета и на Комисията тези представители да бъдат допуснати до пълноправно участие в семинара, доколкото присъствието на НПО и други обществени фактори следва да се възприема като ценен ресурс за всички страни, включени в диалога;
-
Структуриран диалог с Иран
61.
Изразява дълбока тревога от прекъсването през 2004 г. на диалога с Иран по въпросите на правата на човека поради липса на сътрудничество от страна на Иран; изразява съжаление за това, че по преценка на Съвета, не е постигнат напредък и призовава Съвета да докладва отново на Парламента оценките си за диалога в областта на правата на човека и по-нататъшните мерки, които са необходими за насърчаване на демокрацията и правата на човека в Иран;
62.
Приканва Комисията да продължи да финансира проекти, насочени към подкрепянето на доброто управление, включително и закрилата на защитници на правата на човека, извършването на реформи в съдебната система и в образователните програми за деца и жени; в същия дух, призовава Комисията да предприеме всички необходими действия в рамките на EIDHR, за да насърчи контактите и взаимодействието с иранското гражданско общество и да продължи да подкрепя демокрацията и правата на човека, като обърне специално внимание на защитата и насърчаването на правата на жените и децата;
2.
Консултации с Русия
63.
Отбелязва продължаването на консултациите между ЕС и Русия по въпросите на правата на човека; подкрепя Съвета в неговата цел за превръщане на тези консултации в открит и истински диалог между ЕС и Русия относно правата на човека и призовава за включването на Парламента и на европейски и руски неправителствени организации в този процес; с оглед на тази цел призовава към провеждането на предварителни консултации с неправителствените организации, още в хода на подготовката за тези консултации, така че да се даде възможност за достъп до постигнатия напредък и за проверка на практическите резултати, получени на място;
64.
Призовава Съвета и Комисията да поискат в консултациите да участват длъжностни лица от руските министерства, които са специалисти в области, свързани с темите от дневния ред, да настояват консултациите да се организират и в Москва и околните региони, и да искат участието на руския им партньор в публична среща с НПО;
65.
Изразява съжаление, че след края на консултациите Русия, в качеството й на партньор, обикновено издава свое отделно съобщение за пресата, като отново призовава съобщенията да се изготвят съвместно от двете делегации;
66.
Призовава Комисията да подобри комуникацията с независимото руско гражданско общество и да допринесе за увеличаване на възможността му за действия в извънредно тясната рамка, дадена от руските закони, чрез включването на руските региони и организирането участието на НПО на ротационен принцип;
67.
Отново напомня за необходимостта от включване на консултациите относно зачитането на правата на човека сред останалите въпроси, влизащи в сферата на отношенията между Русия и Европейския съюз; призовава за обединяване на консултациите с други видове политически диалог, преговори и документи, произтичащи от отношенията между Русия и ЕС, и подчертава, че реализирането на правата на човека в Русия има съществено въздействие, особено във връзка с четирите "общи пространства" за сътрудничество или в рамките на бъдещото споразумение за партньорство и сътрудничество, като изразява убеждението, че едно общо пространство на свобода, сигурност и правосъдие не може да бъде изградено, докато въпросът с правата на човека не стане съществена част от това дело, включително създаването на механизъм за консултации;
68.
Приканва настоятелно Съвета и Комисията да определят конкретни задължения и да установят по-ефективни механизми за наблюдение и контрол върху изпълнението на поетите задължения от страна на Русия, в допълнение към клаузата за правата на човека, за да се постигне реално подобряване на обезпокоителното положение с правата на човека в Русия, което се отнася и до свободата на сдружаване, свободата на словото и свободата на пресата и медиите; призовава да се следват препоръките и изводите, направени от международните и регионалните институции, и оценките на НПО по отношение на спазването от страна на Русия на основните международни спогодби в областта на правата на човека, които тя е подписала;
3.
Диалог на основата на споразумения
-
Диалог на основата на Споразумението от Котону
69.
Подчертава необходимостта от систематично разглеждане на въпроси, свързани с правата на човека и демокрацията, в рамките на засиления политически диалог по член 8 от Споразумението от Котону; в тази връзка подчертава необходимостта от създаването на ясен и прозрачен механизъм и критерии за сравнителна оценка на политическия диалог по член 8 от Споразумението от Котону; изразява загрижеността си, че, при липсата на такъв механизъм, рискът от заобикаляне на разпоредбите на член 96, в случай на особена кризисна ситуация по отношение на правата на човека, е реален;
70.
Призовава Съвета и Комисията да спазват ангажиментите си по член 8 (относно политическия диалог), член 9 (относно правата на човека, принципите на демокрацията, правовата държава и доброто управление) и членове 96 и 97 (относно консултациите) от Споразумението от Котону; призовава за участие на гражданското общество в диалога по член 8 и за включването на гражданското общество на неформална основа в подготовката на консултациите по член 96, което следва да доведе до напредък по отношение на прозрачността и демократичния контрол;
71.
Призовава Комисията да представи на Парламента и на Съвместната парламентарна асамблея АКТБ-ЕС доклад, определящ ясен и прозрачен механизъм, за да позволи оценяване на положителните резултати и недостатъците на политическия диалог със страните от АКТБ;
72.
Отбелязва положителните резултати на процеса на консултации по член 96 от Споразумението от Котону, което отчасти се дължи на неговата институционализирана и прозрачна същност, както и на пряката му връзка с помощта за развитие от ЕС, и отбелязва, че те са особено очевидни при предприемането на конструктивни мерки, произтичащи от диалога, в подкрепа на държавите от АКТБ за спазване на демократичните норми и зачитането на правата на човека; отново призовава този пример да се прилага по подобен начини спрямо другите форми на диалог;
-
Диалог с Централна Азия
73.
Приветства засилването на политическия диалог със страните от Централна Азия: Казахстан, Киргизстан, Таджикистан, Туркменистан и Узбекистан и призовава Комисията да гарантира, че въпросите, свързани със социалната сфера и правата на човека, не се поставят на второ място след икономическите и финансови интереси на страните от Централна Азия и на Европейския съюз в областта на енергетиката, строителството и търговията;
74.
Приветства приемането от Европейския съвет през юни 2007 г. на проекта за стратегия на ЕС и Централна Азия, който включва стратегия по въпросите за правата на човека и процеса на демократизация, като тази стратегия може да се използва като рамка за политически диалог;
75.
Призовава Съвета и Комисията да установят съгласуван и последователен краткосрочен и средносрочен подход към региона на Централна Азия като цяло, но така също и към отделните държави, който да включва гореспоменатата стратегия за правата на човека и процеса на демократизация;
76.
Приветства искането на Съвета към властите на Узбекистан да пристъпят към редовен диалог по въпросите на правата на човека и отбелязва, че първият кръг се е провел на 8 и 9 май 2007 г. в Ташкент, и че по темата за кръвопролитията в Андиджан са проведени две срещи на равнище експерти; смята, че пристъпването към редовен диалог само по себе си не бива да дава достатъчно основания за отменяне на санкциите;
77.
Призовава Парламентът да бъде включен в решението за започване на такъв диалог, а останалите предложения в резолюцията да бъдат взети предвид в хода на този диалог;
78.
Призовава Съвета да определи специфични индикатори, насочени към постигането на целите на диалога с Узбекистан, като обръща особено внимание на положението на защитниците на правата на човека;
-
Диалог на основата на споразумения за партньорство и сътрудничество в рамките на Европейската политика за съседство (ЕПС)
79.
Призовава Съвета и Комисията да се възползват от настоящата ситуация, при която срокът на Споразумението за партньорство и сътрудничество с няколко съседни страни е изтекъл и да преговарят за сключване на нови споразумения, за да се включат правата на човека и ефективния диалог във връзка с тях в бъдещи споразумения, включително и механизъм за последващи действия;
80.
Посочва, че основната цел на ЕПС е установяването на привилегировано партньорство с източните и южните съседи на ЕС на базата на взаимен ангажимент към общи ценности, основно в областта на правовата държава, доброто управление и зачитането на правата на човека; счита, че диалогът на ЕС може да има по-голямо въздействие върху реформите в съседните страни по ЕПС, ако се взема предвид съществуването на подкомисията по правата на човека и резултатите от диалога в рамките на тази подкомисия; посочва, че в случаите на недемократични режими или сериозни нарушения на правата на човека диалогът за правата на човека трябва да се съчетава с по-силни реакции като публична критика и други мерки;
81.
Призовава Комисията да използва по-ясен език и да включи конкретни и измерими ангажименти от страна на партньорите съседи в плановете за действие и в мандата на подкомисиите по правата на човека, и подчертава необходимостта Съветът и Комисията да призоват гражданското общество, както в Европа, така и в партньорските съседски страни, към по-активно участие при изготвянето и наблюдението по изпълнението на плановете за действие на ЕПС и по отношение на прилагането на клаузите за правата на човека и демокрацията; приветства възможността да се предостави в рамките на EIDHR финансова подкрепа за проекти, насочени към наблюдение на плановете за действие за ЕПС;
82.
Изисква Комисията да положи по-големи усилия за създаване на подкомисии по правата на човека за всички страни по ЕПС, в които няма такива, и за привеждане в действие на тези, които все още не функционират, за да се въведе процедура за ефективно и усъвършенствано наблюдение по отношение на изпълнението на целите за правата на човека и демокрацията, заложени в плановете за действие;
83.
Отбелязва факта, че въпросите, свързани с правата на човека бяха разгледани в рамките на подкомисиите по правосъдие, свобода и сигурност за Молдова и Украйна; все пак настоява за постигане на крайната цел - създаването на самостоятелни подкомисии по правата на човека за всички страни от ЕПС, включително и тези от Южнокавказкия регион; обръща внимание на продължаващото влошаване на положението с правата на човека в Азербайджан и във връзка с това подчертава необходимостта от възможно най-бързо създаване на подкомисия по правата на човека за тази държава;
84.
Призовава Комисията и Съвета да гарантират реално сътрудничество между подкомисиите по правата на човека и тези, работещи в областта на правосъдието и вътрешните работи, тъй като всички тези въпроси са тясно свързани; във връзка с това призовава за изчерпателно информиране на Парламента за подготовката и процеса на предприемане на последващи действия по този въпрос;
85.
Призовава Съвета и Комисията да разгледат възможността за създаването на механизъм за диалог или консултации по правата на човека с Либия ;
86.
Призовава Съвета, до подписването на споразумение за асоцииране, да разгледа възможността за създаване на механизъм за диалог за правата на човека със Сирия;
87.
Подчертава необходимостта от създаване на институционализирана подкомисия за правата на човека с Израел, която да замени настоящия временен механизъм;
88.
Призовава Съвета да информира и прикани към участие Евро-средиземноморската парламентарна асамблея и парламентарни делегации към парламентарните комисии за сътрудничество между ЕС и източните съседни държави;
-
Диалог с Латинска Америка
89.
Призовава Съвета и Комисията да разгледат въвеждането на някакъв вид специален механизъм за наблюдение на прилагането на клаузата за правата на човека в споразуменията на ЕС с Латинска Америка и Централна Америка, например чрез включване на клаузи за правата на човека в оперативните планове за действие (подобни на плановете за действие в ЕПС) и чрез създаването на подкомисии за правата на човека, и във връзка с това подчертава необходимостта от пълно информиране на съответните съвместни комисии и съвместни съвети за резултатите от този диалог, така че да се увеличи степента на включване на правата на човека в политическия диалог на ЕС със страните от тези региони;
90.
Поради това призовава Комисията да направи годишна оценка на положението с правата на човека в страните от Латинска Америка на базата на плановете за действие и целта за създаване на подкомисия по правата на човека;
91.
Призовава Съвета и Комисията да включат гражданското общество в процеса на провеждане на диалога за правата на човека, при адекватно участие на нестопанския сектор и счита, че диалогът с Мексико се нуждае от засилване и преструктуриране, и че той би могло да представлява отправна точка за други латиноамерикански страни;
92.
Призовава Комисията и Съвета да включат въпросите за правата на човека в провежданите преговори по споразуменията за асоцииране със страните от Андийската общност, Централна Америка и Меркосур, както и да информират Европейския парламент за постигнатия напредък в тази област;
93.
Призовава Съвета да информира Евро-латиноамериканската парламентарна асамблея за диалога и консултациите по въпросите за правата на човека и да я прикани към участие в тях;
–
Диалог, основаващ се на търговски споразумения и споразумения за сътрудничество
94.
Изтъква, че търговските споразумения и споразуменията за сътрудничество на ЕС с трети страни предвиждат извършване от страна на съвместни комисии на редовно наблюдение по изпълнението; отбелязва, че през 2003 г. с Бангладеш, Виетнам и Лаос на експериментална основа са създадени специални работни групи към съвместните комисии по правата на човека, доброто управление, правовата държава и административната реформа;
95.
Смята, че тези диалози трябва да се започват от Съвета въз основа на същите критерии и техният резултат трябва да се обсъжда в рамките на политическия диалог, така че да повиши съгласуваността и последователността на политиката на ЕС към трети страни; във връзка с това призовава Съвета и Комисията да докладват пред Парламента за резултатите от тези диалози;
96.
Отново призовава клаузата за правата на човека и демокрацията да бъде включена във всички нови споразумения, сключвани между ЕС и трети страни, независимо дали те са индустриализирани или развиващи се, включително секторни споразумения, като тези за рибното стопанство, селското стопанство, текстила, търговията и техническата и финансова помощ, наред с това, което бе постигнато с държавите от АКТБ;
4.
Специален диалог
97.
Призовава Съвета, и по-специално тройката, да приложи изложените в настоящата резолюция препоръки спрямо всички форми на специален диалог за правата на човека, за да се гарантира тяхното по-прозрачно провеждане и по-голямото им съответствие с другите външни политики на ЕС, и преди и след провеждането на тези диалози, да предоставя информация на другите институции, и в частност - на Парламента и неправителствените организации;
98.
Призовава Комисията да прилага изложените в настоящата резолюция препоръки спрямо диалозите, формулирани като част от външното измерение на пространството на свобода, сигурността и правосъдие, и в интерес на съгласуваността между институциите, с цел да информира другите институции, и по-специално Парламента и неправителствените организации, за хода, същността и резултатите от тези диалози;
5.
Диалог с единомислещи страни (Канада, Съединените щати, Япония, Нова Зеландия)
99.
Призовава Съвета да прилага горните предложения и спрямо консултациите на тройката с единомислещи партньори, както и да засили прозрачността и съгласуваността с другите политики на ЕС, и препоръчва тези консултации по въпроси за правата на човека да се използват за търсене на допирни точки и споделяне на опит, като се решават въпросите за правата на човека в други държави, на сходна позиция по тези проблеми;
100.
Приветства последните действия за информиране на гражданското общество относно дневния ред на тези диалози и изисква от Съвета да възприеме същия подход по отношение на Парламента; призовава за представяне пред Парламента на редовен отчет за същността и резултатите от тях, под формата на официална процедура;
6.
Политически диалог с трети страни, в които трябва да се въведе компонентът "права на човека"
101.
Призовава Съвета да прилага горепосочените предложения и за целия политически диалог с трети страни, особено по отношение на дневния ред и на съдържанието на диалога;
102.
Призовава отделите на Парламента да подобрят вътрешната координация между парламентарните органи, като предоставят актуална информация за състоянието на правата на човека в трети страни и за тази цел призовава за осигуряване на повече финансови и човешки ресурси за отдел "Права на човека" на Парламента, за да може той да изпълни тази задача;
103.
Изисква от Съвета и Комисията да включат в дневния ред диалога и консултациите за правата на човека, препоръките и заключенията, съдържащи се в резолюциите на Парламента, и по-специално тези, които се отнасят до правата на човека, и докладите на делегациите на Европейския парламент;
Правата на жените в диалога и консултациите относно правата на човека
104.
Настоява правата на жените да бъдат разглеждани като неразделна част от правата на човека и приканва настоятелно Комисията да включи изрично и постоянно насърчаването и защитата на правата на жените във всички разговори и консултации на ЕС за правата на човека с трети страни; подчертава в тази връзка необходимостта от създаване на прозрачен механизъм за мониторинг на клаузата за правата на човека във външните споразумения на ЕС, както и да вземе необходимите мерки в случай, че тази клауза е нарушена;
105.
Припомня значението на гражданското общество, по-специално на активните НПО за насърчаването на правата на жените и препоръчва то да се ангажира изцяло в диалозите между ЕС и трети страни в тази област;
106.
Приканва Съвета и Комисията да подобрят взаимодействието между инициативите за равенство между половете и тези на гражданското общество в рамките на съществуващите европейски инструменти за правата на човека и да насърчат трети страни да гарантират сътрудничеството и координирането на работата на всички органи и механизми за правата на човека;
107.
Приканва Комисията да контролира системно ратифицирането и прилагането на Конвенцията за премахване на всички форми на дискриминация против жените (КПДПЖ) и на Факултативен протокол към нея, в рамките на диалога за правата на човека с трети страни и да докладва за това на редовните брифинги на своята комисия по правата на жените и равенството между половете; приканва Комисията и Съвета да се убедят, че гарантираните от Конвенцията права се спазват в тези трети страни, за да се затвори празнотата между съществуващите права на жените и действителното им прилагане;
108.
Препоръчва на Комисията да изготви списък на методите и процесите на производство (ПМП), така както те са определени от Световната търговска организация, които са предмет на дискриминация по отношение на равенството между жените и мъжете съгласно КПДПЖ и конвенциите в областта на правата на човека, за да се създаде база данни за продуктите и марките, които биха могли да бъдат забранени за внос в ЕС;
109.
Настоява правата на жените да бъдат изрично включени в разговорите за правата на човека и, по-специално, в борбата срещу всички форми на дискриминация и насилие срещу жените и момичетата, включително на всички форми на вредни традиционни практики и обичаи, като например гениталното осакатяване и ранните или принудителни бракове, всички форми на трафика на хора, домашното насилие и убийството на жени, експлоатацията на работното място и икономическата експлоатация;
110.
Настоява изричното включване на правата на жените в интегриран подход за равенство между половете в областта на борбата срещу трафика на хора, по-специално срещу трафика на жени и деца за всякакви цели, сексуалната и трудова експлоатация и вземането на органи;
111.
Подчертава, че следва да се вземат специфични мерки за насърчаване на по-активното участие на жените в пазара на труда, в икономическата и социална област, политическия живот и вземането на решения, в предотвратяването и разрешаването на конфликти, изграждането на мира и възстановяването; препоръчва широко и равностойно участие на мъжете и жените-членове на Парламента при оценката на финансираните от ЕС проекти в областта на човешките права и по-голямо участие на членовете на Европейския парламент в разговорите за правата на човека с трети страни;
112.
Приканва настоятелно Комисията да осигури подготовка, с цел обучение на персонала и длъжностните лица в представителствата на Комисията, особено на служителите, ангажирани в дейности, свързани с правата на човека и осигуряване на хуманитарна помощ;
113.
Приканва настоятелно Комисията да внесе предложение за правилник за поведение, подобен на изготвения от ООН, който ще бъде предназначен за длъжностните лица на институциите и органите на ЕС, по-специално за мисиите на ЕС в трети страни; счита, че правилникът следва да изрази явно неодобрение относно поръчването на сексуални услуги, на други форми на сексуална експлоатация и насилие, основаващо се на пола и да съдържа необходимите санкции в случай на лошо поведение; на длъжностните лица следва да се предостави подробна информация за съдържанието на правилника на поведение преди да бъдат изпратени в мисия;
114.
Препоръчва приемането на мерки за увеличаване на физическата сигурност на жените и момичетата в бежанските лагери и за гарантиране и защита на човешките права на разселените лица;
115.
Приканва Съвета и Комисията да се уверят в прилагането на Декларацията и Плана за действие от Пекин; приканва настоятелно Съвета и Комисията да насърчават трети страни да включат перспективата за равенство на половете в националните им програми за действие и да интегрират въпросите за правата на човека и за равенството на половете в националните политики;
116.
Приканва настоятелно Комисията да осигури развитието на обширна образователна програма за правата на човека във водените от нея разговори за правата на човека с трети страни, за да се повиши осведомеността на жените относно техните човешки права и като цяло да се повиши осведомеността за правата на жените;
117.
Приканва настоятелно Съвета и Комисията да насърчат трети страни да включат принципа за равенство между мъжете и жените в законодателството си, да осигури осъществяването му посредством правото и други подходящи инструменти и да гарантират спазването на тези права във всички области;
118.
Възлага на своя председател да изпрати настоящата резолюция на Съвета (включително на неговия Генерален секретар/Върховния комисар за обща външна политика и политика на сигурност г-н Javier Solana и неговия Постоянен представител по въпросите за правата на човека г-жа Riina Kionka, както и на членовете на COHOM) и на Комисията (включително на ръководителите на делегации в трети страни), на правителствата и парламентите на държавите-членки, съпредседателите на Съвместната парламентарна асамблея на страните от АКТБ и ЕС, председателя на Евро-средиземноморската парламентарна асамблея и съпредседателите на Eвро-латиноамериканската парламентарна асамблея
,
а също и на съпредседателите на Комисията за парламентарно сътрудничество и междупарламентарните делегации на ЕС и съответните държави.
