Въпрос с искане за устен отговор O-0096/2010
до Комисията
Член 115 от Правилника за дейността
Rovana Plumb
,
Iliana Malinova Iotova
,
Pervenche Berès
,
Stephen Hughes
,
Alejandro Cercas
,
Gianni Pittella
,
Jutta Steinruck
от името на групата S&D Относно: Свободно движение на работници - временни ограничения за румънски и български граждани на пазара на труда в Европейския съюз
В съответствие с Договора за присъединяване Комисията проучи в два доклада действието на временните разпоредби за ограничаване на правото на свободно движение на работници от осемте държави-членки (ЕС-8) и въздействието на мобилността на работниците от новите държави-членки (ЕС-2) върху пазара на труда на други държави-членки и заключи, че и двата доклада стигат до извода, че свободното движение на работници е от полза за икономиката и няма сериозни отрицателни последици за пазарите на труда.
1. Какви мерки обмисля Комисия, за да насърчи държавите-членки да отворят в по-голяма степен своите пазари на труда за работна ръка от Румъния и България?
2. Възнамерява ли Комисията да анализира и да проведе допълнително проучване на условията на труд и живот на „нередовната“ работна ръка от Румъния и България в другите държави-членки?
3. Възнамерява ли Комисията да изработи проучване относно влиянието на „нередовната“ работна ръка върху пазара на труда в държавите-членки? Възможно ли е гореспоменатите мерки да имат повече отрицателни последствия на пазарите на труда отколкото да защитят местната работна ръка?
4. Счита ли Комисията, че с удължаването на настоящите ограничения за румънски и български граждани се поема евентуален риск от възникване на де факто отделна категория или „втора класа“ граждани на ЕС? Счита ли Комисията, че гореспоменатите мерки са съвместими с целите и духа на Договора от Лисабон и по-специално с Хартата на основните права на ЕС?
