10.12.2009 B7-0244/2009 ПРЕДЛОЖЕНИЕ ЗА РЕЗОЛЮЦИЯ внесено съгласно член 120 от Правилника за дейността
относно прекратяване на преговорите за присъединяване с Турция
Bruno GOLLNISCH
, Димитър СТОЯНОВ,
Zoltán BALCZÓ
,
Andrew Henry William BRONS
и
Andreas MÖLZER
PE432.828v01-00 B7‑0244/2009 Предложение за резолюция на Европейския парламент относно прекратяване на преговорите за присъединяване с Турция
Европейският парламент ,
– като взе предвид съобщението на Комисията до Европейския парламент и Съвета, озаглавено „Стратегия за разширяване и основни предизвикателства през 2009−2010 г.”, COM(2009) 533,
– като взе предвид „Доклада за напредъка на Турция – 2009 г.” ( SEC(2009)1334 ),
– като взе предвид член 120 от своя правилник,
А. като има предвид, че по отношение на политическите критерии за присъединяване Комисията подчертава, че Турция бележи малък и ограничен напредък или не е налице никакъв напредък,
Б. като има предвид, че Турция все още не е приложила изцяло допълнителния протокол към споразумението за асоцииране и според изявления на нейния министър по европейските въпроси Егемен Багъш не възнамерява да направи това,
В. като има предвид, че транспонирането на правната система на ЕС не може да се отчита като напредък, когато не се прилага на практика,
Г. отбелязва, че все повече хора в държавите-членки на ЕС, но също така и в Турция се противопоставят на членството на Турция в ЕС и все повече правителства на държавите-членки споделят тази позиция,
1. счита, че в този контекст по-нататъшните преговори за присъединяване с Турция няма да доведат до удовлетворителен за двете страни резултат;
2. призовава Съвета и Комисията да прекратят настоящите преговори за присъединяване и в замяна на това да започнат преговори за привилегировано партньорство, което ще бъде ползотворно и за двете страни.
