6.9.2010 B7-0517/2010 ПРЕДЛОЖЕНИЕ ЗА РЕЗОЛЮЦИЯ внесено съгласно член 120 от Правилника за дейността
относно мерки за подкрепа на въгледобивната промишленост
Pilar Ayuso
,
Luis de Grandes Pascual
,
Agustín Díaz de Mera García Consuegra
,
Salvador Garriga Polledo
,
Veronica Lope Fontagné
PE446.600v01-00 B7‑0517/2010 Предложение за резолюция на Европейския парламент относно мерки за подкрепа на въгледобивната промишленост
Европейският парламент ,
– като взе предвид член 120 от своя правилник,
A. като припомня символичното значение на въгледобива по отношение на поставянето на началото на Европейския съюз,
Б. като отчита отбелязания напредък в европейските минни басейни в областта на околната среда и безопасността, както и положените усилия за насърчаване на частната инициатива и икономическата диверсификация, което представлява ценно достижение от социална гледна точка,
1. изразява съжаление по повод на закъснението, с което Комисията представи новото си предложение, едва пет месеца преди изтичането на срока на действие на регламента в сила;
2. счита, че предложението на Комисията е недостатъчно, както по отношение на видовете подкрепа, така и по отношение на сроковете, и че то би означавало незабавно прекратяване на дейността на сектора, водещо след себе си тежки последствия;
3. счита, че въгледобивът на бъдещето трябва да отговаря на следните условия:
- сигурност на всички операции,
- рентабилност,
- възстановяване на находищата, и
- прилагане на нови технологии в областта на опазването на околната среда;
4. призовава Съвета да измени регламента така, че да може да се оказва подкрепа най-малко до 2020 г. и тази подкрепа да не се вписва единствено в рамката на планове за прекратяване на дейността, а да позволява също така достъп до стратегически резерви на въглища;
5. призовава Комисията и Съвета да предвидят преференциално третиране за засегнатите райони в рамките на бъдещата финансова перспектива за периода 2014-2010 г.
