Пленарна сесия 12-13 октомври в Брюксел
Институции
2011-10-12 - 12:51
България и Румъния не трябва да стават заложници на популизма, подчертава ЕП в резолюция по Шенген. Горещи дебати в сряда вечер: по ситуацията в еврозоната, както и по протестите в Близкия изток и по присъдата срещу Тимошенко.
В сряда евродепутатите поставиха въпрос с искане за устен отговор към представителите на Съвета и Комисията по това дали е "законно" и "справедливо" да се поставят допълнителни критерии за членство на България и Румъния в Шенгенската зона. В четвъртък ЕП гласува резолюция, подкрепяща членството на двете страни в Шенген.
В сряда следобед депутатите обсъдиха дълговите и банковите проблеми в Еврозоната заедно с Комисията и Съвета, в навечерието на решаващата среща на върха на Европейския съвет на 23 октомври.
Същата вечер бе дебатът с Аштън за протестите в Близкия Изток и присъдата срещу Тимошенко.
Следете новините от пленума в това тематично досие!
20111010FCS28752
Информационен бюлетин за пленарната сесия на Европейския парламент
Шенген: депутатите искат справедливо решение за приемането на България и Румъния
Предвид решението на Холандия и Финландия да блокират приемането на двете страни, ЕП ще се обърне към Съвета и Комисията с въпрос дали смятат за честно и правилно да се налагат допълнителни критерии на България и Румъния и да се отлага за неопределено време приемането им в Шенгенската зона. Депутатите припомнят, че и двете страни изпълняват всички шенгенски изисквания и не трябва да стават заложници на популистко говорене. Парламентът ще гласува резолюция по този въпрос в четвъртък.
Подготовка за Европейския съвет
Предстоящият на 23 октомври в Брюксел Европейски съвет ще бъде обсъден от евродепутатите със Съвета и Комисията. Акценти в дневния ред са икономическата политика, по-конкретно конкурентоспособността и растежа на ЕС, както и две събития през ноември - подготовката за следващата среща на Г20 и конференцията по въпроси за климатичните промени, която ще се проведе Дърбан.
Евродепутати обсъждат ситуацията в Йемен и Бахрейн
Последните събития в Йемен и Бахрейн са част от дневния ред за сряда вечер за дебат със Съвета.
Нови правила за износ на огнестрелни оръжия
Депутатите ще приемат нови правила на ЕС за контрол на износа на огнестрелно оръжие, използвано за граждански цели (например спортно и ловно оръжие). Съответният законопроект, който вече има неофициалното съгласие на Съвета, ще бъде гласуван в четвъртък. Едновременно с гарантирането на максимална безопасност, Парламентът иска също да е сигурно, че ловците и спортните стрелци, напускащи ЕС за известно време, няма да минават през излишни процедури.
Дневен ред на сесията Гледайте на живо от 16 часа българско време в сряда
Евродепутатите се готвят да препотвърдят подкрепата си за членството на България и Румъния в Шенген
©Belga/EPA Очаква се евродепутатите да подкрепят правото на България и Румъния да се присъединят към Шенгенското пространството без граници, при същите условия като останалите 22 страни членки.
ЕП даде зелена светлина за членството на двете страни в Шенгенското пространство още на 8 юни, но на 22 септември Холандия и Финландия блокираха членството за неопределено време, настоявайки за допълнителни критерии, мотивирайки се с проблеми, свързани с корупцията и организираната престъпност в двете страни.
Депутатите смятат, че България и Румъния отговарят на всички шенгенски изисквания за членство и призовават държавите-членки да спазят поетите ангажименти и да включат двете страни в Шенгенската зона.
В сряда депутатите ще запитат Съвета и Комисията, дали е "справедливо" и "законно" да се прилагат допълнителни критерии, които не са били предвидени от началото.
В резолюция, която се очаква да бъде гласувана в четвъртък, ЕП е категоричен, че допълнителни критерии не могат да бъдат налагани на държавите, които вече са в процес на присъединяване към Шенгенското пространство. Той призовава държавите-членки да включат България и Румъния в Шенгенското пространство въз основа на изискванията на Шенген и "да не дават приоритет на национален популизъм."
След решението на Холандия и Финландия да блокират членството на България и Румъния в Шенген председателят на ЕП Йежи Бузек изрази подкрепа за двете страни и призова "онези държави-членки, които блокират влизането на Румъния и България в Шенген да преразгледат позицията си."
Допускането на нови страни в Шенгенското пространство изисква единодушното одобрение на 22-те страни-членки на ЕС, част от тази зона. Шенгенската зона обхваща 22 страни-членки на ЕС (всички членки на ЕС с изключение на Великобритания, Кипър, Ирландия, Румъния и България). Тя включва и 3 държави, които не са членки на ЕС: Исландия, Норвегия и Швейцария. Въпросите към Комисията и Съвета Проектът за резолюция Резолюцията от 8 юни Съобщението за пресата на Бузек
Откриване на сесията: последни развития в Близкия изток, присъда срещу Тимошенко
При откриването на пленарната сесия в Брюксел тази седмица, председателят на Европейския парламент Йежи Бузек приветства напредъка към демокрация в Близкия изток, като същевременно осъди неотдавнашното насилие там. Той също така разкритикува присъдата от седем години затвор, наложена на украинския опозиционен лидер Юлия Тимошенко на 11 октомври.
Йежи Бузек приветства появата на стабилност в Либия, макар и да изрази загриженост за тежкото положение на бежанците. Той приветства също така факта, че Тунис изглежда се е насочил към свободни избори и каза, че ще посети страната през следващите седмици, за да предаде желанието на Парламента за добросъседско сътрудничество. Председателят на ЕП осъди неотдавнашното насилие в Египет, призовавайки властите в страната да не подклаждам разногласията и да насърчават религиозната толерантност. Той осъди и неотдавнашното насилие в Сирия и Йемен, като призова международната общност да се противопостави на тези "брутални режими". Присъдата срещу Тимошенко е "политически мотивирана" Присъдата от седем години затвор, наложена на бившия министър-председател на Украйна Юлия Тимошенко, е "политически мотивирани акт" и дело на "селективно прилагане на закона", каза Бузек, като подчерта, че правилното прилагане на закона е предусловие за каквото и да било споразумение за сътрудничество между ЕС и Украйна. Други обявления Lena Ek (АЛДЕ, Швеция) е подала оставка, за да заеме длъжност в шведското правителство. На пленарната сесия в Страсбург през октомври (24-26 октомври) ще бъде гласувана резолюция относно Украйна.
Шенген: България и Румъния не трябва да стават заложници на популизма, подчертава ЕП
©Belga/EPA Държавите членки не трябва да дават превес на националния популизъм и трябва да вземат решение относно разширяването на Шенгенското пространство с България и Румъния единствено на основата на съществуващите критерии, се казва в резолюцията на ЕП, приета в четвъртък с голямо мнозинство. Депутатите призовават Европейския съвет да вземе необходимите мерки, за да даде възможност на Румъния и България да се присъединят към Шенген.
След като Нидерландия и Финландия решиха на 22 септември да блокират приемането на България и Румъния в Шенген, Европейският парламент повтори в резолюция (приета с гласа "за", "против" и "въздържали се") своята подкрепа за приемането на двете страни в Шенгенското пространство. България и Румъния са "изпълнили всички критерии" за присъединяване, настояват депутатите. Според текста на резолюцията, двете страни "изцяло са приложили достиженията на правото от Шенген", което е единственото предварително условие за тяхното присъединяване към Шенгенското пространство. Парламентът настоятелно призовава всички държави членки да вземат решение относно разширяването на Шенгенското пространство "единствено на основата на достиженията на правото и процедурите от Шенген". Членовете на ЕП считат, че не могат да бъдат налагани допълнителни критерии на двете страни, като призовават държавите от ЕС да спазват ангажиментите си и "да не дават превес на националния популизъм". Депутатите отхвърлиха предложение за изменение, което изискваше от Комисията да засили критериите за Шенген, като включи в него допълнителни критерии за организираната престъпност и корупцията. Сигурност на границите: България и Румъния са надеждни партньори "Двете страни изцяло са преформулирали и реорганизирали своите системи за интегрирано управление на границите, като са инвестирали значителни средства в своите правоприлагащи органи (...) и видимо са укрепили институционалната и правната си рамка", се подчертава в резолюцията. Европейският парламент отбелязва "постоянната подкрепа и солидарност, демонстрирани от България и Румъния като надеждни партньори", както и "непрекъснатия им принос за сигурността на границите в тази част на ЕС". Йежи Бузек: България и Румъния заслужават да бъдат в Шенген "България и Румъния заслужават да бъдат в Шенгенското пространство. Те отговарят на всички необходими критерии. Техните граници са сигурни. Аз призовавам всички държави членки да вземат решение за разширяване на Шенгенското пространство единствено въз основа на достиженията на правото от Шенген и неговите процедури. България и Румъния трябва да могат да разчитат на солидарност и справедливост от страна на техните партньори в ЕС", заяви председателят на Европейския парламент Йежи Бузек. Процедура: незаконодателна резолюция Приетият текст ще бъде публикуван на този адрес (изберете дата 13 октомври 2011 г.) Тук можете да гледате видеозапис от дебата (изберете дата 12 октомври 2011 г.)
Евродепутатите обсъдиха ситуацията в Йемен, Сирия, Бахрейн, Египет и Украйна
Протести в Йемен ©Belga/EPA Членовете на ЕП обсъдиха на 12 октомври ситуацията в няколко съседни на ЕС страни. В дебата участва и върховният представител на ЕС по външната политика Катрин Аштън, която подчерта специалната роля на Парламента в подкрепа на защитниците на демокрацията.
Тя направи изявление по повод сблъсъците в Египет през миналата неделя, последвали коптски християнски протест, продължаващите антиправителствени протести в Йемен, Бахрейн и Сирия и присъдата срещу украинския опозиционен лидер и бивш премиер Юлия Тимошенко, която бе осъдена на 7 години затвор.
Египет, Йемен, Бахрейн и Сирия
По повод сблъсъците в Египет г-жа Аштън заяви, че е шокирана от събитията в неделя и подчерта, че правото на свобода е основно човешко право и протестиращите са част от населението на Египет. По отношение на Сирия Аштън бе категорична, че времето за празни обещания е свършило и посочи, че се подготвят допълнителни санкции.
Върховният представител по външната политика каза, че трябва да има съответствие между делата и думите на президента на Йемен и че той трябва да съдейства за мирно решение. Тя приветства даването на Нобелова награда за мир на йеменска правозащитничка. По отношение на Бахрейн тя присъдите срещу лекари, оказали помощ на протестиращи.
Hans-Gert Pöttering (ЕНП, Германия) заяви по повод събитията в Египет: "Много християни бяха убити и това трябва да ни тревожи.... но нека не бъркаме: демонстрантите в неделя бяха не са само християни, но и мюсюлмани, протестиращи заедно и мирно".
Кристиан Вигенин (С & Д, България) заяви по повод Сирия : "Дамаск не иска да се откаже от насилието и да започне реформи". По повод сблъсъците в Египет той поиска от Аштън да се свърже с властите и да ги насърчи да накажат извършителите. "Турция, например, трябва да се присъедини към нас, изразявайки тази тревога".
По отношение на Египет Kristina Ojuland (АЛДЕ, Eстония) подчерта, че свободата на религията трябва да бъде защитена, както и правото на мирен протест.
Barbara Lochbihler (Зелени, Германия) посочи, че ЕС трябва да се фокусира върху гражданското общество, върху тези които са за промяна без насилие.
Charles Tannock (ЕКР, Великобритания) каза, че ЕС трябва да подкрепи замразяване на сирийските авоари.
Marisa Matias (ЕОЛ, Португалия): "Всяка страна е различна, но нека не се прилагат двойни стандарти, понякога мълчанието е пълно (инвазията на сили на Саудитска Арабия сили в Бахрейн)."
Fiorello Provera (ЕСД, Италия): "ЕС трябва да съсредоточи усилията си в подпомагане на хората да развиват свободата и демокрацията."
Украйна: присъдата срещу Тимошенко
Според Аштън присъдата над Тимошенко е политически мотивирана и не е изолиран случай. По нейните думи преговорите за споразумението за асоцииране ЕС-Украйна трябва да продължат технически, но подписването зависи от ясното убеждение в споделянето на общи ценности.
Г-н Saryusz-Wolski (ЕНП, Полша): "Ако украинското правителство продължава да злоупотребява с властта, ще рискува европейската перспектива."
Hannes Swoboda (С & Д, Австрия): "Фракцията на Социалистите и Демократите отхвърля каквато и да е форма на политическо преследване. Киев не отговаря на предварителните условия за по-високо ниво на отношенията."
Г-н Van Baalen (АЛДЕ, Нидерландия): "ЕС трябва да бъде много ясен, какво точно се иска от Украйна. Какво ще се случи, ако споразумението е готово, а Тимошенко още не е освободена? "
Rebecca HARMS (Зелени, Германия) каза, че не подкрепя споразумението за асоцииране, докато демокрацията не е добре установена в Украйна.
Г-н Migalski (ЕКР, Полша) също осъди ареста на Тимошенко. Запис на дебата
Кризата в Еврозоната: депутатите настояват за съгласувани действия и реформи
Barroso в пленума Парламентът настоява за пътна карта на ЕС за излизане от кризата в резолюция, приета в четвъртък. Той се обявява за рекапитализация на европейските банки, допълнително хармонизиране на националните данъчни системи, издаване на еврооблигации и за укрепване на споразуменията за икономическото управление на Еврозоната.
Евродепутатите призовават Европейската комисия да представи план на ЕС за възстановяване на доверието във финансовите пазари с ясна времева рамка за изпълнението му. Този план трябва да се основава изцяло на общностния метод и да предвижда използването на съществуващите институционални структури.
Според евродепутатите рекапитализацията на банките трябва да се проведе на ниво ЕС и да не бъде основана на национални приоритети.
Реформата на уредбата за европейските финансови пазари трябва да бъде приключена, с оглед постигане на по-голяма устойчивост на икономиката на ЕС спрямо бъдещи кризи. Държавите членки трябва да хармонизират определени елементи на своите данъчни системи , включително мерките срещу данъчните измами, се казва още в резолюцията.
Еврооблигации
По отношение на икономическия растеж, евродепутатите призовават за въвеждане на облигационни емисии за финансиране на проекти и на механизъм, който да позволява на Комисията да прилага бързо правото за единния пазар в държавите членки.
С оглед преодоляване на кризата в Еврозоната, Комисията трябва да докладва за възможността за въвеждане на еврооблигации преди края на 2011 г. Тази мярка трябва да спомогне за укрепване на фискалната дисциплина и за увеличаване на стабилността на еврозоната чрез пазарите. В резолюцията се настоява още за засилване на икономическото управление на равнище ЕС за страните от Еврозоната.
Следващи стъпки
Резолюцията ще бъде предоставена на Европейския Съвет, който ще заседава на 23 октомври в Брюксел.
Процедура: незаконодателна резолюция Запис от дебата, дата 12 октомври Текстът ще бъде публикуван тук, дата 13 октомври
BG
1
PHOTO
20111006PHT28483.jpg
BG
2
PHOTO
20111006PHT28465.jpg
BG
4
LINK
/wps-europarl-internet/frd/live/live-video?language=bg
BG
5
PHOTO
20110927PHT27628.jpg
BG
9
LINK
/president/en/press/press_release/2011/2011-September/press_release-2011-September-19.html
BG
10
PHOTO
20111003PHT28058.jpg
BG
11
PHOTO
20111012PHT29072.jpg
BG
12
LINK
/activities/plenary/ta/calendar.do?language=BG
BG
13
LINK
/wps-europarl-internet/frd/vod/research-by-date?language=bg
BG
14
PHOTO
20111012PHT29070.jpg
BG
15
LINK
/wps-europarl-internet/frd/vod/player;jsessionid=68667F96F4169E43D50F4C2132F4C2FC?date=20111012&language=bg
BG
16
PHOTO
20111012PHT29046.jpg
BG
17
LINK
/wps-europarl-internet/frd/vod/research-by-date?language=bg
BG
18
LINK
/activities/plenary/ta/calendar.do?language=BG
-//EP//TEXT AGENDA 20111012 SYN NOT XML V0//BG
-//EP//TEXT AGENDA 20111012 SIT NOT XML V0//BG
-//EP//TEXT MOTION B7-2011-0532 0 NOT XML V0//BG
-//EP//TEXT TA P7-TA-2011-0254 0 NOT XML V0//BG
-//EP//DTD IM-PRESS 20050901 FCS DOC XML V0//EN
-//EP//STYLESHEET IM-PRESS 20050901 FCS DOC XML V0//EN
