Пленарна сесия на Европейския парламент - Страсбург 21 - 24 април 2008 г.
2008-04-17 - 11:19
Предстоящата пленарна сесия на Европейския парламент в Страсбург ще бъде открита на 21 април в 17.00 часа местно време и ще продължи до 24 април.
Освобождаване от отговорност за изпълнението на Бюджет 2006. Европейският парламент ще гласува на 22 април в Страсбург освобождаването от отговорност на всички институции и агенции на ЕС във връзка с изпълнението на бюджета за финансовата 2006 г. В доклада за Комисията се препоръчва създаването на съвместна работна група между ЕП и Комисията за наблюдение на управлението на структурните фондове, докато в този за ЕП основна тема е статутът на парламентарните асистенти.
Донорство и трансплантация на органи в ЕС. Намаляването на недостига на органи и донори е главното предизвикателство пред държавите-членки на ЕС по отношение на трансплантацията на органи, се казва в доклада на ЕП. В него се предлага широк спектър от мерки за справяне с този проблем, като създаване на европейска донорска карта, насърчаване на изследванията в областта на биотехнологиите и борба срещу трафика на органи.
Гражданското общество и политиката на ЕС по отношение на наркотиците. Докладът върху Зелената книга за ролята на гражданското общество в политиката на ЕС по отношение на наркотиците изтъква основната роля на гражданското общество при формулирането, прилагането, оценката и контрола на политиките в тази област. Други важни теми в доклада са легалното производство на аналгетици на базата на наркотични вещества, както и необходимостта от отделяне на по-голямо внимание на проблемите на жените, свързани с наркотиците.
Спътниковата навигационна система "Галилео" ще бъде оперативна от 2013 г. Измененото предложение за регламент за изпълнението на европейските програми за спътникова радионавигация, което ще бъде гласувано от ЕП на 23 април в Страсбург, дава възможност "Галилео" - един от най-мащабните общоевропейски технологични проекти, да бъде оперативен от 2013 г.
Престъпления на тоталитарните режими. На 21 април Европейската комисия ще представи пред ЕП декларация след провелото се на 8 април в Брюксел публично изслушване на тема "Престъпления, извършени от тоталитарни режими".
Преговори за визовия режим със САЩ. На 23 април представители на Съвета и на Комисията ще направят декларация по време на заседанието на ЕП в Страсбург по повод преговорите между ЕС и САЩ за премахването на визовия режим.
Среща на върха ЕС-Латинска Америка и Карибите. На 23 април Европейският парламент ще обсъди в Страсбург резолюция по повод провеждането на петата среща на върха между ЕС и страните от Латинска Америка и Карибите, след като изслуша декларациите по темата на Съвета и Комисията.
Трансгранично сътрудничество срещу организираната престъпност и тероризма. Включването на договора от Прюм в европейското право не само ще засили трансграничното сътрудничество в борбата срещу организираната престъпност и тероризма, но и ще даде по-големи гаранции за защита на личните данни.
На 23 април ще бъде гласуван протокол към Споразумението за стабилизиране и асоцииране между Европейския съюз и Бивша югославска република Македония, за да се вземе предвид присъединяването на България и Румъния към Европейския съюз. С това двете нови страни-членки на ЕС стават част по въпросното Споразумение.
Европейският парламент ще гласуване доклада за напредъка на Бившата югославска република Македония по пътя към членство в ЕС на заседанието си на 23 април, след проведения на 9 април дебат по темата.
Членовете на ЕП ще обсъдят на 22 април доклада на Ana Maria Gomes (ПЕС, Португалия) върху политиката на Китай и отражението ѝ върху Африка.
На 24-ти април депутатите ще обсъдят и гласуват доклад върху Зелената книга относно пазарните инструменти за опазването на околната среда и за целите на свързаните с това политики. 20080410BRI26349
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20080410BRI26349 FULL-TEXT DOC XML V0//BG
-//EP//TEXT IM-PRESS 20080410BRI26349 ITEM-001-BG DOC XML V0//BG
Бюджетен контрол
Освобождаване от отговорност за изпълнението на Бюджет 2006
2008-04-17 - 11:19
Европейският парламент ще гласува на 22 април в Страсбург освобождаването от отговорност на всички институции и агенции на ЕС във връзка с изпълнението на бюджета за финансовата 2006 г. В доклада за Комисията се препоръчва създаването на съвместна работна група между ЕП и Комисията за наблюдение на управлението на структурните фондове, докато в този за ЕП основна тема е статутът на парламентарните асистенти.
Освобождаването от отговорност е политическият аспект на бюджетния контрол. С това си решение Европейският парламент затваря бюджетния цикъл. Тази процедура освобождава съответната институция от отговорност във връзка с управлението на определен бюджет, като бележи неговия край. Тя може да има три изхода: одобрение, отлагане или отказване на освобождаването от отговорност. Целта на процедурата е да се провери дали парите са изразходвани правилно, както и да се определят точните приходи и разходи за дадената финансова година.
Европейска комисия: акцент върху структурните фондове
Комисията по бюджетен контрол на ЕП препоръчва освобождаването от отговорност на Комисията във връзка с изпълнението на общия бюджет на Европейския съюз за финансовата 2006 г.
В същото време тя призовава за създаването на съвместна работна група на Парламента и Комисията за проследяване на освобождаването от отговорност за бюджет 2006, включващо националните декларации и годишните обобщения, външните действия и прилагането на плана за действие за засилване на надзорните функции на Комисията при управлението на структурните фондове.
Докладът изисква от Комисията да представи обективна и пълна информация относно възможностите за възстановяване на неправомерно изплатени суми. Приветства се фактът, че като пряк резултат от процедурата по освобождаване за финансовата 2006 г. Комисията най-накрая се е ангажирала с прилагането на политика на бързо прекратяване на плащанията в случаите, когато са открити сериозни слабости в системата.
България в доклада
Депутатите отново изразяват своята загриженост относно забавянето на акредитацията на разширената децентрализирана система за изпълнение (EDIS) в България и настоятелно призовават Комисията и българските органи да засилят своето сътрудничество и да увеличат усилията си, с цел да се гарантира наличието на подходящи структури за управление и контрол, както и на административен капацитет за ефикасното функциониране на EDIS.
Документът подкрепя отправените от Европейската сметна палата препоръки към Комисията да следи отблизо за ефективното функциониране на националните надзорни и контролни системи, по-специално подготовката и управлението на обществените поръчки в България и Румъния, като подчертава необходимостта от укрепване на административния капацитет на наскоро присъединилите се страни.
В доклада се отбелязва оценката на Сметната палата, че националните надзорни системи, свързани с децентрализираните системи за изпълнение (DIS) на България, Румъния и Турция са продължили да бъдат слаби.
В заключение депутатите оценяват резултатите от одита по прилагането на ФАР и ИСПА в България и Румъния, които са показали незначително равнище на допуснати грешки. В същото време се отбелязват откритите грешки и слабости при прилагането на САПАРД, като "се призовава Комисията да продължи да работи с органите на двете страни, за да гарантира, че всички изисквания за провеждане на публични тръжни процедури и за добро финансово управление са спазени и че са осигурени достатъчни гаранции за точността, правомерността и допустимостта на вземанията" в рамките на предоставените от ЕС средства.
Европейски парламент
Докладът на Jos é Javier Pomés Ruiz (ЕНП-ЕД, Испания) препоръчва освобождаването на ЕП от отговорност във връзка с изпълнението на общия бюджет на Европейския съюз за финансовата 2006 г.
Депутатите изрично подчертават, че Парламентът е единственият орган, който взема решение за освобождаване от отговорност във връзка с изпълнението на бюджета, както и че това освобождаване е политическо решение.
Депутатите изискват от администрацията да прилага правилно и последователно правилника за изплащането на разноски и надбавки на членовете на Европейския парламент и да отбелязва навреме и незабавно всички нередности и пропуски.
Статут за сътрудниците на депутатите
Комисията по бюджетен контрол приветства твърдия ангажимент на председателя на ЕП, че статутът на сътрудниците ще влезе в сила едновременно със статута на членовете на ЕП (след изборите за Европейски парламент през юни 2009 г.). Новите правила за асистентите на депутатите трябва обаче да запазят свободата на членовете на ЕП да назначават своите сътрудници и независимо да определят техните заплати.
Докладът припомня, че дейността на сътрудниците на членовете на ЕП изисква гъвкавост и подвижност и че е в правомощията на членовете на ЕП да заявяват техните изисквания и нужди и да вземат решения относно системата за дейност на техните сътрудници. В една от точките в доклада изрично се настоява да не се назначават роднини на членове на ЕП за парламентарни сътрудници.
Доклади за освобождаване от отговорност във връзка с изпълнението на бюджета за 2006 г.
Докладчици:
Dan J ørgensen (ПЕС, Дания)
Jos é Javier Pomés Ruiz (ЕНП-ЕД, Испания)
Nils Lundgren (Независимост/Демокрация, Швеция)
Hans-Peter Martin (Независими, Австрия)
Процедура на освобождаване от отговорност
Дебат: 22 април 2008 г.
Гласуване: 23 април 2008 г. Доклад Dan Jørgensen (A6-0109/2008) - Освобождаване от отговорност във връзка с изпълнението на бюджета за 2006 г.: общ бюджет на ЕС, раздел ІІІ, Комисия Доклад José Javier Pomés Ruiz (A6-0091/2008) - Освобождаване от отговорност във връзка с изпълнението на бюджета за 2006 г.: общ бюджет на ЕС, Европейски парламент Доклади за освобождаване от отговорност във връзка с изпълнението на бюджета за 2006 г. (30 доклада). Докладчици: Dan Jørgensen, José Javier Pomés Ruiz, Nils Lundgren, Hans-Peter Martin Освобождаване от отговорност във връзка с изпълнението на бюджета за финансовата 2006 г. (англ.) Комисия по бюджетен контрол
BG
5
LINK
/activities/committees/homeCom.do?language=BG&body=CONT
-//EP//TEXT REPORT A6-2008-0109 0 NOT XML V0//BG
-//EP//TEXT REPORT A6-2008-0091 0 NOT XML V0//BG
-//EP//TEXT AGENDA 20080422 SIT NOT XML V0//BG
-//EP//TEXT IM-PRESS 20071031BKG12594 0 NOT XML V0//BG
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20080410BRI26349 FULL-TEXT DOC XML V0//BG
-//EP//TEXT IM-PRESS 20080410BRI26349 ITEM-COVER-BG DOC XML V0//BG
-//EP//TEXT IM-PRESS 20080410BRI26349 ITEM-002-BG DOC XML V0//BG
Обществено здраве
Донорство и трансплантация на органи в ЕС
2008-04-17 - 11:19
Намаляването на недостига на органи и донори е главното предизвикателство пред държавите-членки на ЕС по отношение на трансплантацията на органи, се казва в доклада на ЕП. В него се предлага широк спектър от мерки за справяне с този проблем, като създаване на европейска донорска карта, насърчаване на изследванията в областта на биотехнологиите и борба срещу трафика на органи.
В доклада на Adamos Adamou (ЕОЛ/СЗЛ, Кипър) относно донорството и трансплантацията на органи: политически действия на ниво ЕС, се подчертава, че нуждата от трансплантации на органи в Европа нараства стабилно и по-бързо от броя на предоставените за донорство органи. В момента повече от 60 000 пациенти в цяла Европа се нуждаят от трансплантати и са включени в списъци на чакащите, които се характеризират с висока смъртност.
Донорството на органи трябва да бъде строго некомерсиално
Докладът, приет на 26-ти март 2008 г. от Комисията по околна среда, обществено здраве и безопасност на храните на ЕП с 60 гласа "за" и един "въздържал се", подчертава, че донорството на органи трябва да продължи да бъде строго некомерсиално. То трябва да бъде алтруистичен и доброволен акт, който изключва директните плащания между донори и реципиенти, с изключение на заплащането на обезщетение за възстановяване на разходите и компенсиране на неудобствата, свързани с донорството.
По-нататък в доклада се изтъква, че всяка комерсиална експлоатация на органи е неетична и не отговаря на най-основните човешки ценности. Депутатите подчертават, че донорството по финансови причини принизява даряването на орган до нивото на размяна на стоки, което само по себе си представлява нарушаване на човешкото достойнство.
Трафик на органи и трансплантационен туризъм
Докладчикът обръща внимание на факта, че недостигът на органи води до засилване на трафика на органи и тъкани, което се превръща във все по-голям световен проблем (по приблизителна оценка става дума за около 150-250 случая годишно само в Европа). Европейските депутати подчертават също така, че трафикът на органи и тъкани е разновидност на трафика на хора, който нарушава основни права на човека, по-специално правото на човешко достойнство и физическа неприкосновеност.
Тъй като трафикът подрива доверието на потенциални доброволни и неплатени донори към системата, депутатите призовават Комисията и държавите-членки да предприемат мерки за предотвратяване на „трансплантационния туризъм“. Това трябва да стане чрез изработване на насоки за защита на най-бедните и уязвими донори, за да не се превърнат в жертви на трафика на органи, както и чрез приемане на мерки, увеличаващи наличността на легално доставени органи.
В същото време, в доклада настоятелно се призовава държавите-членки да внесат изменения в своите наказателни кодекси, така че лицата, отговорни за трафик на органи, да подлежат на съдебно преследване. Това включва санкции за медицинския персонал, замесен в трансплантиране на органи, придобити чрез трафик. Тази мярка "следва да включва разглеждането на възможността за наказателна отговорност на европейските граждани, които са закупили органи в рамките на Европейския съюз или извън него".
Европейска донорска карта
Депутатите призовават за въвеждането на европейска донорска карта, която да допълва съществуващите национални системи. В същото време хората, които не са подходящи за донори, трябва да бъдат насърчавани да носят карта с тази информация, с цел да се осигури бързото идентифициране на органи.
Докладът изтъква, че държавите-членки носят отговорност за собствения си правен модел и счита за ненужно да се хармонизират правните системи. Едновременно с това, той приканва страните-членки да въведат в законодателството си възможност за посочване на юридически представител, който след смъртта на човек да може да вземе решение за донорство на органите му.
По-голяма роля за биотехнологиите
Като се има в предвид, че биотехнологиите могат да предложат в бъдеще възможност за създаването на органи от съществуващи тъкани - от самите пациенти или от донори на тъкани, депутатите призовават Комисията да насърчава подобни изследвания.
Подчертава се и ползата от обмяната на органи между държавите-членки на ЕС, като това би било от голяма полза за малките страни, които имат ограничен брой донори. Депутатите изискват също така Комисията да подпомогне връзките между националните организации по трансплантация в държавите-членки.
Информираност на обществото
Докладът подчертава важността на обществената информираност за донорството и трансплантацията на органи, тъй като тя може да улесни идентифицирането на донори и по такъв начин да увеличи наличността на органи.
Комисията по околна среда, обществено здраве и безопасност на храните подкрепя създаването на „гореща линия за трансплантации“ с еднакъв за ЕС телефонен номер, поддържана от националната организация по трансплантация, която 24 часа в денонощието да предоставя точна медицинска и юридическа информация.
Намаляване на рисковете при трансплантации
Депутатите признават, че е жизнено важно да се обезпечи качеството и безопасността на донорството и трансплантацията на органи, което от своя страна ще намали рисковете при трансплантации. В този смисъл Комисията трябва да изготви предложение за директива, която да установи изисквания за качество и безопасност на донорството в рамките на ЕС. Тази законова рамка не трябва да представлява допълнителна административна тежест за държавите-членки, нито пък да застраши съществуващите добри практики или пък да съдържа такива изисквания, които биха довели до намаляване на броя на потенциалните и съществуващите донори.
Отношението на българите към донорството на органи
Според специално изследване на Евробарометър на общественото мнение в ЕС, проведено през октомври-ноември 2006 г., отношението на българите (и на румънците в още по-голяма степен) към донорството на органи е по-малко позитивно, отколкото това на останалите европейски граждани. Само 22 % от българите са обсъждали донорството на органи (при средно 41 % за 25-те членки на ЕС тогава); на въпроса дали биха дарили свой орган, 40 % отговарят положително (56 % средно за ЕС25), докато 71 % подкрепят използването на донорски карти (81 % за ЕС25). Докладчик Adamos ADAMOU ЕОЛ/СЗЛ Кипър A6-0090/2008 Доклад относно донорството и трансплантацията на органи: политически действия на ниво ЕС (2007/2210(INI)) Процедура относно доклад по собствена инициатива
Дебат: 22 април 2008 г.
Гласуване: 23 април 2008 г. Донорство и трансплантация на органи: Политика на ниво ЕС (англ.) Проучване на Евробарометър относно европейците и донорството на органите (англ.)
BG
2
LINK
http://www.gruppovalore.com/organdonation/pages/final_report.pdf
BG
3
LINK
http://ec.europa.eu/public_opinion/archives/ebs/ebs_272d_en.pdf
-//EP//TEXT REPORT A6-2008-0090 0 NOT XML V0//BG
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20080410BRI26349 FULL-TEXT DOC XML V0//BG
-//EP//TEXT IM-PRESS 20080410BRI26349 ITEM-001-BG DOC XML V0//BG
-//EP//TEXT IM-PRESS 20080410BRI26349 ITEM-003-BG DOC XML V0//BG
Правосъдие и вътрешни работи
Гражданското общество и политиката на ЕС по отношение на наркотиците
2008-04-17 - 11:19
Докладът върху Зелената книга за ролята на гражданското общество в политиката на ЕС по отношение на наркотиците изтъква основната роля на гражданското общество при формулирането, прилагането, оценката и контрола на политиките в тази област. Други важни теми в доклада са легалното производство на аналгетици на базата на наркотични вещества, както и необходимостта от отделяне на по-голямо внимание на проблемите на жените, свързани с наркотиците.
Зелената книга на Комисията от 2006 г. има за цел да проучи възможностите за приобщаване на хората, засегнати пряко от проблемите с наркотиците, към процеса на изготвяне на политиката на ЕС в тази област, както това е залегнало в Плана за действие на ЕС по отношение на наркотиците за 2005-2008 г. За тази цел се предлага създаването на Форум на гражданското общество по въпросите на наркотиците, който да бъде в основата на структурирания диалог между организациите на гражданското общество и Комисията.
Водеща роля на гражданското общество
Докладът на Giusto Catania (ЕОЛ/СЗЛ, Италия) подчертава значението на гражданското общество за постигане на целите на Стратегията на ЕС в областта на наркотиците за периода 2005—2012 г., по-специално по отношение на превенцията, информацията, подкрепата за преодоляване на наркотичната зависимост и социалното реинтегриране.
Докладчикът обръща специално внимание на практическия опит на гражданското общество в тази област, на способността му за иновации и потенциала за обмен на информация и добри практики. Подчертава се и основната роля на гражданското общество при формулирането, прилагането, оценката и контрола на политиките в областта на наркотиците.
Депутатите признават важната роля на църквите и религиозните общности в борбата против наркотиците, както и че техният опит трябва да се има в предвид при формулирането на политиките в тази област.
Комисията по граждански свободи, правосъдие и вътрешни работи на ЕП, която прие доклада, подчертава значението на учредяването на Форума на гражданското общество по въпросите на наркотиците (състоял се през декември 2007 г.) и изразява съжаление, че процедурата за избор на участници във Форума е била лишена от прозрачност според някои организации. Едновременно с това се изразява съжаление и относно слабото участие във Форума на организации от новите държави-членки, както и липсата на сдружения, представляващи жените.
Политиките срещу наркотиците и правата на личността
Депутатите призовават Агенцията на ЕС за основните права да анализира ефекта от политиките, насочени срещу наркотиците, да направи оценка на тяхната ефикасност и "дали и в каква степен те са прехвърлили границите и представляват нарушаване на правата на личността". По-нататък се подчертава необходимостта политиките в областта на наркотиците да се основават на солидни научни доказателства, получени в резултат на съвместни изследвания с гражданското общество.
Същевременно докладът отправя призив за финансова ангажираност от страна на Европейския съюз в подкрепа на текущи проекти и бъдещи инициативи на гражданското общество в тази сфера, като призовава държавите-членки да разширят възможностите за държавно финансиране на услуги, предоставяни от неправителствени професионални организации.
Преминаване към легално производство на обезболяващи лекарства
В друга важна точка на доклада се изтъква опитът на европейските организации, занимаващи се с конверсията - под най-строг контрол - на местни наркотични култури за терапевтични и други медицински цели. Комисията и държавите-членки трябва да проучат възможностите за сътрудничество с организации на гражданското общество, ангажирани в промоцията на субстанции за законно разрешена употреба, извлечени от листа от кока, както и да насърчават пилотни проекти като „Макът за медицински цели“, с цел преминаване на част от съществуващите незаконно отглеждани макови култури към промишлено производство на легални, базирани на опиум аналгетици.
По-голямо внимание към проблемите на жените
Като се има предвид, че броят на жените, следващи програми за лечение от наркотична зависимост, понастоящем представлява едва 20 % от общия брой участващи в подобни програми в ЕС, депутатите призовават да се съберат статистически данни относно употребата на наркотици сред жените в Европейския съюз и да се анализират тенденциите при тази употреба.
Докладът подчертава също така важната роля, която играе интернет в осигуряването на информация относно Стратегията на ЕС в областта на наркотиците за периода 2005—2012 г., както и в ангажирането на гражданското общество в изпълнението на Плана за действие на ЕС по отношение на наркотиците (2005-2008 г.). Докладчик Giusto CATANIA ЕОЛ/СЗЛ Италия A6-0073/2008 Доклад относно Зелената книга за ролята на гражданското общество по отношение на политиката на ЕС в областта на наркотичните вещества (2007/2212(INI)) Процедура относно доклад по собствена инициатива
Дебат: 23 април 2008 г.
Гласуване: 24 април 2008 г. Зелена книга за ролята на гражданското общество по отношение на политиката на ЕС в областта на наркотичните вещества Стратегия на ЕС в областта на наркотиците за периода 2005—2012 г. (англ.) Портал на ЕС - борба против наркотиците (англ.) Европейски център за мониторинг на наркотици и наркомании (англ.) Програма „Превенция на наркотиците и информация за тях“ (англ.)
BG
2
LINK
http://eur-lex.europa.eu/LexUriServ/LexUriServ.do?uri=COM:2006:0316:FIN:EN:PDF
BG
3
LINK
http://register.consilium.europa.eu/pdf/en/04/st15/st15074.en04.pdf
BG
4
LINK
http://europa.eu/scadplus/leg/en/s22001.htm
BG
5
LINK
http://www.emcdda.europa.eu/
BG
6
LINK
http://ec.europa.eu/justice_home/funding/drugs/funding_drugs_en.htm
-//EP//TEXT REPORT A6-2008-0073 0 NOT XML V0//BG
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20080410BRI26349 FULL-TEXT DOC XML V0//BG
-//EP//TEXT IM-PRESS 20080410BRI26349 ITEM-002-BG DOC XML V0//BG
-//EP//TEXT IM-PRESS 20080410BRI26349 ITEM-004-BG DOC XML V0//BG
Правосъдие и вътрешни работи
Престъпления на тоталитарните режими
2008-04-17 - 11:19
На 21 април Европейската комисия ще представи пред ЕП декларация след провелото се на 8 април в Брюксел публично изслушване на тема "Престъпления, извършени от тоталитарни режими".
Публичното изслушване върху "геноциди, престъпления срещу човечеството и военни престъпления, извършени от тоталитарни режими", е организирано съвместно от Словенското председателство на ЕС и Комисията, като двете основни теми са били признаването на тези престъпления и как да бъде постигнато помирение.
Изслушването е организирано по искане на Съвета, след като беше постигнато съгласие по рамковото решение за борба срещу расизма и ксенофобията. Някои от новите държави-членки искаха включването в него на престъпления, извършени от съветския режим. След постигнат компромис Комисията ще използва информацията от проведеното публично изслушване в по-нататъшните си законодателни инициативи.
Отношението към тоталитарните режими е много сложна и чувствителна материя, като всяка страна-членка има свой собствен начин за постигане на помирение с историческото си минало. Европейският съюз сам по себе си е добър пример за помирение, и въпреки че има ограничени правомощия в тази област, неговата роля е да подпомогне колкото се може повече тези процеси, организирайки дискусии и създавайки възможности за взаимна обмяна на мнения и практики. Прессъобщение на ЕК за провелото се на 8 април 2008 г. в Брюксел публично изслушване на тема "Престъпления, извършени от тоталитарни режими" (англ.)
BG
1
LINK
http://europa.eu/rapid/pressReleasesAction.do?reference=MEMO/08/230&type=HTML&aged=0&language=EN&guiLanguage=en
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20080410BRI26349 FULL-TEXT DOC XML V0//BG
-//EP//TEXT IM-PRESS 20080410BRI26349 ITEM-003-BG DOC XML V0//BG
-//EP//TEXT IM-PRESS 20080410BRI26349 ITEM-005-BG DOC XML V0//BG
Правосъдие и вътрешни работи
Преговори за визовия режим със САЩ
2008-04-17 - 11:19
На 23 април представители на Съвета и на Комисията ще направят декларация по време на заседанието на ЕП в Страсбург по повод преговорите между ЕС и САЩ за премахване на визовия режим.
Декларацията касае двустранните преговори между САЩ и някои страни-членки за премахване на визовия режим, които де факто заобикалят Комисията. Последната се опасява, че подписаните зад гърба й меморандуми могат да доведат до неконтролиран трансфер на лични данни, като се съмнява същевременно в даването в замяна на евентуални компенсации на САЩ.
През последните седмици подобни двустранни споразумения със САЩ са подписали Чехия, Естония, Латвия, Литва, Унгария и Словакия. Това евентуално би позволило на техните граждани - тъй като това не е гарантирано от американска страна - да пътуват без визи за САЩ.
Тези преговори доведоха до реакция от страна на Комисията, която припомня, че много от точките на преговорите са от компетенциите на европейското право, както например трансферът на лични данни. По време на министерската тройка ЕС-САЩ на 12-13 март представителите на двете страни подкрепиха варианта на "двойния подход": елементите, които са от сферата на компетенциите на страните-членки, ще бъдат разглеждани от националните власти, докато тези от компетенциите на ЕС ще бъдат обсъждани с Комисията.
Междувременно Съветът (на ниво постоянни представители) постигна съгласие върху проект за мандат за преговори на Комисията със САЩ, който да доведе до постигането на общо споразумение по време на срещата ЕС-САЩ на 12 юни.
От гражданите на "старите" страни-членки на ЕС само гърците имат нужда от визи за САЩ, а от "новите" само словенците могат да пътуват свободно в Щатите. Среща на Тройката ЕС - САЩ от 13 март 2008 г. (Правосъдие и вътрешни работи, англ.) Прессъобщение на ЕК относно препоръки за преговори за споразумение със САЩ за определени условия на достъп до програмата за премахване на визите (англ.) Програма на САЩ за безвизов режим (Visa Waiver Program, англ.)
BG
1
LINK
http://www.eu2008.si/en/News_and_Documents/Press_Releases/March/0312JHA_EU_Trojka_ZDA.html
BG
2
LINK
http://europa.eu/rapid/pressReleasesAction.do?reference=IP/08/424&format=HTML&aged=0&language=EN&guiLanguage=en
BG
3
LINK
http://travel.state.gov/visa/temp/without/without_1990.html
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20080410BRI26349 FULL-TEXT DOC XML V0//BG
-//EP//TEXT IM-PRESS 20080410BRI26349 ITEM-004-BG DOC XML V0//BG
-//EP//TEXT IM-PRESS 20080410BRI26349 ITEM-006-BG DOC XML V0//BG
Правосъдие и вътрешни работи
Засилване на трансграничното сътрудничество в борбата срещу организираната престъпност и тероризма
2008-04-17 - 11:19
Включването на договора от Прюм в европейското право не само ще засили трансграничното сътрудничество в борбата срещу организираната престъпност и тероризма, но и ще даде по-големи гаранции за защита на личните данни.
Решението на Съвета да интегрира договора от Прюм в европейското право се прави с цел засилване на трансграничното сътрудничество и обмяната на данни в борбата срещу организираната престъпност и тероризма. Включването на договора към правото на ЕС ще позволи да се обезпечат по-сериозни гаранции в областта на защитата на личните данни, което е една от слабостите на оригиналния текст на договора.
Договорът от Прюм е подписан на 25 май 2005 г. от Белгия, Германия, Испания, Нидерландия, Люксембург, Франция и Австрия. Той предвижда обмяната на ДНК и дактилоскопни данни, както и съвместни полицейски акции в рамките на борбата срещу тероризма, трансграничната престъпност и нелегалната имиграция.
Докладът на B árbara Dührkop Dührkop (ПЕС, Испания) одобрява като цяло предложението, но изисква произтичащата обмяна на данни да бъде регулирана от бъдещото рамково решение за защита на данните. Иска се също така трансферът на данни да бъде съобразен със становището на Европейския надзорен орган по защита на данните.
Депутатите въвеждат прецизна дефиниция на понятието данни с личен характер, като същевременно се иска ДНК и дактилоскопните данни на оправдани или освободени лица да могат да бъдат обменяни само в ограничени случаи и при строго определени правила.
Докладът е приет на 27 март 2008 г. от Комисията по граждански свободи, правосъдие и вътрешни работи на ЕП с 31 гласа "за", 2 "против" и 4 "въздържали се". Докладчик Bárbara DÜHRKOP DÜHRKOP ПЕС Испания A6-0099/2008 Доклад относно трансгранично сътрудничество в борбата срещу тероризма и трансграничната престъпност Процедура на консултация
Дебат: 21 април 2008 г.
Гласуване: 22 април 2008 г. Прессъобщение на ЕК за интегриране на Договора от Прюм в европейското право (англ.) Договорът от Прюм - засилване на сътрудничеството в ЕС (англ.)
BG
2
LINK
http://europa.eu/rapid/pressReleasesAction.do?reference=IP/07/803
BG
3
LINK
http://www.consilium.eu.int/cms3_fo/showPage.asp?lang=en&id=1190&mode=g&name=
-//EP//TEXT REPORT A6-2008-0099 0 NOT XML V0//BG
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20080410BRI26349 FULL-TEXT DOC XML V0//BG
-//EP//TEXT IM-PRESS 20080410BRI26349 ITEM-005-BG DOC XML V0//BG
-//EP//TEXT IM-PRESS 20080410BRI26349 ITEM-007-BG DOC XML V0//BG
Промишленост
Спътниковата навигационна система "Галилео" ще бъде оперативна от 2013 г.
2008-04-17 - 11:19
Измененото предложение за регламент за изпълнението на европейските програми за спътникова радионавигация, което ще бъде гласувано от ЕП на 23 април в Страсбург, дава възможност "Галилео" - един от най-мащабните общоевропейски технологични проекти, да бъде оперативен от 2013 г.
Европейската политика за спътникова радионавигация има за цел изграждането на две европейски навигационни спътникови системи, които се създават по програмите EGNOS и „Галилео“. Всяка от двете инфраструктури включва спътници и глобална мрежа от наземни станции. „Галилео“ има за цел създаването на първата глобална инфраструктура за спътникова радионавигация и определяне на местоположението, специално проектирана за граждански цели и напълно независима от други съществуващи системи. Програмата EGNOS пък има за цел да се подобри качеството на сигнала от съществуващите глобални навигационни спътникови системи.
Както става ясно от доклада на Etelka Barsi-Pataky (ЕНП-ЕД, Унгария), фазата на разполагане на програмата "Галилео" ще бъде между 2008 и 2013 г. През този период ще бъдат изградени всички космически и наземни инфраструктурни компоненти (30 сателита и мрежа от наземни станции). Предвидените средства за тази фаза възлизат на 3.4 милиарда евро. "Галилео" трябва да започне да функционира към 2013 г., като следващата фаза е експлоатационната.
Изисквания за сигурност
Предложението за регламент постановява Комисията да установи основните технически изисквания за контрол на достъпа и работата с технологиите, осигуряващи сигурността на двете системи. В документа се определя и ролята на Европейския надзорен орган на навигационните спътникови системи, който ще установява и наблюдава прилагането на процедурите за сигурност, ще извършва проверки, като същевременно ще допринася за подготовката на пускането на системите в търговски оборот (извършвайки в това число и необходимите пазарни анализи).
Принципи на обществените поръчки по „Галилео“
Измененото предложение за регламент определя и принципите за възлагане на обществени поръчки, свързани с фазата на разполагане на „Галилео“. Обществените поръчки за инфраструктура са разделени на шест основни работни пакета (инженерна поддръжка на системата, завършване на инфраструктурата на наземната мисия, завършване на инфраструктурата за наземен контрол, спътници, ракети-носители и операции), както и редица допълнителни работни пакети, като желаещите фирми могат да кандидатстват за главен изпълнител на максимум два от шестте основни пакета. При възлагането на обществени поръчки се поставя за цел избягването на възможни злоупотреби с господстващо положение или дългосрочна зависимост от единствени доставчици.
Висококачествени услуги на справедливи цени
Фазата на разполагане, която ще продължи до 2013 г., ще бъде изцяло финансирана от ЕС, вследствие на което Европейската общност ще бъде собственик на всички материални и нематериални активи, създадени или разработени по програмите. В отделни случаи държавите-членки, трети държави или международни организации могат да предоставят допълнително финансиране на програмата. Приходите от експлоатацията на системите се получават от ЕС, превеждат се в неговия бюджет и се разпределят за двете програми.
През 2010 г. Комисията трябва да представи предложение относно необходимите средства за експлоатационната фаза за следващия период на финансово планиране, започващ от 2014 г. Предложението трябва да включва механизъм за подялба на приходите и цели на ценовата политика, които да гарантират, че потребителите ще получават висококачествени услуги на справедливи цени. Докладчик Etelka BARSI-PATAKY ЕНП-ЕД Унгария A6-0144/2008 ДОКЛАД относно измененото предложение за регламент на Европейския парламент и на Съвета за продължаване на изпълнението на европейските програми за спътникова радионавигация (EGNOS и „Галилео“) Процедура на съвместно вземане на решение
Дебат: 22 април 2008 г.
Гласуване: 23 април 2008 г. Общ подход на Съвета относно европейските програми за спътникова радионавигация (англ.) Изследване на ЕП относно приложенията на Галилео (англ.) Интернет страница на ЕК за Галилео (англ.) Европейската геостационарна служба за навигационно покритие (съкратено EGNOS от англ. European Geostationary Navigation Overlay Service) Европейска служба за контрол на глобалните навигационни спътникови системи (англ.)
BG
2
LINK
http://www.consilium.europa.eu/ueDocs/cms_Data/docs/pressData/en/trans/99802.pdf
BG
3
LINK
/activities/committees/studiesCom/download.do?file=18899
BG
4
LINK
http://ec.europa.eu/dgs/energy_transport/galileo/index.htm
BG
5
LINK
http://www.esa.int/esaNA/egnos.html
BG
6
LINK
http://www.gsa.europa.eu/
-//EP//TEXT REPORT A6-2008-0144 0 NOT XML V0//BG
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20080410BRI26349 FULL-TEXT DOC XML V0//BG
-//EP//TEXT IM-PRESS 20080410BRI26349 ITEM-006-BG DOC XML V0//BG
-//EP//TEXT IM-PRESS 20080410BRI26349 ITEM-008-BG DOC XML V0//BG
Външни отношения
Среща на върха ЕС-Латинска Америка и Карибите
2008-04-17 - 11:19
На 23 април Европейският парламент ще обсъди в Страсбург резолюция по повод провеждането на петата среща на върха между ЕС и страните от Латинска Америка и Карибите, след като изслуша декларациите по темата на Съвета и Комисията. Петата среща на върха ЕС-Латинска Америка и Карибите представлява едно от най-важните събития по време на словенското председателство на ЕС. Срещата, която се провежда на всеки две години, ще се състои на 16 май 2008 г. в Лима, столицата на Перу, и ще събере над 60 държавни глави от двата региона.
Целта на срещата е да засили стратегическото партньорство между двата региона, което се основава на взаимно уважение и общи ценности, както и на силните икономически, политически, културни, исторически, и не на последно място, човешки връзки.
Две са основните теми от дневния ред в Лима: първата е върху социалните въпроси -"Бедност, неравенство и интеграция", а втората върху околната среда - "Устойчиво развитие: околна среда, климатични промени, енергия".
Терористичните организации са една от ключовите теми в проекта за декларация на ЕП, в който се обръща специално внимание на ФАРК (Революционни въоръжени сили на Колумбия) и освобождаването на държаните от тях заложници, започвайки от тези с влошено здравословно състояние. Други важни теми са имиграцията и климатичните промени. Интернет страница на Петата среща на високо равнище Европейски съюз - Латинска Америка и Карибите (англ.) Среща на високо равнище Европейски съюз - Латинска Америка и Карибите (англ.)
BG
1
LINK
http://www.vcumbrealcue.org/website/index.php?lang=en
BG
2
LINK
http://ec.europa.eu/world/lac/
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20080410BRI26349 FULL-TEXT DOC XML V0//BG
-//EP//TEXT IM-PRESS 20080410BRI26349 ITEM-007-BG DOC XML V0//BG
-//EP//TEXT IM-PRESS 20080410BRI26349 ITEM-009-BG DOC XML V0//BG
Институции
Проект на дневния ред на пленарната сесия на ЕП - 21-24 април 2008 г., Страсбург
2008-04-17 - 11:19
Проект на дневния ред на ЕП - 21-24 април 2008 г., Страсбург Проектът на дневния ред на пленарната сесия 21-24 април 2008 г. може да прочетете на линка по-долу. Проект на дневния ред на пленарната сесия на ЕП - 21-24 април 2008 г., Страсбург
BG
1
LINK
/sides/indexPartSession.do?reference=2008-04-2&language=BG
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20080410BRI26349 FULL-TEXT DOC XML V0//BG
-//EP//TEXT IM-PRESS 20080410BRI26349 ITEM-008-BG DOC XML V0//BG
-//EP//TEXT IM-PRESS 20080410BRI26349 ITEM-010-BG DOC XML V0//BG
Институции
Гледайте пленарната сесия на ЕП - Страсбург 21-24 април 2008 г. на живо
2008-04-17 - 11:19
Може да гледате всички дебати от пленарната сесия на ЕП - Страсбург 21-24 април 2008 г. на живо на линка по-долу. Всички пленарни сесии на ЕП се предават на живо на 23 езика чрез интернет страницата на ЕП като записи на предишните сесии са също налични. Предаване на живо от пленарните заседания на ЕП
BG
1
LINK
/wps-europarl-internet/faces/live/live-video.jsp
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20080410BRI26349 FULL-TEXT DOC XML V0//BG
-//EP//TEXT IM-PRESS 20080410BRI26349 ITEM-009-BG DOC XML V0//BG
-//EP//TEXT IM-PRESS 20080410BRI26349 ITEM-COVER-BG DOC XML V0//BG
-//EP//TEXT IM-PRESS 20080410BRI26349 ITEM-001-BG DOC XML V0//BG
-//EP//TEXT IM-PRESS 20080410BRI26349 ITEM-002-BG DOC XML V0//BG
-//EP//TEXT IM-PRESS 20080410BRI26349 ITEM-003-BG DOC XML V0//BG
-//EP//TEXT IM-PRESS 20080410BRI26349 ITEM-004-BG DOC XML V0//BG
-//EP//TEXT IM-PRESS 20080410BRI26349 ITEM-005-BG DOC XML V0//BG
-//EP//TEXT IM-PRESS 20080410BRI26349 ITEM-006-BG DOC XML V0//BG
-//EP//TEXT IM-PRESS 20080410BRI26349 ITEM-007-BG DOC XML V0//BG
-//EP//TEXT IM-PRESS 20080410BRI26349 ITEM-008-BG DOC XML V0//BG
-//EP//TEXT IM-PRESS 20080410BRI26349 ITEM-009-BG DOC XML V0//BG
-//EP//TEXT IM-PRESS 20080410BRI26349 ITEM-010-BG DOC XML V0//BG
-//EP//DTD IM-PRESS 20050901 BRI-FULL DOC XML V0//EN
-//EP//STYLESHEET IM-PRESS 20050901 BRI-FULL DOC XML V0//EN
-//EP//TEXT IM-PRESS 20080410BRI26349 ITEM-COVER-BG DOC XML V0//BG
-//EP//TEXT IM-PRESS 20080410BRI26349 ITEM-001-BG DOC XML V0//BG
-//EP//TEXT IM-PRESS 20080410BRI26349 ITEM-002-BG DOC XML V0//BG
-//EP//TEXT IM-PRESS 20080410BRI26349 ITEM-003-BG DOC XML V0//BG
-//EP//TEXT IM-PRESS 20080410BRI26349 ITEM-004-BG DOC XML V0//BG
-//EP//TEXT IM-PRESS 20080410BRI26349 ITEM-005-BG DOC XML V0//BG
-//EP//TEXT IM-PRESS 20080410BRI26349 ITEM-006-BG DOC XML V0//BG
-//EP//TEXT IM-PRESS 20080410BRI26349 ITEM-007-BG DOC XML V0//BG
-//EP//TEXT IM-PRESS 20080410BRI26349 ITEM-008-BG DOC XML V0//BG
-//EP//TEXT IM-PRESS 20080410BRI26349 ITEM-009-BG DOC XML V0//BG
-//EP//TEXT IM-PRESS 20080410BRI26349 ITEM-010-BG DOC XML V0//BG
