23.5.2008
ПРЕДЛОЖЕНИЕ ЗА РЕЗОЛЮЦИЯ
внесено съгласно член 113 от правилника
от Salvador Garriga Polledo
относно европейска виртуална библиотека
Предложение за резолюция на Европейския парламент относно европейска виртуална библиотека
Европейският парламент ,
–
като взе предвид член 113 от своя правилник,
А.
като отчита огромния брой произведения, които се издават всяка година в целия Европейски съюз,
Б.
като има предвид, че това дава импулс за едно изключително развитие на културата във всичките сектори в Европейския съюз,
В.
като има предвид, че разширяването и националното разнообразие на страните-членки не улесняват работата на учените и на онези, които искат да опознаят други култури, различни от тези на собствените им страни,
Г.
като има предвид, че Европейският съюз трябва да предоставя възможност на всеки един свой гражданин да се запознае с всички публикувани произведения в целия Европейски съюз,
1.
призовава Европейския съюз да насърчи създаването на виртуална библиотека;
2.
настоява в гореспоменатата библиотека да намерят място всички публикувани в държавите-членки произведения, за да се стимулира взаимното запознанство с изданията на различните държави-членки;
3.
препоръчва виртуалната библиотека да се намира в близост до някои от най-значимите университетски центрове на Общността, така че неговото покровителство да бъде гаранция за универсалност на библиотеката в контекста на Общността.
