Бъдещето на Западните Балкани е в Европа
Външни отношения
2011-04-15 - 14:18
"Европейският парламент остава силно ангажиран с европейското бъдеще на Западните Балкани", заяви председателят на ЕП Йежи Бузек по време на Съвместната парламентарна среща на политици от ЕС и от страните от Западните Балкани на 13 и 14 април. Участниците се съгласиха, че бъдещето на страните от региона е в ЕС, но подчертаха някои от предизвикателствата и проблемите, които все още трябва да бъдат преодолени.
"Обединението на Европа няма да бъде завършено без Западните Балкани като част от Европейския съюз ... Но всяка от тези страни държи европейското бъдеще в ръцете си. И темпото на присъединяване зависи от напредъка в ключовите реформи. Държавите трябва да изпълнят своите ангажименти ", подчерта председателят на Европейската Комисия Жозе Мануел Барозу.
Унгарският премиер Виктор Орбан предупреди: "Ако ЕС не ги интегрира, някой друг ще направи това." Страните от Западните Балкани имат потенциал, но те трябва да приемат и зачитат общите ценности на ЕС. Хърватия може да служи за пример на другите страни в региона, допълни той.
Предизвикателствата за региона
"В района все още има много предизвикателства: реформите в съдебната система, засилване на борбата срещу престъпността и корупцията, регионалното помирение и сътрудничеството с Трибунала в Хага", каза Йежи Бузек, който бе съпредседател на срещата.
"Културното сътрудничество и разбирателството между народите на Западните Балкани е от решаващо значение", допълни председателят на Унгарското Народното събрание László Kövér.
Председателят на хърватския парламент Luka Bebić заяви, че Западните Балкани имат икономически потенциал, но развитието на инфраструктурата е от решаващо значение. Той каза още, че регионалното сътрудничество трябва да спомогне за насърчаването на мира, стабилността и просперитета и добави, че Хърватия е готова да подкрепи другите държави от Западните Балкани в стремежа им към ЕС.
Според Sonja Biserko, ръководител на Хелзинкския комитет за човешки права в Сърбия, е необходима реформа на местно ниво, тъй като е налице липса на политическа воля за осъществяване на реформи. "Гражданите трябва да почувстват, че принадлежат към европейското семейство, по-силната връзка с идеята за господството на закона и демокрацията ще помогне да се предотврати радикализация", добави тя.
Специфични проблеми
Босна и Херцеговина: страната е в политическата безизходица, без правителство след изборите през октомври.
Косово: все още не е призната като държава от няколко страни членки на ЕС.
Бившата югославска република Македония е страна кандидатка, но още няма разрешение на спора за името на страната.
ЕС и Западните Балкани
Хърватска - преговорите за присъединяване са пред приключване
Бившата югославска република Македония - страна-кандидатка, всички страни от ЕС трябва да се съгласят за началото на преговорите за присъединяване
Черна гора - страна-кандидатка, молба за присъединяване 2008 година
Албания - молба за присъединяване 2009,
Сърбия - Молба за присъединяване 2009,
Босна и Херцеговина и Косово не са подали молби за присъединяване
20110408STO17340 Запис от срещата Документите на срещата Съобщение за пресата
BG
1
LINK
/wps-europarl-internet/frd/vod/player?category=SPECIAL&eventCode=20110413-1500-SPECIAL-UNKN&format=wmv&byLeftMenu=researchotherevents&language=bg#anchor1
BG
2
LINK
/webnp/cms/lang/en/pid/1549;jsessionid=BBA776D9AA3B0259E00917E5E8AEE35D
BG
3
LINK
/bg/pressroom/content/20110414IPR17832/html/Broad-consensus-on-European-perspective-of-Western-Balkans
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
