A7-0077/2009
23.11.2009
*
ДОКЛАД
относно предложението за решение на Съвета относно Европейската година на доброволчеството (2011 г.)
(COM(2009)0254 – C7‑0054/2009 – 2009/0072(CNS))
Комисия по култура и образование
Докладчик: Marco Scurria
PE 430.366v02-00
Легенда на използваните знаци
* Процедура на консултация
мнозинство от подадените гласове
**I Процедура на сътрудничество (първо четене)
мнозинство от подадените гласове
**II Процедура на сътрудничество (второ четене)
мнозинство от подадените гласове за одобряване на общата позиция
мнозинство от всички членове на Парламента за отхвърляне или изменение на общата позиция
*** Одобрение
мнозинство от всички членове на Парламента, освен в случаите по членове 105, 107, 161 и 300 от Договора за ЕО и член 7 от Договора за ЕС
***I Процедура на съвместно вземане на решение (първо четене)
мнозинство от подадените гласове
***II Процедура на съвместно вземане на решение (второ четене)
мнозинство от подадените гласове за одобряване на общата позиция
мнозинство от всички членове на Парламента за отхвърляне или изменение на общата позиция
***III Процедура на съвместно вземане на решение (трето четене)
мнозинство от подадените гласове за одобряване на съвместния проект
(Посочената процедура се базира на правното основание, предложено от Комисията.)
Изменения на законодателен текст
Измененията, внесени от Парламента, се обозначават в получер курсив . В случай на акт за изменение, дословно възпроизведените части от съществуваща разпоредба, която Парламентът желае да измени, а Комисията не е променила, се отбелязват с получер шрифт. Евентуални заличавания, които засягат такива пасажи, се обозначават по следния начин: [...]. Отбелязването в курсив е предназначено за съответните специализирани отдели и се отнася до частите от законодателния текст, за които е предложено изменение с цел изготвяне на окончателния текст (например очевидно грешни или липсващи части в дадена езикова версия). Поправките от този вид подлежат на съгласуване между съответните служби.
СЪДЪРЖАНИЕ
ПРОЕКТ НА ЗАКОНОДАТЕЛНА РЕЗОЛЮЦИЯ НА ЕВРОПЕЙСКИЯ ПАРЛАМЕНТ....5
ИЗЛОЖЕНИЕ НА МОТИВИТЕ.............................................................................................32
СТАНОВИЩЕ на комисията по бюджети .............................................................36
СТАНОВИЩЕ на комисията по заетост и социални въпроси .................41
СТАНОВИЩЕ на комисията по регионално развитие ..................................57
ПРОЦЕДУРА...........................................................................................................................73
ПРОЕКТ НА ЗАКОНОДАТЕЛНА РЕЗОЛЮЦИЯ НА ЕВРОПЕЙСКИЯ ПАРЛАМЕНТ
относно предложението за решение на Съвета относно Европейската година на доброволчеството (2011 г.)
( COM(2009)0254 – C7‑0054/2009 – 2009/0072(CNS) )
(Процедура на консултация)
Европейският парламент ,
– като взе предвид предложението на Комисията до Съвета ( COM(2009)0254 ),
– като взе предвид член 308 от Договора за ЕО, съгласно който Съветът се е консултирал с него ( C7‑0054/2009 ),
– като взе предвид член 55 от своя правилник,
– като взе предвид доклада на комисията по култура и образование и становищата на комисията по бюджети, комисия по заетост и социални въпроси, както и на комисията по регионално развитие ( A7‑0077/2009 ),
1. одобрява предложението на Комисията във вида, в който е изменено;
2. счита, че ориентировъчната сума, посочена в законодателното предложение, трябва да бъде съвместима с горните граници на функция 3б от многогодишната финансова рамка (МФР) за периода 2007—2013 г., и посочва, че годишната сума ще бъде определена от бюджетния орган в рамките на годишната бюджетна процедура;
3. подчертава, че финансирането на нови дейности не следва да застрашава съществуващите програми или други инициативи;
4. призовава Съвета да уведоми Парламента, в случай че възнамерява да се отклони от текста, одобрен от Парламента;
5. призовава Съвета да се консултира отново с него, в случай че възнамерява да внесе съществени промени в предложението на Комисията;
6. възлага на своя председател да предаде позицията на Парламента съответно на Съвета и на Комисията.
Изменение
1
Предложение за решение
Съображение -1 (ново)
Текст, предложен от Комисията
Изменение
(-1) Договорът създава гражданство на Съюза, което допълва националното гражданство на държавите-членки и представлява важен елемент за укрепване и гарантиране на процеса на европейска интеграция.
Изменение
2
Предложение за решение
Съображение - 1 a (ново)
Текст, предложен от Комисията
Изменение
(-1a) Насърчаването на активна гражданска позиция е ключов елемент за засилване на сближаването и развитието на демокрацията и ролята на Европа в световен мащаб.
Изменение
3
Предложение за решение
Съображение -1 б (ново)
Текст, предложен от Комисията
Изменение
(- 1б) „Европейската година на доброволческите дейности за насърчаване на активна гражданска позиция“ ще подчертае значението на доброволческата дейност като основен израз на активна гражданска позиция и демокрация, който привежда в действие европейски ценности като солидарност и недискриминация и в тази си роля допринася за хармоничното развитие на европейските общества.
Изменение
4
Предложение за решение
Съображение 1
Текст, предложен от Комисията
Изменение
(1) Общността и държавите-членки се стремят да насърчават развитието на човешките ресурси с оглед на постигане на по-голяма степен на заетост и борба със социалната изолация.
(1) Общността и държавите-членки се стремят да насърчават развитието на човешките ресурси с оглед на постигане на по-голяма степен на заетост и борба със социалната изолация чрез приемане на мерки, насочени към подобряване на знанията, развитие на обмена на информация и най-добри практики, стимулиране на иновативни подходи и извършване на оценка на опита .
Изменение
5
Предложение за решение
Съображение 3
Текст, предложен от Комисията
Изменение
(3) Доброволчеството представлява процес на неформално усвояване на знания, който създава условия за развитие на професионалните умения и компетенциите , а също и за упражняване на важна форма на активно гражданско участие. Дейностите, извършвани от доброволци от всякакви възрастови групи, са от жизненоважно значение за развитието на демокрацията — един от основополагащите принципи на Европейския съюз — и допринасят за развитието на човешките ресурси и за социалното сближаване .
(3) Доброволческите дейности представляват ценен процес на неформално усвояване на знания, който създава условия за развитие на професионалните и социалните умения и компетенции , допринася за солидарността и съставлява важна форма на активно гражданско участие. Доброволчеството популяризира и насърчава партньорството и активната гражданска позиция, като така се привеждат в действие европейски ценности като солидарност и недискриминация. Дейностите, извършвани от доброволци от всякакви възрастови групи, са от жизненоважно значение за развитието на демокрацията, и по-специално на демокрацията на участието — един от основополагащите принципи на Европейския съюз — и за насърчаването на човешките права в рамките на Европейския съюз и извън него . Доброволческите дейности имат необходимия потенциал, за да допринасят за личностното израстване и благополучие на хората и хармоничното развитие на европейските общества по отношение на солидарността, социалното приобщаване и просперитета . При все това, доброволчеството и доброволческите дейности следва да не бъдат заместител на платения труд, независимо от това, че разходите на доброволците следва да бъдат възстановявани по подходящ начин.
Изменение
6
Предложение за решение
Съображение 3 а (ново)
Текст, предложен от Комисията
Изменение
(3a) Понятието „доброволчески дейности“ се отнася за всички официални, неофициални или неформални форми на доброволна дейност или професионално обучение, които се предприемат съгласно свободната воля, избора и мотивацията на дадено лице, без да се търси финансова изгода. Тези дейности са от полза за отделния доброволец, общностите и обществото като цяло. Те са също и средство, чрез което отделни лица и сдружения могат да отговорят на потребностите и проблемите от хуманитарно, обществено или екологично естество, особено когато са изправени пред извънредни ситуации, които могат да засягат цялото общество. Подобни дейности често се провеждат в подкрепа на организация с идеална цел или инициатива в рамките на дадена общност. Доброволческите дейности не заместват възможностите за професионална платена работа, но генерират добавена стойност за обществото благодарение на това, че целите им са от социален и културен характер.
Обосновка
Подчертава се и се изтъква важната роля, която играе професионалното обучение в доброволческите дейности. Професионалното обучение играе ключова роля за личностното израстване и благоденствието на отделните личности, като носи добавена стойност за обществото.
Изменение
7
Предложение за решение
Съображение 4
Текст, предложен от Комисията
Изменение
(4) В бързо променящите се общества има необходимост от обезпечаване на ефективността на инфраструктурата, която е в подкрепа на доброволчеството , за да се позволи на повече хора да участват в доброволни дейности . Поради това е важно да се подкрепя процесът на взаимно учене и обменът на добри практики на равнище на Общността.
(4) В бързо променящите се общества има необходимост от обезпечаване на ефективна подкрепа и прилагане на мерки за доброволческите дейности , за да се позволи на повече хора да участват в тях . Поради това е важно да се подкрепя процесът на взаимно учене и обменът на добри практики на общностно, национално, регионално и местно равнище , наред с другото, чрез създаване на ефективни системи за сътрудничество и работа в мрежа на доброволчески организации, и особено чрез създаването на интернет портал .
Изменение
8
Предложение за решение
Съображение 5
Текст, предложен от Комисията
Изменение
(5) През 1997 г. на междуправителствената конференция бе приета декларация 38 относно доброволчеството, която бе приложена към заключителния акт на Договора от Амстердам и която признава важния принос на дейностите на доброволческата служба за развитието на социалната солидарност.
(5) През 1997 г. на междуправителствената конференция бе приета декларация 38 относно доброволчеството, която бе приложена към заключителния акт на Договора от Амстердам и която признава важния принос на дейностите на доброволческата служба за развитието на социалната солидарност и насърчаването на доброволческата дейност между поколенията .
Обосновка
Възрастните хора живеят все по-дълго, желаят да се занимават с доброволческа дейност и имат експертни знания и опит, които могат да предадат. Във връзка с демографските предизвикателства, пред които е изправен ЕС, доброволческата дейност между поколенията ще бъде важен фактор за насърчаване на солидарността между поколенията.
Изменение
9
Предложение за решение
Съображение 12
Текст, предложен от Комисията
Изменение
(12) Доброволческата дейност е в центъра на вниманието на няколко общностни програми, които са насочени към въпросите на мобилността при доброволческите дейности, като например Европейската доброволческа служба към програмата „Младежта в действие“, програмата за обучение през целия живот и програмата „Европа за гражданите“.
(12) Доброволческите дейности са в центъра на вниманието на няколко общностни програми и мрежи , които са насочени към въпросите на мобилността при доброволческите дейности за хора от всякакви възрастови групи , като например Европейската доброволческа служба към програмата „Младежта в действие“, програмата за обучение през целия живот и програмата „Европа за гражданите“. Като се има предвид хоризонталният характер на доброволчеството, то ще създаде взаимодействие между горепосочените програми.
Изменение
10
Предложение за решение
Съображение 12 a (ново)
Текст, предложен от Комисията
Изменение
(12a) Доброволчеството е от съществено значение за насърчаване на активната гражданска позиция, развитие на гражданското общество и засилване на солидарността.
Изменение
11
Предложение за решение
Съображение 13
Текст, предложен от Комисията
Изменение
(13) Съществува разнообразен диапазон от доброволчески дейности из цяла Европа, които следва да се запазят и доразвият .
(13) Съществува разнообразен диапазон от доброволчески дейности из цяла Европа, които следва да бъдат защитени и доразвити, наред с другото, чрез създаване на трансгранична мрежа на доброволческите сдружения в различните държави-членки с цел осигуряване на постоянна платформа за обмен на опит и най-добри практики .
Изменение
12
Предложение за решение
Съображение 13 a (ново)
Текст, предложен от Комисията
Изменение
(13a) Европейската година на доброволчеството следва да предложи възможност за насърчаване на държавите-членки да създадат правна сигурност за доброволците по отношение на правния им статут.
Изменение
13
Предложение за решение
Съображение 13 б (ново)
Текст, предложен от Комисията
Изменение
(13б) ЕС играе важна роля за насърчаване, развитие и подкрепа на доброволческите дейности в рамките на целия Европейски съюз. Все пак е важно да се признава и зачита разнообразието от доброволчески дейности във всяка отделна държава-членка.
Изменение
14
Предложение за решение
Съображение 14
Текст, предложен от Комисията
Изменение
(14) Доброволчеството има потенциала да допринесе за хармоничното развитие на европейските общества. Доброволческата дейност представлява пример за ценен опит в областта на неформалното обучение, който подобрява професионалните умения и компетенции, спомага за възможностите за намиране на работа и засилва усещането за солидарност, развива социални умения и улеснява интегрирането в обществото, и насърчава активната гражданска позиция.
(14) Доброволчеството има потенциала да допринесе за хармоничното развитие на европейските общества чрез насърчаване на социалното приобщаване и социалното благоденствие, провеждане на борба с расизма и предразсъдъците и допринасяне за диалога между културите и между религиите .
Обосновка
Доброволческата дейност може също така да има важна роля в приноса към постигането на социално благополучие, както и в подкрепата за създаване на връзки между хората и чувство за принадлежност към техните общности.
Изменение
15
Предложение за решение
Съображение 14 a (ново)
Текст, предложен от Комисията
Изменение
(14a) Всяко лице следва да има възможност да извършва доброволческа дейност. С оглед на насърчаването на личностното развитие и индивидуалното участие, следва все повече да се дава възможност на лица, търсещи убежище, бежанци и законно пребиваващи имигранти да се включат в доброволчески дейности, особено когато не е възможно да бъдат наемани на работа.
Обосновка
Даването на разрешение за доброволческа работа на лицата, търсещи убежище, докато те очакват резултата от процедурата по даване на убежище, създава възможност за личностно развитие и участие в европейските общества по конструктивен начин, от което ще спечелят както европейските общества, така и връзките със страните на произход.
Изменение
16
Предложение за решение
Съображение 14 б (ново)
Текст, предложен от Комисията
Изменение
(14б) Доброволческите дейности представляват ценен опит в областта на неформалното обучение, който подобрява професионалните умения и компетенции, допринася за увеличаване на възможностите за намиране на работа чрез улесняване на реинтеграцията на пазара на труда, развива социални умения и допринася за личностното израстване и благоденствието на отделните личности.
Обосновка
Подчертава се значението на доброволческата дейност. Доброволческите дейности могат да играят важна роля за личностното израстване и благоденствието на отделните личности и да допринасят за развитието на европейската среда по отношение на солидарността.
Изменение
17
Предложение за решение
Съображение 14 в (ново)
Текст, предложен от Комисията
Изменение
(14в) Доброволчеството може да допринесе за борбата с бедността и за постигане на социално и икономическо развитие чрез дейности, провеждани в рамките на Европейския съюз и в трети държави.
Обосновка
Доброволчеството може да допринесе за социалното и икономическо развитие извън ЕС, тъй като много европейци извършват доброволни дейности в развиващите се страни. В международен план доброволчеството е израз на солидарност с развиващия се свят и признание за съществуващата взаимна зависимост на всички общности в един все по-глобализиращ се свят и на ролята, която Европа трябва да играе в него.
Изменение
18
Предложение за решение
Съображение 14 г (ново)
Текст, предложен от Комисията
Изменение
(14г) Като част от стратегията им за корпоративна социална отговорност работодателите биха могли да подкрепят и насърчават доброволческите дейности.
Изменение
19
Предложение за решение
Съображение 15
Текст, предложен от Комисията
Изменение
(15) Въпреки това обаче потенциалът на доброволческата дейност все още не е напълно реализиран. С Европейска година на доброволчеството ще се предостави възможност да се демонстрира в европейски контекст, че с доброволчеството се засилва гражданската позиция. Тя може да допринесе за подсилване на усещането за принадлежност и ангажираност на гражданите към едно общество на всички нива — местно, регионално, национално и европейско.
(15) Въпреки това обаче потенциалът на доброволческата дейност все още не е напълно реализиран. Освен това досега работата, която доброволците извършват в свободното си време, не се е признавала официално на европейско равнище. Следователно с Европейската година на доброволчеството ще се предостави възможност да се демонстрира в европейски контекст, че с доброволчеството се засилва гражданската позиция. Тя може да допринесе за подсилване на усещането сред гражданите за принадлежност и ангажираност към едно общество на всички нива — местно, регионално, национално и европейско , и да насърчи държавите-членки да водят борба с дискриминацията, като създадат възможност за чуждестранните лица, пребиваващи във всяка държава-членка, включително за търсещите убежище, да могат да работят като доброволци за организации с идеална цел или да работят без заплащане .
Изменение
20
Предложение за решение
Съображение 15 a (ново)
Текст, предложен от Комисията
Изменение
(15a) Държавите-членки следва да се насърчават да сведат до минимум бюрократичните ограничения, които пречат на доброволците да извършват доброволчески дейности.
Изменение
21
Предложение за решение
Съображение 15 a (ново)
Текст, предложен от Комисията
Изменение
(15a) Европейската година на доброволчеството следва да изтъкне важната роля на доброволческите дейности, като в същото време припомни на държавите-членки, че тези дейности не следва да бъдат използвани за посрещане на основни потребности, които обикновено се задоволяват от социалните услуги, нито като заместител на дейността на публичните органи.
Обосновка
Публичните органи не трябва да имат възможност да използват доброволческия труд като евтина алтернатива за извършването на дейности, които по принцип следва да бъдат извършвани от техните служби и администрации.
Изменение
22
Предложение за решение
Съображение 16
Текст, предложен от Комисията
Изменение
(16) През 2011 година ще бъде отбелязана десетата годишнина от Международната година на доброволците на ООН — 2001 г.
(16) Пети декември е Международен ден на доброволеца, а през 2011 г. ще бъде отбелязана десетата годишнина от Международната година на доброволците на ООН — 2001 г.
Изменение
23
Предложение за решение
Съображение 16 a (ново)
Текст, предложен от Комисията
Изменение
(16a) Наред със своята социална роля, доброволчеството има и икономическа стойност и допринася много за икономиката.
Обосновка
Вече повече от 31 държави използват наръчника на ООН, например САЩ, Канада, Чешката република, Белгия и др. Той е признат като точен статистически инструмент за измерване на приноса на нестопанския сектор за БВП (между 5 и 8% от БВП).
Изменение
24
Предложение за решение
Съображение 16 б (ново)
Текст, предложен от Комисията
Изменение
(16б) Доброволчеството играе важна роля за опазване на околната среда и за гражданската защита и неговият принос във всяка една област трябва да се признава и подкрепя, по-специално в новите демократични общества в ЕС.
Изменение
25
Предложение за решение
Съображение 16 в (ново)
Текст, предложен от Комисията
Изменение
(16в) Признаването на доброволчеството като подходяща дейност, чрез която се придобиват компетенции и умения, например посредством YOUTHPASS, с връзка към EUROPASS, ще гарантира, че доброволчеството не се разглежда като алтернатива на официалното обучение, а като допълнение към него, и освен това ще улесни мобилността на доброволците.
Изменение
26
Предложение за решение
Съображение 16 г (ново)
Текст, предложен от Комисията
Изменение
(16г) Признаването на приноса на доброволците чрез времето, отделено за изпълнение на задачите им, като съфинансиране (принос в натура) за европейски и национални проекти би било голямо признание за стойността на усилията на доброволците и би улеснило доброволческите организации в извършването на техните дейности.
Обосновка
За много доброволчески групи необходимостта от събиране на средства, за да могат да се включат в доброволчески дейности, представлява важен въпрос. Това създава пречки за самите доброволци и в някои случаи – за обществата, от които се очаква да дадат своя принос. Използването на времето на доброволците като един вид съфинансиране по европейски и национални проекти би улеснило значително работата на много доброволци.
Изменение
27
Предложение за решение
Член 1
Текст, предложен от Комисията
Изменение
2011 г. се определя за „Европейска година на доброволчеството “ (наричана по-долу „Европейската година“).
2011 г. се определя за „Европейска година на доброволческите дейности за насърчаване на активна гражданска позиция “ (наричана по-долу „Европейската година“).
(Това изменение се прилага в целия текст. Приемането му ще изисква съответните промени навсякъде в документа.)
Изменение
28
Предложение за решение
Член 2 - параграф 1
Текст, предложен от Комисията
Изменение
Общата цел на Европейската година е да се насърчат и да се подкрепят — най-вече посредством обмен на опит и на добри практики — усилията на държавите-членки, на органите на местната и на регионалната власт и на гражданското общество за създаване на условия, които са благоприятни за извършването на доброволческа дейност в Европейския съюз.
Общата цел на Европейската година е да се насърчат и да се подкрепят — най-вече посредством обмяна на опит и на добри практики и насърчаване на иновативни подходи и оценка на опита — усилията на Европейския съюз, на държавите-членки, на органите на местната и на регионалната власт за създаване на условия за гражданското общество , които са благоприятни за извършването на доброволческа дейност в Европейския съюз и за увеличаване на видимостта и популяризиране на значението на доброволческите дейности в Европейския съюз .
Изменение
29
Предложение за решение
Член 2 - параграф 2 - точка 1
Текст, предложен от Комисията
Изменение
1. Да се работи в посока на това да се създаде благоприятна среда за осъществяване на доброволческа дейност в ЕС — да се докаже доброволчеството като част от усилията за насърчаване на гражданското участие и взаимодействието между хората в контекста на ЕС.
1. Да се работи в посока на това да се създаде благоприятна среда за осъществяване на доброволческа дейност в ЕС — да се докаже доброволчеството като част от усилията за насърчаване на гражданското участие , партньорството и взаимодействието между хората в контекста на ЕС.
Обосновка
Европейската година на доброволчеството трябва акцентира върху важното понятие "партньорство", с оглед на текущото сътрудничество между администрациите на всички равнища и доброволческите организации.
Изменение
30
Предложение за решение
Член 2 - параграф 2 - точка 2
Текст, предложен от Комисията
Изменение
2. Да се дадат повече права на доброволческите организации и да се подобри качеството на доброволческата дейност — да се улеснява доброволческата дейност и да се насърчава създаването на различни мрежи, мобилността, сътрудничеството и полезното взаимодействие между доброволческите организации и други сектори в контекста на ЕС.
2. Да се дадат повече права на доброволческите организации във връзка с техните цели, приоритети и автономия и да се подобри качеството на доброволческата дейност — да се насърчава доброволческата дейност и достъпа на доброволческите организации до достатъчно и устойчиво финансиране: като се насърчава създаването на различни мрежи, мобилността, сътрудничеството и полезното взаимодействие между доброволческите организации и други нестопански сектори в контекста на ЕС ; като се насърчават инициативи, свързани с неотложни хуманитарни или екологични ситуации и насочени към превенция и справяне с проблемите, и като се осигурява подходящо обучение на доброволците за ефективно справяне с неотложни ситуации; и като се осигури възможност за извършване на доброволческата работа на постоянна основа. Задължението за грижа, което доброволческите организации поемат към техните доброволци, следва да бъде определено в законодателството и следва да включва подходяща защита чрез осигуряване на застраховка, мерки за опазване на здравето и безопасността, както и обучение.
Изменение
31
Предложение за решение
Член 2 - параграф 2 - точка 3
Текст, предложен от Комисията
Изменение
3. Да се възнаграждава и да се отдава признание на доброволческата дейност — да се поощрява предоставянето на подходящи стимули за отделните хора, дружества и организации за развиване на доброволческа дейност и да се печели по-систематично признаване на доброволческата дейност на равнище на ЕС и в държавите-членки от страна на отговорните за разработването на различни политики лица, граждански организации и работодателите по отношение на уменията и компетенциите, развити благодарение на доброволческата дейност.
3. Да се възнаграждава и да се отдава признание на доброволческата дейност — да се поощрява предоставянето на подходящи стимули за отделните хора, дружества и организации за развиване на доброволческа дейност, включително съответно покритие за доброволците за здравно осигуряване и безопасност под формата на застраховка "Злополука" и застраховка "Гражданска отговорност" за времето на полагане на доброволен труд, ефективно признаване на придобитите от доброволците умения чрез валидиране на придобития опит и признаване на еквивалентността му за целите на обучението и търсенето на работа , и да се печели по-систематично признаване на доброволческата дейност на равнище ЕС и в държавите-членки от страна на отговорните за разработването на различни политики лица, граждански организации и работодателите по отношение на уменията и компетенциите, развити благодарение на доброволческата дейност;
Изменение
32
Предложение за решение
Член 2 – параграф 2 – точка 3 a (нова)
Текст, предложен от Комисията
Изменение
3a. Да се подпомогне солидарността в международен и европейски мащаб, като се насърчава мира, сътрудничеството Север–Юг, опазването на околната среда, както и признаването на социалната икономика, основана на принципа на солидарността, чрез доброволческата дейност.
Обосновка
Тъй като насърчаването на доброволческата дейност отразява желанието за засилване на социалното сближаване както на местно, така и на европейско, дори на международно равнище, то тя трябва да поощрява солидарността между народите и отделните хора.
Изменение
33
Предложение за решение
Член 2 - параграф 2 - точка 4
Текст, предложен от Комисията
Изменение
4. Да се повиши осведомеността по отношение на ценностите и значимостта на доброволческата дейност — да се повиши общата осведоменост за значимостта на доброволческата дейност като израз на гражданското участие, което допринася за въпросите, които са общ проблем за всички държави-членки като хармоничното развитие на обществото и икономическото сближаване.
4. Да се повиши осведомеността по отношение на ценностите и значимостта на доброволческата дейност - да се повиши общата осведоменост за значимостта на доброволческата дейност като израз на гражданското участие, което допринася за въпросите, които са общ проблем за всички държави-членки като хармоничното развитие на обществото и икономическото и социално сближаване , както и да се насърчават доброволческите дейности, за да станат по-привлекателни за гражданите, като по този начин им се даде възможност да участват в граждански дейности .
Изменение
34
Предложение за решение
Член 2 – параграф 2 – точка 4 a (нова)
Текст, предложен от Комисията
Изменение
4a. Да се изготви Бяла книга за доброволчеството: насърчаване създаването на благоприятна среда за доброволчеството в ЕС.
Изменение
35
Предложение за решение
Член 2 – параграф 2 – точка 4 б (нова)
Текст, предложен от Комисията
Изменение
4б. Да се насърчи признаването на успеха на доброволческата дейност както в рамките на държавите-членки, така и между тях, с цел гарантиране лесното разпространение в ЕС на добри практики и успешни доброволчески стратегии.
Обосновка
Съществен елемент от Европейската година следва да бъде гарантирането на разпространението на успехите на доброволчеството в различните части и страни на ЕС.
Изменение
36
Предложение за решение
Член 3 - параграф 1
Текст, предложен от Комисията
Изменение
1. Мерките, които трябва да се вземат за осъществяване на целите, определени в член 2, включват следните инициативи, организирани на общностно, национално, регионално или местно равнище, свързани с целите на Европейската година:
1. Мерките, които трябва да се вземат за осъществяване на целите, определени в член 2, включват следните инициативи, организирани на общностно, национално, регионално или местно равнище, свързани с целите на Европейската година:
• обмен на опит и добри практики;
• обмен на опит и добри практики , по-специално чрез ефективни системи за сътрудничество и работа в мрежа на доброволческите организации;
• разпространение на резултатите от свързани с този въпрос изследвания и проучвания;
• конференции, мероприятия и инициативи за насърчаване на дебата и повишаване на осведомеността относно значимостта и ценната роля на доброволческата дейност, както и за отдаване признание за усилията на доброволците ;
• конференции, мероприятия и инициативи за насърчаване на диалога, прилагането на иновативни подходи и оценката на опита. Повишаване на осведомеността относно значимостта и ценната роля на доброволческата дейност, както и за подпомагане на транснационалните мрежи с цел постигане на активен дебат ;
• информационни кампании и кампании за популяризиране с цел разпространяване на ключови послания;
• информационни кампании и кампании за популяризиране с цел разпространяване на ключови послания , наред с другото, чрез използване на новите медии и интернет и създаване на европейски портал за постигането на тази цел;
• създаване на европейска он-лайн база данни за лицата, организациите и заинтересованите страни, които работят в определена област на доброволчеството, в това число завършените и текущите им проекти, както и бъдещите им инициативи, с цел създаване на по-добра мрежа и комуникация между тях.
• насърчаване използването на времето на доброволците като един вид съфинансиране по европейски проекти;
Изменение
37
Предложение за решение
Член 4 – параграф 2
Текст, предложен от Комисията
Изменение
Всяка държава-членка гарантира, че гореспоменатият орган надлежно включва широк кръг от заинтересовани страни на национално, регионално и местно равнище .
Всяка държава-членка гарантира, че гореспоменатият орган надлежно включва широк кръг от заинтересовани страни на национално, регионално и местно равнище , по-специално при изготвянето на националната работна програма и на националната мярка (националните мерки), през цялата Европейска година . Средствата, предвидени за изпълняване целите на Европейската година се отпускат на организации на гражданското общество, които са пряко ангажирани с доброволчески дейности и труд. Във всяка национална програма трябва да се обърне специално внимание на опростяването на административните процедури, наред с другото, чрез улесняване на достъпа до финансиране за малките сдружения с ограничени ресурси.
Обосновка
За пълноценното използване на тези средства, те следва да бъдат отпускани пряко от национален координационен орган на организациите, работещи с доброволци и занимаващи се с доброволчески дейности.
Изменение
38
Предложение за решение
Член 5 - параграф 4
Текст, предложен от Комисията
Изменение
Държавите-членки, Европейският парламент, Европейският икономически и социален комитет и Комитетът на регионите ще бъдат привлечени за участие в дейностите.
Държавите-членки, Европейският парламент, Европейският икономически и социален комитет и Комитетът на регионите ще бъдат тясно привлечени за участие в дейностите, с цел постигане на добавената стойност, която произтича от обмена на най-добри практики на общностно равнище, в това число и между европейските институции.
Изменение
39
Предложение за решение
Член 7 - параграф 1
Текст, предложен от Комисията
Изменение
1. Бюджетът за изпълнението на настоящото решение за периода от 1 януари 2011 г. до 31 декември 2011 г. възлиза на 6 000 000 EUR .
1. Бюджетът за изпълнението на настоящото решение за периода от 1 януари 2011 г. до 31 декември 2011 г. възлиза на 10 000 000 EUR .
Изменение
40
Предложение за решение
Член 7 – параграф 2
Текст, предложен от Комисията
Изменение
2. Бюджетният орган дава разрешение за отпускането на годишните бюджетни кредити в рамките на ограниченията на финансовата рамка.
2. Бюджетният орган дава разрешение за отпускането на годишните бюджетни кредити в рамките на ограниченията на финансовата рамка , без да се излага на риск финансирането на други програми или дейности по функция 3б.
Изменение
41
Предложение за решение
Член 8
Текст, предложен от Комисията
Изменение
За целите на Европейската година Комисията може да си сътрудничи със съответни международни организации, по-специално с Организацията на Обединените нации и Съвета на Европа, като полага усилия да гарантира насочване на подобаващо обществено внимание към участието на ЕС.
За целите на Европейската година Комисията може да си сътрудничи със съответни международни организации, по-специално с Организацията на Обединените нации и Съвета на Европа, като полага усилия да гарантира насочване на подобаващо обществено внимание към участието на ЕС, и може също така да предприеме действия с цел стимулиране на други международни организации за засилване на измерението на доброволческите дейности по света. . В сътрудничество с тези организации, Комисията насърчава програми за международна доброволческа дейност, целящи поощряване на обмена на най-добри практики, свързани с доброволчеството в трети държави.
Изменение
42
Предложение за решение
Член 9
Текст, предложен от Комисията
Изменение
Заедно с държавите-членки Комисията гарантира, че мерките, предвидени в настоящото решение, са съгласувани с другите общностни, национални и регионални механизми и инициативи, които спомагат за постигането на целите на Европейската година.
Заедно с държавите-членки Комисията гарантира, че мерките, предвидени в настоящото решение, са съгласувани със и допълват другите общностни програми и действия , национални и регионални механизми и инициативи, които спомагат за постигането на целите на Европейската година.
Изменение
43
Предложение за решение
Приложение – буква A – точка 1
Текст, предложен от Комисията
Изменение
1. Информационни кампании и кампании за популяризиране, включващи:
1. Информационни кампании и кампании за популяризиране, включващи:
• прояви с голям обществен отзвук и форуми за обмяна на опит и добри практики;
•прояви с голям обществен отзвук и форуми за обмяна на опит и добри практики , като се отдаде приоритетно значение на програмите за туининг и мобилност, с участието на европейски организации или органи, развиващи доброволчески дейности, представители на синдикати и сдружения на работодателите, Европейския парламент, Европейския икономически и социален комитет и Комитета на регионите;
• конкурс със или без награди;
• сътрудничество с частния сектор, новинарски агенции и други медии като партньори с цел разпространение на информация за Европейската година на доброволчеството ;
• сътрудничество с частния сектор, новинарски агенции и други медии като партньори с цел разпространение на информация за доброволчески дейности и Европейската година;
• разработване на комуникационни материали и медийни инструменти на територията на Общността за предизвикване на обществения интерес;
• разработване на комуникационни материали и медийни инструменти на територията на Общността за предизвикване на обществения интерес;
• мерки за публикуване на резултатите и популяризиране на програмите, механизмите и инициативите на Общността, допринасящи за постигане на целите на Европейската година на доброволчеството ;
• мерки за публикуване на резултатите и популяризиране на програмите, механизмите и инициативите на Общността, допринасящи за постигане на целите на Европейската година;
• създаване на информационен уебсайт на сървъра Europa, включващ портал за инициатори на проекти в сферата на доброволчеството, който ще ги въвежда в различните общностни програми и инициативи.
• създаване на информационен уебсайт на сървъра Europa, включващ портал за инициатори на проекти в сферата на доброволчеството, който ще ги въвежда в различните общностни програми и инициативи и който ще бъде постоянна платформа за интерактивно сътрудничество между различните заинтересовани страни;
• мерки за увеличаване популярността на приноса на доброволческите дейности за националния доход и тяхното отражение върху обществото, посредством включване на доброволческите дейности като отделна категория в статистическите отчети на Евростат и изготвянето на "сателитни отчети" относно организациите с нестопанска цел, в които да бъде включен безвъзмездният труд на доброволците, както и чрез честване на 5 декември всяка година на Международния ден на доброволците, признат от ООН през 1985 г.;
Изменение
44
Предложение за решение
Приложение - буква А - точка 2 - тире 1
Текст, предложен от Комисията
Изменение
- проучвания и изследвания на равнището на Общността за оценяване и отчитане на подготовката , ефективността, въздействието и дългосрочния мониторинг на Европейската година на доброволчеството .
- проучвания и изследвания на равнището на Общността за оценяване и отчитане на подготовката, ефективността и въздействието на Европейската година и за поставяне на основите на дългосрочния мониторинг и последващите го действия .
Изменение
45
Предложение за решение
Приложение - буква В - параграф 1
Текст, предложен от Комисията
Изменение
Всеки национален координатор подава само едно заявление за финансиране от Общността. В посоченото заявление се описва работната програма на координатора или дейността, която ще се финансира и с която ще се популяризира Европейската година. Заявлението за безвъзмездни средства е придружено от подробен бюджет, посочващ общите разходи за предложените дейности /работна програма, както и размера и източниците на съфинансиране. С безвъзмездните средства от Общността могат да се покрият до 80 % от общите разходи.
Всеки национален координационен орган подава само едно заявление за финансиране от Общността. В посоченото заявление се включва описание, изготвено чрез текущи консултации с доброволческите организации, на приоритетите и работната програма или на дейността (дейностите) на координационния орган, които ще се финансират и които ще популяризират Европейската година. Заявлението за безвъзмездни средства е придружено от подробен бюджет, посочващ общите разходи за предложената дейност (предложените дейности) /работна програма, както и размера и източниците на съфинансиране. С безвъзмездните средства от Общността могат да се покрият до 80 % от общите разходи. Приносът в натура следва да бъде разрешен в държавите-членки, в които законодателната рамка позволява това.
Обосновка
Възможността за изчисляване на приноса в натура следва да бъде предоставена на организациите бенефициенти в държавите-членки, в които законодателната рамка позволява това, с цел улесняването им при получаване на безвъзмездни средства.
Изменение
46
Предложение за решение
Приложение - буква В - параграф 2
Текст, предложен от Комисията
Изменение
Комисията определя ориентировъчния размер на безвъзмездните средства, които могат да бъдат предоставени на всеки национален координатор , и крайния срок за подаване на заявленията. За критерии служат числеността на населението, стандартът на живот и фиксирана сума за всяка отделна държава-членка, с което се гарантира минимално ниво на изпълнение на дейностите.
Комисията определя ориентировъчния размер на безвъзмездните средства, които могат да бъдат предоставени на всеки национален координационен орган , и крайния срок за подаване на заявленията. За критерии служат числеността на населението, стандартът на живот и фиксирана сума за всяка отделна държава-членка, с което се гарантира минимално ниво на изпълнение на дейностите.
Изменение
47
Предложение за решение
Приложение - буква В - параграф 4
Текст, предложен от Комисията
Изменение
Работните програми/дейностите включват:
Работните програми/дейностите включват:
а) срещи и прояви, свързани с целите на Европейската година, включително национални прояви за откриване и популяризиране на Европейската година, създаване на катализиращ ефект и осигуряване на открито пространство за дискусия по конкретни инициативи;
а) срещи и прояви, свързани с целите на Европейската година, включително национални прояви за откриване и популяризиране на Европейската година, създаване на катализиращ ефект и осигуряване на открито пространство за дискусия по конкретни инициативи;
б) семинари за взаимно обучение на национално, регионално и местно равнище;
б) конференции и тематични семинари на национално, регионално и местно равнище , които дават възможност за взаимно учене и обмeн на добри практики ;
в) информационни и образователни кампании и кампании за популяризиране на национално, регионално и местно равнище , включително организирането на награди и състезания ;
в) информационни и изследователски дейности и свързани с тях проучвания, образователни кампании и кампании за популяризиране на национално, регионално и местно равнище;
г) сътрудничество с медиите.
г) сътрудничество с частния и неправителствения сектор и медиите при разпространяването на информация относно Европейската година и при предприемането на действия, целящи постигане на дългосрочен диалог по въпросите, свързани с доброволчеството и мерките за професионално обучение, насочени към доброволците, с цел осигуряване на устойчивост на дейностите дори и след приключването на Европейската година на доброволчеството (2011 г.).
ИЗЛОЖЕНИЕ НА МОТИВИТЕ
Основен принцип
Доброволчеството е важен стълб на нашите демократични и плуралистични общества. То е израз на активен ангажимент и подкрепа. Доброволчеството включва всички видове официални и неофициални доброволчески дейности, които се предприемат по свободната воля, избора и мотивацията на дадено лице без интерес за финансова изгода. То оказва значително въздействие върху нашите общества. Доброволците са активни в социалната сфера и сферата на образованието, в подкрепата за околната среда или сътрудничеството за развитие, в културните дейности, както на местно равнище, така и в мисии извън тяхната родна страна. За да се отдаде дължимото признание и за да бъдат насърчени усилията на доброволците и на организациите, работещи с доброволци, както и за да се помогне да бъде осигурена отплата за предизвикателствата, с които се сблъсква доброволчеството - като например намаляващия брой на желаещите да бъдат доброволци или преминаването от дългосрочни ангажименти към конкретни краткосрочни проекти, настоящата инициатива за създаване на Европейска година на доброволчеството трябва да бъде приветствана.
Основната идея на всяка Европейска година е да се повиши обществената осведоменост за дадена тема или кауза и да бъдат привлечени съответните заинтересовани страни да участват в различни прояви на европейско равнище и в държавите-членки. Поради това предложението за това законодателно решение по същество създава оперативна рамка , чрез която могат да бъдат прилагани дейностите, свързани с Европейската година, особено по отношение на разпределението на бюджета. Следователно предложението по никакъв начин няма за цел да създаде каквито и да било правни разпоредби относно доброволчеството, доброволците или организациите, работещи с доброволци, както и по отношение на тяхната социална роля или правните или финансовите условия, които се различават в голяма степен в отделните държави-членки.
В декларация от 2008 г. Парламентът призова за определянето на Европейска година на доброволчеството
Писмена декларация 0030/2008 от 15 юли 2008 г. . Комисията внесе предложение през юни 2009 г. В бюджета за 2010 г. Комисията планира подготвителни действия, които следва да проправят пътя за самата година.
Правни основания и процедура
Комисията избра за основание на тази инициатива член 308 от ДЕО . Този член изисква прилагане на процедурата на консултации, според която Съветът трябва да изчака становището на Парламента, независимо дали то е положително или отрицателно, със или без изменения, преди да може да приеме акта с единодушие. Специално в този случай положението е силно повлияно от предстоящото влизане в сила на разпоредбите на Договора от Лисабон, чрез които процедурата ще бъде променена от консултация на одобрение (нов член 352 от ДФЕС). Съгласно процедурата на одобрение Парламентът ще трябва да одобри предложението, преди Съветът да може да приеме окончателния акт (с единодушие). Ако Парламентът реши да гласува срещу предложението обаче, актът не може да бъде приет.
Изборът на правното основание съвсем не беше ясен, особено след като в миналото много Европейски години бяха приемани по процедурата за съвместно вземане на решение. След като изслуша правната служба на Парламента и след обсъждане в комисията и първа среща с представители на шведското председателство, докладчикът е склонен да приеме член 308 като правно основание за този акт и да приеме за момента процедурата на консултации. Това се дължи по-специално на факта, че всеки друг член на Договора неизбежно би ограничил обхвата на тези действия. Това би означавало, че към доброволчеството няма да може да се подходи във всичките му форми и то ще трябва да бъде ограничено в рамките на, да кажем, доброволчество в сферата на образованието. Това не може да отговаря на интересите на Парламента.
Цели, изпълнителна структура и бюджет
На настоящия етап бюджетът възлиза на 6 млн. евро . Възможно е да бъдат използвани други програми на ЕС за финансирането на допълнителни дейности. Бюджетът за подготвителните действия за 2010 г. възлиза на 2 млн. евро, но между двата подхода не съществува официална връзка.
Определени са четири цели , които настоящото предложение следва да постигне:
1. създаване на благоприятна среда за осъществяване на доброволчески дейности;
2. повишаване на качеството на доброволческите дейности чрез предоставяне на повече права на организаторите на подобни дейности
3. отдаване на признание на доброволческите дейности
4. повишаване на осведомеността по отношение на значимостта на доброволческите дейности
За постигането на тези цели ще бъдат предприети определени инициативи , по-конкретно:
§ обмен на опит и добри практики
§ изследвания и проучвания
§ конференции, мероприятия за насърчаване на дебата и повишаване на осведомеността
§ информационни кампании и кампании за популяризиране
Тези инициативи следва да се проведат на европейско равнище, както и в държавите-членки (на национално, регионално и местно равнище).
За да се осигури участието на държавите-членки и за да се координират техните дейности с инициативите на равнище ЕС, във всяка държава-членка следва да бъде определен национален координационен орган, който да координира дейностите в държавите-членки. Този национален орган трябва да изготви работна програма или план за действие. Той получава съфинансиране от ЕС в зависимост от числеността на населението и стандарта на живот в съответната държава-членка, както и в зависимост от работната програма. Съфинансирането на националните инициативи може да достигне до 80% от общите разходи. Това е максималният размер на съфинансиране, позволен съгласно Финансовия регламент на ЕС.
Изменения, предложени от докладчика:
Бюджет (член 7)
Сумата от 6 млн. евро не е достатъчна за постигането на целите (за сравнение, Европейската година 2010 г. за борбата с бедността и социалното изключване разполага с бюджет в размер на 17 млн. евро). Това, че могат да се използват други програми за финансиране на дейностите, би отнело средства от тези програми, които биха могли да се използват по друг начин. Поради тази причина е необходимо увеличение на бюджета до 10 млн. евро , с цел да се засили въздействието на Европейската година.
Цели (член 2)
Фактът, че Европейската година цели да повиши осведомеността по отношение на значимостта на доброволческата дейност за европейските общества, трябва да бъде изтъкнат. По същия начин и целта да се направят доброволческите дейности по-привлекателни за хората следва да намери по-ясен израз.
Инициативи (член 3)
Докладчикът не счита, че разпространението на изследванията е приоритет, особено с оглед на намеренията на Комисията да публикува мащабно проучване за доброволчеството още в края на 2009 г. Вместо това, средствата следва да се използват за създаването на интерактивна и достъпна за всички заинтересовани страни база данни за доброволците и доброволческите организации , която да продължи да съществува след приключването на Европейската година и да се превърне в отправна точка за заинтересованите лица и организации в целия ЕС.
Роля на националния координационен орган и определяне на националните инициативи (член 4, приложение)
ЕС следва да предостави съфинансиране за националните инициативи. В замяна, може да се очаква държавите-членки да следват определените в настоящото решение цели. До момента определянето на инициативите в държавите-членки е доста неясно. Поради тази причина приложението трябва да бъде подобрено, като се добавят по-ясни правила за дейностите в държавите-членки, които могат да бъдат съфинансирани .
Националният координационен орган ще отговаря за разпределението на средствата на ЕС по националните инициативи и за тяхната координация. Органът представя работна програма пред Комисията. Тази работна програма следва да бъде правилно оценена, преди да се вземе решение за окончателния размер на безвъзмездните средства. Трябва също да се гарантира, че националният орган си сътрудничи със съответните заинтересовани страни още на етапа на планиране. Освен това, свързаните с докладването елементи трябва да бъдат подобрени , особено предвид факта, че на този етап не се предвижда процедура по комитология.
Максимален размер на съфинансиране (приложение)
Съфинансирането на национални дейности от ЕС може да достигне до 80%. Това е максималният размер, позволен съгласно финансовите правила на ЕС. Могат да се предприемат повече дейности, ако се увеличи делът на финансиране от страни извън ЕС. Поради тази причина докладчикът предлага финансирането от ЕС за национални инициативи да бъде ограничено до 65% .
Заглавие и съображения
Правната служба на Парламента посочи, че обосновката за използването на член 398 като правно основание трябва да бъде подсилена ; също така предложението трябва да бъде съобразено в по-голяма степен с правомощията, възложени на ЕС по силата на Договорите. Ето защо са внесени няколко изменения, които целят промяна на заглавието и на няколко съображения.
17.11.2009
СТАНОВИЩЕ на комисията по бюджети
на вниманието на комисията по култура и образование
относно предложението за решение на Съвета относно Европейската година на доброволчеството (2011 г.)
( COM(2009)0254 – C7‑0054/2009 – 2009/0072(CNS) )
Докладчик по становище: Barbara Matera
КРАТКА ОБОСНОВКА
Предложение на Комисията
Предложението на Комисията се отнася за обявяването на 2011 г. за „Европейска година на доброволчеството”. Нейната цел е да се насърчат и да се подкрепят — посредством обмен на опит и на добри практики, мерки за предоставяне на информация и повишаване на осведомеността — усилията на държавите-членки, на органите на местната и на регионалната власт и на гражданското общество за създаване на условия, които са благоприятни за извършването на доброволческа дейност в Европа.
Европейската година на доброволчеството следва да бъде реализирана в близко сътрудничество с държавите-членки, институциите на ЕС и с граждански организации на различни нива. Осъществяването на координация на равнището на ЕС би допринесло за европейската перспектива на инициативата и би спомогнало за повишаване на въздействието на Европейската година на доброволчеството по отношение на повишаването на осведомеността за нея, насочване на вниманието към нея и транснационалния обмен на идеи и добри практики.
Настоящото предложение е в съответствие с декларацията на Европейския парламент от 15 юли 2008 г., в която се призовава за обявяването на 2011 г. за „Европейска година на доброволчеството” (писмена декларация 30/2008), и с резолюцията на ЕП от 22 април 2008 г. за ролята на доброволческата дейност и приноса й за икономическото и социално сближаване.
Бюджетни аспекти
Комисията предложи да се отпуснат 6 млн. евро под формата на бюджетни кредити за поети задължения и за плащания за Европейската година на доброволчеството в рамките на бюджета за 2011 г .
За да извърши подготвителните дейности, Комисията предложи подготвително действие в рамките на ППБ за 2010 г.: Европейска година на доброволчеството (2011 г.). За тази цел беше създаден нов бюджетен ред 15 06 11, с бюджетни кредити за поети задължения в размер на 2 млн. евро и бюджетни кредити за плащания от 1,2 млн. евро. Европейският парламент одобри подготвителното действие на първо четене и увеличи размера на сумите с 1 млн. евро, както по отношение на поетите задължения, така и по отношение на плащанията. Понастоящем окончателният размер на бюджетните кредити за бюджета за 2010 г. достига 3 млн. евро под формата на поети задължения и 2,2 млн. евро под формата на плащания .
В рамките на бюджета на ЕС доброволческата дейност е подкрепяна и чрез няколко общностни програми, с които основно се насърчава мобилността на доброволците, като например програмата „Младежта в действие“ (Европейска доброволческа служба), програмата за обучение през целия живот и програмата „Европа за гражданите“. Организациите, които работят в посочената област, получават подкрепа от ЕС и по отношение на дейности в сферата на хуманитарната помощ, политиката за развитие, човешките права, здравето и околната среда и защитата на потребителите. Въпреки това изпълнението на тези дейности следва по-скоро секторен и/или тематичен подход.
Европейската година на доброволчеството следва да даде възможност за по-добра координация на изпълнението на доброволческите дейности, които получават подкрепа от различни общностни програми. Следователно обменът на опит и на добри практики на равнището на ЕС би увеличил значително присъствието и въздействието на тези дейности.
Макар и да подкрепя настоящото предложение, докладчикът би искал да припомни, че резервът по функция 3б е изключително ограничен и финансирането на нови дейности не следва да поражда трудности за изпълнението на съществуващите програми в рамките на функция 3б. Ето защо докладчикът подчертава, че този факт следва да бъде надлежно взет предвид при преразглеждането на многогодишната финансова рамка за периода 2007-2013 г.
ИЗМЕНЕНИЯ
Комисията по бюджети приканва водещата комисия по култура и образование да включи в доклада си следните изменения:
Изменение
1
Проект на законодателна резолюция
Параграф 1 а (нов)
Проект на законодателна резолюция
Изменение
1a. счита, че ориентировъчната сума, посочена в законодателното предложение, трябва да бъде съвместима с горните граници на функция 3б от многогодишната финансова рамка (МФР) за периода 2007—2013 г., и посочва, че годишната сума ще бъде определена от бюджетния орган в рамките на годишната бюджетна процедура;
Изменение
2
Проект на законодателна резолюция
Параграф 1 б (нов)
Проект на законодателна резолюция
Изменение
1б. подчертава, че финансирането на нови дейности не следва да застрашава съществуващите програми или други инициативи;
Изменение
3
Предложение за решение
Член 7 - параграф 1
Текст, предложен от Комисията
Изменение
1. Бюджетът за изпълнението на настоящото решение за периода от 1 януари 2011 г. до 31 декември 2011 г. възлиза на 6 000 000 EUR .
1. Бюджетът за изпълнението на настоящото решение за периода от 1 януари 2011 г. до 31 декември 2011 г. възлиза на 8 000 000 EUR .
Обосновка
Бюджетните средства, отпуснати от Комисията за постигане на целите, посочени в предложението за обявяване на 2011 г. за Европейска година на доброволчеството, не са достатъчни (за Европейската година за борба с бедността и социалното изключване бяха отпуснати 17 млн. евро). Доводът, че за финансирането на мерките могат да се използват други програми, би могъл да се използва във всички сектори. Следователно той не е достатъчен, за да се обоснове наличието на толкова ограничени ресурси. Поради тази причина е необходимо увеличение на финансирането до 10 млн. евро, с цел да се засили въздействието и ефективността на Европейската година.
Изменение
4
Предложение за решение
Член 7 – параграф 2
Текст, предложен от Комисията
Изменение
2. Бюджетният орган дава разрешение за отпускането на годишните бюджетни кредити в рамките на ограниченията на финансовата рамка.
2. Бюджетният орган дава разрешение за отпускането на годишните бюджетни кредити в рамките на ограниченията на финансовата рамка , без да се излага на риск финансирането на други програми или дейности по функция 3б.
Изменение
5
Предложение за решение
Член 9
Текст, предложен от Комисията
Изменение
Заедно с държавите-членки Комисията гарантира, че мерките, предвидени в настоящото решение, са съгласувани с другите общностни, национални и регионални механизми и инициативи, които спомагат за постигането на целите на Европейската година.
Заедно с държавите-членки Комисията гарантира, че мерките, предвидени в настоящото решение, са съгласувани със и допълват другите общностни програми и действия, национални и регионални механизми и инициативи, които спомагат за постигането на целите на Европейската година.
ПРОЦЕДУРА
Заглавие
Европейска година на доброволчеството (2011 г.)
Позовавания
COM(2009)0254 – C7-0054/2009 – 2009/0072(CNS)
Водеща комисия
CULT
Становище, изказано от
Дата на обявяване в заседание
BUDG
14.7.2009 г.
Докладчик по становище
Дата на назначаване
Barbara Matera
21.10.2009 г.
Разглеждане в комисия
4.11.2009 г.
16.11.2009 г.
Дата на приемане
16.11.2009 г.
Резултат от окончателното гласуване
+:
–:
0:
32
1
0
Членове, присъствали на окончателното гласуване
Marta Andreasen, Francesca Balzani, Reimer Böge, Lajos Bokros, Giovanni Collino, Isabelle Durant, Göran Färm, José Manuel Fernandes, Salvador Garriga Polledo, Jens Geier, Ivars Godmanis, Ingeborg Gräßle, Estelle Grelier, Jutta Haug, Monika Hohlmeier, Sidonia Elżbieta Jędrzejewska, Anne E. Jensen, Ивайло Калфин, Sergej Kozlík, Alain Lamassoure, Janusz Lewandowski, Barbara Matera, Claudio Morganti, Miguel Portas, Dominique Riquet, László Surján
Заместник(ци), присъствал(и) на окончателното гласуване
François Alfonsi, Maria Da Graça Carvalho, Frédéric Daerden, Roberto Gualtieri, Giovanni La Via, Derek Vaughan
Заместник(ци) (чл. 187, пар. 2), присъствал(и) на окончателното гласуване
Cecilia Wikström
5.11.2009
СТАНОВИЩЕ на комисията по заетост и социални въпроси
на вниманието на комисията по култура и образование
относно предложението за решение на Съвета относно Европейската година на доброволчеството(2011 г.)
( COM(2009)0254 – C7‑0054/2009 – 2009/0072(CNS) )
Докладчик по становище:
Marian Harkin
КРАТКА ОБОСНОВКА
1. Около 100 милиона граждани на ЕС се занимават с доброволческа дейност. Европейската година на доброволчеството (2011 г.) ще бъде възможност за ЕС и за държавите-членки да признаят, улеснят, подкрепят и отпразнуват доброволчеството. Доброволческите дейности се извършват по собствена, свободна воля, избор и мотивация на лицата и не са насочени към финансова изгода. Доброволческите дейности не заместват възможностите за професионална платена работа, но са от полза за отделния доброволец, общностите и обществото като цяло.
2. Хора от всички сектори и на всякаква възраст могат да изберат да се занимават с доброволческа дейност, както е посочено в демографския доклад на Комисията за 2008 г.: „Посрещане на социалните потребности в едно застаряващо общество“. Тази дейност може да се изразява в подкрепата на конкретен проект или може да се осъществява редовно. Доброволческа дейност може да включва лично участие или може да бъде предаване на знания или опит чрез интернет. Държавите-членки трябва да признаят огромния потенциал и разнообразие от доброволчески дейности и да използват възможностите, предоставени от Европейската година на доброволчеството (2011 г.), като възможност за обмен на информация и най-добри практики и да използват тези инструменти за подкрепа на доброволческите дейности и за създаване на доброволческа инфраструктура за всички граждани, които желаят да работят като доброволци.
3. Важно е да се положат всички възможни усилия за пълно ангажиране на доброволци през тази година и за гарантиране на максимално взаимодействие между съществуващите програми на ЕС (например "Европа за гражданите", "Младежта в действие" и Програмата за действие за обучение през целия живот) и дейностите, предприемани през 2011 г. Важно е да се насърчава взаимодействието между предходните и следващите "Европейски години" (т.е. Европейската година за борба с бедността и социалното изключване (2010 г.) и предложената Европейска година за активно остаряване и солидарност между поколенията (2012 г. ). Евентуална допълнителна връзка със Специалните олимпийски световни игри в Гърция (през 2011 г.) ще увеличи още повече популярността и признанието на доброволческите дейности.
Все пак, въпреки че сме ограничени в кръга на дейности, предложени от Комисията, има няколко практически мерки, които могат да се предприемат за по-нататъшно подобряване на резултатите от 2011 г.:
а) насърчаване на всяка държава-членка и по-специално на новите демокрации измежду държавите-членки на ЕС да събират данни за доброволческите организации/организациите с нестопанска цел. Вече 6 държави-членки са приложили наръчника на ООН за организациите с нестопанска цел и беше постигнато споразумение за въвеждането на наръчник на МОТ относно измерването на доброволческия труд, който е изготвен съвместно с университета "Джон Хопкинс". Това са два много ценни инструмента за измерване на икономическата стойност на доброволческите дейности и осигуряване на съпоставими данни за доброволчеството, предоставени от различните държави-членки по отношение на обхвата, мащаба и разпределението на доброволческите дейности.
б) насърчаване използването на времето на доброволците като един вид съфинансиране по всички проекти на ЕС и поощряване на държавите-членки да последват този пример посредством национални проекти.
в) гарантиране на участието на доброволческия сектор/общностите в процеса на консултации, вземане на решения и последващо функциониране на структурните фондове, Кохезионния фонд и Фонда за развитие на селските райони. Принципът за партньорство, залегнал в стратегическите насоки на Общността, не винаги се спазва и Европейската комисия носи отговорността за гарантиране прилагането на нейните политики и процедури, така както са представени в писмен вид.
ИЗМЕНЕНИЯ
Комисията по заетост и социални въпроси приканва водещата комисия по култура и образование да включи в доклада си следните изменения:
Изменение
1
Предложение за решение
Съображение 1
Текст, предложен от Комисията
Изменение
(1) Общността и държавите-членки се стремят да насърчават развитието на човешките ресурси с оглед на постигане на по-голяма степен на заетост и борба със социалната изолация.
(1) Общността и държавите-членки се стремят да насърчават развитието на човешките ресурси с оглед на постигане на по-голяма степен на заетост и борба със социалната изолация чрез приемане на мерки, насочени към подобряване на знанията, развитие на обмена на информация и най-добри практики, стимулиране на иновативни подходи и извършване на оценка на опита .
Изменение
2
Предложение за решение
Съображение 3
Текст, предложен от Комисията
Изменение
(3) Доброволчеството представлява процес на неформално усвояване на знания, който създава условия за развитие на професионалните умения и компетентност, а също и за упражняване на важна форма на активно гражданско участие . Дейностите, извършвани от доброволци от всякакви възрастови групи, са от жизненоважно значение за развитието на демокрацията — един от основополагащите принципи на Европейския съюз — и допринасят за развитието на човешките ресурси и за социалното сближаване .
(3) Доброволчеството популяризира и насърчава партньорството и активната гражданска позиция, като така се реализират европейски ценности като солидарност и недискриминация . Дейностите, извършвани от доброволци от всякакви възрастови групи, са от жизненоважно значение за развитието на демокрацията , и по-специално демокрацията на участието — един от основополагащите принципи на Европейския съюз.
Обосновка
Демокрацията включва представителната демокрация (политиците) и демокрацията на участието (гражданите, които оказват влияние чрез участие и действия).
Изменението подчертава и изтъква важната роля на доброволческата дейност в настоящата социална среда. Гражданите, които вземат активно участие в изграждането на европейските общества, следва да бъдат подкрепяни в тази дейност. Доброволчеството е ключов елемент от настоящия социален контекст.
Изменение
3
Предложение за решение
Съображение 3 а (ново)
Текст, предложен от Комисията
Изменение
(3a) Активното ангажиране с доброволчески дейности, особено в период на икономическа криза и увеличена безработица, осигурява конкретна подкрепа за хората, с цел да се избегне маргинализацията и да се улесни социалното приобщаване и интеграцията на пазара на труда.
Изменение
4
Предложение за решение
Съображение 4
Текст, предложен от Комисията
Изменение
(4) В бързо променящите се общества има необходимост от обезпечаване на ефективността на инфраструктурата, която е в подкрепа на доброволчеството, за да се позволи на повече хора да участват в доброволчески дейности. Поради това е важно да се подкрепя процесът на взаимно учене и обменът на добри практики на равнище на Общността.
(4) В бързо променящите се общества има необходимост от обезпечаване на ефективността на инфраструктурата, която е в подкрепа на доброволчеството, за да се позволи на повече хора да участват в доброволчески дейности. Също така е важно да се подкрепя и улеснява процесът на взаимно учене и обменът на добри практики на равнище на Общността.
Изменение
5
Предложение за решение
Съображение 5
Текст, предложен от Комисията
Изменение
(5) През 1997 г. на междуправителствената конференция бе приета декларация 38 относно доброволчеството, която бе приложена към заключителния акт на Договора от Амстердам и която признава важния принос на дейностите на доброволческата служба за развитието на социалната солидарност.
(5) През 1997 г. на междуправителствената конференция бе приета декларация 38 относно доброволчеството, която бе приложена към заключителния акт на Договора от Амстердам и която признава важния принос на дейностите на доброволческата служба за развитието на социалната солидарност и насърчаването на доброволческата дейност между поколенията .
Обосновка
Възрастните хора живеят все по-дълго, желаят да се занимават с доброволческа дейност и имат опит и експертни знания, които могат да предадат. Във връзка с демографските предизвикателства, пред които е изправен ЕС, доброволческата дейност между поколенията ще бъде важен фактор за насърчаване на солидарността между поколенията.
Изменение
6
Предложение за решение
Съображение 12
Текст, предложен от Комисията
Изменение
(12) Доброволческата дейност е в центъра на вниманието на няколко общностни програми, които са насочени към въпросите на мобилността при доброволческите дейности, като например Европейската доброволческа служба към програмата „Младежта в действие“, програмата за обучение през целия живот и програмата „Европа за гражданите“.
(12) Доброволческата дейност е в центъра на вниманието на няколко общностни програми, които са насочени към въпросите на мобилността при доброволческите дейности, като например Европейската доброволческа служба към програмата „Младежта в действие“, програмата за обучение през целия живот и програмата „Европа за гражданите“. Като се има предвид хоризонталният характер на доброволчеството, то ще създаде взаимодействие между горепосочените програми .
Изменение
7
Предложение за решение
Съображение 13
Текст, предложен от Комисията
Изменение
(13) Съществува разнообразен диапазон от доброволчески дейности из цяла Европа, които следва да се запазят и доразвият.
заличава се
Изменение
8
Предложение за решение
Съображение 13 а (ново)
Текст, предложен от Комисията
Изменение
(13a) ЕС играе важна роля за насърчаване, развитие и подкрепа на доброволческите дейности в рамките на целия Европейски съюз. Все пак е важно да се признава и зачита разнообразието от доброволчески дейности във всяка отделна държава-членка.
Изменение
9
Предложение за решение
Съображение 13 б (ново)
Текст, предложен от Комисията
Изменение
(13б) Европейската година на доброволчеството следва да предостави възможност да бъдат насърчени държавите-членки да създадат правна сигурност за доброволците по отношение на правното им положение и условията на труд въз основа на определенията на ООН и МОТ за доброволческа дейност.
Изменение
10
Предложение за решение
Съображение 14
Текст, предложен от Комисията
Изменение
(14) Доброволчеството има потенциала да допринесе за хармоничното развитие на европейските общества. Доброволческата дейност представлява пример за ценен опит в областта на неформалното обучение, който подобрява професионалните умения и компетенции, спомага за възможностите за намиране на работа и засилва усещането за солидарност, развива социални умения и улеснява интегрирането в обществото, и насърчава активната гражданска позиция.
(14) Доброволчеството има потенциала да допринесе за хармоничното развитие на европейските общества чрез насърчаване на социалното приобщаване и социалното благоденствие, провеждане на борба с расизма и предразсъдъците и допринасяне за диалога между културите и между религиите .
Обосновка
Доброволческата дейност може също така да има важна роля в приноса към постигането на социално благополучие, както и в подкрепата за създаване на връзки между хората и чувство за принадлежност към техните общности.
Изменение
11
Предложение за решение
Съображение 14 а (ново)
Текст, предложен от Комисията
Изменение
(14a) Доброволческите дейности представляват ценен опит в областта на неформалното обучение, който подобрява професионалните умения и компетенции, допринася за увеличаване на възможностите за намиране на работа чрез улесняване на реинтеграцията на пазара на труда, развива социални умения и допринася за личностното израстване и благоденствието на отделните личности.
Обосновка
Подчертава се значението на доброволческата дейност. Доброволческите дейности могат да играят важна роля за личностното израстване и благоденствието на отделните личности и да допринесат за развитието на европейската среда по отношение на солидарността.
Изменение
12
Предложение за решение
Съображение 14 б (ново)
Текст, предложен от Комисията
Изменение
(14б) Доброволческите дейности не трябва да заместват възможностите за професионална платена работа, но те генерират добавена стойност и повишават качеството на живот. Във връзка с това доброволческите дейности нито следва да се явяват заместващи по отношение на отговорността на публичните органи за универсалните услуги, нито да се злоупотребява с тях като средство за задоволяване на основните потребности в областта на социалните услуги.
Изменение
13
Предложение за решение
Съображение 14 в (ново)
Текст, предложен от Комисията
Изменение
(14в) Като част от стратегията за корпоративна социална отговорност работодателите биха могли да подкрепят и насърчат доброволческите дейности.
Изменение
14
Предложение за решение
Съображение 15
Текст, предложен от Комисията
Изменение
(15) Въпреки това обаче потенциалът на доброволческата дейност все още не е напълно реализиран. С Европейска година на доброволчеството ще се предостави възможност да се демонстрира в европейски контекст, че с доброволчеството се засилва гражданската позиция. Тя може да допринесе за подсилване на усещането за принадлежност и ангажираност на гражданите към едно общество на всички нива — местно, регионално, национално и европейско.
(15) Въпреки това обаче потенциалът на доброволческата дейност все още не е напълно реализиран. С Европейска година на доброволчеството ще се предостави възможност да се демонстрира в европейски контекст, че с доброволчеството се засилва гражданската позиция. Тя може да допринесе за подсилване сред гражданите на усещането за принадлежност и ангажираност на гражданите към едно общество на всички нива — местно, регионално, национално и европейско , и да насърчи държавите-членки да създадат възможност за чуждестранните жители във всяка държава-членка да могат да работят като доброволци за организации с идеална цел или да работят безплатно .
Обосновка
Ако доброволчеството има за цел засилване на социалното сближаване в Европа, то трябва да позволява да се провежда борба срещу всички форми на дискриминация и следователно - да има статут, достъпен за всички жители на всяка държава-членка, включително и граждани на трети държави и на държави, които не са партньори на Европейския съюз.
Изменение
15
Предложение за решение
Съображение 15 а (ново)
Текст, предложен от Комисията
Изменение
(15а) С цел по-нататъшна реализация на потенциала на доброволческата дейност, държавите-членки биха могли да разгледат възможността за насърчаване на мерки, които евентуално да доведат до признаването на доброволческия труд при изчисляването на размера на пенсиите.
Обосновка
Ако се изхожда от опита на доброволческата служба (Freiwilliges Soziales Jahr) в Германия, това се е доказало като ефективен и необходим инструмент.
Изменение
16
Предложение за решение
Съображение 16
Текст, предложен от Комисията
Изменение
(16) През 2011 година ще бъде отбелязана десетата годишнина от Международната година на доброволците на ООН — 2001 г.
(16) През 2011 година ще бъде отбелязана десетата годишнина от Международната година на доброволците на ООН — 2001 г., като това ще съвпадне и със Специалните летни олимпийски световни игри в Атина, които ще се проведат през 2011 г. Предвид важната роля на доброволците за подпомагане организацията на Специалните олимпийски игри, съществува реална възможност за постигане на взаимодействие в това отношение.
Изменение
17
Предложение за решение
Съображение 16 а (ново)
Текст, предложен от Комисията
Изменение
(16а) Доброволчеството играе важна роля за опазване на околната среда и за гражданската защита и неговият принос във всяка една област трябва да се признава и подкрепя, по-специално в новите демократични общества в ЕС.
Изменение
18
Предложение за решение
Съображение 16 б (ново)
Текст, предложен от Комисията
Изменение
(16б) Признаването на доброволчеството като подходяща дейност, чрез която се придобиват компетенции и умения, например посредством YOUTHPASS, с връзка към EUROPASS, ще гарантира, че доброволчеството не се разглежда като алтернатива на официалното обучение, а като допълнение към него, и освен това то ще улесни мобилността на доброволците.
Изменение
19
Предложение за решение
Съображение 16 в (ново)
Текст, предложен от Комисията
Изменение
(16в) Наред със своята социална роля, доброволчеството има и икономическа стойност и допринася много за икономиката.
Обосновка
Вече повече от 31 държави използват наръчника на ООН, например САЩ, Канада, Чешката република, Белгия и др. Той е признат като точен статистически инструмент за измерване на приноса на нестопанския сектор за БВП (между 5 и 8% от БВП).
Изменение
20
Предложение за решение
Съображение 16 г (ново)
Текст, предложен от Комисията
Изменение
(16г) Доброволческата дейност играе жизненоважна роля за запазването на стабилността и за сближаването на обществата, а така също има и значителен икономически принос по време на икономическа криза, като подпомага реинтеграцията на хората на пазара на труда.
Изменение
21
Предложение за решение
Съображение 16 д (ново)
Текст, предложен от Комисията
Изменение
(16д) Признаването на приноса на доброволците чрез времето, отделено за изпълнение на задачите им, като съфинансиране (принос в натура) за европейски и национални проекти би било голямо признание на стойността на усилията на доброволците и би улеснило доброволческите организации в осъществяването на техните дейности.
Обосновка
За много доброволчески групи необходимостта от събиране на средства, за да могат да се включат в доброволчески дейности, представлява важен въпрос. Това създава пречки за самите доброволци и в някои случаи – за обществата, от които се очаква да дадат своя принос. Използването на времето на доброволците като един вид съфинансиране по европейски и национални проекти би улеснило значително работата на много доброволци.
Изменение
22
Предложение за решение
Член 2 – уводна част
Текст, предложен от Комисията
Изменение
Общата цел на Европейската година е да се насърчат и да се подкрепят — най-вече посредством обмен на опит и на добри практики — усилията на органите на местната и на регионалната власт и на гражданското общество за създаване на условия, които са благоприятни за извършването на доброволческа дейност в Европейския съюз.
Общата цел на Европейската година е да се насърчат и да се подкрепят — най-вече посредством обмяна на опит и на добри практики и насърчаване на иновативни подходи и оценка на опита — усилията на Европейския съюз , на органите на местната и на регионалната власт и на гражданското общество за създаване на условия, които са благоприятни за извършването на доброволческа дейност в Европейския съюз.
Изменение
23
Предложение за решение
Член 2 – точка 3
Текст, предложен от Комисията
Изменение
3. Да се възнаграждава и да се отдава признание на доброволческата дейност — да се поощрява предоставянето на подходящи стимули за отделните хора , дружества и организации за развиване на доброволческа дейност и да се печели по-систематично признаване на доброволческата дейност на равнище на ЕС и от държавите-членки от страна на отговорните за разработването на различни политики лица, граждански организации и работодателите по отношение на уменията и компетенциите, развити благодарение на доброволческата дейност.
3. Да се възнаграждава и да се отдава признание на доброволческата дейност — да се поощрява предоставянето на подходящи стимули за отделните лица , дружества и организации за развиване на доброволческа дейност – включително съответно покритие за доброволците за здравно осигуряване и безопасност чрез предоставяне на застраховки злополука и гражданска отговорност за времето на полагане на доброволен труд и в съответствие с националните обичаи и практики – и да се печели по-систематично признаване на доброволческата дейност на равнище ЕС и в държавите-членки от страна на лицата, отговорни за разработването на различните политики, гражданските организации и работодателите по отношение на уменията и компетенциите, развити благодарение на доброволческата дейност. Удостоверени предходни дейности, извършени за доброволчески организации, могат също така да се разглеждат в публичния сектор като положителен факт от професионалното развитие.
Обосновка
Настоящото изменение акцентира върху това допълнително изискване за публичния сектор – в допълнение към изискванията за лица, частния сектор и гражданските общества, с цел подобряване на политиката за наемане на работа на лица в този сектор, като следователно такива лица трябва да се разглеждат като хора с широк кръгозор, отворени към проблемите и потребностите на нуждаещите се. Благодарение на това решение публичният сектор може да привлече повече служители, посветени на истинските хора и истинските проблеми на тези хора, а не на лица, следвали в университетите.
Изменение
24
Предложение за решение
Член 2 – точка 3 a (нова)
Текст, предложен от Комисията
Изменение
3a. 3а. Да се подпомогне солидарността в международен и европейски мащаб, като се насърчават мира, сътрудничеството север–юг, опазването на околната среда, както и признаването на социалната икономика, основана на принципа на солидарността, посредством доброволческата дейност.
Обосновка
Тъй като насърчаването на доброволческата дейност отразява желанието за укрепване на социалното сближаване както на местно, така и на европейско, дори на международно равнище, то тя трябва да подпомогне солидарността между народите и отделните личности.
Изменение
25
Предложение за решение
Член 2 – точка 4
Текст, предложен от Комисията
Изменение
4. Да се повиши осведомеността по отношение на ценностите и значимостта на доброволческата дейност — да се повиши общата осведоменост за значимостта на доброволческата дейност като израз на гражданското участие, което допринася за въпросите, които са общ проблем за всички държави-членки като хармоничното развитие на обществото и икономическото сближаване.
4. Да се повиши осведомеността по отношение на ценностите и значимостта на доброволческата дейност — да се повиши общата осведоменост за значимостта на доброволческата дейност като израз на гражданското участие, което допринася за въпросите, които са общ проблем за всички държави-членки като хармоничното развитие на обществото и икономическото сближаване , междукултурния, междуетническия и междурелигиозния диалог, както и социалната интеграция .
Изменение
26
Предложение за решение
Член 3 – параграф 1 – точка 3
Текст, предложен от Комисията
Изменение
· конференции, мероприятия и инициативи за насърчаване на дебата и повишаване на осведомеността относно значимостта и ценната роля на доброволческата дейност, както и за отдаване признание за усилията на доброволците;
· конференции, мероприятия и инициативи за насърчаване на дебата , иновативни подходи и оценка на опита; повишаване на осведомеността относно значимостта и ценната роля на доброволческата дейност, както и за отдаване признание за усилията на доброволците;
Изменение
27
Предложение за решение
Член 3 – параграф 1 – точка 4 а (нова)
Текст, предложен от Комисията
Изменение
· насърчаване използването на времето на доброволците като един вид съфинансиране по европейски проекти;
Изменение
28
Предложение за решение
Член 7 – параграф 1
Текст, предложен от Комисията
Изменение
1. Бюджетът за изпълнението на настоящото решение за периода от 1 януари 2011 г. до 31 декември 2011 г. възлиза на 6 000 000 EUR.
1. Бюджетът за изпълнението на настоящото решение за периода от 1 януари 2011 г. до 31 декември 2011 г. възлиза на 12 000 000 EUR .
ПРОЦЕДУРА
Заглавие
Европейска година на доброволчеството (2011 г.)
Позовавания
COM(2009)0254 – C7-0054/2009 – 2009/0072(CNS)
Водеща комисия
CULT
Становище, изказано от
Дата на обявяване в заседание
EMPL
17.9.2009 г.
Докладчик по становище
Дата на назначаване
Marian Harkin
21.7.2009
Разглеждане в комисия
4.11.2009 г.
Дата на приемане
5.11.2009 г.
Резултат от окончателното гласуване
+:
–:
0:
45
0
1
Членове, присъствали на окончателното гласуване
Edit Bauer, Mara Bizzotto, David Casa, Alejandro Cercas, Ole Christensen, Derek Roland Clark, Sergio Gaetano Cofferati, Tadeusz Cymański, Frédéric Daerden, Karima Delli, Frank Engel, Sari Essayah, Richard Falbr, Ilda Figueiredo, Pascale Gruny, Thomas Händel, Marian Harkin, Roger Helmer, Nadja Hirsch, Vincenzo Iovine, Danuta Jazłowiecka, Veronica Lope Fontagné, Olle Ludvigsson, Elizabeth Lynne, Thomas Mann, Elisabeth Morin-Chartier, Rovana Plumb, Konstantinos Poupakis, Sylvana Rapti, Elisabeth Schroedter, Joanna Katarzyna Skrzydlewska, Jutta Steinruck, Traian Ungureanu
Заместник(ци), присъствал(и) на окончателното гласуване
Georges Bach, Udo Bullmann, Silvia Costa, Jürgen Creutzmann, Kinga Göncz, Joe Higgins, Gesine Meissner, Ria Oomen-Ruijten, Andres Perello Rodriguez, Csaba Sógor, Emilie Turunen, Tatjana Ždanoka, Gabriele Zimmer
5.11.2009
СТАНОВИЩЕ на комисията по регионално развитие
на вниманието на комисията по култура и образование
относно предложението за решение на Съвета относно Европейската година на доброволчеството (2011 г.)
( COM(2009)0254 - C7-0054/2009 - 209/0072(CNS))
Докладчик по становище: Karima Delli
КРАТКА ОБОСНОВКА
Европейската комисия реши 2011 г. да бъде Европейска година на доброволчеството. Настоящото предложение за решение на Комисията се явява продължение на декларацията на Европейския парламент от 2 септември 2008 г. относно решението да обяви 2011 г. за "Европейска година на доброволчеството". Общата цел на Европейската година е да се насърчават и подкрепят обменът на опит и добри практики и усилията на държавите-членки, на регионалните и на местните органи, както и на гражданското общество, за създаване на благоприятни условия за извършване на доброволческа дейност в Европейския съюз.
Комисията иска доброволчеството да бъде активен израз на гражданско участие, което консолидира общите ни европейски ценности: доброволчеството трябва да позволява да се насърчават основните ценности като гражданство, солидарност, защита на общото благо и недискриминация. То има важна роля в разнообразни и различни помежду си области като образованието, въпросите на младежта, културата, спорта, околната среда, здравеопазването, социалните грижи, защитата на потребителите, хуманитарната помощ, политиката за развитие, изследователската дейност, равните възможности и външните отношения. Доброволчеството може също така да допринася за хармоничното развитие на обществата ни.
Член 2 от предложението за решение изброява четири цели: конкретните действия, които трябва да се проведат за постигане на тези цели, са уточнени в член 3 и включват инициативи, организирани на общностно, национално, регионално и местно равнище.
Освен това Комисията предлага Европейката година на доброволчеството да разполага с бюджет от 6 милиона евро и да се отпуснат 2 милиона евро за осъществяването на подготвителни работи в рамките на предварителния проектобюджет за 2010 г.
Европейската година на доброволчеството трябва също така да бъде повод да се потвърдят или препотвърдят някои основни принципи, които не се появяват или не са уточнени в достатъчна степен в текста, който ни предлага Комисията .
В този смисъл посредством измененията предлагаме:
· да се изясни правния статут на доброволчеството;
· да се гарантира ефективна закрила на доброволците по отношение на безопасността им на работното място, здравеопазването и социалната им закрила;
· да се улесни признаването на придобития опит и приравняването в рамките на курс на обучение и професионално приобщаване;
· да се позволи доброволческите организации да не се облагат с ДДС с оглед насърчаване на максимален брой нетърговски организации да се обръщат към доброволческата дейност;
· да се улесни достъпът на доброволческите организации до достатъчно и устойчиво финансиране , без да им се налагат твърде тежки административни постъпки, като същевременно се запазва необходимият контрол върху изразходването на обществени пари и не се допуска доброволчеството да надвишава известен период във времето.
· да се води борба срещу всички форми на дискриминация ;
· да се улеснява доброволческата дейност като инструмент за насърчаване на мира, за сътрудничество между северните и южните части, за опазване на околната среда или дори за развитие и за признаване на социалната и солидарна икономика;
· да се работи в постоянно партньорство с доброволческите организации и да се създаде стабилна институционална рамка за участието на тези организации в обществените обсъждания. Комисията трябва да предприеме необходимите административни и институционални постъпки с оглед да се гарантира спазването и прилагането на принципа на партньорство , който се съдържа в общностните стратегически насоки в областта на сближаването и развитието на селските райони;
· да се предвиди достатъчен бюджет , който да позволява гарантиране на успеха на Европейската година на доброволчеството - 2011 г.;
· доброволчеството да бъде включено като специфична категория в статистическите отчети на Евростат, да се изготвят редовно "сателитни" отчети относно организациите с нестопанска цел (ОНЦ) и трудът на доброволците да бъде включен в тези отчети.
Важно е също така да не се задоволяваме само с една такава година. Трябва да се преследват общи цели за доброволческите дейности и след 2011 г. - Европейската година на доброволчеството. В резолюцията си от 22 април 2008 г. относно приноса на доброволческата дейност за икономическото и социалното сближаване Европейският парламент вече препоръча мерки, които трябва да бъдат взети от Европейския съюз, държавите-членки и регионалните и местните органи в зависимост от съответната им компетентност..
ИЗМЕНЕНИЯ
Комисията по регионално развитие приканва водещата комисия по култура и образование да включи в доклада си следните изменения:
Изменение
1
Предложение за решение
Съображение 3
Текст, предложен от Комисията
Изменение
(3) Доброволчеството представлява процес на неформално усвояване на знания, който създава условия за развитие на професионалните умения и компетентност, а също и за упражняване на важна форма на активно гражданско участие. Дейностите, извършвани от доброволци от всякакви възрастови групи, са от жизненоважно значение за развитието на демокрацията — един от основополагащите принципи на Европейския съюз — и допринасят за развитието на човешките ресурси и за социалното сближаване.
(3) Доброволчеството представлява процес на неформално усвояване на знания, който създава условия за развитие на професионалните умения и компетентност, а също и за упражняване на важна форма на активно гражданско участие. Дейностите, извършвани от доброволци от всякакви възрастови групи, са от жизненоважно значение за развитието на демокрацията — един от основополагащите принципи на Европейския съюз — и допринасят за развитието на човешките ресурси и за социалното сближаване. Доброволчеството и доброволческите дейности при все това следва да не бъдат заместител на платения труд, независимо от това, че разходите на доброволците следва да бъдат адекватно възстановявани.
Обосновка
Тъй като доброволческият труд се извършва в организация с нестопанска цел, той не трябва лесно да може да заема мястото на друга наемна дейност. Предприятията не трябва да могат да си служат с доброволческия труд, за да заместват дейности при минимални разходи, които по принцип зависят от наетия им персонал. Впрочем, доброволческите организации трябва да се ангажират да покриват разходите на доброволците в рамките на изпълняваната от тях задача (храна, евентуално настаняване и т.н.).
Изменение
2
Предложение за решение
Съображение 4
Текст, предложен от Комисията
Изменение
(4) В бързо променящите се общества има необходимост от обезпечаване на ефективността на инфраструктурата, която е в подкрепа на доброволчеството, за да се позволи на повече хора да участват в доброволни дейности. Поради това е важно да се подкрепя процесът на взаимно учене и обменът на добри практики на равнище на Общността.
(4) В бързо променящите се общества има необходимост от обезпечаване на ефективността на инфраструктурата, която е в подкрепа на доброволчеството, за да се позволи на повече хора да участват в доброволни дейности. Поради това е важно да се подкрепя процесът на взаимно учене и обменът на добри практики на общностно, национално, регионално и местно равнище , наред с другото, чрез създаване на ефективни системи за сътрудничество и работа в мрежа на доброволчески организации .
Изменение
3
Предложение за решение
Съображение 8 а (ново)
Текст, предложен от Комисията
Изменение
(8a) В своята Бяла книга за спорта от 11 юли 2007 г. ( COM(2007)0391 ) Комисията подчерта, че доброволческите организации, занимаващи се със спортни дейности, осигуряват много възможности за неформално образование, които трябва да се признават и подобряват. Спортът предоставя също така привлекателни възможности за включването и участието на младите хора в обществения живот и може да има благоприятен ефект за отклоняване на хората от безделието.
Обосновка
Спортът, и по-специално спортът на местно равнище, е един от основните проводници на доброволческата дейност в ЕС. Съответно ролята на спорта за насърчаване на доброволчеството трябва да получи заслужено признание и в Бялата книга на Комисията за спорта трябва да й се отдели приоритетно внимание.
Изменение
4
Предложение за решение
Съображение 12 а (ново)
Текст, предложен от Комисията
Изменение
(12a) Доброволчеството е от съществено значение за насърчаване на активното гражданство, развитие на гражданското общество и засилване на солидарността.
Изменение
5
Предложение за решение
Съображение 13
Текст, предложен от Комисията
Изменение
(13) Съществува разнообразен диапазон от доброволчески дейности из цяла Европа, които следва да се запазят и доразвият.
(13) Съществува разнообразен диапазон от доброволчески дейности из цяла Европа, които следва да се запазят и доразвият , наред с другото, чрез създаване на трансгранична мрежа на доброволческите сдружения в различните държави-членки с цел осигуряване на постоянна платформа за обмен на опит и най-добри практики .
Обосновка
Създаването на постоянни трансгранични мрежи в областта на доброволчеството може да бъде един от трайните резултати от Европейската година.
Изменение
6
Предложение за решение
Съображение 15
Текст, предложен от Комисията
Изменение
(15) Въпреки това обаче потенциалът на доброволческата дейност все още не е напълно реализиран. С Европейска година на доброволчеството ще се предостави възможност да се демонстрира в европейски контекст, че с доброволчеството се засилва гражданската позиция. Тя може да допринесе за подсилване на усещането за принадлежност и ангажираност на гражданите към едно общество на всички нива — местно, регионално, национално и европейско.
(15) Въпреки това обаче потенциалът на доброволческата дейност все още не е напълно реализиран. С Европейска година на доброволчеството ще се предостави възможност да се демонстрира в европейски контекст, че с доброволчеството се засилва гражданската позиция. Тя може да допринесе за подсилване между гражданите на усещането за принадлежност и ангажираност към едно общество на всички нива — местно, регионално, национално и европейско, и за борба срещу дискриминацията, така че чуждестранните граждани, пребиваващи във всяка държава-членка, включително и лицата, чийто статут не им позволява да извършват платена трудова дейност, да могат да полагат труд срещу заплащане за организации с идеална цел или да работят безплатно. Това от своя страна ще улесни взаимодействието между европейските граждани и чуждестранните граждани, живеещи в тяхната общност, по официален и конструктивен начин, допринасящ за предотвратяване разпространението на ксенофобията.
Обосновка
Ако доброволчеството има за цел засилване на социалното сближаване в Европа, то трябва да служи за борба срещу дискриминацията и следователно трябва да бъде достъпно за всички жители на всяка държава-членка, включително и граждани на трети държави и страни, които не са партньори на Европейския съюз. Положителният обмен между граждани на ЕС и граждани на трети държави, живеещи в държави-членки на ЕС, ще допринесе за предотвратяване разпространението на расизъм в тези общности и ще насърчи солидарността между техните жители, произхождащи от ЕС или от държави извън Съюза.
Изменение
7
Предложение за решение
Съображение 15 а (ново)
Текст, предложен от Комисията
Изменение
(15а) Европейската година на доброволчеството следва да потвърди основната роля на дейностите на доброволците, като припомня на държавите-членки, че тези дейности не следва да задоволяват основните потребности, които обикновено се осигуряват от социалните услуги, нито да се разглеждат като заместител на дейността на обществените органи.
Обосновка
Публичните органи не трябва да могат да си служат с доброволческия труд, за да заместват дейности при минимални разходи, които по принцип зависят от техните служби и администрации.
Изменение
8
Предложение за решение
Член 2 - параграф 1
Текст, предложен от Комисията
Изменение
1. Да се работи в посока на това да се създаде благоприятна среда за осъществяване на доброволческа дейност в ЕС — да се докаже доброволчеството като част от усилията за насърчаване на гражданското участие и взаимодействието между хората в контекста на ЕС.
1. Да се работи в посока на това да се създаде благоприятна среда за осъществяване на доброволческа дейност в ЕС — да се докаже доброволчеството като част от усилията за насърчаване на гражданското участие , партньорството и взаимодействието между хората в контекста на ЕС.
Обосновка
Европейската доброволческа армия трябва утвърди отново основното понятие за партньорство, с оглед постоянното сътрудничество на всички административни равнища и доброволчески организации.
Изменение
9
Предложение за решение
Член 2 - параграф 2
Текст, предложен от Комисията
Изменение
2. Да се дадат повече права на доброволческите организации и да се подобри качеството на доброволческата дейност — да се улеснява доброволческата дейност и да се насърчава създаването на различни мрежи, мобилността, сътрудничеството и полезното взаимодействие между доброволческите организации и други сектори в контекста на ЕС.
2. Да се дадат повече права на доброволческите организации и да се подобри качеството на доброволческата дейност — да се насърчава доброволческата дейност и достъпа на доброволческите организации до трайни финансови средства в достатъчен размер, като насърчава създаването на различни мрежи, мобилността, сътрудничеството и полезното взаимодействие между доброволческите организации и други сектори с нестопанска цел в контекста на ЕС и като позволява на дейността на доброволеца да се впише във времето ; Задължението за грижа, което доброволческите организации поемат към техните доброволци, следва да бъде определено в законодателството и следва да включва подходяща защита чрез осигуряване на застраховка, мерки за опазване на здравето и безопасността, както и обучение.
Обосновка
За да се предоставят на доброволческите организации средства за предприемане на действия трябва да им се предостави достъп до финансиране, което да бъде гарантирано във времето и да се характеризира външно с устойчивост. Трябва също така да се утвърди отново нестопанската цел на доброволческата дейност и също така да се подчертае, че доброволчеството трябва да се впише във времето, за да се приеме, че съставлява професионален проект или дори проект, свързан с живота.
Изменение
10
Предложение за решение
Член 2 - параграф 3
Текст, предложен от Комисията
Изменение
3. Да се възнаграждава и да се отдава признание на доброволческата дейност — да се поощрява предоставянето на подходящи стимули за отделните хора, дружества и организации за развиване на доброволческа дейност и да се печели по-систематично признаване на доброволческата дейност на равнище на ЕС и от държавите-членки от страна на отговорните за разработването на различни политики лица, граждански организации и работодателите по отношение на уменията и компетенциите, развити благодарение на доброволческата дейност.
3. Да се възнаграждава и да се отдава признание на доброволческата дейност — да се проследява въвеждането на подходящи стимули за отделните хора, дружества , спортни дружества и организации за развиване на доброволческа дейност. За лицата това включва признаване на опита и на равностойността на труда им за целите на обучението и търсенето на работа чрез въвеждане на общоевропейска система за сертифициране на уменията и компетенциите, придобити благодарение на доброволческата дейност. Това ще доведе до по-систематично признаване на доброволческата дейност на равнище на ЕС и в държавите-членки от страна на лицата, отговорни за разработването на различни политики, гражданските организации и работодателите.
Обосновка
Доброволците трябва да получат признание за тяхната работа чрез признаване на придобитите от тях умения. Документирането на заслугите, признати в рамките на целия ЕС, със система от степени, основаваща се на трудовия стаж, степента на поета отговорност и необходимите и придобити по време на работата умения, ще улесни хората, които посвещават времето си на доброволчески дейности, като този принос бъде превърнат в предимство, което по-късно може да бъде използвано при търсенето на платена работа. Освобождаването на доброволческите организации от ДДС ще допринесе за увеличаване на броя на доброволците.
Трябва да се отдаде заслужено признание на важната роля на спортните организации на местно равнище като двигатели на доброволческата дейност в рамките на ЕС.
Изменение
11
Предложение за решение
Член 2 – параграф 3 a (нов)
Текст, предложен от Комисията
Изменение
3a. да се подпомогне солидарността в международен и европейски мащаб, като се насърчава мира, сътрудничеството между северните и южните чести, опазването на околната среда посредством доброволческа дейност.
Обосновка
Тъй като насърчаването на доброволческата дейност се вписва в желанието за укрепване на социалната обвързаност както на местно, така и на европейско, дори на международно равнище, то тя трябва да подпомогне солидарността между народите и отделните индивиди.
Изменение
12
Предложение за решение
Член 2 - параграф 4
Текст, предложен от Комисията
Изменение
4 . Да се повиши осведомеността по отношение на ценностите и значимостта на доброволческата дейност — да се повиши общата осведоменост за значимостта на доброволческата дейност като израз на гражданското участие, което допринася за въпросите, които са общ проблем за всички държави-членки като хармоничното развитие на обществото и икономическото сближаване.
4. Да се повиши осведомеността по отношение на социалната и икономическата стойност и значимостта на доброволческата дейност — да се повиши общото разбиране за социалната и икономическа значимост на доброволческата дейност като израз на гражданското участие, което допринася за въпросите, които са общ проблем за всички държави-членки като хармоничното развитие на обществото и социалното и икономическото сближаване , както и да се популяризират доброволческите дейности, за да станат по-привлекателни за гражданите, като им се даде възможност да се включат в граждански дейности.
Обосновка
След доклада на Европейския парламент от март 2008 г. относно ролята на доброволческата дейност и приноса й за икономическото и социално сближаване, социалната и икономическата значимост на тази дейност трябва да бъде съответно призната.
Изменение
13
Предложение за решение
Член 2 - параграф 4 а (нов)
Текст, предложен от Комисията
Изменение
4a. Да се приветства и насърчава многоообразието сред гражданите на Европейския съюз, ангажирани с доброволчески дейности - да се поставят под въпрос общоприетите стереотипи за "доброволец", с цел да се повиши осведомеността относно многоообразието сред заетите с доброволческа дейност в цяла Европа и да се поощряват граждани от всякакъв произход и раса, с различни умения и способности, както и от всички възрасти, да се ангажират с доброволческа дейност в своята общност и доброволчеството да се популяризира като достъпна за всички дейност.
Обосновка
Стереотипната представа за "доброволец" - понятие, често свързвано с лица на определена възраст и определен пол, пречи на много хора да погледнат на себе си като на потенциални доброволци и съответно да започнат да търсят възможности за доброволческа дейност в рамките на своята общност. Поставянето под въпрос на тези стереотипи и обогатяването на възгледите на хората относно естеството на доброволческата дейност и относно тези, които я осъществяват - отчасти с помощта на сравнения в международен план - следва да се превърнат в една от ключовите цели на Европейската година на доброволчеството.
Изменение
14
Предложение за решение
Член 3 - параграф 1
Текст, предложен от Комисията
Изменение
1. Мерките, които трябва да се вземат за осъществяване на целите, определени в член 2, включват следните инициативи, организирани на общностно, национално, регионално или местно равнище, свързани с целите на Европейската година:
1. Мерките, които трябва да се вземат за осъществяване на целите, определени в член 2, включват следните инициативи, организирани на общностно, национално, регионално или местно равнище, свързани с целите на Европейската година:
• обмен на опит и добри практики;
• обмен на опит и добри практики , в частност посредством ефективни системи за сътрудничество и работа в мрежа на доброволческите организации;
• разпространение на резултатите от свързани с този въпрос изследвания и проучвания;
• конференции, мероприятия и инициативи за насърчаване на дебата и повишаване на осведомеността относно значимостта и ценната роля на доброволческата дейност, както и за отдаване признание за усилията на доброволците ;
• конференции, мероприятия и инициативи за насърчаване на диалога и повишаване на осведомеността относно значимостта и ценната роля на доброволческата дейност, както и за подпомагане на транснационалните мрежи с цел постигане на активен дебат ;
• информационни кампании и кампании за популяризиране с цел разпространяване на ключови послания;
• информационни кампании и кампании за популяризиране с цел разпространяване на ключови послания;
• създаване на европейска база данни за заинтересованите лица и организациите, участващи в доброволчески дейности;
• извличане на ползи от взаимодействието с други области на дейност на ЕС, като например програмата "Младежта в действие", Европейския социален фонд и спорта, с цел насърчаване на активното гражданство .
Обосновка
Разпространяването на проучвания не бива да бъде приоритет, особено с оглед на факта, че в края на 2009 г. Комисията ще публикува важно проучване относно доброволчеството. Вместо това, средствата следва да се използват за създаването на база данни за доброволците и доброволческите организации. Следва да се търсят възможности за взаимодействие, по възможност, с други инициативи и програми на ЕС, с цел постигане на максимално въздействие на Европейската година.
Изменение
15
Предложение за решение
Член 7 - параграф 1
Текст, предложен от Комисията
Изменение
1. Бюджетът за изпълнението на настоящото решение за периода от 1 януари 2011 г. до 31 декември 2011 г. възлиза на 6 000 000 EUR.
1. Бюджетът за изпълнението на настоящото решение за периода от 1 януари 2011 г. до 31 декември 2011 г. възлиза на 10 000 000 EUR .
Обосновка
Сумата от 6 млн. евро не е достатъчна за постигането на целите (за сравнение, Европейската година за борбата срещу бедността и социалното изключване - 2010 г. разполага с бюджет в размер на 17 млн. евро). Това, че за финансиране на дейности могат да се използват други програми, би отнело средства от тези програми, които биха могли да се използват по друг начин. Поради тази причина е необходимо увеличение на бюджета до 10 млн. евро, с цел да се засили въздействието на Европейската година.
Изменение
16
Предложение за решение
Приложение - Раздел А - точка 1 - тире 1
Текст, предложен от Комисията
Изменение
прояви с голям обществен отзвук и форуми за обмяна на опит и добри практики;
• прояви с голям обществен отзвук и форуми за обмяна на опит и добри практики , като се даде приоритет на програми за туининг и мобилност ;
Обосновка
Програмите за туининг и мобилност биха могли да послужат като основен аспект на Европейската година, но също и да насърчат връзки, върху които да се надгражда в бъдеще, за да се гарантира, че от Европейската година ще остане реална следа.
Изменение
17
Предложение за решение
Приложение - Раздел А - точка 1 - подточка 6а (нова)
Текст, предложен от Комисията
Изменение
· засилване на прозрачността на приноса от доброволческите дейности към националния доход и тяхното отражение върху обществото, посредством включване на доброволческите дейности като отделна категория в счетоводните отчети на Евростат, чрез произвеждането на "сателитни отчети" относно организациите с нестопанска цел и включването на безвъзмездния труд на доброволците в споменатите отчети, чрез деня 5 декември всяка година в качеството на международен ден на доброволците, признат от ООН още през 1985 г.
Обосновка
В своята резолюция относно приноса на доброволческата дейност за икономическото социално сближаване, Парламентът вече препоръча да се включи доброволческата дейност като отделна категория в счетоводните отчети на Евростат, редовно да се съставят сателични отчети за организациите с нестопанска цел и в тях да се включва безвъзмездния труд на доброволците. Международният ден на доброволците, приет от ООН, трябва да бъде предаван щафетно от европейските институции.
Изменение
18
Предложение за решение
Приложение – буква В – параграф 1
Текст, предложен от Комисията
Изменение
Всеки национален координатор подава само едно заявление за финансиране от Общността. В посоченото заявление се описва работната програма на координатора или дейността, която ще се финансира и с която ще се популяризира Европейската година. Заявлението за безвъзмездни средства е придружено от подробен бюджет, посочващ общите разходи за предложените дейности/работна програма, както и размера и източниците на съфинансиране. С безвъзмездните средства от Общността могат да се покрият до 80 % от общите разходи.
Всеки национален координатор подава само едно заявление за финансиране от Общността. В посоченото заявление се включи описание на работната програма на координатора или дейността, която ще се финансира и с която ще се популяризира Европейската година, съставена въз основа на непрестанно допитване до доброволческите организации . Заявлението за безвъзмездни средства е придружено от подробен бюджет, посочващ общите разходи за предложените дейности/работна програма, както и размера и източниците на съфинансиране. С безвъзмездните средства от Общността могат да се покрият до 80 % от общите разходи.
Обосновка
Доброволческите организации трябва да бъдат включени в процеса на изработване на всяка една програма в дух на партньорство.
ПРОЦЕДУРА
Заглавие
2011 г. - Европейска година на доброволчеството
Позовавания
COM(2009)0254 – C7-0054/2009 – 2009/0072(CNS)
Водеща комисия
CULT
Становище, изказано от
Дата на обявяване в заседание
REGI
14.7.2009
Докладчик по становище
Дата на назначаване
Karima Delli
2.9.2009
Разглеждане в комисия
6.10.2009
Дата на приемане
4.11.2009
Резултат от окончателното гласуване
+:
–:
0:
38
1
2
Членове, присъствали на окончателното гласуване
François Alfonsi, Luís Paulo Alves, Catherine Bearder, Victor Boştinaru, Philip Bradbourn, Sophie Briard Auconie, Zuzana Brzobohatá, John Bufton, Salvatore Caronna, Ricardo Cortés Lastra, Tamás Deutsch, Rosa Estaràs Ferragut, Elie Hoarau, Seán Kelly, Constanze Angela Krehl, Petru Constantin Luhan, Ramona Nicole Mănescu, Erminia Mazzoni, Franz Obermayr, Wojciech Michał Olejniczak, Markus Pieper, Monika Smolková, Georgios Stavrakakis, Csanád Szegedi, Nuno Teixeira, Michael Theurer, Michail Tremopoulos, Lambert van Nistelrooij, Oldřich Vlasák, Kerstin Westphal, Hermann Winkler, Joachim Zeller, Elżbieta Katarzyna Łukacijewska
Заместник(ци), присъствал(и) на окончателното гласуване
Karima Delli, Ivars Godmanis, Andrey Kovatchev, Veronica Lope Fontagné, Marek Henryk Migalski, Marie-Thérèse Sanchez-Schmid, Vilja Savisaar, Elisabeth Schroedter, Sabine Verheyen
ПРОЦЕДУРА
Заглавие
Европейска година на доброволчеството (2011 г.)
Позовавания
COM(2009)0254 – C7-0054/2009 – 2009/0072(CNS)
Дата на консултация с ЕП
6.7.2009
Водеща комисия
Дата на обявяване в заседание
CULT
14.7.2009
Подпомагаща(и) комисия(и)
Дата на обявяване в заседание
BUDG
14.7.2009
EMPL
17.9.2009
REGI
14.7.2009
LIBE
14.7.2009
Неизказано становище
Дата на решението
LIBE
3.9.2009
Докладчик(ци)
Дата на назначаване
Marco Scurria
5.10.2009
Разглеждане в комисия
10.11.2009
23.11.2009
Дата на приемане
23.11.2009
Резултат от окончателното гласуване
+:
–:
0:
32
0
0
Членове, присъствали на окончателното гласуване
Maria Badia i Cutchet, Malika Benarab-Attou, Piotr Borys, Silvia Costa, Santiago Fisas Ayxela, Mary Honeyball, Petra Kammerevert, Emma Mcclarkin, Marek Henryk Migalski, Katarína Neveďalová, Doris Pack, Chrysoula Paliadeli, Marie-Thérèse Sanchez-Schmid, Marietje Schaake, Pál Schmitt, Marco Scurria, Joanna Senyszyn, Timo Soini, Hannu Takkula, László Tőkés, Helga Trüpel, Marie-Christine Vergiat, Sabine Verheyen, Milan Zver
Заместник(ци), присъствал(и) на окончателното гласуване
Ivo Belet, Knut Fleckenstein, Seán Kelly, Ramona Nicole Mănescu, Hans-Peter Martin, Iosif Matula, Jean-Luc Mélenchon, Georgios Papanikolaou, Monika Smolková, Róża, Gräfin von Thun Und Hohenstein, Iva Zanicchi
Заместник(ци) (чл. 187, пар. 2), присъствал(и) на окончателното гласуване
Marian Harkin
