A7-0404/2011
24.11.2011
***III
ДОКЛАД
относно одобрен от Помирителния комитет съвместен проект на регламент на Европейския парламент и на Съвета за изменение на Регламент (ЕО) № 1889/2006 на Съвета за установяване на финансов инструмент за насърчаване на демокрацията и правата на човека по света
(PE-CONS 00058/2011 – C7-0378/2011 – 2009/0060B(COD))
Делегация на Европейския парламент в Помирителния комитет
Председател на делегацията:
Alejo Vidal-Quadras
Докладчик:
Kinga Gál , Barbara Lochbihler
PE 474.029v03-00
Легенда на използваните знаци
* Процедура на консултация
*** Процедура на одобрение
***I Обикновена законодателна процедура (първо четене)
***II Обикновена законодателна процедура (второ четене)
***III Обикновена законодателна процедура (трето четене)
(Посочената процедура се базира на правното основание, предложено в проекта на акт.)
СЪДЪРЖАНИЕ
ПРОЕКТ НА ЗАКОНОДАТЕЛНА РЕЗОЛЮЦИЯ НА ЕВРОПЕЙСКИЯ ПАРЛАМЕНТ....5
ИЗЛОЖЕНИЕ НА МОТИВИТЕ...............................................................................................7
ПРОЦЕДУРА...........................................................................................................................10
ПРОЕКТ НА ЗАКОНОДАТЕЛНА РЕЗОЛЮЦИЯ НА ЕВРОПЕЙСКИЯ ПАРЛАМЕНТ
относно одобрен от Помирителния комитет съвместен проект на регламент на Европейския парламент и на Съвета за изменение на Регламент (ЕО) № 1889/2006 на Съвета за установяване на финансов инструмент за насърчаване на демокрацията и правата на човека по света
(PE-CONS 00058/2011 – C7-0378/2011 – 2009/0060B(COD) )
(Обикновена законодателна процедура: трето четене)
Европейският парламент ,
– като взе предвид общия проект, одобрен от Помирителния комитет, и прилежащата декларация на Европейския парламент и Съвета (PE-CONS 00058/2011 – C7-0378/2011 ),
– като взе предвид позицията си на първо четене
Приети текстове от 21.10.2010 г., P7_TA(2010)0380 . относно предложението на Комисията до Европейския парламент и до Съвета ( COM(2009)0194 ),
– като взе предвид позицията си на второ четене
Приети текстове от 3.2.2011 г., P7_TA(2011)0031 . относно позицията на Съвета на първо четене
ОВ C 7 E, 12.1.2011 г., стр. 14. ,
– като взе предвид становището на Комисията относно внесените от Парламента измененията към позицията на Съвета от първо четене ( COM(2011)0170 ),
– като взе предвид позицията на Съвета на второ четене,
– като взе предвид член 294, параграф 13 от Договора за функционирането на Европейския съюз,
– като взе предвид член 69 от своя правилник,
– като взе предвид доклада на своята делегация в Помирителния комитет ( A7-0404/2011 ),
1. одобрява общия проект;
2. потвърждава съвместните декларации на Европейския парламент и на Съвета, приложени към настоящата резолюция;
3. възлага на своя председател да подпише акта заедно с председателя на Съвета, съгласно член 297, параграф 1 от Договора за функционирането на Европейския съюз;
4. възлага на своя генерален секретар да подпише акта след проверка на надлежното изпълнение на всички процедури и да пристъпи заедно с генералния секретар на Съвета към публикуването му, заедно с прилежащата декларация на Европейския парламент и на Съвета, в Официален вестник на Европейския съюз;
5. възлага на своя председател да предаде настоящата законодателна резолюция на Съвета и на Комисията, както и на националните парламенти.
ИЗЛОЖЕНИЕ НА МОТИВИТЕ
Контекст
Комисията прие своето предложение за регламент за изменение на Регламент (ЕО) № 1889/2006 за установяване на финансов инструмент за насърчаване на демокрацията и правата на човека по света на 21 април 2009 г.
Европейският инструмент за демокрация и права на човека (ЕИДПЧ) е един от инструментите за външно финансиране, които се разглеждат в пакет.
заедно с Инструмента за сътрудничество за развитие/придружаващи мерки за сектора на бананите (2010/0059 (COD)), Инструмента за сътрудничество за развитие(2009/0060A (COD)) и ИИС+ (2009/0059 (COD))
ЕИДПЧ и Инструментът за сътрудничество за развитие (ИСР) са единствените инструменти за външна дейност, които не предоставят изключение от принципа на недопустимост на разходи, свързани с данъци, мита и такси за финансиране от ЕС. Всички други инструменти в тази област позволяват гъвкавост да се приема, въз основа на всеки отделен случай, тези разходи да бъдат финансирани с оглед на правилното изпълнение на програмите и проектите. Подобна гъвкавост е от съществено значение, тъй като стриктната формулировка на ЕИДПЧ и ИСР може да направи изключително трудно осъществяването на дейност, финансирана чрез външна помощ.
Предложението на Комисията има за цел да приведе съответната разпоредба в съответствие с другите инструменти, като добави думите „по принцип“ в член 13, параграф 6.
I. Законодателната процедура преди помирителната процедура (1-во и 2-ро четене)
Европейският парламент прие становището си на първо четене на 21 октомври 2010 г. Съветът прие позицията си на първо четене на 21 декември 2010 г. Европейският парламент и Съветът постигнаха съгласие относно предложената промяна с оглед на хармонизирането на съответните инструменти. Съветът също така се съгласи с предложението на Европейския парламент първоначалното предложение да се раздели на две (ИСР и ЕИДПЧ). Европейският парламент предложи също така да бъде въведена процедурата от член 290 от ДФЕС за приемане на многогодишни програми за сътрудничество и стратегически документи. Съветът обаче не прие това, като посочва аргумента, че тези мерки са мерки за прилагане (а не актове с правно обвързваща сила).
На 3 февруари 2011 г. Европейският парламент прие своята позиция на второ четене.
Съветът отхвърли тази позиция на второто си четене на 19 юли 2011 г.
II. Помирителна процедура
След гласуването на второ четене на 3 февруари и предвид политическата воля за приключване на помирителната процедура възможно най-бързо, на 15 февруари 2011 г. в Страсбург се проведе учредителното събрание на Делегацията на ЕП в помирителния комитет. Делегацията на ЕП реши да преговаря относно четирите въпросни досиета (ИСР, Инструмент за сътрудничество за развитие/придружаващи мерки за сектора на бананите, ИИС+ и ЕИДПЧ) в пакет. По време на средносрочния преглед на ИСР и на ЕИДПЧ беше решено, че те ще останат непроменени, тъй като до 2013 г. не се предвиждат нови стратегически документи. Ето защо продължиха преговорите по досието за ИИС+
Предложение за регламент на Европейския парламент и на Съвета за изменение на Регламент (ЕО) № 1934/2006 на Съвета относно създаването на финансов инструмент за сътрудничество с индустриализирани и други страни и територии с висок доход, 2009/0059(COD) . и досието за Инструмента за сътрудничество за развитие/придружаващи мерки за сектора на бананите
Предложение за регламент на Европейския парламент и на Съвета за изменение на Регламент (ЕО) № 1905/2006 за създаване на финансов инструмент за сътрудничество за развитие, 2010/0059(COD) . .
Процедура
Бяха проведени осем тристранни процедури на 30 март, 11 май, 25 май, 22 юни, 5 юли, 6 септември (1-во заседание на помирителния комитет), 27 септември и 19 октомври.
Бяха проведени седем заседания на делегацията на Парламента на 15 февруари, 12 май, 5 юли, 6 септември, 20 септември, 11 октомври и 25 октомври. На 31 октомври 2011 г. беше постигнато политическо споразумение.
Съдържание
Европейският парламент и Съветът се споразумяха да вземат ключовите решения (цели, приоритети, индикативно финансово разпределение и очаквани резултати) чрез съвместно вземане на решение. По време на тристранната процедура на 27 септември беше постигнато временно споразумение относно предложение за компромисен пакет (относно ИИС+, Инструмент за сътрудничество за развитие/придружаващи мерки за сектора на бананите и съвместна декларация на Европейския парламент и на Съвета относно бъдещото използване на делегирани актове). Корепер одобри пакета на 29 септември 2011 г. В същото време делегацията на Европейския парламент реши на заседанието си на 11 октомври, че преговорите следва да продължат, и по-специално във връзка с досието за Инструмента за сътрудничество за развитие/придружаващи мерки за сектора на бананите. Вследствие на това на 19 октомври бе проведена допълнителна тристранна процедура, на която Съветът потвърди подкрепата си за временното споразумение, постигнато на тристранната процедура от 27 септември. Бе постигнато съгласие временното споразумение да бъде предадено на делегацията на Парламента за окончателно гласуване. Делегацията на ЕП прие споразумението на заседанието си на 25 октомври.
Помирителната процедура приключи с размяна на писма (на 24 и 26 октомври 2011 г.).
Цялостният резултат от помирителната процедура е положителен. Налице е съгласие, че Европейският парламент и Съветът решават заедно относно важните стратегически решения чрез съвместно вземане на решение.
Освен това беше постигнато споразумение относно съвместна декларация на Европейския парламент и на Съвета относно използването на делегирани актове за бъдещите финансови инструменти в областта на външните отношения, което засилва преговорната позиция на Европейския парламент по отношение на включването на делегираните актове в новите инструменти.
III. Заключение
Делегацията на ЕП взе решение да преговаря по четирите законодателни досиета в пакет. Този подход доведе до значителни подобрения. Общият пакет, по който бе постигнато споразумение в края на помирителната процедура, ще засили преговорната позиция на Европейския парламент по отношение на включването на делегираните актове в новите инструменти. В духа на компромиса делегацията препоръчва да се запази пакетният подход и Парламентът да одобри съвместния проект на трето четене.
ПРОЦЕДУРА
Заглавие
Р егламент на Европейския парламент и на Съвета за изменение на Регламент (ЕО) № 1889/2006 на Съвета за установяване на финансов инструмент за насърчаване на демокрацията и правата на човека по света
Позовавания
PE-CONS 00058/2011 – C7‑0378/2011 – 2009/0060B(COD)
Председател на делегацията: заместник-председател
Alejo Vidal-Quadras
Водеща комисия
Председател
AFET
Elmar Brok
Докладчик(ци)
Kinga Gál, Barbara Lochbihler
Kinga Gál, Barbara Lochbihler
Проект на акт, разглеждан на първо четене
COM(2009)0194 – C7‑0158/2009
Дата на 1-во четене в ЕП – Номер P
21.10.2010 г.
P7_TA(2010)0380
Изменено предложение на Комисията
Позиция на Съвета на 1-во четене
Дата на обявяване в заседание
16446/1/2010 – C7‑0427/2010
16.12.2010
г.
Позиция на Комисията
(член 294, параграф 6 от Договора за функционирането на Европейския съюз)
COM(2010)0789
Дата на второ четене в ЕП – Номер P
3.2.2011 г.
3.2.2011 г.
Становище на Комисията
(член 294, параграф 7, буква в) от Договора за функционирането на Европейския съюз)
COM(2011)0170
Дата на получаване на втория прочит от Съвета
23.3.2011 г.
Дата на писмото на Съвета за неодобрението на измененията, нанесени от ЕП
19.7.2011 г.
Заседания на Помирителния комитет
6.9.2011 г.
6.9.2011 г.
6.9.2011 г.
6.9.2011 г.
Дата на гласуване на делегацията на ЕП
25.10.2011
Резултат от гласуването
+:
–:
0:
[17]
[6]
[3]
Присъствали членове
Alejo Vidal-Quadras, Rodi Kratsa-Tsagaropoulou, Kinga Gál, Elmar Brok, Filip Kaczmarek, Godelieve Quisthoudt-Rowohl, José Ignacio Salafranca Sánchez-Neyra, Manfred Weber, Vital Moreira, Thijs, Berman, Ana Gomes, Richard Howitt, Gianluca Susta, Patrice Tirolien, Charles Goerens, Barbara Lochbihler, Eva Joly, Robert Sturdy, Helmut Scholz, Claudio Morganti
Присъствал(и) заместник(ци)
Christofer Fjellner, Ioannis Kasoulides, Georgios Koumoutsakos, Eduard Kukan, Ria Oomen-Ruijten, Maurice Ponga, Kriton Arsenis, Ivo Vajgl, Bart Staes
Присъствал(и) заместник(ци)(чл. 187, пар. 2 от Правилника)
Leonidas Donskis
Дата на споразумението в Помирителния комитет
Споразумение чрез размяна на писма
24.10.2011 г.
26.10.2011 г.
Дата на констатиране от съпредседателите на одобрението на общия проект и на предаването му на ЕП и на Съвета
31.10.2011 г.
Дата на внасяне
24.11.2011 г.
Забележки (данни, на разположение само на един език)
...
УДЪЛЖАВАНЕ НА СРОКОВЕ
Краен срок за второто четене на Съвета
23.7.2011 г.
Краен срок за свикването на комитета
Институция, поискала удължаването - дата
13.9.2011 г.Съвет
– 24.08.2011 г.
Краен срок за дейностите в комитета
Институция, поискала удължаването - дата
01.11.2011 г.Съвет – 6.10.2011
г.
Краен срок за приемането на акта
Институция, поискала удължаването - дата
