Членове на ЕП и национални депутати акцентираха върху практичните аспекти на Лисабонската стратегия
Икономически и парични въпроси
2007-02-06 - 18:17
Климатичните промени, енергийната сигурност, намаляването на бюрокрацията, демографските промени и увеличението на средствата за изследвания бяха сред темите на третата съвместна парламентарна среща за Лисабонската стратегия, която се състоя на 5-ти и 6-ти февруари в Европейския парламент. Председателят на Европейската комисия José Manuel Barroso и германският министър Thomas de Maizère участваха в дебата на членовете на ЕП и националните парламентаристи за бъдещето на Европа.
Участниците бяха разделени в три работни групи:
Устойчива енергетика
Jürgen Trittin ( Германски Бундестаг ) обобщи резултатите от обсъждането на работната група за устойчивата енергетика. Повечето депутати са се обединили около мнението, че енергийната ефикасност и обновяемите източници имат важна роля за подпомагането на конкуренцията в икономиките на страните от ЕС и постигане на Лисабонските цели. Те също считат, че има необходимост да се увеличи количеството на обновяемата енергия с 20% до 2020 г., но и че няма достатъчно конкретни предложения как точно ще се осъществи тази цел. Липсвал е консенсус по въпросите за ядрената енергетика като се има предвид, че положението в държавите членки е различно: например Финландия строи ядрени централи, а Германия ги закрива. Общото мнение беше, че зависи от държавата да реши как ще използва ядрената енергия.
Вътрешен пазар и иновации
Malcolm Harbour (ЕНП-ЕД, Великобритания) каза, че според участниците в дискусията на работната група за вътрешния пазар и иновациите допълнителни реформи са необходими най-вече в банковия сектор и телекомуникациите. Той подкрепи предложението за намаляване с 25 % на бюрокрацията свързана със законодателството на ЕС, за да се подобрят условията за бизнес на малките и средни предприятия. Относно иновациите участниците считат, че изследванията и политиките за развитие трябва да са по-голям приоритет за държавите-членки. Г-н Harbour изтъкна трудностите, които срещат националните депутати, когато се опитват да популяризират предимствата на Общия пазар. "Необходимо е да обясним на нашите граждани, че вътрешният пазар е нашия отговор на глобализацията", каза той.
Човешки капитал: образование, създаване на работни места и социални аспекти
Maria Manuel Oliviera ( Assembleia da Rep ú blica , Португалия) каза, че тяхната работна група се е обединила около мнението, че ще има положителни резултати при правилен баланс между създаване на работни места, конкуренция и социална сплотеност. Относно образованието и създаването на работни места тя подчерта значението на принципа за равни възможности. Специално внимание трябва да се отдели на жените, хората с увреждания, както и по-възрастните и по-млади работници, които срещат трудности в пазара на труда. Участниците в групата са повдигнали и въпроса за зачитането на социалните права на работниците. Те считат, че трябва да се намери балансиран подход. Гъвкав пазар на труда трябва да се съчетае със съответното ниво на защита на социалните права, ЕС трябва да установи минимални стандарти за защита, които да се спазват от всички страни членки.
Пленарен дебат с Barroso и De Maizère
Председателят на Европейската комисия Jos é Manuel Barroso също отбеляза необходимостта от баланс между конкуренцията и социалните права. Той каза, че гъвкава и приятелски настроена към бизнеса Европа, съчетана с високи социални стандарти е възможна. За да се постигне тази цел трябва да се създадат определени механизми за социална сигурност, чиято цел няма да бъде "да се закрилят неконкурентните работни места, а хората". Според него сега в ЕС има ръст на работните места. Икономиката на съюза расте с най-бързи обороти от 2000 г., а нивото на безработица е най-ниско от 1998 г. Това според председателя на ЕК означава, че сега е подходящо да се ускорят реформите на национално ниво и на ниво ЕС, за да се намалят разликите между страните-членки.
Thomas De Maiz è re говори от името на германското председателство на Съвета. Той каза, че Лисабонската стратегия е нещо повече от лозунг след като държавите-членки са се ангажирали с нея. Но не всичко е въпрос на политика: "можем да отделим повече средства за изследвания и развитие, но ако младите хора не искат да учат инженерство, парите няма да помогнат. Става въпрос за промяна на имиджа на някои професии в обществото". Той подкрепи плановете за намаляване на административните тежести за малките и средни предприятия.
Той каза, че германското председателство ще обсъди с Русия енергийните въпроси и необходимостта за дългосрочна сигурност на доставките. Той добави, че е важно да се убеди САЩ също да направи повече. Климатичните промени са един от въпросите, за които не е правилно да се използват двойни стандарти от двете страни на Атлантическия океан, каза той и добави, че други такива области са патентното право, борбата с пиратството и регулирането на финансовия пазар. Той подкрепи плановете на ЕК за намаление от 20 процента на емисиите.
Дебат: Климатични промени, емисии от превозните средства, финансиране на изследванията
Основните теми бяха климатичните промени и енергетиката.
Lena Ek (АЛДЕ, Швеция) каза, че плановете за заместване на 10 % от горивото за транспорт с алтернативи е добра идея, но не е достатъчно като се има предвид предполагаемото увеличение на товари и пътници по пътищата. Jo Leinen (ПЕС, Германия) предложи да се приеме протокол за климатичната промяна към Конституционния договор. Andrea Lulli (Камара на депутатите, Италия) счита, ч е крайно време да се създаде Европейска енергийна политика. Sotitios Hatzigakis (Гръцки парламент) каза, че енергийната политика трябва частично да се финансира от бюджета на ЕС като Общата селскостопанска политика.
Françoise Grossetête (E НП-ЕД , Франция ) нарече смело предложението на ЕК за намаление от 30% на емисиите на въглероден двуокис, ако се сключи международно споразумение. Тя попита дали Комисията ще бъде последователна като подкрепи плановете на Комисаря по енергетиката за обвързващи лимити на въглеродни емисии от автомобилната индустрия. Otmar Bernhard (Германски Бундесрат) каза, че ако не се въведат ограничения за всички превозни средства няма да се постигне много. Gunther Krichbaum (Германски Бундестаг) обаче каза, че по този начин не трябва да се заклеймява цяла индустрия и че автомобилната индустрия има нужда от подкрепа чрез европейските и национални политики.
Депутатите обсъдиха и трудностите свързани с убеждаването на обществеността, че има необходимост от икономическа реформа. Marianne Thyssen ( E НП- E Д, Германия) каза, че много хора се страхуват от вътрешния пазар, защото виждат в него заплаха за работните им места.
Jim Dobbin (Великобритания) предупреди от "потенциалната времева бомба" свързана с демографските промени. “Да се научим да се грижим за възрастните хора и да запазим достойнството им е голямо предизвикателство", каза той.
В отговор на дебата
Председателят на ЕК Barroso каза, че има нужда да се обясни, че икономическите реформи, предвидени в Лисабонската стратегия са най-добрия начин да се отговори на глобализацията. Относно климатичните промени, той изрази оптимизъм, че нагласите се променят. "Вярвам, че американците ще се променят. САЩ са по-възприемчиви от преди, администрацията действа, осъзнават предизвикателството в тази ситуация. Китай също ще действа. Те осъзнават сериозните предизвикателства пред собствената им околна среда.” , каза той.
Г-н de Maizi è re се противопостави на включването на климатичните промени в конституционния договор заради рисковете от забавяне на истинските действия. За автомобилната индустрия той не пожела да коментира преди обявяването на плановете на Комисията.
Закривайки срещата, съ-председателят и председател на ЕП Hans-Gert Poettering приветства факта, че Европейският парламент и националните парламенти показват, че са партньори : “ Ние работим заедно, за да служим на нашите граждани.", каза той и добави, че си струва да се помисли за отделна съвместна парламентарна среща, която да обсъди подробно климатичните проблеми.
20070206IPR02841
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
