Вторник в пленума: срещата на върха на ЕС и отношенията ЕС-Русия
Институции
2008-10-22 - 13:25
Никола Саркози в пленума От името на Европейския съвет френският президент Никола Саркози представи в Европейския парламент резултатите от срещата на върха на ЕС на 15 и 16 октомври. Евродепутатите дискутираха с него мерки за избягване на повторението на настоящата финансова криза и тяхната решимостта да се приеме законодателния пакет срещу климатичните промени до края на годината. В пленума бяха обсъдени още отношенията между ЕС и Русия.
Срещата на върха на ЕС
Френският президент Никола Саркози представи от името на Европейския съвет акцентите от последната среща на върха. Относно руско-грузинския конфликт той подчерта, че именно Европа е била тази, която е донесла мир, добавяйки, че "отдавна Европа не е играла такава роля в подобен конфликт".
Относно международната финансова криза той отново изтъкна водещата роля на Европа в намирането на решения, предлагайки същевременно като превантивна мярка срещу бъдещи кризи създаването на "нова глобална финансова система" или "нов Бретън-Уудс" под егидата на ООН. Според него финансовата криза в момента води към икономическа криза, която също изисква "единен европейски отговор".
За Европа той предложи ново "икономическо правителство" като партньор на Европейската централна банка и предложи защита на европейските предприятия от чуждестранното поглъщане чрез създаването на национални суверенни инвестиционни фондове от страните на ЕС.
Президентът Саркози категорично отхвърли идеята, че "поради финансовата криза светът трябва да положи по-малко усилия в борбата с климатичните промени", подчертавайки, че "Европа трябва да даде пример" на света по този въпрос.
Относно Лисабонския договор Саркози каза, че френското председателство активно се опитва да подготви пътна карта като отговор на ирландското "не" на референдума за Договора.
Joseph Daul (ЕНП-ЕД, Франция) подчерта, че финансовата криза не е зад гърба ни все още и че сега е времето за приемането на регулации за бъдещето".
Според Martin Schulz (ПЕС, Германия) "кредитните проблеми ще отминат, но климатичните изменения - не."
Graham Watson (АЛДЕ, Великобритания) заяви : "През август Европа не позволи на танковете да влязат в Тбилиси, този месец Европа задържа банките в бизнеса, ако през декември Европа вземе действия за запазване на планетата, тогава би трябвало да убедим и най-големите скептици, че имаме нужда от Договора от Лисабон ".
ЕС-Русия
Евродепутатите дебатираха по отношенията между ЕС и Русия с френския държавен министър по европейските въпроси Jean-Pierre Jouyet и с еврокомисаря по външната политика Benita Ferrero-Waldner с поглед към предстоящата през ноември среща на върха ЕС-Русия. Сигурността на енергийните доставки, международното статукво след конфликта в Грузия и бъдещето на диалога ЕС-Русия във времена на икономическа криза и политическо напрежение бяха основните теми на дебата.
Повечето представители на политическите групи се съгласиха, че въпреки грузинската криза, която даде важни уроци на Европа за отношенията с Русия, страната остава важен стратегически партньор за ЕС . Повечето евродепутати подчертаха, че да се говори за връщане към Студената война е контрапродуктивно и неточно.
20081020STO39957 На живо! Европейски съвет: ЕП обсъжда с Никола Саркози отговора на ЕС на световните кризи Изказване на президента на Франция Саркози Изказвания на представителите на политическите групи Пресконференция на Пьотеринг, Саркози и Барозу
BG
1
PHOTO
20081020PHT40041.jpg
BG
2
LINK
/wps-europarl-internet/faces/live/live-video.jsp
BG
4
MULTIMEDIA
20081021MLT40153.asf
BG
5
MULTIMEDIA
20081021MLT40234.asf
BG
6
MULTIMEDIA
20081021MLT40312.asf
-//EP//TEXT IM-PRESS 20081020IPR40025 0 NOT XML V0//BG
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
