5.11.2009 B7-0135/2009 ПРЕДЛОЖЕНИЕ ЗА РЕЗОЛЮЦИЯ внесено съгласно член 88, параграф 2 от Правилника за дейността
относно проект на решение на Комисията относно годишния план за работа по програмата „Прогрес“ за 2010 г. и списъка на дейностите в отделните сектори на политиката
Elizabeth Lynne
от името на комисията по заетост и социални въпроси
PE428.747v01-00 B7‑0135/2009 Резолюция на Европейския парламент за проект на решение на Комисията относно годишния план за работа по програмата „Прогрес“ за 2010 г. и списъка на дейностите в отделните сектори на политиката
Европейският парламент,
– като взе предвид Решение № 1672/2006/EО на Европейския парламент и на Съвета от 24 октомври 2006 г. за създаване на програма на Общността за заетост и социална солидарност – „Прогрес“ ОВ L 315, 15.11.2006, стр. 1.
,
– като взе предвид проекта на решение на Комисията относно годишния план за работа по програмата „Прогрес“ за 2010 г. и списъка на дейностите в отделните сектори на политиката,
– като взе предвид предложението на Комисията за решение на Европейския парламент и на Съвета за създаване на европейски механизъм за микрофинансиране за трудова заетост и социално приобщаване (механизъм за микрофинансиране „Прогрес“) ( COM(2009)0333 ), както и предложението на Комисията за решение на Европейския парламент и на Съвета за изменение на Решение 1672/2006/ЕО на Европейския парламент и на Съвета за създаване на програма на Общността за заетост и социална солидарност – „Прогрес“ ( COM(2009)0340 ),
– като взе предвид член 8 от Решение 1999/468/ЕО на Съвета от 28 юни 1999 г. за установяване на условията и реда за упражняване на изпълнителните правомощия, предоставени на Комисията ОВ L 184, 17.7.1999 г., стр. 23.
,
– като взе предвид член 88, параграф 2 от своя правилник,
A. като има предвид, че Европейският парламент не е приключил разглеждането на предложенията на Комисията относно механизма за микрофинансиране; като има предвид, че Комисията следва да се въздържа от приемане на конкретни мерки относно разпределението на финансови средства по „Прогрес“, докато не бъде завършен законодателният процес във връзка с механизма за микрофинансиране,
1. се противопоставя на проекта на решение на Комисията относно годишния план за работа по програмата „Прогрес“ за 2010 г. и списъка на дейностите в отделните сектори на политиката;
2. счита, че проектът на решение на Комисията надвишава изпълнителните правомощия, предвидени в горепосоченото решение;
3. призовава Комисията да оттегли проекта на решение относно годишния план за работа по програмата „Прогрес“ за 2010 г. и списъка на дейностите в отделните сектори на политиката и да представи на комисията ново предложение, веднага след като Европейският парламент, Съветът и Комисията постигнат споразумение относно предложението на Комисията до първите две институции ( COM(2009)0333 ), както и измененото предложение ( COM(2009)0340 );
4. възлага на своя председател да предаде настоящата резолюция на Съвета, Комисията и на правителствата и парламентите на държавите-членки.
