Въпрос за времето за въпроси H-0241/2010
Съвета
Период на сесията: Юни 2010
Член 116 от Правилника за дейността
Bernd Posselt
(PPE) Относно: Условия за задържане в Сърбия на затворници от долината Прешево
С каква информация разполага Съветът относно съдбата на сръбските граждани Агуш Мемиши, Фатон Хайдари, Самет Хайдари, Ферат Хайдари, Камбер Сахити, Назиф Хасани, Ахмет Хасани, Селим Садики, и Бурим Фазлиу, които на 26 декември 2008 г. бяха задържани в качеството им на представители на албанското малцинство в долината Прешево в Южна Сърбия? Наблюдава ли се образуваното срещу тях производство по отношение на спазването на върховенството на закона? Може ли да бъде изключено несправедливото третиране на затворниците? Могат ли техните близки да ги посещават безпрепятствено и може ли Съветът да намери начин да издейства незабавното освобождаване на тези хора?
