Седмицата 4-8 юни 2007: обзор на парламентарните събития в началото на лятото
Институции
2007-06-04 - 15:06
Близкият Изток и Дарфур са сред ключовите теми на седмицата
През тази седмица в Брюксел се провежда двудневна пленарна сесия на Европейския парламент. Други важни събития ще бъдат откритото заседание на Председателския съвет, посветено на положението в Дарфур, както и двудневното официално посещение на Hans-Gert Pöttering в Полша. Сред ключовите теми на седмицата са и възстановяването на Южна Азия след разрушителното цунами от декември 2004 година, обучението през целия живот и европейските железници.
Пленарна сесия: 6 -7 юни
Сесията ще се открие в сряда, в 15 часа, с приветствие на председателя Pöttering към избраните на 20 май нови 18 български евродепутати. На дневен ред на Парламента ще бъдат: пътната карта за възобновяване на конституционния процес в Общността, положението в Близкия Изток, визовата информационна система VIS, както и реформата на производството на плодове и зеленчуци в Европейския съюз.
Дарфур
На откритото заседание на Председателския съвет ще присъстват и двама нобелови лауреати - архиепископ Desmond Tutu и г-жа Jody Williams. Архиепископ Tutu, изтъкнат борец срещу апартейда, получи Нобелова награда за мир през 1984 г., а по-късно оглави Южноафриканската комисия за истина и помирение. В отговор на кризисното положение в Дарфур, г-н Tutu призовава за налагане на санкции на Судан. Г-жа Williams стана носител на Нобеловата награда за мир през 1997 г. заради лидерството си в Международната кампания за забрана на противопехотните мини. През месец март т.г. тя оглави мисията, изпратена в Судан, от Съвета по човешките права към ООН. Откритото заседание ще бъде излъчено директно във вторник от 13,30 до 15,30 часа местно време.
Посещение на Hans-Gert Pöttering в Полша
По време на двудневната си визита в Полша, председателят на Европейския парламент ще се срещне с президента Lech Kaczynski и министър-председателя Jaroslaw Kaczynski, а така също и с лидери на полската опозиция и на еврейската общност в Полша.
Цунами
Комисията по развитие ще проведе открито изслушване с цел оценка на резултатите от възстановителните мерки след разрушителното цунами в Шри Ланка и Индонезия. Вниманието ще бъде насочено и върху проблемите на човешките права в Шри Ланка.
Трети железопътен пакет
Делегации на Европейския парламент и Съвета ще се срещнат във вторник вечерта за формалното откриване на помирителната процедура по Третия железопътен пакет.
Обучение през целия живот
Комисията по заетост и социални въпроси ще гласува доклада на Mario Mantovani (ЕНП-ЕД, Италия) относно "Европейска квалификационна рамка за обучение през целия живот".
20070601STO07339 На живо Дневен ред - редакционна страница Пленарна сесия на Европейския парламент - 6 - 7 юни 2007 г., Брюксел Дневен ред на допълнителната сесия 6-7 юни 2007 г. "Пленарните сесии онлайн" (на английски)
BG
1
PHOTO
20070604PHT07415.jpg
BG
2
LINK
/eplive/public/freetext_page_direct/20061120FTX00012-2101/default_bg.htm
BG
5
LINK
/sides/indexPartSession.do?language=BG&reference=2007-05
-//EP//TEXT IM-PRESS 20072300AGD00000 BY-DAY NOT XML V0//BG
-//EP//TEXT IM-PRESS 20070510BRI06564 FULL-TEXT NOT XML V0//BG
-//EP//TEXT IM-PRESS 20060904STO10269 0 NOT XML V0//BG
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
