Въпрос с искане за устен отговор O-0080/2010
до Комисията
Член 115 от Правилника за дейността
Othmar Karas
,
Sharon Bowles
от името на Комисия по икономически и парични въпроси Относно: Качеството на статистическите данни в Съюза и засилени правомощия за извършване на одит от страна на Комисията (Евростат)
На 27 април 2010 г. Комисията прие предложение за регламент на Съвета, изменящ Регламент (ЕО) № 479/2009 по отношение на качеството на статистическите данни в условията на процедурата при прекомерен дефицит (COM(2010)0053) и на 8 юни 2010 г. Съветът прие общ подход по предложението, а Парламентът е в процес на изработване на своето становище.
1. Как възнамерява Комисията да засили мониторинга и оценката на качеството на данните, предоставяни от националните органи, като отчита новите правомощия, предвидени в регламента? Удовлетворена ли е Комисията от общия подход, договорен в Съвета на 8 юни 2010 г., в сравнение с решението на Съвета от 2005 г. да не предоставя необходимите инструменти на Комисията (Еростат)?
2. Как би искала Комисията да повиши качеството на европейската статистика в средносрочен и дългосрочен план, като отчита, че подобрения в икономическото управление са възможни само ако наблюдението на икономиката се основава на точна статистика и на стандартизиран и международно признат метод на счетоводство?
3. Предприела ли е Комисията някакъв задълбочен анализ относно това дали държавите-членки са спазили всички клаузи на Договора и съответното вторично законодателство и дали някои от тях са извършили фалшификация или са представители фалшиви данни или статистически изследвания умишлено или поради небрежност?
4. Желателно ли е, според Комисията, засилването на ролята на Евростат, като той бъде превърнат в напълно независим орган/институция?
5. Съгласна ли е Комисията да предостави по-широки правомощия на Евростат да извършва проверки на място без предварително предупреждение и да прави събеседвания с всяка организация, която според него е от значение за работата му?
6. Защо предложи Комисията прилагането на специална законодателна процедура напр. член 126(14) от Договора, като законова основа за Вашето предложение, дори когато член 338 (2) от Договора предоставя специфична правна основа по отношение на качеството на статистическите данни в ЕС и след като разискваното предложение не се занимава с процедурата при прекомерен дефицит като такава?
ОВ L 145, 10.6.2009 г., стр. 1.