Въпрос за времето за въпроси H-0589/2010
Съвета
Период на сесията: Декември 2010
Член 116 от Правилника за дейността
Nikolaos Chountis
(GUE/NGL) Относно: Постоянен механизъм за помощ и въвличането на частни банки
На 28 октомври 2010 г. Съветът прие редица институционални промени, предложени от „групата на специалистите” (Task Force), сред които наред с другото се предлага приемането на постоянен механизъм за финансова стабилност, в който роля ще играе и частният сектор. Обаче председателят на ЕЦБ и председателят на Еврогрупата изразиха резервираност относно включването на частни банки в постоянния механизъм, тъй като според тях това би довело до повишаване на разходите за заемане на средства от страна на слабите държави. Въпросът към Съвета е следният:
Защо се приема участието на частния сектор в постоянния механизъм за финансова стабилност? Каква е ползата от него? Подобно нещо не открива ли пътя на механизъм за контролиран фалит на държавите от еврозоната? Проучва ли Съветът безпокойствата, изразени от г-н Трише и от г-н Юнкер?
