7.4.2010 B7-0229/2010 ПРЕДЛОЖЕНИЕ ЗА РЕЗОЛЮЦИЯ внесено съгласно член 120 от Правилника за дейността
относно засилване на Европейската агенция за оперативно сътрудничество по външните граници на държавите-членки на Европейския съюз (Фронтекс)
Nikolaos Salavrakos
,
Morten Messerschmidt
,
Philip Claeys
,
Andreas Mölzer
,
Mario Borghezio
PE439.728v01-00 B7‑0229/2010 Предложение за резолюция на Европейския парламент относно засилване на Европейската агенция за оперативно сътрудничество по външните граници на държавите-членки на Европейския съюз (Фронтекс)
Европейският парламент ,
– като взе предвид резолюцията на Европейския парламент от 25 ноември 2009 г. относно съобщението на Комисията до Европейския парламент и Съвета - Пространство на свобода, сигурност и правосъдие за гражданите – Програма от Стокхолм ( P7_TA(2009)0090 ),
– като взе предвид резолюцията на Европейския парламент от 10 февруари 2010 г. относно предотвратяването на трафика на хора ( P7_TA(2010)0018 ),
– като взе предвид предложението на Комисията за засилване на Агенцията на ЕС за защита на външните граници (Фронтекс) от февруари 2010 г. (IP/10/184),
– като взе предвид член 120 от своя правилник,
А. като има предвид, че борбата срещу незаконната масова имиграция е едно от най-важните предизвикателства за автохтонните народи на Европа и за ЕС,
Б. като има предвид, че конкретно по източните и южните външни граници на ЕС се наблюдава засилена вълна на нелегална имиграция,
В. като има предвид, че на това развитие може да се окаже противодействие единствено, в съответствие с предложението на Комисията, чрез засилването на Фронтекс и чрез по-ефективно съгласуване на действията на заинтересованите държави-членки,
1. счита, че ЕС се нуждае от неотложна стратегия за връщане на нелегалните имигранти и че тази стратегия следва да бъде координирана от Фронтекс;
2. обръща внимание на факта, че съвкупните предложения, и по-конкретно важните курсове на обучение за служителите на Фронтекс, които трябва да гарантират зачитането на основните права в рамките на действията по връщане на имигранти, са свързани с повишени разходи;
3. поради тази причина приканва Съвета и Комисията да увеличат драстично бюджета на Фронтекс, така че Агенцията да може да се справя успешно с неотложните задачи.
