ВЪПРОС С ИСКАНЕ ЗА УСТЕН ОТГОВОР H-0407/09
за времето за въпроси на месечната сесия през Ноември 2009
съгласно член 116 от Правилника за дейността на ЕП
от
Ryszard Czarnecki
към Комисията
Относно: Дискриминация на полското малцинство в Литва
Какви стъпки възнамерява да предприеме Европейската комисия с цел прекратяване на дискриминацията на полското малцинство в Литва от страна на нейното правителството? През последните месеци настъпи изостряне на практиките, които траят от няколко години, като например: намаляване на броя на полските училища и класове, принудителна литвинизация на фамилните имена, липса на връщане на имотите, национализирани от съветските органи преди няколко десетилетия, (докато литовците в много по-голяма степен се възползват от процеса на реприватизация), забрана за използване на полски названия на местности и улици в заселените с полски малцинства райони, което напълно противоречи на европейските норми, опити за подкопаване на мандатите на народните представители на полското малцинство в литовския парламент – практики, пред които Европейската комисия не може да остане безразлична. Обръщам се с молба Комисията да разгледа този въпрос като твърде спешен и изискващ незабавна намеса.
