Пленарна сесия на Европейския парламент - Страсбург 22 - 25 октомври 2007 г.
2007-10-17 - 18:08
Следващата пленарна сесия на Европейския парламент ще се проведе от 22-ри до 25-ти октомври в Страсбург. Председателят на ЕП Hans-Gert Pöttering ще открие пленарната сесия в 17,00 часа местно време в понеделник, 22-ри октомври. Бюджетът на ЕС, правилата за използване на пестициди, намаляване на емисиите на въглероден двуокис от колите, значението на атомната енергия за нуждите в Европа, вредата от тютюнопушенето, легализирането на производството на опиум за медицински цели в Афганистан, отношенията с Турция, Сърбия и Русия са сред основните теми, които ще бъдат разгледани от евродепутатите.
Бюджет на ЕС за 2008 г.: голямо увеличение за Галилео, допълнително финансиране за Косово и Палестина
Европейският парламент ще гласува на първо четене проектобюджета на Европейския съюз за следващата година. Парламентарната комисия по бюджетите предлага намаляване на финансирането за Общата външна политика и политика за сигурност (ОВППС) и използване на инструмента за гъвкавост за финансиране на външната политика на ЕС. Депутатите предлагат значително увеличение на финансирането за европейската сателитна навигационна система „Галилео” и Европейския технологичен институт (ЕТИ).
ЕП ще гласува нови правила за използване на пестицидите в ЕС
ЕП ще обсъди и гласува три доклада относно пестицидите. Комисията по околната среда подкрепя плановете на ЕК за забрана на въздушно пръскане - част от стратегия за намаляване използването на тези продукти, които са необходими на производителите, но могат да имат много неблагоприятен ефект за хората и околната среда. Също така парламентарната комисия предлага на ЕП да одобри регламент, който цели осъвременяване на съществуващото законодателство за пускането на пазара на нови видове пестициди.
Подкрепа за по-ниски емисии на СО2 от колите
Около 19 % от емисиите на CO2 в Европейския съюз се дължат на леките пътнически и лекотоварните автомобили. Доброволният ангажимент на автомобилната промишленост за намаляване на емисиите "не постигна успех" и в тази връзка Комисията по околната среда в ЕП предлага средната емисия на CO2 от всички пътнически автомобили на пазара на ЕС след 1 януари 2012 г. да не превишава 120g СО2/kм.
Aтомната енергия "крайно необходима за посрещане на основните енергийни нужди в Европа"
Европейският парламент ще гласува незаконодателен доклад от Комисията по промишлеността относно конвенционалните енергийни източници и енергийни технологии. Членовете на парламентарната комисия подчертават, че "атомната енергия е крайно необходима за посрещане на основните енергийни нужди в Европа в средносрочен план."
Резултати от неформалната среща на върха в Лисабон
Във вторник евродепутатите ще обсъдят резултатите от неформалната среща на правителствените и държавни ръководители на ЕС в Лисабон на 18 и 19 октомври с основна тема проекта на "Договора за реформа".
Към Европа без тютюнев дим
Европейският парламент ще гласува незаконодателен доклад в отговор на Зелената книга на ЕК "Към Европа без тютюнев дим: политически опции на ниво ЕС". В текста членовете на Комисията по околната среда призовават държавите-членки, в срок от две години, да наложат пълна забрана на тютюнопушенето във всички затворени работни помещения, включително и в заведенията за обществено хранене, във всички затворени обществени сгради и в обществения транспорт на територията на Европейския съюз.
Призив за производство на легални аналгетици вместо незаконен опиум в Афганистан
ЕП ще гласува препоръка към Съвета относно опиума в Афганистан от Комисията по външните работи за достъп на законното производство на мак в Афганистан до световния законен пазар на опиумни аналгетици. Причините за това искане са нуждата от разширена наличност и достъпност на болкоуспокояващи средства както в развитите, така и в развиващите се страни, а също така и необходимостта от по-ефективни политики за постигане на стабилност и устойчиво икономическо развитие на Афганистан.
Отношения ЕС-Сърбия
Европейският парламент ще гласува доклад с предложение за препоръка за отношенията между Европейския съюз и Сърбия от Jelko Kacin (АЛДЕ, Словения). Докладът приветства напредъка на Сърбия, но също така настойчиво припомня необходимостта от напредък в останалите проблемни области.
Турция и ЕС
Заседанието в сряда започва с изявления на Съвета и Комисията за отношенията между ЕС и Турция. ЕП ще приеме резолюция по този въпрос. Проекторезолюцията, приета от Комисията по външни работи, приветства ангажимента на новото правителство за реформи.
Среща на върха ЕС-Русия
В сряда след дебата за отношенията с Турция, Комисията и Съветът ще направят изявления относно срещата на върха ЕС-Русия, която ще се състои на 26-ти октомври в град Мафра.
Приз LUX: Pöttering ще връчи наградата на ЕП за най-добър европейски филм
Председателят на ЕП г-н Hans-Gert Pöttering ще връчи наградата "LUX" (светлина) на ЕП за най-добър европейски филм преди гласуването в сряда (24 октомври). Парламентът ще финансира субтитрирането на филма-победител на всички 23 официални езици на ЕС.
Наградата "Сахаров" за 2007 г.
На 25 октомври председателите на политически групи (Председателският съвет) ще определят носителя на наградата "Сахаров" за свобода на мисълта за 2007 г. Тазгодишните трима финалисти са убитата руска журналистка Anna Politkovskaya, суданският адвокат Salih Mahmoud Osman и китайските дисиденти Zeng Jinyan и Hu Jia.
Присъединяване на България и Румъния към Конвенцията от 26 юли 1995 г. за защитата на финансовите интереси на Европейските общности и към различни протоколи към същата конвенция
Европейският парламент ще гласува препоръка за решение на Съвета по процедурата за консултация за присъединяване на България и Румъния към Конвенцията от 26 юли 1995 г. за защитата на финансовите интереси на Европейските общности и към различни протоколи към същата конвенция. Комисията по гражданските свободи предлага следното изменение към текста "Българското и румънското правителство са положили усилия да спазят съответно предвидените параметри за започване на опростената процедура по присъединяване".
Дейност на Европейския омбудсман
Европейският парламент ще гласува доклад от Комисията по петициите с докладчик Luciana Sbarbati (АЛДЕ, Италия), който одобрява годишния доклад за 2006 година, внесен от Европейския омбудсман. През 2006 година Омбудсманът е получил 3830 жалби: 2% по-малко от 2005 г., но същият брой като през 2004 г., когато е регистрирано увеличение от 53 на сто в сравнение с предишни години. Жалбите по националност на авторите: испанци (20.4%), немци (14%), французи (8.7%), белгийци (6.3%), поляци (6%), италианци (5.4%) и британци (3.8%).
Проектът на дневния ред можете да прочетете тук: http://www.europarl.europa.eu/sides/indexPartSession.do?reference=2007-10&language=BG
Последните промени в дневния ред на пленарната сесия ще бъдат обявени на 19-ти октомври ( петък ) в 11:00 часа на редовната пресконференция на говорителя на ЕП и говорителите на политическите групи в сградата на Европейския парламент в Брюксел - PHS, зала 0A50. В Страсбург брифингът на говорителя на ЕП в Страсбург ще се състои преди началото на сесията в 16:30 часа в зала LOW N-1/201 . 20071012BRI11613
BG
1
A
/sides/indexPartSession.do?reference=2007-10&language=BG
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20071012BRI11613 FULL-TEXT DOC XML V0//BG
-//EP//TEXT IM-PRESS 20071012BRI11613 ITEM-001-BG DOC XML V0//BG
Бюджет
Бюджет на ЕС за 2008 г.: голямо увеличение за Галилео, допълнително финансиране за Косово и Палестина
2007-10-17 - 18:08
Европейският парламент ще гласува на първо четене проектобюджета на Европейския съюз за следващата година. Парламентарната комисия по бюджетите предлага намаляване на финансирането за Общата външна политика и политика за сигурност (ОВППС) и използване на инструмента за гъвкавост за финансиране на външната политика на ЕС. Депутатите предлагат значително увеличение на финансирането за европейската сателитна навигационна система „Галилео” и Европейския технологичен институт (ЕТИ). На 2 май ЕК обяви предложението си за проектобюджет на ЕС за следващата година - 129,2 милиарда EUR бюджетни кредити за поети задължения и нарастване с 2% в сравнение с 2007 г.; бюджетните кредити за плащания да възлизат на 121,6 милиарда EUR, което представлява нарастване с 5,3%.
На 13 юли Съветът на финансовите министри гласува проектобюджета на ЕС на първо четене за 2008 година да възлиза на EUR 128 401 211 009 за бюджетни кредити за поети задължения и EUR 119 410 254 634 за бюджетни кредити за плащания. Сравнено с бюджета за 2007 г., тези суми представляват увеличение от 1.44% за бюджетните кредити за поети задължения 3.39% увеличение за бюджетни кредити за плащания.
Сега е ред на ЕП да обяви позицията си за бюджета на ЕС на първо четене като гласува доклада от Kyösti Virrankoski (АЛДЕ, Финландия). Комисията по бюджетите предлага запазване на нивото на разходи в предварителния проектобюджет и пълно използване на маржовете в рамките на Междуинституционалното споразумение за периода 2007 – 2013 г. Депутатите искат сумата за бюджетните кредити за плащания да бъде по-голяма от заложеното в предварителния проектобюжет на ЕК (0,97%) и проектобюджета на Съвета, като в същото време не е повече от 0,99% от БНП на ЕС. Те гласуваха за най-голямо нарастване на финансирането за европейската сателитна навигационна система „ Галилео” и Европейския технологичен институт (ЕТИ).
„Галилео”
Парламентарната комисия гласува за нарастване на задълженията, предложени от Съвета за Галилео с €739 млн.до общо €890 млн. за 2008 година (400 милиона в плащания). Според депутите тази сума е необходи м а за приключването на проекта навреме. Съветът предлага едва 151 млн. евро за сателитната система, която се очаква да се пусне в действие през 2011 година.
Европейски технологичен институт (ЕТИ)
Подобна е ситуацията и по проекта за изграждане на Европейски технологичен институт : Комисията по бюджетите иска повече средства за финансирането му.
С цел финансиране „Галилео” и ЕИТ, депутатите призовават за преглед на многогодишната финансова рамка.
ЕС на световната сцена
Многократно Европейският парламент е изразявал позицията, че финансирането на външните действия на ЕС за периода 2007-2013 г. не е достатъчно. Комисията по бюджетите предлага намаление от 20 на сто за ОВППС в бюджета и използването на така освободените 40 млн. евро за финансираме на други цели в рубрика 4 – действия за външни отношения.
За финансиране на Косово и Палестина, депутатите предлагат 87 млн. евро чрез инструмента за гъвкавост. От тези средства 40 млн. евро ще бъдат добавени към средствата, които вече са предвидени за мисии до Косово и Палестина.
Инструментът за гъвкавост може да се използва и за непредвидени разходи за ОВППС. В крайна сметка за ОВППС пак ще бъдат отпуснати първоначално планираните 200 млн. евро , тъй като 40-те милиона евро на ОВППС, които могат да бъдат добавени чрез инструмента за гъвкавост са точно колкото 20 процентовото намаление, предложено от евродепутатите.
Агенции: По-голямо финансиране за FRONTEX
Комисията по бюджетите не подкрепя намаляването на бюджета на агенциите, предложено от Съвета. Според членовете на парламентарната комисия, агенциите напълно са оправдали бюджетните си искания. Единственото изключение е европейската агенция за управление на оперативното сътрудничество по външните граници (FRONTEX), чиито бюджет на практика се е удвоил с 30 млн. евро допълнителни оперативни разходи. Така сумата за тази агенция възлиза на 70 млн. евро общо. Това решение съвпада с политическите приоритети на ЕП в областта на „свободата, сигурността и правосъдието”, но депутатите са критични към резултатите, постигнати от агенцията и затова Комисията по бюджетите призовава за отделяне в резерв на 30 на сто от административните й разходи. Това финансиране ще бъде отпуснато, ако директорът на агенцията предостави на ЕП обяснение за провалите на агенцията и най-вече план за подобряване на оперативната й ефективност.
Какво предстои
23 октомври (вторник): Обсъждане в ЕП преди гласуване на бюджета на първо четене
25 октомври (четвъртък): Гласуване на първо четене от ЕП
23 ноември : второ четене в Съвета.
10-13 декември : Пленарна сесия и второ четене в Парламента; евентуално окончателно одобрение на бюджета на ЕС.
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20071012BRI11613 FULL-TEXT DOC XML V0//BG
-//EP//TEXT IM-PRESS 20071012BRI11613 ITEM-COVER-BG DOC XML V0//BG
-//EP//TEXT IM-PRESS 20071012BRI11613 ITEM-002-BG DOC XML V0//BG
Околна среда
ЕП ще гласува нови правила за използване на пестицидите в ЕС
2007-10-17 - 18:08
ЕП ще обсъди и гласува три доклада относно пестицидите. Комисията по околната среда подкрепя плановете на ЕК за забрана на въздушно пръскане - част от стратегия за намаляване използването на тези продукти, които са необходими на производителите, но могат да имат много неблагоприятен ефект за хората и околната среда. Също така парламентарната комисия предлага на ЕП да одобри регламент, който цели осъвременяване на съществуващото законодателство за пускането на пазара на нови видове пестициди. Дейтващото европейското законодателство за пестицидите засяга само два етапа: пускането на продукти за растителна защита (ПРЗ) на пазара и края на жизнения цикъл на тези продукти. С цел „запълване на празнината“, която съществува между тези два етапа, когато пестицидите се използват на практика и за регламентиране на тази фаза, през юли 2006 г. Европейската комисия обяви „Тематичната стратегия относно устойчивото използване на пестициди”. Стратегията предвижда четири нови мерки за защита на околната среда и на здравето : между тях фигурира предложение за директива , свързано с по - устойчиво използване на пестицидите .
Рамкова директива за устойчиво използване на пестициди
Депутатите ще обсъдят и гласуват на първо четене законодателния доклад от Christa Kla ß (ЕНП-ЕД, Германия) относно тази директива. Законодателният доклад беше приет с 34 гласа „за”, 11 „против” и 5 „въздържали се” от Комисията по околна среда в ЕП.
Предложението на ЕК за директива съдържа следните мерки:
- задължение да се изготвят национални планове за действие ( НПД ), за да се опишат културите , дейностите или зоните , изложени на големи рискове
- създаване на система за обучение и разясняване за професионалните дистрибутори и потребители на пестициди и информиране на обществеността чрез разяснителни и информационни кампании ,
- редовно задължително инспектиране на оборудването за третиране с пестициди , за да се ограничат техните вредни последици върху здравето на хората и върху околната среда при прилагането им ,
- забрана за въздушно пръскане с възможна дерогация , за да се намалят рисковете от вредни последици върху здравето на хората и върху околната среда ,
- някои специфични мерки за защита на водната среда отзамърсяване с пестициди ,
- определяне на зони , в които използването на пестициди е забранено или ограничено
- разпоредби относно складирането и боравенето с пестицидите , с опаковките им и с остатъците от продукти ( жизнен цикъл на пестицидите )
- изготвяне на общностни стандарти за интегрирано управление на вредителите , задължително от 2014 г . и определяне на условията , необходими за прилагането им ,
- система от съгласувани показатели за събирането на данни и задължителни доклади относно продажбата и използването на пестицидите , за да се измерва постигнатият напредък в намаляването на общите рискове .
Пръскане с пестициди
Комисията по околната среда одобри предложението на ЕК за забрана на въздушното пръскане на пестициди, което „е в състояние да навреди осезаемо на човешкото здраве и на околната среда, по-специално поради разнасянето на спрея. Ето защо би следвало да се наложи обща забрана за въздушно пръскане с възможност за изключение , когато не съществува друго надеждно решение, използва се най-добрата налична технология за намаляване на разнасянето (напр. дюзи за ниско разпръскване) и не се засяга здравето на жителите или минувачите.”
Национални планове за действие
Членовете на парламентарната комисия подкрепят идеята за национални планове за действие, но настояват тези планове да включват следните цели за намаляване на използването на пестициди: 25-процентно намаляване в срок от 5 години и 50-процентно намаляване в срок от 10 години.
Регламент за пускането на пазара на продукти за растителна защита
Вторият законодателен доклад от Комисията по околната среда е относно регламента за пускането на пазара на продукти за растителна защита, който цели по-добра защита на здравето и околната среда, подкрепа за земеделието, намаляване на тестването върху животни и подобряване на конкуренцията между производителите на пестициди.
Членовете на парламентарната комисия одобриха доклада от Hiltrud Breyer (Зелени/ЕСА, Германия) с 43 гласа „за”, 12 „против” и трима „въздържали се”.
Целта на регламента е да ревизира критериите и процедурите за оторизиране на пестицидите. На европейско ниво ще бъде съставен списък с активни вещества (ключови съставки в пестицидите), а пестицидите ще бъдат пускани на пазара на базата на този списък.
Членовете на парламентарната комисия гласуваха против предложението на Комисията за разделяне на ЕС на три географски зони (север, център, юг), според което всеки продукт оторизиран от държава-членка в дадена зона, ще бъде одобряван и от другите членки в тази зона. Депутатите предпочетоха единна европейска система в рамките на която държавите-членки ще имат възможността да потвърждават, отхвърлят или ограничават одобрение в зависимост от националните обстоятелства.
Тематична стратегия относно устойчивото използване на пестициди
Докладът по собствена инициатива от Irena Belohorská (Независими, Словакия) относно тематичната стратегия относно устойчивото използване на пестициди приветства стратегията и основната й цел за „запълване на празнината“, която съществува между етапите на пускането на ПРЗ на пазара, от една страна, и края на жизнения цикъл на тези продукти, от друга.
Членовете на Комисията по околна среда приветстват горещо т. нар. "принцип на заместването", при който по-опасните вещества ще бъдат изтегляни от пазара, в случаите когато съществуват по-безопасни алтернативи, включително и нехимични заместители. Те подчертават, че само " количествени цели за намаляване на използването в националните планове " са в състояние да принудят държавите-членки да намалят използваните пестициди.
Обсъждане: 22 октомври
Гласуване: 23 октомври Доклад относно предложението за директива на Европейския парламент и на Съвета за създаване на рамка за действие на Общността за постигане на устойчиво използване на пестициди Доклад относно „Тематична стратегия относно устойчивото използване на пестициди“ Доклад относно предложението за регламент на Европейския парламент и на Съвета относно пускането на пазара на продукти за растителна защита Подробна информация за докладите можете да прочетете тук:
-//EP//TEXT REPORT A6-2007-0347 0 NOT XML V0//BG
-//EP//TEXT REPORT A6-2007-0291 0 NOT XML V0//BG
-//EP//TEXT REPORT A6-2007-0359 0 NOT XML V0//BG
-//EP//TEXT IM-PRESS 20071015BKG11727 0 NOT XML V0//BG
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20071012BRI11613 FULL-TEXT DOC XML V0//BG
-//EP//TEXT IM-PRESS 20071012BRI11613 ITEM-001-BG DOC XML V0//BG
-//EP//TEXT IM-PRESS 20071012BRI11613 ITEM-003-BG DOC XML V0//BG
Околна среда
Подкрепа за по-ниски емисии на СО2 от колите
2007-10-17 - 18:08
Около 19 % от емисиите на CO2 в Европейския съюз се дължат
на леките пътнически и лекотоварните автомобили. Доброволният ангажимент на автомобилната промишленост за намаляване на емисиите "не постигна успех" и в тази връзка Комисията по околната среда в ЕП предлага средната емисия на CO2 от всички пътнически автомобили, предлагани на пазара на ЕС след 1 януари 2012 г., да не превишава 120g СО2/km. Докладът от Chris Davies (АЛДЕ, Обединено кралство) приветства плана на Комисията да представи законодателна рамка на ЕС за намаляване на емисиите на СО2. Членовете на парламентарната комисия предлагат задължителните годишни цели за намаляване на емисиите да влязат в сила от 1 януари 2009 г .
Те подкрепят позицията на Комисията средната емисия на CO 2 от всички пътнически автомобили, предлагани на пазара на ЕС след 1 януари 2012 г ., да не превишава 120 g СО2/ km . Докладът подчертава, че от 1 януари 2020 г. средната емисия на CO 2 не трябва да превишава 95 g / km . По-дългосрочни цели трябва да бъдат потвърдени или преразгледани от Комисията не по-късно от 2016 г., се казва в текста. Очакванията на депутатите са, че тези цели вероятно ще изискват по-нататъшно намаляване на емисиите на CO 2 до 70 g / km или по-малко до 2025 г.
Предвид затрудненията, които могат да изпитат някои производители на специализирани модели, депутатите смятат, че трябва да се позволи на определени автомобили да превишат допустимото ниво на емисии, за да се избегне прекомерното смущаване на автомобилния пазар . Те препоръчват всеки производител или вносител да има право да изключи 500 определени автомобила годишно от броя, използван за изчисляване на средната емисия.
Докладът предлага през 2011 г. да се въведе нов затворен пазарен механизъм — система за намаляване на допустимите въглеродни емисии ( CARS ), чрез който производителите и вносителите ще трябва да заплащат парични санкции, пропорционални на превишението на границата на допустимите емисии за продаден лек автомобил. Тези глоби "ще могат да се погасяват с компенсационни кредити, предоставяни за всеки новорегистриран лек пътнически автомобил от същия производител, чиито емисии са под кривата на граничните стойности".
В заключение докладът призовава да се предостави достъп на обществеността до информация за отделените емисии за всеки автомобил и производител с цел гарантиране на прозрачността и улесняване на съпоставката между отделните автомобили и производители.
Обсъждане: 22 октомври
Гласуване: 23 октомври
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20071012BRI11613 FULL-TEXT DOC XML V0//BG
-//EP//TEXT IM-PRESS 20071012BRI11613 ITEM-002-BG DOC XML V0//BG
-//EP//TEXT IM-PRESS 20071012BRI11613 ITEM-004-BG DOC XML V0//BG
Енергетика
Aтомната енергия "крайно необходима за посрещане на основните енергийни нужди в Европа"
2007-10-17 - 18:08
Европейският парламент ще гласува незаконодателен доклад от Комисията по промишлеността относно конвенционалните енергийни източници и енергийни технологии. Членовете на парламентарната комисия подчертават, че "атомната енергия е крайно необходима за посрещане на основните енергийни нужди в Европа в средносрочен план." Брутното производство на електроенергия в ЕС се дължи на различните енергийни източници, както следва: 31% - ядрено гориво, 29% - въглища, 19% - природен газ, 14% - възобновяеми енергийни източници и 5% - нефт. Снабдяването с газ и нефт е несигурно поради геополитическите рискове и нарастващата конкуренция в търсенето. Ако не се предприемат превантивни мерки, зависимостта на ЕС от вноса на изкопаеми горива ще се повиши до 65% от общото потребление до 2030 г.
Докладът от Herbert Reul (ЕНП-ЕД, Германия) приветства съобщенията на Комисията относно устойчивото производство на електроенергия от изкопаеми горива и изтъква, че изкопаемите горива ще продължат да бъдат много важни за гарантирането на сигурността на енергоснабдяването на ЕС. Във връзка с ангажимента на ЕС в борбата с климатичните изменения парламентарната комисия призовава ЕС и държавите-членки "да положат по-големи усилия в изследователската и развойна дейност в енергийната област, преди всичко с оглед засилване на ефективността на производството и доставката на енергия, намаляването на последиците за околната среда, подобряването на безопасността на съществуващите технологии, развитието на техники за съхранение във връзка с възобновяемите енергийни източници и развитието на нови поколения ядрени реактори и на нови енергийни технологии, включително и на ядрен синтез."
Атомна енергия
Комисията по промишлеността припомня, че " атомната енергия е важна част от електроснабдяването в 15 от 27-те държави-членки, а по този начин и за Съюза като цяло, като доставя една трета от електричеството на ЕС" и че "Финландия, Франция, България, Румъния, Словакия, Литва (съвместно с Латвия и Естония), Обединеното кралство, Полша и Чехия изграждат нови атомни електроцентрали, планират тяхното изграждане или разглеждат подобна възможност".
Депутатите казват, че ядрената енергия понастоящем e най-големият, беден на СО 2 енергиен източник на ЕС и подчертават , че при отказ от атомната енергия постигането на целите за намаляване на парниковите газове и за борба с изменението на климата няма да бъде възможно.
Улавяне и съхраняване на въглерод (CCS)
ЕП призовава Комисията бързо да внесе законопроект за улавяне и съхранение на въглерод с цел изясняване на правните въпроси, свързани със съхранението и пренасянето на CO 2 и по този начин да гарантира основа за сигурност на инвестициите в подобни проекти. Комисията по промишлеността счита, че е важно CCS устройствата да се въведат при първа възможност в централите, работещи с изкопаеми горива. В същото време депутатите признават, че технологиите за улавяне и съхранение на въглерод ( CCS ) са свързани със загуби на коефициента на полезно действие на електроцентралите и затова призовават за извършване на изследователска дейност и за свеждане до минимум на загубите на ефективност, насърчаване на безопасното съхранение на CO 2 и изясняване на химични и биологични методи за улавяне на CO 2.
Обсъждане: 22 октомври
Гласуване: 24 октомври Доклад относно конвенционалните енергийни източници и енергийни технологии
-//EP//TEXT REPORT A6-2007-0348 0 NOT XML V0//BG
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20071012BRI11613 FULL-TEXT DOC XML V0//BG
-//EP//TEXT IM-PRESS 20071012BRI11613 ITEM-003-BG DOC XML V0//BG
-//EP//TEXT IM-PRESS 20071012BRI11613 ITEM-005-BG DOC XML V0//BG
Институции
Резултати от неформалната среща на върха в Лисабон
2007-10-17 - 18:08
Във вторник евродепутатите ще обсъдят резултатите от неформалната среща на правителствените и държавни ръководители на ЕС в Лисабон на 18 и 19 октомври с основна тема проекта на "Договора за реформа". .
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20071012BRI11613 FULL-TEXT DOC XML V0//BG
-//EP//TEXT IM-PRESS 20071012BRI11613 ITEM-004-BG DOC XML V0//BG
-//EP//TEXT IM-PRESS 20071012BRI11613 ITEM-006-BG DOC XML V0//BG
Обществено здраве
Към Европа без тютюнев дим
2007-10-17 - 18:08
Европейският парламент ще гласува незаконодателен доклад в отговор на Зелената книга на ЕК "Към Европа без тютюнев дим: политически опции на ниво ЕС". В текста членовете на Комисията по околната среда призовават държавите-членки, в срок от две години, да наложат пълна забрана на тютюнопушенето във всички затворени работни помещения, включително и в заведенията за обществено хранене, във всички затворени обществени сгради и в обществения транспорт на територията на Европейския съюз. Тютюневият дим съдържа над 4 000 химически вещества, включително над 50 известни канцерогенни и много токсични агенти като циановодородна киселина, амоняк и въглероден монооксид . С амо в Европейския съюз в резултат на тютюнопушенето ежегодно умират най-малко 650 000 души, включително 80 000 пасивни пушачи като децата и бебета са особено чувствителни към тютюневия дим, например в дома и в личните превозни средства . Доказано е, че излагането на въздействие на тютюнев дим по принцип или на работното място води до значително повишаване на риска от заболяване от рак на белите дробове и че например вероятността за заболяване от белодробен рак при персонал в заведенията за обществено хранене, в които е разрешено пушенето, е с 50% по-голяма отколкото при персонал, който не е изложен на въздействието на тютюнев дим.
70 % от гражданите на Европейския съюз са непушачи. 86 % от гражданите на Европейския съюз подкрепят забраната за тютюнопушене на работното място, 84 % - и на други обществени места, 77 % - в ресторантите и 61 % - в питейните заведения.
В тази връзка докладът от Karl - Heinz Florenz (ЕНП-ЕД, Германия) призовава "държавите-членки, в срок от две години, да наложат пълна забрана на тютюнопушенето във всички затворени работни помещения, включително и в заведенията за обществено хранене, във всички затворени обществени сгради и в обществения транспорт на територията на Европейския съюз".
Комисията по околната среда, общественото здраве и безопасността на храните приветства държавите-членки, които вече са приели ефективни мерки за защита от пасивното тютюнопушене. Те искат от държавите-членки да се ангажират да намалят тютюнопушенето сред младежите с най-малко с 50% до 2025 г.
Депутатите призовават Комисията да внесе предложение за изменение на Рамковата директива за безопасността и здравето на работното място (89/391/ЕИО), което поставя изискване към всички работодатели да гарантират работни места без тютюнев дим. Също така те искат от Комисията да предостави, при възможност до 2008 г, предложение за изменение на Директива 2001/37/ E О (директива за тютюневите изделия), което да съдържа незабавна забрана на всички предизвикващи никотинова пристрастеност добавки и съставяне на справочник за съставките и добавките на тютюневите изделия и на компонентите на тютюневия дим, и информиране на потребителите за тях.
Също така членовете на Комисията по околната среда, общественото здраве и безопасността на храните призовават Комисията да проучи и други мерки, целящи постигане на Европа без тютюнев дим и в подкрепа на всеобхватна стратегия за контрол и спиране на тютюнопушенето, като например:
- забрана в целия ЕС на използването на тютюневи изделия в личните превозни средства в присъствието на непълнолетни лица,
- забрана в целия ЕС върху продажбата на тютюневи изделия на младежи под 18-годишна възраст,
- издаване на разрешителни за поставяне на автомати за цигари само в случаите, когато те са недостъпни за младежи под 18 годишна възраст,
- премахване на тютюневите изделия от щандовете за самообслужване в търговията на дребно,
- забрана на продажбата от разстояние на тютюневи изделия (напр. по интернет) на младежи под 18 годишна възраст,
- насърчаване на превантивни мерки и кампании срещу тютюнопушенето сред младите хора,
- забрана на рекламата на тютюневи изделия по интернет,
- насърчаване на държавите-членки за въвеждане на независещо от инфлацията данъчно облагане върху всички тютюневи изделия,
- установяване в целия ЕС на високо минимално равнище на данъчно облагане върху всички тютюневи изделия,
- засилени мерки за контрол срещу контрабандата на тютюн,
Във връзка с призива си за забрана на тютюнопушенето на работното място, членовете на парламентарната комисия осъждат "незачитането, показано от страна на някои членове и служители на Европейския парламент, на ограниченията по отношение на тютюнопушенето в Европейския парламент, като например пушенето на стълбищата или в открития бар на членовете на ЕП в Страсбург". Те призовават Бюрото да даде пример като издаде забрана за пушене във всички помещения на Европейския парламент без изключение , която да влезе в сила незабавно и да се прилага стриктно.
Обсъждане: 23 октомври
Гласуване: 24 октомври Доклад относно Зелената книга "Към Европа без тютюнев дим: политически опции на ниво ЕС"
-//EP//TEXT REPORT A6-2007-0336 0 NOT XML V0//BG
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20071012BRI11613 FULL-TEXT DOC XML V0//BG
-//EP//TEXT IM-PRESS 20071012BRI11613 ITEM-005-BG DOC XML V0//BG
-//EP//TEXT IM-PRESS 20071012BRI11613 ITEM-007-BG DOC XML V0//BG
Външни отношения
Призив за производство на легални аналгетици вместо незаконен опиум в Афганистан
2007-10-17 - 18:08
ЕП ще гласува препоръка към Съвета относно опиума в Афганистан от Комисията по външните работи за достъп на законното производство на мак в Афганистан до световния законен пазар на опиумни аналгетици. Причините за това искане са нуждата от разширена наличност и достъпност на болкоуспокояващи средства както в развитите, така и в развиващите се страни, а също така и необходимостта от по-ефективни политики за постигане на стабилност и устойчиво икономическо развитие на Афганистан. Комисията по външни работи прие доклада от Marco Cappato (АЛДЕ, Италия) с 33 гласа "за", 8 "против" и 23 "въздържали се" . Депутатите препоръчват на Съвета:
- да се противопостави, в рамките на интегрирани програми за развитие, на прибягването до фумигация като средство за изкореняване на макови насаждения в Афганистан.
- да разработи и представи на правителството на Афганистан, в рамките на финансираните от Европа програми за намаляване на незаконното снабдяване, подробен план и стратегия, насочена към контролиране на производството на наркотични вещества в Афганистан посредством управление и справяне с корупцията на най-високо равнище в афганистанската администрация (със специален акцент върху Министерство на вътрешните работи); специални действия срещу трафикантите на място; подобряване на цялостното развитие на селските райони, особено на най-бедните райони и на тези, в които все още не се произвежда опиум в голям мащаб; внимателно и селективно започване на изкореняване на ръка; и разглеждане на възможността за пилотни проекти за преобразуване в малки мащаби на част от настоящите незаконни макови насаждения в полета за отглеждане на законни опиоидни аналгетици;
- да предложи да съдейства за осъществяването на научен пилотен проект "Мак за медицината", който ще предостави допълнителна информация за начините, по които лицензирането на дейността може да допринесе за намаляване на бедността, диверсификация на селската икономика, общо развитие и повишаване на сигурността, както и за възможностите той да стане успешна практика в рамките на многостранните усилия за Афганистан;
Европейският съюз остава най-големият донор по отношение на усилия за намаляване предлагането на опиум посредством проекти, които насърчават алтернативната заетост.
Афганистан и производството на опиум
След като през целия период на 90те Афганистан постоянно произвежда 70% от световния опиум, в резултат на талибанската забрана през 2000 г. производството спада до 74 тона годишно, въпреки че вероятно забраната е имала за цел най-вече повишаване на цените, след като страната е натрупала запаси в резултат на над двегодишното свръхпредлагане, се казва в изложението на мотивите на докладчика . След войната в Афганистан през 2001 г. производството отново нараства.
Според статистиката на Агенция за контрол над разпространението на наркотици на САЩ (DEA), през 2002 г. Афганистан увеличава производството на пресушен опиум до 1 278 т., през 2003 г. това количество нараства повече от два пъти, а през 2004 г. отново почти се удвоява. В края на 2004 г. правителството на САЩ оценява, че 4,5% от обработваемата земя в Афганистан се използва за производство на мак, което възлиза на 4 200 метрични тона опиум, или 87% от световното предлагане и 60% от БВП на страната. В момента Афганистан е най-големият нелегален производител в света, нареждайки се пред страни като Бирма (Мианмар), част от така наречения "Златен триъгълник".
Докладът на UNODC „Афганистан: Проучване в областта на опиума за 2006 г.“ подчертава, че през миналата година нелегалното производство на опиум е достигнало рекордно равнище от около 6 100 т., което представлява увеличение с почти 50% спрямо цифрата за предходната година. Стойността на получения хероин се оценява на 3,5 милиарда долара, от които афганистанските земеделци са получили 700 милиона щатски долара (като от тази сума талибаните са събрали във вид на данъци между няколко десетки милиона и около 140 милиона щатски долара). За земеделците маковата реколта може да е до 10 пъти по-доходоносна от пшеничната реколта.
Актуални данни на Световната банка и Международния валутен фонд показват, че почти 40% от БВП на Афганистан е свързан с опиума, а в отрасъла са заети около 2,9 милиона души. Според доклад на UNODC миналата година само в 6 от 34-те провинции на Афганистан няма производство на мак, а по-специално в южните провинции Хелманд, където са се увеличили нападенията на талибаните срещу правителството и международните сили, нелегалното отглеждане достига 69 300 хектара.
Обсъждане: 24 октомври
Гласуване: 25 октомври Доклад с предложение за препоръка на Европейския парламент до Съвета относно производството на опиум за медицински цели в Афганистан
-//EP//TEXT REPORT A6-2007-0341 0 NOT XML V0//BG
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20071012BRI11613 FULL-TEXT DOC XML V0//BG
-//EP//TEXT IM-PRESS 20071012BRI11613 ITEM-006-BG DOC XML V0//BG
-//EP//TEXT IM-PRESS 20071012BRI11613 ITEM-008-BG DOC XML V0//BG
Външни отношения
Отношения ЕС-Сърбия
2007-10-17 - 18:08
Европейският парламент ще гласува доклад с предложение за препоръка за отношенията между Европейския съюз и Сърбия от Jelko Kacin (АЛДЕ, Словения). Докладът приветства напредъка на Сърбия, но също така настойчиво припомня необходимостта от напредък в останалите проблемни области. Членовете на Комисията по външните работи считат, че "Сърбия заслужава специална похвала за мирното разрешаване на редица сложни предизвикателства през изминалата година", включително разпадането на Държавното обединение Сърбия и Черна гора, провеждането на честни и свободни парламентарни избори и сформирането на ново правителство с проевропейска настройка, както и приемането на нова конституция. Парламентарната комисия приветства възобновяването на преговорите по споразумението за стабилизиране и асоцииране, което е "важна крачка по пътя за присъединяване към ЕС".
В същото време депутатите отбелязват, че корупцията, по-специално в полицията и в съдебната система, остава сериозен проблем и призовават сръбското правителство да приложи на практика всеобхватна антикорупционна стратегия, както и да се продължи борбата с организираната престъпност. Други проблеми са спазването на правата на малцинствата, образователната реформа, нарастващо преобладаване на „враждебна реч” в медиите и в политиката, насочена срещу активисти за човешките права, журналисти и политици и липсата на обществено обсъждане при извършването на промените в Закона за радиочестотите.
Комисията по външни работи поздравява Сърбия за постигнатия неотдавна напредък в сътрудничеството с МНСБЮ, приветства арестуването и екстрадирането в Хага на Zdravko Tolimir и Vlastimir Đ or đ evi ć, както и уверението дадено от министър-председателя Ko š tunica на Carla del Ponte , че „вероятно ще има и други арести” (включително и на бившия босненски сърбин генерал Ratko Mladi ć).
Депутатите считат, че установяването на окончателния статут на Косово ще заздрави стабилността на Западните Балкани и ще спомогне за интегрирането на региона в Европейския съюз.
Комисията по външните работи отправя следните препоръки към Съвета:
- да заеме ясна и недвусмислена позиция по отношение определението на „пълно сътрудничество с Международния наказателен съд за бивша Югославия (МНСБЮ)” и да подчертае, че сключването на споразумение за стабилизиране и асоцииране ще зависи от изпълнението на този критерий;
- да увеличи помощта за сръбските органи по изпълнение на изискванията във връзка с приоритетите на Европейското партньорство, и по-специално по отношение на правовата държава, чрез засилено използване на програми за партньорство между градовете и други програми за техническа помощ;
- твърдо да подкрепи новото сръбско правителство в неговите усилия за създаване на модерна, динамична и благоденстваща Сърбия.
Обсъждане: 24 октомври
Гласуване: 25 октомври Доклад с предложение за препоръка на Европейския парламент до Съвета за отношенията между Европейския съюз и Сърбия
-//EP//TEXT REPORT A6-2007-0325 0 NOT XML V0//BG
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20071012BRI11613 FULL-TEXT DOC XML V0//BG
-//EP//TEXT IM-PRESS 20071012BRI11613 ITEM-007-BG DOC XML V0//BG
-//EP//TEXT IM-PRESS 20071012BRI11613 ITEM-009-BG DOC XML V0//BG
Външни отношения
Турция и ЕС
2007-10-17 - 18:08
Заседанието в сряда започва с изявления на Съвета и Комисията за отношенията между ЕС и Турция. ЕП ще приеме резолюция по този въпрос. Проекторезолюцията, приета от Комисията по външни работи, приветства ангажимента на новото правителство за реформи, но и отбелязва областите, в които има нужда от допълнителен напредък особено относно съдържанието на предстоящите конституционни реформи. Проекторезолюцията от Ria Oomen - Ruijten (ЕНП-ЕД, Нидерландия) беше приета с единодушие от Комисията по външни работи в Европейския парламент.
Проекторезолюцията остро осъжда убийството на Hrant Dink и Andrea Santoro и подчертава "неотложната нужда от ефективна борба срещу всички видове екстремизъм и насилие". Членовете на Комисията по външни работи изразяват съжаление за това, че много хора все още са подложени на наказателно преследване по член 301 на Наказателния кодекс и считат, че свободата на словото и пресата трябва да са първостепенен приоритет за правителството.
Депутатите настоятелно призовават турското правителство към пълно изпълнение на разпоредбите, произтичащи от Споразумението за асоцииране и Допълнителния протокол към него, като считат, че кипърският въпрос ще бъде разрешен по-лесно при изтегляне на турските войски. Парламентарната комисия осъжда насилието на Кюрдска работническа партия (ПКК), но и призовава новото правителство да започне политическа инициатива за дълготрайно решение на кюрдския въпрос.
Депутатите изразяват солидарността към Турция в борбата й срещу тероризма, но в същото време я призовават да се въздържа от едностранни действия, с които се нарушава иракската територия.
Проекторезолюцията призовава Комисията да предостави подкрепа на гражданското общество най-вече в Югоизточната част на страната. Депутатите приветстват създаването на инструмент за финансова помощ за насърчаване на икономическото развитие на турската кипърска общност и призовават Комисията да изготви специален доклад за ефективността на този инструмент.
Обсъждане и гласуване: 24 октомври
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20071012BRI11613 FULL-TEXT DOC XML V0//BG
-//EP//TEXT IM-PRESS 20071012BRI11613 ITEM-008-BG DOC XML V0//BG
-//EP//TEXT IM-PRESS 20071012BRI11613 ITEM-010-BG DOC XML V0//BG
Външни отношения
Среща на върха ЕС-Русия
2007-10-17 - 18:08
В сряда след дебата за напредъка на Турция, Комисията и Съветът ще направят изявления относно срещата на върха ЕС-Русия, която ще се състои на 26-ти октомври в град Мафра. .
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20071012BRI11613 FULL-TEXT DOC XML V0//BG
-//EP//TEXT IM-PRESS 20071012BRI11613 ITEM-009-BG DOC XML V0//BG
-//EP//TEXT IM-PRESS 20071012BRI11613 ITEM-011-BG DOC XML V0//BG
Външни отношения
Споразумение за асоцииране с Чили предвид присъединяването на България и Румъния към ЕС
2007-10-17 - 18:08
Депутатите ще гласуват препоръка относно предложение за решение на Съвета относно подписването на Втори допълнителен протокол към Споразумението за асоцииране между Европейската общност и нейните държави-членки, от една страна, и Република Чили, от друга, предвид присъединяването към Европейския съюз на Република България и Румъния. Докладчик: Helmuth Markov
Гласуване: 23 октомври
Текстът на доклада:
-//EP//TEXT REPORT A6-2007-0361 0 NOT XML V0//BG
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20071012BRI11613 FULL-TEXT DOC XML V0//BG
-//EP//TEXT IM-PRESS 20071012BRI11613 ITEM-010-BG DOC XML V0//BG
-//EP//TEXT IM-PRESS 20071012BRI11613 ITEM-012-BG DOC XML V0//BG
Култура
Приз LUX: Pöttering ще връчи наградата на ЕП за най-добър европейски филм
2007-10-17 - 18:08
Председателят на ЕП г-н Hans-Gert Pöttering ще връчи наградата "LUX" (светлина) на ЕП за най-добър европейски филм преди гласуването в сряда (24 октомври). Парламентът ще финансира субтитрирането на филма-победител на всички 23 официални езици на ЕС. Наградата която беше учередена тази година, за да отбележи 50-годишнината на ЕС , ще се връчва всяка година на филм, който илюстрира европейските ценности, многообразието на европейските култури и има принос към дебата за европейската интеграция.
Три филма от последните 12 месеца участваха в конкурса за наградата тази година. Те бяха избрани от жури от 17 членове, повечето от които са представители на европейската филмова индустрия. Директорът на София Филм Фест Стефан Китанов участваше в това жури, което подбра трите филма :
Auf der anderen Seite ( The edge of heaven ), от Fatih Akin
4 luni , 3 saptamini si 2 zile (4 months , 3 weeks and 2 days ), от Cristian Mungiu
Belle toujours от Manoel de Oliveira
Всеки от тези филми беше прожектиран девет пъти от 1- ви до 18- ти октомври 2007 г . в сградата на Европейския парламент в Брюксел в специално оборудвана за тази цел зала . Само ч леновете на ЕП, гледали и трите филма, имаха право да гласуват за избор на победител.
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20071012BRI11613 FULL-TEXT DOC XML V0//BG
-//EP//TEXT IM-PRESS 20071012BRI11613 ITEM-011-BG DOC XML V0//BG
-//EP//TEXT IM-PRESS 20071012BRI11613 ITEM-013-BG DOC XML V0//BG
Култура
Наградата "Сахаров" за 2007 г.
2007-10-17 - 18:08
На 25-ти октомври председателите на политическите групи (Председателският съвет) ще определят носителя на наградата "Сахаров" за свобода на мисълта за 2007 г. Тазгодишните трима финалисти са убитата руска журналистка Anna Politkovskaya, суданският адвокат Salih Mahmoud Osman и китайските дисиденти Zeng Jinyan и Hu Jia. Наградата "Сахаров" ще бъде връчена официално на 11 декември в Страсбург. Датата не е избрана случайно - ден преди това, на 10 декември 1948, г. е подписана Всеобщата декларация за правата на човека на ООН. Подробна информация можете да прочетете тук:
-//EP//TEXT IM-PRESS 20070906FCS10161 0 NOT XML V0//BG
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20071012BRI11613 FULL-TEXT DOC XML V0//BG
-//EP//TEXT IM-PRESS 20071012BRI11613 ITEM-012-BG DOC XML V0//BG
-//EP//TEXT IM-PRESS 20071012BRI11613 ITEM-014-BG DOC XML V0//BG
Правосъдие и вътрешни работи
Присъединяване на България и Румъния към Конвенцията от 26 юли 1995 г. за защитата на финансовите интереси на Европейските общности и към различни протоколи към същата конвенция
2007-10-17 - 18:08
Европейският парламент ще гласува препоръка за решение на Съвета по процедурата за консултация за присъединяване на България и Румъния към Конвенцията от 26 юли 1995 г. за защитата на финансовите интереси на Европейските общности и към различни протоколи към същата конвенция. Договорът за присъединяване на България и Румъния от 2005 г. въведе опростена система за присъединяването на двете държави към конвенциите и протоколите, сключени въз основата на Член 34 ДЕС или Член 293 ЕО. Договарянето и сключването на конкретни протоколи за присъединяване към тези конвенции, което означава ратифициране от всички държави-членки, вече не е необходимо. Член 3(3) от Договора за присъединяване постановява, че България и Румъния стават страни към тези конвенции и протоколи при присъединяването.
Комисията по гражданските свободи предлага следното изменение към текста "Българското и румънското правителство са положили усилия да спазят съответно предвидените параметри за започване на опростената процедура по присъединяване".
Целта на това изменение е да изтъкне, че присъединяването на България и Румъния към съответната конвенция не е автоматичен резултат от присъединяването на двете страни, а е заради усилията на обществата им, се казва в обосновката. "Приемането на тази оценка представлява положителна обратна връзка за съответните правителства, че техните политики за реформиране на секторите на вътрешната сигурност и публични финанси са оценени правилно на европейско парламентарно ниво. Това ще предостави допълнителни стимули за по-голямо задълбочаване на процеса на реформи", допълват депутатите.
Докладчик: Jean-Marie Cavada
Гласуване: 24 октомври
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20071012BRI11613 FULL-TEXT DOC XML V0//BG
-//EP//TEXT IM-PRESS 20071012BRI11613 ITEM-013-BG DOC XML V0//BG
-//EP//TEXT IM-PRESS 20071012BRI11613 ITEM-015-BG DOC XML V0//BG
Омбудсман
Дейност на Европейския омбудсман
2007-10-17 - 18:08
Европейският парламент ще гласува доклад от Комисията по петициите с докладчик Luciana Sbarbati (АЛДЕ, Италия), който одобрява годишния доклад за 2006 година, внесен от Европейския омбудсман. Комисията по петициите счита, че "омбудсманът е продължил да упражнява правомощията си по балансиран и енергичен начин както по отношение на разглеждането и обработването на жалбите, така и при провеждането и приключването на разследването".
Докладът "настоятелно призовава всички институции да оказват конструктивно сътрудничество на омбудсмана на всички етапи от процедурата, да спазват решенията, постигнати чрез споразумение по взаимно съгласие, да следват критичните му забележки и прилагат проектопрепоръките му."
EPSO
Членовете на парламентарната комисия призовават Европейската служба за подбор на персонала ( EPSO ) "да гарантира ефективно и цялостно съблюдаване на правилата и установената практика по отношение на открития и прозрачен характер на конкурсните процедури, особено по отношение на достъпа на кандидатите до свързана с тях информация за проверяването на изпитни работи, да сложи край на езиковата дискриминация и да не прехвърля своята отговорност върху решенията, взети от изпитните комисии".
ЕИБ
Те приветстват намерението на омбудсмана да се заеме с операциите по отпускане на заеми от Европейската инвестиционна банка (ЕИБ).
Също така депутатите подкрепят възможността омбудсманът да провежда разследване на действията на органи, действащи в рамките на третия стълб на ЕС.
През 2006 година Омбудсманът е получил 3830 жалби: 2% по-малко от 2005 г., но същият брой като през 2004 г., когато е регистрирано увеличение от 53 на сто в сравнение с предишни години. Жалбите по националност на авторите: испанци (20.4%), немци (14%), французи (8.7%), белгийци (6.3%), поляци (6%), италианци (5.4%) и британци (3.8%).
Най-много от жалбите - 66% (387) са относно работата на Комисията; следват Европейската служба за подбор на персонала - 13% (74), Европейският парламент - 8% (49) и Съветът на ЕС 2% (11).
Обсъждане и гласуване: 25 октомври
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20071012BRI11613 FULL-TEXT DOC XML V0//BG
-//EP//TEXT IM-PRESS 20071012BRI11613 ITEM-014-BG DOC XML V0//BG
-//EP//TEXT IM-PRESS 20071012BRI11613 ITEM-COVER-BG DOC XML V0//BG
-//EP//TEXT IM-PRESS 20071012BRI11613 ITEM-001-BG DOC XML V0//BG
-//EP//TEXT IM-PRESS 20071012BRI11613 ITEM-002-BG DOC XML V0//BG
-//EP//TEXT IM-PRESS 20071012BRI11613 ITEM-003-BG DOC XML V0//BG
-//EP//TEXT IM-PRESS 20071012BRI11613 ITEM-004-BG DOC XML V0//BG
-//EP//TEXT IM-PRESS 20071012BRI11613 ITEM-005-BG DOC XML V0//BG
-//EP//TEXT IM-PRESS 20071012BRI11613 ITEM-006-BG DOC XML V0//BG
-//EP//TEXT IM-PRESS 20071012BRI11613 ITEM-007-BG DOC XML V0//BG
-//EP//TEXT IM-PRESS 20071012BRI11613 ITEM-008-BG DOC XML V0//BG
-//EP//TEXT IM-PRESS 20071012BRI11613 ITEM-009-BG DOC XML V0//BG
-//EP//TEXT IM-PRESS 20071012BRI11613 ITEM-010-BG DOC XML V0//BG
-//EP//TEXT IM-PRESS 20071012BRI11613 ITEM-011-BG DOC XML V0//BG
-//EP//TEXT IM-PRESS 20071012BRI11613 ITEM-012-BG DOC XML V0//BG
-//EP//TEXT IM-PRESS 20071012BRI11613 ITEM-013-BG DOC XML V0//BG
-//EP//TEXT IM-PRESS 20071012BRI11613 ITEM-014-BG DOC XML V0//BG
-//EP//TEXT IM-PRESS 20071012BRI11613 ITEM-015-BG DOC XML V0//BG
-//EP//DTD IM-PRESS 20050901 BRI-FULL DOC XML V0//EN
-//EP//STYLESHEET IM-PRESS 20050901 BRI-FULL DOC XML V0//EN
-//EP//TEXT IM-PRESS 20071012BRI11613 ITEM-COVER-BG DOC XML V0//BG
-//EP//TEXT IM-PRESS 20071012BRI11613 ITEM-001-BG DOC XML V0//BG
-//EP//TEXT IM-PRESS 20071012BRI11613 ITEM-002-BG DOC XML V0//BG
-//EP//TEXT IM-PRESS 20071012BRI11613 ITEM-003-BG DOC XML V0//BG
-//EP//TEXT IM-PRESS 20071012BRI11613 ITEM-004-BG DOC XML V0//BG
-//EP//TEXT IM-PRESS 20071012BRI11613 ITEM-005-BG DOC XML V0//BG
-//EP//TEXT IM-PRESS 20071012BRI11613 ITEM-006-BG DOC XML V0//BG
-//EP//TEXT IM-PRESS 20071012BRI11613 ITEM-007-BG DOC XML V0//BG
-//EP//TEXT IM-PRESS 20071012BRI11613 ITEM-008-BG DOC XML V0//BG
-//EP//TEXT IM-PRESS 20071012BRI11613 ITEM-009-BG DOC XML V0//BG
-//EP//TEXT IM-PRESS 20071012BRI11613 ITEM-010-BG DOC XML V0//BG
-//EP//TEXT IM-PRESS 20071012BRI11613 ITEM-011-BG DOC XML V0//BG
-//EP//TEXT IM-PRESS 20071012BRI11613 ITEM-012-BG DOC XML V0//BG
-//EP//TEXT IM-PRESS 20071012BRI11613 ITEM-013-BG DOC XML V0//BG
-//EP//TEXT IM-PRESS 20071012BRI11613 ITEM-014-BG DOC XML V0//BG
-//EP//TEXT IM-PRESS 20071012BRI11613 ITEM-015-BG DOC XML V0//BG
