A7-0013/2011
1.2.2011
***
ПРЕПОРЪКА
относно проекторешението на Съвета относно сключването на протокол между Европейския съюз, Конфедерация Швейцария и Княжество Лихтенщайн относно присъединяването на Княжество Лихтенщайн към Споразумението между Европейската общност и Конфедерация Швейцария относно критериите и механизмите за определяне на държавата, която е компетентна да разгледа молба за убежище, подадена в държава-членка или в Швейцария
(06242/2010 – C7‑0140/2010 – 2006/0252(NLE))
Комисия по граждански свободи, правосъдие и вътрешни работи
Докладчик: Monika Hohlmeier
PE 452.676v03-00
Легенда на използваните знаци
* Процедура на консултация
*** Процедура на одобрение
***I Обикновена законодателна процедура (първо четене)
***II Обикновена законодателна процедура (второ четене)
***III Обикновена законодателна процедура (трето четене)
(Посочената процедура се базира на правното основание, предложено в проекта на акт.)
СЪДЪРЖАНИЕ
ПРОЕКТ НА ЗАКОНОДАТЕЛНА РЕЗОЛЮЦИЯ НА ЕВРОПЕЙСКИЯ ПАРЛАМЕНТ....5
ИЗЛОЖЕНИЕ НА МОТИВИТЕ...............................................................................................6
РЕЗУЛТАТ ОТ ОКОНЧАТЕЛНОТО ГЛАСУВАНЕ В КОМИСИЯ.....................................8
ПРОЕКТ НА ЗАКОНОДАТЕЛНА РЕЗОЛЮЦИЯ НА ЕВРОПЕЙСКИЯ ПАРЛАМЕНТ
относно проекторешението на Съвета относно сключването на протокол между Европейския съюз, Конфедерация Швейцария и Княжество Лихтенщайн относно присъединяването на Княжество Лихтенщайн към Споразумението между Европейската общност и Конфедерация Швейцария относно критериите и механизмите за определяне на държавата, която е компетентна да разгледа молба за убежище, подадена в държава-членка или в Швейцария
(06242/2010 – C7‑0140/2010 – 2006/0252(NLE) )
(Одобрение)
Европейският парламент ,
– като взе предвид проекторешението на Съвета (06242/2010),
– като взе предвид проекта за протокол между Европейската общност, Конфедерация Швейцария и Княжество Лихтенщайн относно присъединяването на Княжество Лихтенщайн към Споразумението между Европейската общност и Конфедерация Швейцария относно критериите и механизмите за определяне на държавата, която е компетентна да разгледа молба за убежище, подадена в държава-членка или в Швейцария (16470/06),
– като взе предвид искането за одобрение, представено от Съвета в съответствие с член 78, параграф 2, буква д), както и член 218, параграф 6, втора алинея, буква а) от Договора за функционирането на ЕС ( C7‑0140/2010 ),
– като взе предвид своята позиция от 8 юли 2008 г.
ОВ C 294E, 3.12.2009 г., стр. 100. относно предложението на Комисията ( COM(2006)0754 ),
– като взе предвид член 81 и член 90, параграф 8 от своя Правилник,
– като взе предвид препоръката на комисията по граждански свободи, правосъдие и вътрешни работи ( A7‑0013/2011 ),
1. дава своето одобрение за сключване на споразумението;
2. възлага на своя председател да предаде позицията на Парламента съответно на Съвета и на Комисията, както и на правителствата и парламентите на държавите-членки, Швейцария и Княжество Лихтенщайн.
ИЗЛОЖЕНИЕ НА МОТИВИТЕ
Сключеното на 26 октомври 2004 г. с Конфедерация Швейцария Споразумение относно критериите и механизмите за определяне на държавата, която е компетентна за разглеждането на молба за убежище, подадена в държава-членка или в Швейцария (Дъблинско споразумение с Швейцария) предвижда възможното асоцииране на Лихтенщайн към достиженията на правото от Дъблин чрез протокол.
След като в областта на движението на хора Лихтенщайн и Швейцария вече десетилетия наред провеждат политика на отворените граници, през 2001 г. Лихтенщайн изяви интерес за присъединяване към Дъблинското споразумение с Швейцария. Поради факта обаче, че не съществуваше споразумение между Европейската общност и Лихтенщайн за данъчно облагане на доходите от спестявания, Лихтенщайн не взе участие в преговорите с Швейцария.
След сключването и влизането в сила на такова споразумение между Европейската общност и Лихтенщайн, на 10 юни 2005 г. Лихтенщайн потвърди желанието си за асоцииране към достиженията на правото от Дъблин.
На 27 февруари 2006 г. Съветът упълномощи Комисията да започне преговори с Лихтенщайн и Швейцария. Преговорите приключиха на 21 юни 2006 г. и проектът на протокол за асоцииране на Лихтенщайн към Дъблинското споразумение с Швейцария беше парафиран.
Обсъждане в Европейския парламент
Правно основание на предложението на Европейската комисия от 4 декември 2006 г. за протокол за асоцииране на Лихтенщайн представляваше член 300, параграф 3, първа алинея от Договора за създаване на Европейската общност, съгласно който е необходимо консултиране с Европейския парламент.
В становището си от 8 юли 2008 г. относно предложението на Комисията Европейският парламент обаче подаде искане за изменение на правното основание за решението на Съвета. Според Парламента решението на Съвета трябваше да се позовава на член 300, параграф 3, втора алинея. Вместо консултиране член 300, параграф 3, втора алинея предвиждаше получаване на одобрение от страна на Европейския парламент.
Независимо от подписването с особено мнение на протокола от страна на Съвета на 28 февруари 2008 г., поради различията в становищата относно правното основание протоколът първоначално не беше сключен.
С влизането в сила на Договора от Лисабон на 1 декември 2009 г. Европейската общност беше заменена с Европейски съюз, като освен това последваха изменения на процедурите за сключване на споразумения за асоцииране.
Съгласно член 218, параграф 6, втора алинея, буква а) на Договора за функционирането на Европейския съюз, за сключването на споразумения за асоцииране е необходимо одобрение от Европейския парламент. Предвид това правило Европейският парламент отново разглежда предложението за решение на Съвета за сключване на протокол за присъединяване на Лихтенщайн към Дъблинското споразумение с Швейцария.
Позиция на докладчика
Докладчикът приветства повторното разглеждане от страна на Европейския парламент на проекта за решение на Съвета и съответно продължаването на преговорите за асоцииране на Лихтенщайн към Дъблинското споразумението с Швейцария. Както вече беше заявено от Парламента на първо четене, за сключването на този протокол с Лихтенщайн е необходимо одобрението от страна на Европейския парламент.
Докладчикът подкрепя сключването на протокола. Като има предвид успешно приключилите преговори с Лихтенщайн и вече измененото правно основание, докладчикът препоръчва на Парламента да даде одобрението си.
РЕЗУЛТАТ ОТ ОКОНЧАТЕЛНОТО ГЛАСУВАНЕ В КОМИСИЯ
Дата на приемане
26.1.2011
Резултат от окончателното гласуване
+:
–:
0:
42
4
3
Членове, присъствали на окончателното гласуване
Sonia Alfano, Roberta Angelilli, Rita Borsellino, Emine Bozkurt, Simon Busuttil, Philip Claeys, Carlos Coelho, Agustín Díaz de Mera García Consuegra, Cornelia Ernst, Tanja Fajon, Kinga Göncz, Nathalie Griesbeck, Sylvie Guillaume, Ágnes Hankiss, Anna Hedh, Salvatore Iacolino, Sophia in ‘t Veld, Teresa Jiménez-Becerril Barrio, Timothy Kirkhope, Juan Fernando López Aguilar, Clemente Mastella, Véronique Mathieu, Louis Michel, Claude Moraes, Antigoni Papadopoulou, Georgios Papanikolaou, Carmen Romero López, Judith Sargentini, Birgit Sippel, Csaba Sógor, Renate Sommer, Rui Tavares, Wim van de Camp, Daniël van der Stoep, Axel Voss, Renate Weber, Tatjana Ždanoka
Заместник(ци), присъствал(и) на окончателното гласуване
Edit Bauer, Ioan Enciu, Monika Hohlmeier, Станимир Илчев , Ádám Kósa, Wolfgang Kreissl-Dörfler, Jean Lambert, Petru Constantin Luhan, Norica Nicolai, Raül Romeva i Rueda, Ernst Strasser, Marie-Christine Vergiat
