Кризата с храните - евродепутати за начините за решаването й
Селско стопанство
2008-12-11 - 17:40
Ще има ли какво да сложим на кантара? За последните две години цените на хранителните стоки са скочили с 83 на сто, цената на пшеницата - двойно повече. За първи път от 70-те години насам светът се сблъсква с остра хранителна криза. Какъв е адекватният отговор? Как да произвеждаме повече селскостопански стоки в ЕС и в същото време да насърчаваме аграрния сектор в развиващите се страни? Може ли увеличаването на производството да реши проблема? Предлагаме Ви мнението на няколко евродепутати.
Mairead McGuinness (ЕНП-EД, Ирландия) подготви доклад за европейската селскостопанска политика и сигурността на снабдяването с храни. Според нея цените в Европа са високи, понеже "изискваме високи стандарти от производителите на хранителни стоки и защото решихме да произвеждаме селскостопански и хранителни продукти по определен начин."
Португалският евродепутат Luis Manuel Capoulas Santos от ПЕС , автор на много документи за общата селскостопанска политика, смята, че пазарите на храни са много променливи и не може да се каже дали цените ще се задържат на това високо ниво.
Има ли конфликт между земеделието и екологията?
Г-жа McGuinness изразява тревога от това как високите екологични стандарти ще се отразят на производството на храни : "Не съм убедена, че която и да е от политиките ни в момента ще стимулира повече производство на храни в Европа, понеже екологичното законодателство свива продукцията на хранителни стоки."
В нейния доклад се изразява безпокойство, че предложеното законодателство на ЕС (например за продуктите за растителна защита) може да има драматични последици, защото ще ограничи средствата с които разполагат селскостопанските производители за осигуряване на максимални добиви и на практика е възможно да доведе до рязко намаляване на производството на селскостопански продукти в ЕС, особено в зърнения сектор.
Помощ за гладуващите в развиващите се страни
През декември ЕП и министрите на държавите-членки постигнаха съгласие за отпускане на 1 милиард евро за торове и семена за развиващите се страни във връзка с хранителната криза.
В доклада на Mairead McGuinness се припомня, че Европейският съюз е най-големият донор на помощи в света и предоставя 60% от всички помощи за развитие. "Ето защо ЕС е в уникална позиция и може да повлияе върху настоящата криза чрез по-добра съгласуваност на политиката си в търговията, селското стопанство и развитието и като застане начело на усилията в глобален мащаб за отстраняване на основните причини за кризата в осигуряване на прехраната.". През осемдесетте години на двадесети век 17% от помощите бяха насочени към селското стопанство, а през 2006 г. те се свиха до 3%, подчертава се още в доклада.
Ниски хранителни запаси?
Световните хранителни запаси също са на критично ниско равнище, отбелязва г-жа McGuinness в своя доклад . След Втората световна война хранителните запаси са били достатъчни за една година, към 2003 г. са стигали за 133 дни, а през 2008 г. - само за 40 дни.
Според Capoulas Santos вината за недостига на храни не може да се търси в Общата селскостопанска политика на ЕС, а по-скоро е проблем на нестабилен пазар и на неблагоприятни климатични условия.
20081204STO43795 Докладът на Mairead McGuinness Общата селскостопанска политика - как да изглежда тя в бъдеще?
BG
1
PHOTO
20081209PHT44036.jpg
BG
2
LINK
/meetdocs/2004_2009/documents/pr/747/747819/747819bg.pdf
-//EP//TEXT IM-PRESS 20081103STO41197 0 NOT XML V0//BG
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
