Въпрос за времето за въпроси H-0516/2010
Съвета
Период на сесията: Ноември 2010
Член 116 от Правилника за дейността
Georgios Koumoutsakos
(PPE) Относно: Приемане на мерки с оглед прилагане на клаузата за солидарност
Няколко страни (САЩ, Обединеното кралство, Австралия и др.) публикуваха през последните дни спешни инструкции за пътниците, с които информират гражданите си за вероятност от заплаха от терористичен атентат в обществени транспортни средства и/или в туристически обекти в Европа. Това положение придава повече значение на "клаузата за солидарност" (член 222 от Договора за функционирането на ЕС), както и на необходимостта от определяне на " реда и условията за прилагане от страна на Съюза на настоящата клауза за солидарност, [...] определени c решение, прието от Съвета по съвместно предложение на Комисията и на върховния представител на Съюза по въпросите на външните работи и политиката на сигурност." (член 222, параграф 3).
Като се има предвид, че белгийското председателство вписа сред целите на програмата си приемането на необходимите мерки, за да влезе възможно най-бързо в сила "клаузата за солидарност", би ли могъл Съветът да каже на какъв етап са разискванията относно прилагането на клаузата за солидарност? Предприел ли е конкретни инициативи в този смисъл и в случай че да, какъв е графикът им за прилагане, по-специално вследствие на неотдавнашните факти?
