Пленарното заседание в понеделник
Институции
2007-09-25 - 16:34
Международните железопътни услуги ще бъдат либерализирани от 1 януари 2010 г.
През първия ден от пленарната сесия на дневен ред бяха енергетиката и третият пакет за железопътния транспорт. Избрани бяха и тримата финалисти за наградата "Сахаров" за 2007 година. Преди началото на дебатите председателят Pöttering изрази солидарността на Парламента с народа на Бирма, където протестите срещу военното правителство продължават.
Откриването на пленарната сесия започна с минута мълчание в памет на лорд Nicolas Bethell - бивш член на Европейския парламент и защитник на правата на човека, който почина в началото на този месец. Преди години британският евродепутат изигра важна роля за учредяването на наградата "Сахаров" за свобода на мисълта.
След това Парламентът прие предложението от страна на АЛДЕ, Зелени/ЕСА и ЕОЛ/СЗЛ за провеждането в сряда на дебат относно положението в Бирма.
Пътна карта за възобновяемите енергийни източници в Европа
През март 2007 г. Европейският съвет реши, че до 2020 г., 20% от използваната енергия в Европейския съюз трябва да се произвежда от възобновяеми източници. В тази връзка депутатите обсъдиха доклада на Britta Thomsen (ПЕС, Дания). В него се отправя призив към Европейската комисия да представи, най-късно до края на тази година, законодателна рамка в тази област и да предложи отраслов подход, поставяйки ясни и задължителни цели за отраслите на електроенергията, транспорта, отоплението и охлаждането.
Г-жа Thomsen аргументира нуждата от обща енергийна политика, посочвайки че трябва да постигнем "сигурност на доставките, намаляване на емисиите на СО2 и създаването на нови работни места, чрез средствата на "зелената" енергетика". Тя посочи също така, че е необходимо биогоривата да бъдат част от възобновяемата енергия и че в това отношение Европейският парламент трябва да отправи ясно послание към страните-членки.
Г-жа Pilar Ayuso (ЕНП-ЕД, Испания) каза, че нейната политическа група е съгласна, че са необходими нови инвестиции в този сектор, "за да може да бъде осигурена съвместимост на новата енергия със съществуващите форми на енергия". Тя обаче подчерта, че тези цели трябва да бъдат постигнати на национално ниво.
Според Willem Schuth (АЛДЕ, Германия) биоенергията вероятно ще придобие първостепенна роля в дискусията по темата енергетика, но не бива да доведе до опорочаване на конкуренцията: "Биогоривата, внесени от трети страни, трябва също да се подчиняват на строги критерии".
От името на своята политическа група Zbigniew Kuźmiuk (СЕН, Полша) отправи критика към Европейския съюз, че досега все още не е разработил обща политика в областта на енергетиката.
David Hammerstein (Зелени, ЕСА) говори за евентуалните негативни последици, които използването на биогоривата би могло да причини на бедните страни: "Нашето желание за биогорива би могло да представлява заплаха за световните хранителни доставки. Трябва да си зададем въпроса "трябва да ядем или трябва да се возим?"
Еврокомисарят по въпросите на енергетиката Andris Piebalgs приветства предложенията на Европейския парламент и призива за "силна политическа воля" за постигане на амбициозните цели, поставени от Европейската комисия и Парламента: "Изключително важно е националните цели да бъдат определени по справедлив и прозрачен начин. Необходимо е бързо да включим възобновяемата енергия в нашата политика".
Третият пакет за железопътния транспорт
Депутатите одобриха три споразумения със Съвета относно третия пакет за железопътния транспорт, който предвижда отваряне на пазара от 1 януари 2010 г. за международните услуги, гарантиране на повече права на пътниците, вкл. и компенсации при закъснение на влаковете и европейски сертификат за влаковия персонал.
"Награда Сахаров" 2007
В понеделник Европейският парламент обяви тримата финалисти за наградата "Сахаров" за свобода на мисълта за 2007 година. Това стана по време на съвместно заседание на Комисията по външни работи и Комисията по развитие.
Финалистите са: убитата руска журналистка Anna Politkovskaya, суданският адвокат Salih Mahmoud Osman и китайските дисиденти Zeng Jinyan и Hu Jia. Лидерите на политическите групи (Председателският съвет) ще обявят тазгодишния лауреат на престижното отличие на 25 октомври. Церемонията по връчването на наградата ще се състои на 11 декември в Страсбург.
20070921STO10536 Откриване на пленарната сесия Информация на Пресслужбата на ЕП относно пътната карта за възобновяемата енергия (на английски) Трети пакет за железопътния транспорт: отваряне на пазара и повече права за пътниците Европа в движение Енергетиката - ключова тема на пленарната сесия На живо по EP live
BG
1
PHOTO
20070925PHT10659.jpg
BG
7
LINK
/eplive/vod/livestream/default_en.htm
-//EP//TEXT IM-PRESS 20070920IPR10515 0 NOT XML V0//BG
-//EP//TEXT IM-PRESS 20070831BRI09932 ITEM-012-EN NOT XML V0//BG
-//EP//TEXT IM-PRESS 20070823IPR09782 0 NOT XML V0//BG
-//EP//TEXT IM-PRESS 20070222STO03534 0 NOT XML V0//BG
-//EP//TEXT IM-PRESS 20070921STO10534 0 NOT XML V0//BG
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
