4.7.2011 B7-0448/2011 ПРЕДЛОЖЕНИЕ ЗА РЕЗОЛЮЦИЯ за приключване на разисквания по изявление на заместник-председателя на Комисията/върховен представител на Съюза по въпросите на външните работи и политиката на сигурност
внесено съгласно член 110, параграф 2 от Правилника на дейността
относно подготовката на изборите за Държавна Дума в Русия през декември 2011 г.
Elmar Brok
,
José Ignacio Salafranca Sánchez-Neyra
,
Ria Oomen-Ruijten
,
Ioannis Kasoulides
,
Alojz Peterle
,
Jacek Saryusz-Wolski
,
Cristian Dan Preda
,
Michael Gahler
,
Vytautas Landsbergis
,
Krzysztof Lisek
,
Traian Ungureanu
,
Laima Liucija Andrikienė
,
Lena Kolarska-Bobińska
,
Inese Vaidere
,
Jacek Protasiewicz
,
Zuzana Roithová
,
Giovanni La Via
от името на групата PPE
PE465.738v01-00 B7‑0448/2011 Резолюция на Европейския парламент относно подготовката на изборите за Държавна Дума в Русия през декември 2011 г.
Европейският парламент,
– като взе предвид предишните си доклади и резолюции относно Русия и отношенията между ЕС и Русия, по-специално резолюцията от 9 юни 2011 г. относно срещата на най-високо равнище между ЕС и Русия Приети текстове, P7_TA(2011)0268 .
, от 17 февруари 2011 г. Приети текстове, P7_TA(2011)0066 .
относно принципите на правовата държава в Русия, резолюцията от 17 юни 2010 г. относно срещата на високо равнище между ЕС и Русия, резолюцията от 12 ноември 2009 г. Приети текстове, P7_TA(2009)0064 .
относно подготовката за срещата на високо равнище между ЕС и Русия в Стокхолм на 18 ноември 2009 г., резолюцията от 17 септември 2009 г. относно убийствата на активисти за правата на човека в Русия Приети текстове, P7_TA(2009)0022 .
и резолюцията от 17 септември 2009 г. относно външните аспекти на енергийната сигурност Приети текстове, P7_TA(2009)0021 .
,
– като взе предвид решението на Европейския съд по правата на човека от 12 април 2011 г., гласящо, че задълженията за регистрация на политическите партии за участие в изборите, които бяха многократно изменяни през последните години и разширявани, налагат несъразмерна тежест върху политическите партии в Русия,
– като взе предвид изявлението на върховния представител Катрин Аштън от 22 юни 2011 г., в което се изразяваше безпокойство относно приетото в същия ден решение на руското Министерство на правосъдието да отхвърли заявлението за официална регистрация на Партията на народната свобода (ПАРНАС),
– като взе предвид член 110, параграф 2 от своя правилник,
A. като има предвид, че като член на Организацията за сигурност и сътрудничество в Европа (ОССЕ), на Съвета на Европа и на ООН, Русия се е ангажирала да зачита и прилага основните принципи на тези организации,
1. осъжда решението на руските органи да отхвърлят регистрацията на Партията на народната свобода (ПАРНАС) за предстоящите избори за Държавна Дума през декември 2011 г.; призовава руските органи да гарантират свободни и честни избори и да оттеглят всички решения и правила, които противоречат на този принцип;
2. посочва, че някои регистрационни процедури на руската избирателна система са доказано несъразмерни; призовава руското правителство да изпълни своите задължения и да приложи стандартите за провеждане на избори, установени от Съвета на Европа и ОССЕ, в които Русия членува; освен това призовава руското правителство да спомогне за създаването на климат, улесняващ създаването и регистрацията на политически партии като основен елемент на демокрацията и ключов фактор за по-нататъшна модернизация;
3. възлага на своя председател да предаде настоящата резолюция на Съвета, Комисията, правителствата и парламентите на държавите-членки, правителството и парламента на Руската федерация, Съвета на Европа, както и на Организацията за сигурност и сътрудничество в Европа.
