Въпрос за времето за въпроси H-0608/2010
до Комисията
Период на сесията: Декември 2010
Член 116 от Правилника за дейността
Bogdan Kazimierz Marcinkiewicz
(PPE) Относно: Целеви показатели за енергоемките промишлени отрасли
В рамките на стратегията „Европа 2020“ Комисията представи през октомври стратегия относно новата политика в областта на конкуренцията за промишлеността. Стабилната промишлена производствена база има основно значение за модела на стопанския растеж в Европа. В своето съобщение Комисията ясно посочва, че енергоемките промишлени отрасли в Европа трябва да имат конкурентни условия за производство.
В този контекст, наясно ли е Комисията, че предстоящото решение относно целеви показатели в схемата за търговия с емисии представлява опасност за конкурентоспособността на енергоемките промишлени отрасли в държавите-членки, които са зависими от конкретна горивна смес?
Счита ли Комисията за целесъобразно за производителите в тези държави-членки да настъпят изключително високи разходи, свързани със спазването на разпоредбите, най-вече като се има предвид тяхната географска и историческа зависимост от конкретна горивна смес?
Съгласява ли се Комисията с твърдението, че с цел защитата на работни места и бъдещи инвестиции в промишленото производство на ЕС, тези държави трябва да имат шанс да бъдат конкурентоспособни в глобалната икономика?
