Председателският съвет получи положителна оценка за 25 от кандидатите за европейски комисари
Изслушвания
Институции
2010-01-21 - 17:33
На заседанието си в четвъртък, Председателският съвет обсъди процеса на изслушвания на кандидатите досега. Председателят на Европейския парламент Jerzy Buzek обяви, че е получил всичките 25 писма с оценки от комисиите на ЕП.
Пленарна сесия на 26 януари няма да има защото трябва да се проведе и изслушването на новия български кандидат преди Парламентът да може да гласува Комисията като цяло. Парламентът планира да организира това изслушване на 3 февруари, ако тази дата бъде одобрена от Комисията. Това ще даде възможност дебатите и окончателното гласуване на Комисията да се състоят във вторник, 9 февруари, по време на следващата пленарна сесия в Страсбург.
Председателят Buzek заяви: "Вчера аз изразих своето очакване, че ще получа всички оценки в най-скоро време. Със задоволство съобщавам, че те всички вече пристигнаха и всички са положителни, което означава, че процедурата може да продължи гладко".
20100121IPR67840
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
