P7_TA(2010)0169
Макрофинансова помощ за Украйна ***I
A7-0058/2010
Законодателна резолюция на Европейския парламент от 18 май 2010 г. относно предложението за решение на Европейския парламент и на Съвета за предоставяне на макрофинансова помощ на Украйна ( COM(2009)0580 – C7-0277/2009 – 2009/0162(COD) )
(Обикновена законодателна процедура: първо четене)
Европейският парламент
, –
като взе предвид предложението на Комисията до Съвета ( COM(2009)0580 ),
–
като взе предвид член 308 от Договора за ЕО, съгласно който Съветът се е допитал до него ( C7-0101/2009 ),
–
като взе предвид съобщението на Комисията до Европейския парламент и Съвета, озаглавено „Последствия от влизането в сила на Договора от Лисабон за междуинституционалните механизми за вземане на решения, които са в ход“ ( COM(2009)0665 ) и допълнението към него ( COM(2010)0147 ),
–
като взе предвид член 294, параграф 3 и член 212 от Договора за функционирането на Европейския съюз,
–
като взе предвид ангажимента, поет от представителя на Съвета с писмо от 17 май 2010 г. да одобри позицията на Парламента в съответствие с член 294, параграф 4 от Договора за функционирането на Европейския съюз,
–
като взе предвид член 55 от своя правилник,
–
като взе предвид доклада на Комисията по международна търговия и становището на комисията по външни работи ( A7-0058/2010 ),
1.
Приема на първо четене позицията, изложена по-долу;
2.
Призовава Комисията да се отнесе до него отново, в случай че възнамерява да внесе съществени изменения в своето предложение или да го замени с друг текст;
3.
Възлага на своя председател да предаде настоящата позиция на Съвета, на Комисията и на националните парламенти.
P7_TC1-COD(2009)0162
Позиция на Европейския парламент, приета на първо четене на 18 май 2010 г. с оглед приемането на Решение № …/2010/ЕС на Европейския парламент и на Съвета за предоставяне на макрофинансова помощ на Украйна
(Тъй като беше постигнато споразумение между Парламента и Съвета, позицията на Парламента съответства на окончателния законодателен акт, Решение № 388/2010/ЕС.)
