ВЪПРОС С ИСКАНЕ ЗА УСТЕН ОТГОВОР, ПОСЛЕДВАН ОТ РАЗИСКВАНЕ O-0140/08/rev.1
съгласно член 108 от Правилника за дейността на ЕП
от
Jana Hybášková
, от името на групата PPE-DE
към Комисията
Относно: Европейската съвест и тоталитаризма
Какви действия възнамерява да предприеме Комисията в отговор на писмена декларация 0044/2008 - P6_TA(2008)0439 , приета от Парламента на 9 септември 2008 г., в която се предлага 23 август да бъде обявен за Европейски ден в памет на жертвите на сталинизма и нацизма? Как ще реагира Комисията на Пражката декларация, приета на 3 юни 2008 г. по време на конференцията „Европейската съвест и комунизмът“ в Прага?
Подкрепя ли Комисията съдържащото се в Пражката декларация предложение за учредяване на институт за европейска памет и съвест, който да изпълнява функциите на европейски изследователски институт за изследване на тоталитаризма и на паневропейски музей/мемориал на всички жертви на тоталитарни режими, като показва аналогичния характер на престъпленията срещу човечеството, извършени от тоталитарни комунистически и нацистки режими?
Над 100 милиона души са станали жертва на тоталитарни комунистически режими от началото на 19 век насам. В много страни комунистическите партии, макар и да не са на власт, не са се разграничили публично от престъпленията на тоталитарните комунистически режими и не са ги осъдили. Възнамерява ли Комисията да определи тези престъпления като престъпления срещу човечеството?
Европейската комисия предприе действия за организиране на поредица от изслушвания относно жертвите на тоталитарни режими с цел да изготви Съобщение на Комисията. Ще гарантира ли Комисията, че тези срещи ще се осъществят и че заключенията от тях ще бъдат публикувани?
