Укрепване и задълбочаване на стратегическото партньорство със САЩ
Избори 2009 г.
Външни отношения
2009-03-26 - 14:33
Hillary Clinton и Hans-Gert Pöttering на среща в Европейския парламент на 6 март 2009 г. Депутатите приеха днес резолюция относно новото споразумение за трансатлантическо партньорство, което трябва да осигури сближаване на отношенията между ЕС и САЩ. Ключова точка в него е изграждането на нова институционална структура, включваща създаването на Политически съвет и Трансатлантическа асамблея.
Докладът на Francisco José Millán Mon (ЕНП-ЕД, Испания) относно състоянието на трансатлантическите отношения след изборите в САЩ беше приет с 503 гласа "за", 51 "против" и 10 "въздържали се". Ключовата точка в него е замяната на действащата в момента Нова трансатлантическа програма (НТП) от 1995 г. с нова институционална структура.
В приетата резолюция депутатите предлагат да се създаде Трансатлантически политически съвет (ТПС), който ще изпълнява функцията на "орган за системна консултация и координация на високо равнище в областта на външната политика и политиката за сигурност". Той ще се председателства съвместно от Върховния представител/заместник-председател на Комисията (от страна на ЕС) и от държавния секретар на САЩ, а заседанията ще се провеждат най-малко веднъж на три месеца.
Постигане на Обединен трансатлантически пазар до 2015 г.
Пълният потенциал на Трансатлантическия икономически съвет (ТИС) трябва да бъде използван с оглед преодоляване на пречките за икономическа интеграция и постигане на обединен трансатлантически пазар до 2015 г. В този смисъл депутатите изискват Европейската комисия да изработи подробна пътна карта на съществуващите пречки (въз основа на проучването, финансирано от ЕП в рамките на неговия бюджет за 2007 г.), които е необходимо да се отстранят за постигането на тази цел.
В доклада се подчертава, че е важно ТИС да се използва и като рамка за макроикономическо сътрудничество между ЕС и САЩ, като същевременно се насърчава засиленото сътрудничество между компетентните парични институции.
Трансатлантическа асамблея ЕП - Американски конгрес
Бъдещата Трансатлантическа асамблея трябва да замести сегашния Трансатлантически законодателен диалог (ТЗД). Тя ще се състои от равен брой членове на Европейския парламент и членове на двете камари на конгреса на САЩ и ще провежда пленарни заседания два пъти годишно.
Депутатите от ЕП считат, че тази асамблея трябва да може да отправя предложения до Трансатлантическия икономически съвет и до Трансатлантическия политически съвет, както и до срещите на високо равнище между ЕС и САЩ, а двамата съпредседатели трябва да участват в откриването на заседанията на двата съвета. Тя ще провежда също така изслушвания на представители на тези съвети.
В допълнение се посочва, че срещите на високо равнище между ЕС и САЩ трябва да се провеждат два пъти годишно, за да се осигурят "стратегически насоки и тласък на партньорството".
Тайни затвори на ЦРУ и международни въпроси
Освен това, одобреният доклад насърчава администрацията на САЩ да закрие всички места за задържане извън Съединените щати, да преустанови политиката на извънредно предаване на задържани лица, както и да се присъедини към Римския статут на Международния наказателен съд.
Депутатите смятат, че обновеното партньорство ще спомогне за изграждането на конструктивно сътрудничество с Русия относно предизвикателствата, заплахите и възможностите от взаимен интерес, включително въпросите на сигурността, разоръжаването и неразпространението на ядрени оръжия.
Обновеното партньорство ще улесни също така координацията по други въпроси от общ интерес, като мирното уреждане на конфликта в Близкия изток в рамките на Четворката, борбата срещу тероризма и изпълнението на Целите на хилядолетието за развитие, отнасящи се по-специално до Африка.
Определяне на общ подход към Иран
Считайки, че иранската ядрена програма повдига сериозни въпроси относно функционалността на сегашната система за неразпространение на ядрени оръжия и стабилността в региона и света, ЕП призовава трансатлантическите партньори да дефинират "колкото е възможно по-скоро" общ подход към Иран.
Среща на високо равнище в Прага на 5 април 2009 г между президента Barack Оbama и държавните и правителствени ръководители на 27-те държави-членки на ЕС
Депутатите приеха и изменение към доклада, в което ЕП горещо приветства предстоящата среща на високо равнище в Прага на 5 април 2009 г. между президента Barack Obama и държавните и правителствени ръководители на 27-те държави-членки на ЕС, и изразява надежда, че тази среща ще предостави силен стимул за укрепване на трансатлантическите отношения и за установяване на обща програма.
Francisco José MILLÁN MON (ЕНП-ЕД, Испания)
Докладчик
A6-0114/2009
Доклад относно състоянието на трансатлантическите отношения след изборите в САЩ
Процедура относно доклад по собствена инициатива
Дебат: 25 март 2009 г.
Гласуване: 26 март 2009 г.
20090325IPR52608 Приетият текст, разискванията, резултатите от гласуванията и поименните гласувания на доклада относно състоянието на трансатлантическите отношения след изборите в САЩ ще бъдат публикувани скоро на този линк (на дати 25 и 26 март) Процедурно досие относно състоянието на трансатлантическите отношения след изборите в САЩ Хилъри Клинтън в Парламента : 100-процентов ангажимент на САЩ за защита на климата
BG
1
PHOTO
20090325PHT52592.jpg
BG
2
LINK
/activities/plenary/ta/calendar.do?language=BG
BG
3
LINK
/oeil/file.jsp?id=5680102
-//EP//TEXT IM-PRESS 20090306STO51165 0 NOT XML V0//BG
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
