Темите тази седмица в ЕП: Дискриминацията, дългосрочният бюджет, Рио+20
Институции
2012-03-19 - 14:39
Идеята за данък върху финансовите сделки ще бъде разисквана в икономическата комисия тази седмица Борбата с дискриминацията, многогодишната финансова рамка на ЕС и подготовката за срещата "Рио+20" са някои от темите, които парламентарните комисии ще обсъждат тази седмица. Председателят на Европейския парламент Мартин Шулц ще участва в заседанието на Парламентарната асамблея на Съюза за Средиземноморието в Мароко, а посетителският център на Парламента очаква да посрещне своя 100 000-ен посетител.
Борба с дискриминацията
Комисията по граждански свободи ще проведе изслушване във вторник сутрин относно директивата за равно третиране на гражданите без оглед на религиозни убеждения, увреждане, възраст или сексуална ориентация. Текстът е одобрен на първо четене в Парламента, но остава блокиран в Съвета. Депутатите ще разискват с експерти съществуващото законодателство срещу дискриминацията и ще обсъдят как могат да се преодолеят пречките пред одобряването на новата директива.
Многогодишна финансова рамка
В четвъртък ще се проведе втората конференция на високо равнище за следващия седемгодишен финансов план на ЕС (от 2014 г. до 2020 г.). В нея ще участват депутати от Европейския и от националните парламенти, а председателят на ЕП Мартин Шулц, датският министър-председател г-жа Helle Thorning-Schmidt и председателят на Европейската комисия Жозе Мануел Барозу ще се изкажат при откриването й.
Други събития
Върховният представител на ЕС за външната политика и сигурността г-жа Катрин Аштън ще обсъди ситуацията в Сирия и Иран с депутатите от комисията по външни работи във вторник следобед
Комисията по околна среда провежда в сряда заседание с депутати от националните парламенти по повод предстоящата конференция на ООН относно устойчивото развитие "Рио+20"
Икономическата комисия ще обсъди във вторник и сряда предложението за данък върху финансовите сделки , както и по-общото регулиране на сектора на финансовите услуги
Извън Парламента
Г-н Шулц ще участва в осмата пленарна сесия на Парламентарната асамблея на Съюза за Средиземноморието като част от официалното си посещение в Мароко.
20120316STO41056 Програмата за седмицата Програма на заседанията на парламентарните комисии EuroparlTV Страница на председателя на Парламента
BG
1
PHOTO
20120124PHT36092.jpg
BG
2
LINK
/news/bg/pressroom/agenda
BG
3
LINK
/ep-live/bg/schedule/schedule
BG
4
LINK
http://europarltv.europa.eu/en/home.aspx
BG
5
LINK
/the-president/en/
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
