A6-0098/2009
25.2.2009
***III
ДОКЛАД
относно съвместен проект, одобрен от помирителния комитет, на регламент на Европейския парламент и на Съвета относно общите правила и стандарти за организациите за проверка и преглед на кораби (преработка)
(PE-CONS 3720/2008 – C6‑0043/2009 – 2008/0237B(COD))
Делегация на Европейския парламент в помирителния комитет
Председател на делегацията:
Rodi Kratsa-Tsagaropoulou
Докладчик:
Luis de Grandes Pascual
PE 418.434v01-00
Легенда на използваните знаци
* Процедура на консултация
мнозинство от подадените гласове
**I Процедура на сътрудничество (първо четене)
мнозинство от подадените гласове
**II Процедура на сътрудничество (второ четене)
мнозинство от подадените гласове за одобряване на общата позиция
мнозинство от всички членове на Парламента за отхвърляне или изменение на общата позиция
*** Одобрение
мнозинство от всички членове на Парламента, освен в случаите по членове 105, 107, 161 и 300 от Договора за ЕО и член 7 от Договора за ЕС
***I Процедура на съвместно вземане на решение (първо четене)
мнозинство от подадените гласове
***II Процедура на съвместно вземане на решение (второ четене)
мнозинство от подадените гласове за одобряване на общата позиция
мнозинство от всички членове на Парламента за отхвърляне или изменение на общата позиция
***III Процедура на съвместно вземане на решение (трето четене)
мнозинство от подадените гласове за одобряване на съвместния проект
(Посочената процедура се базира на правното основание, предложено от Комисията.)
СЪДЪРЖАНИЕ
ПРОЕКТ НА ЗАКОНОДАТЕЛНА РЕЗОЛЮЦИЯ НА ЕВРОПЕЙСКИЯ ПАРЛАМЕНТ....5
ИЗЛОЖЕНИЕ НА МОТИВИТЕ...............................................................................................6
ПРОЦЕДУРА...........................................................................................................................10
ПРОЕКТ НА ЗАКОНОДАТЕЛНА РЕЗОЛЮЦИЯ НА ЕВРОПЕЙСКИЯ ПАРЛАМЕНТ
относно съвместен проект, одобрен от помирителния комитет, на регламент на Европейския парламент и на Съвета относно общите правила и стандарти за организациите за проверка и преглед на кораби (преработка)
(PE-CONS 3720/2008 – C6‑0043/2009 – 2008/0237B(COD) )
(Процедура на съвместно вземане на решение: трето четене)
Европейският парламент ,
– като взе предвид съвместния проект, одобрен от помирителния комитет (PE-CONS 3720/2008 – C6‑0043/2009 ),
– като взе предвид своята позиция на първо четене
ОВ C 74 E, 20.3.2008 г., стр. 632. относно предложението на Комисията към Европейския парламент и Съвета ( COM(2005)0587 ),
– като взе предвид своята позиция на второ четене
Приети текстове, 24.9.2008 г., P6_TA(2008)0448 . относно общата позиция на Съвета
ОВ C 190 E, 29.7.2008 г., стр. 1. ,
– като взе предвид становището на Комисията относно измененията в общата позиция, внесени от Парламента ( COM(2008)0826 )
Все още непубликувано от ОВ. ,
– като взе предвид член 251, параграф 5 от Договора за ЕО,
– като взе предвид член 65 от своя правилник,
– като взе предвид доклада на своята делегация в помирителния комитет ( A6‑0098/2009 ),
1. одобрява съвместния проект;
2. възлага на своя председател да подпише акта заедно с председателя на Съвета, съгласно член 254, параграф 1 от Договора за ЕО;
3. възлага на своя генерален секретар да подпише акта след проверка на надлежното изпълнение на всички процедури и да пристъпи към публикуването му заедно с генералния секретар на Съвета в Официален вестник на Европейския съюз;
4. възлага на своя председател да предаде законодателната резолюция на Съвета и на Комисията.
ИЗЛОЖЕНИЕ НА МОТИВИТЕ
I. Хронология
І.1.Третият морски пакет
Третият морски пакет (известен също така като „Пакет Ерика ІІІ“) беше предложен от Комисията в края на 2005 г. Този пакет беше продължение на пакетите Ерика І и Ерика ІІ, приети след катастрофата на кораба „Ерика“ през 1999 г. на френското атлантическо крайбрежие. Той беше следствие и на резолюцията на Парламента от 21.4.2004 г., изработена от временната комисия за подобряване на морската безопасност (MARE), която бе създадена след катастрофата на кораба „Престиж“ през 2002 г.
Общата цел на Третия морски пакет е да подсили още повече съществуващото законодателство на ЕС в областта на безопасността и да транспонира някои важни международни инструменти в общностното право. Седемте предложения имат за цел предотвратяване на произшествията (чрез подобряване качеството на европейските знамена, преразглеждане на законодателството относно държавния пристанищен контрол и контрола на движението на корабите, както и чрез усъвършенстване на правилата, свързани с класификационните дружества) и гарантиране на ефективна реакция в случай на произшествие (чрез изработване на хармонизирана рамка за разследване на произшествия, въвеждане на правила за обезщетяване на пътниците в случай на произшествие и въвеждане на правила за отговорността на корабособствениците, заедно със система за задължително застраховане).
I.2 Настоящото предложение
Целта на предложението на Комисията е да укрепи общите разпоредби и стандарти на ЕС за организациите за проверка и преглед на кораби и свързаните с тях дейности на морските администрации. Основната задача се състои в преразглеждане на действащото законодателство на ЕС, заложено в Директива 94/57/ЕО, като по този начин се регулира дейността на организациите, известни като „класификационни дружества”, които понастоящем носят отговорността за проверката на корабите и издаването на съответните разрешителни.
Предложението на Комисията засилва и изяснява ролята на класификационните дружества, признати от ЕС, предвид факта, че беше установено наличието на значителни слабости в процеса на проверка и удостоверяване на безопасността на плавателните съдове. Строгият контрол от страна на съответните органи следва да гарантира, че тези организации, чиято задача е да осигурят съответствието на плавателните съдове по нашите морета с приложимите международни стандарти в областта на безопасността и борбата със замърсяването, са независими и стриктни в своите действия.
II. Законодателната процедура преди помирителната процедура
II.1 Третият морски пакет на първо и второ четене
Парламентът винаги е разглеждал Морския пакет като пакет и затова отделните доклади винаги са били третирани в тяхната съвкупност. Първото четене на седемте предложения се състоя през март/април 2007 г. Съветът постигна политическо споразумение по шест от осемте предложения (едно досие беше разделено на директива и регламент) по време на заседанията си през юни и ноември 2007 г. Обаче два доклада (за задълженията на държавите на знамето и гражданската отговорност) останаха блокирани, тъй като държавите-членки не желаеха да приемат такова законодателство на равнище ЕС. Опитът за деблокирането им през април 2008 г. беше неуспешен.
Държавите-членки се опитаха да окажат натиск върху Парламента за продължаване на законодателната процедура за шестте предложения, като предадоха общите позиции. В крайна сметка Парламентът се съгласи с този подход, за да се постигне напредък.
След предаването на общите позиции през юни 2008 г. Парламентът въпреки всичко продължи да оказва натиск върху Съвета за постигане на напредък по оставащите две предложения (известни като „липсващите две“). Това се правеше чрез включване на същността на предложенията в някои от активните законодателни документи от пакета под формата на изменения.
Успоредно с това преговорите по шестте предложения продължиха неуспешно на второ четене. Съдбата на „липсващите две“ и трудностите по някои доклади доведоха до решението да не се постига споразумение на второ четене по никой доклад. В пленарната зала Парламентът възстанови измененията си от първо четене по всички предложения, както и измененията, включващи същността на „липсващите две“. Шестте доклада впоследствие бяха предадени за помирителна процедура.
II.2. Настоящото предложение на първо и второ четене
Парламентът прие подхода на Комисията по това предложение. На първо четене Парламентът по същество направи опит да изясни и усъвършенства предложението (например ролята на признати организации, действащи от името на държавите, и учредяването на Комитет за оценка, който да оценява системите за управление на качеството на признатите организации).
Общата позиция на Съвета беше благоприятна по отношение на позицията на Парламента от първо четене, като на второ четене не бяха отбелязани различия между двете институции по никой от основните въпроси. Основната промяна, внесена от Съвета, беше разделянето на първоначалното предложение между два отделни правни инструмента (директива и регламент) – подход, който беше приемлив за Парламента и Комисията, тъй като осигуряваше по-голяма правна яснота.
ІІІ. Помирителна процедура
ІІІ.1. Третият морски пакет по време на помирителната процедура
След гласуването на второто четене на 24.9.2008 г. и тъй като съществуваше политическа воля да се приключи помирителната процедура по време на френското председателство, много бързо, на 7.10.2008 г. беше сформирана делегация на Парламента в помирителния комитет
Успоредно с това натискът, оказван от Парламента на Съвета за намиране на споразумение по „липсващите две“, започна да дава резултати. След неофициално заседание на Съвета за обсъждане на този въпрос в присъствието на председателя на комисията по транспорт и туризъм Paolo Costa на 9.10.2008 г. се постигна политическо споразумение по двете предложения.
Парламентът и Съветът проведоха две тристранни срещи на 4 ноември и на 2 декември, както и още една неофициална среща във връзка с най-трудните досиета преди заседанието на помирителния комитет на 8 декември, с което приключиха преговорите. Делегацията на Парламента проведе две заседания (на 5 ноември и на 3 декември 2008 г.) в допълнение към заседанията на преговарящия екип, който по изключение включваше - поради обема на пакета - координаторите от комисията по транспорт и туризъм.
На 8.12.2008 г. беше постигнато споразумение по последните висящи въпроси от най-трудния доклад (на г-н Costa). Същата вечер Парламентът предаде на Председателството писма, потвърждаващи готовността му да сключи споразуменията по „липсващите две“ от ранните етапи на второ четене, като по този начин даде възможност на Съвета да приеме двете си общи позиции на заседанието си на 9.12.2008 г.
В помирителния комитет Съветът беше представляван от г-н Bussereau, изпълняващ длъжността председател на Съвета, държавен секретар по транспорта на Франция. Заместник-председателят на Комисията Tajani представляваше Комисията. Още веднъж се доказа, че при много трудни преговори за постигането на споразумение имат значение участието на най-високото политическо равнище и динамиката на деня, в който се провежда помирителната процедура.
Общата равносметка от помирителната процедура е много положителна за Парламента. Не само бяха приключени преговорите по „липсващите две“, но и по текстовете, по които беше постигнато споразумение по време на помирителната процедура, бяха направени много подобрения. Това се дължеше главно на солидарността на членовете, които не допуснаха да се приключи нито един доклад без общо споразумение по всички доклади.
Особените обстоятелства на Морския пакет показаха обаче, че ситуация, в която едно и също председателство провежда преговори на второ и трето четене, не е идеална. В Корепер на Председателството му беше много трудно да убеждава държавите-членки да направят още едно усилие, защото от психологическа гледна точка преговорите се бяха проточили твърде дълго. От друга страна, за Парламента помирителната процедура отвори един напълно нов етап, докато за Съвета в рамките на същото председателство тя се разглеждаше като продължение на същия етап.
ІІІ.2 Настоящото предложение по време на помирителната процедура
Преговорите по настоящия доклад в рамките на помирителната процедура приключиха на равнище тристранни срещи, преди провеждане на заседанието на помирителния комитет, който разгледа единствено оставащото открито предложение. Основните точки на споразумението могат да бъдат обобщени, както е посочено по-долу:
· Позоваване на Конвенцията на ООН по морско право : Съображение с противоречив характер, което се позоваваше на Конвенцията на ООН по морско право, беше заличено, тъй като както Парламентът, така и Комисията, считаха, че то би отслабило въздействието на регламента.
· Оценка на качеството и освидетелстване чрез съвместен орган Този орган ще бъде посочен като „независимо образувание за оценка на качеството и освидетелстване”, като компромис, който удовлетворява както желанието на Парламента да подчертае независимостта на органа, така и стремежа на Съвета самите организации да получат възможността да определят окончателната му форма.
V. Заключение
Споразумението, постигнато в резултат на помирителната процедура, включва основните точки, съдържащи се в измененията, които бяха приети от Парламента на второ четене. Делегацията съответно препоръчва на Парламента да одобри съвместния проект на трето четене.
ПРОЦЕДУРА
Заглавие
Съвместен проект, одобрен от помирителния комитет, на регламент на Европейския парламент и на Съвета относно общите правила и стандарти за организациите за проверка и преглед на кораби (преработка)
Позовавания
(PE-CONS 3720/2008 – C6‑0043/2009 – 2008/0237B(COD)
Председател на делегацията: заместник-председател
Rodi Kratsa-Tsagaropoulou
Водеща комисия
Председател
TRAN
Paolo Costa
Докладчик(ци)
Luis de Grandes Pascual
Предложение на Комисията
COM(2005)0587
Дата на първото четене в ЕП - Номер P
25.4.2007 г.
P6_TA(2007)0150
Изменено предложение на Комисията
Обща позиция на Съвета
Дата на обявяване в заседание
5726/2/2008 – C6-0223/2008
19.6.2008 г.
Позиция на Комисията
(чл. 251, пар. 2, алинея втора, тире 3)
COM(2008)0370
Дата на второто четене в ЕП - Номер P
24.9.2008 г.
P6-TA(2008)0448
Становище на Комисията
(чл. 251, пар. 2, алинея трета, буква в)
COM(2008)0826
Дата на получаване на втория прочит от Съвета
10.10.2008 г.
Дата на писмото на Съвета относно неодобрението на измененията, внесени от ЕП
27.11.2008 г.
Съвещания на помирителния комитет
8.12.2008 г.
Дата на гласуване на делегацията на ЕП
8.12.2008 г.
Резултат от гласуването
+:
-:
0:
14
0
0
Присъствали членове
Paolo Costa, Emanuel Jardim Fernandes, Luis de Grandes Pascual, Georg Jarzembowski, Anne E. Jensen, Rodi Kratsa-Tsagaropoulou, Rosa Miguélez Ramos, Gilles Savary, Brian Simpson, Dirk Sterckx, Silvia-Adriana Ţicău, Dominique Vlasto, Corien Wortmann-Kool
Присъствал(и) заместник(ци)
Inés Ayala Sender, Renate Sommer
Присъствал(и) заместник(ци)
(чл. 178, пар. 2)
Дата на споразумението в помирителния комитет
8.12.2008 г.
Споразумение чрез размяна на писма
Дата на констатиране от съпредседателите на одобрението на съвместния проект и на предаването му на ЕП и на Съвета
3.2.2009 г.
Дата на внасяне
25.2.2008 г.
Забележки (данни, на разположение само на един език)
…
УДЪЛЖАВАНЕ НА СРОКОВЕ
Срок за второ четене на Съвета
0.0.0000
Срок за свикване на комисията
Институция, поискала удължаването - дата
0.0.0000[Council] – 0.0.0000
Срок за работа в комисия
Институция, поискала удължаването - дата
3.2.2009 г.
[Parliament] – 19.1.2009 г.
Срок за приемане на акта
Институция, поискала удължаването - дата
0.0.0000[Council] – 0.0.0000
