P6_TA(2007)0140
Адаптиране на разпоредбите относно Съда на Европейските общности в областите, включени в дял IV на част трета от Договора за създаване на Европейската общност *
A6-0082/2007
Законодателна резолюция на Европейския парламент от 25 април 2007 г. относно проекта за решение на Съвета за адаптиране на разпоредбите относно Съда в областите, включени в дял IV на част трета от Договора за създаване на Европейската общност ( COM(2006)0346 – C6-0304/2006 – 2006/0808(CNS) )
(Процедура на консултация)
Европейският парламент
, –
като взе предвид проекта за решение на Съвета, приложен към съобщението на Комисията ( COM(2006)0346 - C6-0304/2006 ),
–
като взе предвид член 67, параграф 2, второ тире от Договора за ЕО, съгласно който Съветът се е консултирал с Парламента,
–
като взе предвид член 51 от своя правилник,
–
като взе предвид доклада на Комисията по правни въпроси ( A6-0082/2007 ),
1.
Одобрява проекта за решение на Съвета;
2.
Приканва Съвета, в случай че възнамерява да се разграничи от текста, одобрен от Парламента, да уведоми последния за това;
3.
Призовава за откриване на процедурата на съгласуване съгласно общата декларация от 4 март 1975 г., в случай че Съветът възнамерява да се разграничи от текста, одобрен от Парламента;
4.
Призовава Съвета да се консултира отново с него, в случай че възнамерява да внесе съществени промени в проекта за решение;
5.
Призовава Съвета да ускори задействането на пасажната клауза ("passerelle clause") с цел премахване на ограниченията на правомощията на Съда във връзка с дял IV от Договора, като отбелязва, че той вече е призовал Съвета да премахне тези ограничения;
6.
Възлага на своя председател да предаде позицията на Парламента на Съвета и на Комисията.
