A7-0047/2010
18.3.2010
ДОКЛАД
относно предложението за решение на Европейския парламент и на Съвета относно мобилизирането на Европейския фонд за приспособяване към глобализацията съгласно точка 28 от Междуинституционалното споразумение от 17 май 2006 г. между Европейския парламент, Съвета и Комисията за бюджетната дисциплина и доброто финансово управление
(COM(2010)0058 – C7‑0041/2010 – 2010/2035(BUD))
Комисия по бюджети
Докладчик: Barbara Matera
PE 439.342v02-00
СЪДЪРЖАНИЕ
ПРЕДЛОЖЕНИЕ ЗА РЕЗОЛЮЦИЯ НА ЕВРОПЕЙСКИЯ ПАРЛАМЕНТ..........................3
ПРИЛОЖЕНИЕ: РЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТА.............6
ИЗЛОЖЕНИЕ НА МОТИВИТЕ...............................................................................................8
СТАНОВИЩЕ НА КОМИСИЯТА ПО ЗАЕТОСТ И СОЦИАЛНИ ВЪПРОСИ.................11
РЕЗУЛТАТ ОТ ОКОНЧАТЕЛНОТО ГЛАСУВАНЕ В КОМИСИЯ...................................14
ПРЕДЛОЖЕНИЕ ЗА РЕЗОЛЮЦИЯ НА ЕВРОПЕЙСКИЯ ПАРЛАМЕНТ
относно предложението за решение на Европейския парламент и на Съвета относно мобилизиране на средства от Европейските фондове за приспособяване към глобализацията, съгласно точка 28 от Междуинституционалното споразумение от 17 май 2006 г. между Европейския парламент, Съвета и Комисията за бюджетната дисциплина и доброто финансово управление
( COM(2010)0058 – C7‑0041/2010 – 2010/2035(BUD) )
Европейският парламент ,
– като взе предвид предложението на Комисията до Европейския парламент и Съвета ( COM(2010)0058 – C7–0041/2010 ),
– като взе предвид Междуинституционалното споразумение от 17 май 2006 г. между Европейския парламент, Съвета и Комисията за бюджетната дисциплина и доброто финансово управление
ОВ C 139, 14.6.2006 г., стp. 1. (МИС от 17 май 2006 г.), и по-специално точка 28 от него,
– като взе предвид Регламент (ЕО) № 1927/2006 на Европейския парламент и на Съвета от 20 декември 2006 г. за създаване на Европейски фонд за приспособяване към глобализацията
ОВ L 406, 30.12.2006 г., стp. 1 (Регламент за ЕФПГ),
– като взе предвид доклада на комисията по бюджети и становището на комисията по заетост и социални въпроси ( A7-0047/2010 ),
А. като има предвид, че Европейският съюз е създал съответните законодателни и бюджетни инструменти за осигуряване на допълнителна подкрепа за работници, които са засегнати от последиците от значими структурни промени в моделите на световната търговия, и да ги подпомага при повторното им приобщаване към пазара на труда,
Б. като има предвид, че финансовата помощ на Съюза за съкратените работници следва да бъде динамична и да се предоставя по възможно най-бърз и най-ефикасен начин, в съответствие със Съвместната декларация на Европейския парламент, Съвета и Комисията, приета по време на заседанието по съгласуване на 17 юли 2008 г. и като се спазва надлежно МИС от 17 май 2006 г. по отношение на вземането на решения за мобилизиране на средства от ЕФПГ,
В. като има предвид, че Литва поиска помощ във връзка със случаи на уволнения в 49 предприятия, всичките от които осъществяват дейност в сектора на производство на мебели
EGF/2009/016 LT/Производство на мебели. ,
Г. като има предвид, че заявлението отговаря на критериите за допустимост, установени от Регламента за ЕФПГ,
1. отправя искане към заинтересованите институции да положат необходимите усилия за ускоряване на мобилизирането на средства от ЕФПГ;
2. припомня ангажимента на институциите да осигурят безпроблемна и бърза процедура за приемане на решенията за мобилизиране на средства от ЕФПГ, като се предоставя еднократна, ограничена във времето индивидуална подкрепа, насочена към подпомагане на работниците, които са засегнати от съкращения в резултат от глобализацията;
3. подчертава, че нарастващият брой заявления за средства от ЕФПГ изисква допълнителни подобрения в процедурата. По тази причина призовава Комисията да обмисли по какъв начин може да бъде съкратено времето между подаването на заявление то държавите-членки и изплащането на финансовите средства и да докладва на Парламента във възможно най-кратък срок;
4. подчертава, че Европейският съюз следва да използва всички средства, с които разполага, за да се справи с последиците от световната икономическа и финансова криза; подчертава значението, което би могъл да има ЕФПГ за повторното интегриране на съкратените работници на пазара на труда;
5. подчертава, че съгласно член 6 от Регламента за ЕФПГ следва да се гарантира, че ЕФПГ подкрепя повторното интегриране на отделните съкратени работници в сферата на заетостта; отново заявява, че помощта от ЕФПГ не замества дейностите, които са отговорност на предприятията по силата на националното право или колективни споразумения, нито мерки за преструктуриране на предприятия или сектори;
6. призовава Комисията да включи в предложенията за мобилизирането на ЕФПГ, както и в годишните си доклади, точна информация относно допълнителното финансиране, получено от Европейския социален фонд (ЕСФ) и други структурни фондове;
7. припомня на Комисията, в контекста на мобилизирането на ЕФПГ, да не прехвърля систематично бюджетни кредити за плащания от ЕСФ, тъй като ЕФПГ беше създаден като отделен специфичен инструмент със свои собствени цели и срокове;
8. подчертава, че функционирането и добавената стойност на ЕФПГ следва да се оценяват в контекста на общата оценка на програмите, както и на редица други инструменти, създадени от МИС от 17 май 2006 г., в рамките на процеса на средносрочния преглед на многогодишната финансова рамка за периода 2007–2013 г.;
9. отбелязва, че новите предложения на Комисията за решение относно мобилизирането на ЕФПГ се отнасят до едно заявление на държава-членка, което е в съответствие с исканията на Парламента;
10. одобрява приложеното към настоящата резолюция решение;
11. възлага на своя председател да подпише настоящото решение заедно с председателя на Съвета и да осигури публикуването му в Официален вестник на Европейския съюз;
12. възлага на своя председател да предаде настоящата резолюция, включително и приложението към нея, на Съвета и на Комисията.
ПРИЛОЖЕНИЕ: РЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТА
от xx март 2010 г.
относно мобилизирането на Европейския фонд за приспособяване към глобализацията съгласно точка 28 от Междуинституционалното споразумение от 17 май 2006 г. между Европейския парламент, Съвета и Комисията за бюджетната дисциплина и доброто финансово управление
ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
като взеха предвид Договора за функционирането на Европейския съюз,
като взеха предвид Междуинституционалното споразумение от 17 май 2006 г. между Европейския парламент, Съвета и Комисията за бюджетната дисциплина и доброто финансово управление
ОВ C 139, 14.6.2006 г., стp. 1. , и по-специално точка 28 от него,
като взеха предвид Регламент (ЕО) № 1927/2006 на Европейския парламент и на Съвета от 20 декември 2006 г. за създаване на Европейски фонд за приспособяване към глобализацията
ОВ L 406, 30.12.2006 г., стр. 1. , и по-специално член 12, параграф 3 от него,
като взеха предвид предложението на Европейската комисия,
като имат предвид, че:
(1) Европейският фонд за приспособяване към глобализацията (ЕФПГ) беше създаден с цел да предоставя допълнителна подкрепа на съкратените работници, които са засегнати от последиците от значими структурни промени в моделите на световната търговия, и да ги подпомага при повторното им приобщаване към пазара на труда.
(2) Обхватът на ЕФПГ беше разширен, за да включи заявленията, подадени след 1 май 2009 г., така че да се окаже подкрепа на работниците, съкратени в резултат на световната финансова и икономическа криза.
(3) Междуинституционалното споразумение от 17 май 2006 г. позволява мобилизиране на ЕФПГ в рамките на годишния таван от 500 млн. EUR.
(4) Литва подаде заявление за мобилизиране на ЕФПГ във връзка със съкращения в сектора на производство на мебели на 23 септември 2009 г. и представи допълнителна информация на 16 октомври 2009 г. Заявлението е в съответствие с изискванията за определяне на финансовото участие, предвидени в член 10 от Регламент (ЕО) № 1927/2006, и следователно Комисията предлага да се мобилизират средства в размер на 662 088 EUR.
(5) Следователно ЕФПГ следва да бъде мобилизиран за предоставяне на финансово участие по заявлението, подадено от Литва.
ПРИЕХА НАСТОЯЩОТО РЕШЕНИЕ:
Член 1
За общия бюджет на Европейския съюз за финансовата 2010 година Европейският фонд за приспособяване към глобализацията (ЕФПГ) се мобилизира за отпускане на сумата от 662 088 евро под формата на бюджетни кредити за поети задължения и за плащания.
Член 2
Настоящото решение се публикува в Официален вестник на Европейския съюз .
Съставено в Брюксел,
За Европейския парламент За Съвета
Председател Председател
ИЗЛОЖЕНИЕ НА МОТИВИТЕ
I. Контекст
Европейският фонд за приспособяване към глобализацията (ЕФПГ) беше създаден с цел предоставяне на допълнителна помощ за работници, засегнати от последиците от значими структурни промени в моделите на световната търговия.
Съгласно разпоредбите на точка 28 от Междуинституционалното споразумение от 17 май 2006 г. за бюджетната дисциплина и доброто финансово управление
ОВ C 139, 14.6.2006 г., стp. 1. и на член 12 от Регламент (ЕО) № 1927/2006
ОВ L 406, 30.12.2006 г., стр. 1. , фондът не може да надхвърли максималната сума от 500 млн. евро, които могат да се вземат от всеки резерв под тавана за глобалните разходи за предходната година и/или от освободените бюджетни кредити за поети задължения от предходните две години, с изключение на свързаните с функция 1Б. Съответните суми се вписват в бюджета като първоначален марж, веднага след като се установи наличието на достатъчни резерви и/или освободени бюджетни кредити за поети задължения.
По отношение на процедурата, с цел задействане на фонда, Комисията, в случай на положителна оценка на дадено заявление, представя на бюджетния орган предложение за мобилизиране на фонда и същевременно съответно искане за трансфер. Едновременно с това може да се приложи триалог с цел постигане на споразумение относно използването на фонда и заявените средства. Триалогът може да бъде в опростена форма.
II. Положение към момента: предложение на Комисията
На 19 февруари 2010 г. Комисията прие три нови предложения за решение относно мобилизирането на ЕФПГ в полза на Литва. В съответствие с искането на Европейския парламент, от този момент нататък всяко предложение за решение се представя в отделен документ. Новите случаи се отнасят до съкращения в секторите на производство на мебели и на конфекция. Това са съответно четвърто и пето заявление за разглеждане в рамките на бюджета за 2010 г.
Настоящото предложение засяга мобилизирането на обща сума от 662 088 евро от ЕФПГ, за да се покрие помощта на 636 работници, освободени от 49 предприятия, до едно класифицирани в раздел 31 на NACE (rev. 2).
Настоящото заявление EGF/2009/016 LT/Производство на мебели беше внесено в Комисията на 23 септември 2009 г. и допълнено с информация на 16 октомври 2009 г. Заявлението се основаваше на критериите за намеса по член 2, буква б) от Регламента за ЕФПГ, а именно настъпването на поне 500 уволнения за референтен деветмесечен период в едно разделение на NACE 2 в един регион или в два граничещи региона на ниво NUTS II, и беше подадено в срока от 10 седмици (член 5 от Регламента).
Оценката на Комисията се основаваше на оценка на връзката между съкращенията и големи структурни промени в моделите на световната търговия или финансовата криза, непредвидимия характер на въпросните съкращения, удостоверяване на броя на съкращенията, установяване на предприятията, доставчиците или производителите надолу по веригата, в които се извършват съкращенията, секторите и категориите работници, към които трябва да се насочи подпомагането, засегнатата територия и органите на местно управление и заинтересованите страни, въздействието на съкращенията върху трудовата заетост на местно, регионално и национално равнище, съгласуван пакет персонализирани услуги, който трябва да бъде финансиран, включително дали той е съвместим с действията, финансирани по Структурните фондове, датите, на които е започнало или е планирано да започне предоставянето на персонализираните услуги за засегнатите работници, процедури за консултация със социалните партньори, системи за управление и контрол.
Според оценката на Комисията, подаденото заявление отговоря на критериите за допустимост, установени с Регламента за ЕФПГ, и тя препоръчва на бюджетния орган да одобри заявленията.
Комисията по заетост и социални въпроси следва да приеме своите становища, даващи оценка на съответствието с критериите за допустимост, по време на следващото заседание на комисията на 4 март.
С цел мобилизиране на фонда Комисията представи на бюджетния орган искане за трансфер (DEC 04/2010) за общо 662 088 евро от резерва на ЕФПГ (бюджетен ред 40 02 43) в бюджетни кредити за поети задължения и от бюджетните редове за EСФ (04 02 17 – Европейски социален фонд (ЕСФ) – сближаване) в бюджетни кредити за плащания към бюджетните редове на ЕФПГ (04 05 01).
Междуинституционалното споразумение позволява мобилизиране на фонда в рамките на годишния таван от 500 млн. евро.
Съгласно изискване, съдържащо се в член 12, параграф 6 от Регламента за ЕФПГ, на 1 септември най-малко 25 % от годишната максимална сума на ЕФПГ остава на разположение, за да се покрият възникналите нужди до края на годината.
През 2010 г. бюджетният орган вече е одобрил три предложения за мобилизиране на фонда на обща сума 7 576 397 евро (случаи: Германия/Karmann, Литва/Snaige и Литва/строителство на сгради).
Ако тези две нови предложения бъдат приети, следва да се мобилизира обща сума от 8 761 966 евро в бюджета за 2010 г., като 491 238 034 евро остават на разположение.
III. Процедура
Комисията представи искане за трансфер
DEC 04/2010 от 19 февруари 2010 г. , за да бъдат вписани в бюджета за 2010 г. конкретни бюджетни кредити за поети задължения и за плащания, съгласно изискването по точка 28 от Междуинституционалното споразумение от 17 май 2006 г.
Триалогът по предложението за решение на Комисията относно мобилизирането на ЕФПГ би могъл да бъде в опростена форма (размяна на писма) съгласно член 12, параграф 5 от правното основание, освен в случай че не бъде постигнато споразумение между Парламента и Съвета.
В съответствие с вътрешно споразумение, комисията по заетост и социални въпроси следва да бъде асоциирана към процеса с цел осигуряване на конструктивна подкрепа и участие в оценката на заявленията от фонда.
След извършване на оценката си комисията по заетост и социални въпроси на Европейския парламент даде становището си относно мобилизирането на фонда, както е посочено в становището, поместено в приложение към настоящия доклад.
Съвместната декларация на Европейския парламент, Съвета и Комисията, приета по време на заседанието по съгласуване от 17 юли 2008 г., потвърди значението на осигуряването на бърза процедура при надлежно спазване на Междуинституционалното споразумение за вземането на решения относно мобилизирането на средства от фонда.
СТАНОВИЩЕ НА КОМИСИЯТА ПО ЗАЕТОСТ И СОЦИАЛНИ ВЪПРОСИ
ES/sg
D(2010)9674
г-н Alain Lamassoure
Председател на комисията по бюджети
ASP 13E158
Относно: становище относно мобилизирането на Европейския фонд за приспособяване към глобализацията (ЕФПГ) във връзка с дело EGF/2009/016 LT/Производство на мебели (COM(2010)...)
Уважаеми г-н Lamassoure,
Комисията по заетост и социални въпроси и нейната работна група за ЕФПГ разгледаха въпроса за мобилизиране на средства от ЕФПГ във връзка с дело EGF/2009/016 LT/Производство на мебели и приеха следното становище.
Комисията по заетост и социални въпроси и нейната работна група за ЕФПГ подкрепят мобилизирането на ЕФПГ във връзка с настоящото искане. В това отношение комисията по заетост и социални въпроси има някои забележки, но без да поставя под въпрос трансфера на плащанията.
Обсъждането в комисията по заетост и социални въпроси се основава на следните съображения:
а) 1 469 съкращения са свързани с едно и също явление – финансовата и икономическа криза, която доведе до бърз спад на разходите за потребление в Литва, свързан също така със спада на дейността в областта на строителството и пазарите на промишлеността за износ, както и до драстично намаляване на достъпа на този сектор до финансови кредити,
б) от съкращенията са засегнати предимно жени във възрастовата група 25–54 години, както и попадащи в категорията „занаятчии и търговци“,
в) тези съкращения се случват по време, когато равнището на безработицата в Литва се увеличи от 6,4 % през третото тримесечие на 2008 г. на 14,6 % през третото тримесечие на 2009 г. според Евростат
Евростат, съобщение за пресата, Евроиндикатори 5/2010 – 8 януари 2010 г. ,
г) финансовата и икономическа криза засегна няколко сектора на литовската икономика (четири дела за средства от ЕФПГ в четири различни сектора през 2009 г.
EGF/2009/010 и EGF/2009/016-018 ) и беше причина Европейската комисия да отложи крайния срок за коригиране на прекомерния дефицит на Литва до 2012 г.,
д) не е налична информация относно възможните допълващи мерки, съфинансирани от ЕСФ и целящи да ускорят необходимото възстановяване на литовския пазар на труда,
е) комисията EMPL все още не е удовлетворена от начина на изпълнение на разпоредбите на член 12, параграф 4 от Регламента за ЕФПГ, както вече беше подчертано в предходните становища,
ж) независимо от финансовите аспекти е необходимо комисията по заетост и социални въпроси да бъде напълно информирана относно начина, по който държавите-членки използват ЕФПГ с оглед на бъдещото развитие на фонда, и следователно се нуждае от обширна информация относно взаимното допълване между ЕФПГ и ЕСФ в частност, и други структурни фондове като цяло.
Поради това комисията по заетост и социални въпроси призовава водещата комисия по бюджети да включи в предложението за резолюция относно заявлението на Литва, което ще приеме, следните предложения:
1. отбелязва, че финансовият пакет на ЕФПГ за 2009 г. все още включва 446 960 953 евро след приспадане на сумите, които вече са одобрени, и на тези, които са предложени като поето задължение;
2. припомня, че ЕФПГ беше създаден като инструмент, „чрез който Общността да покаже своята солидарност по отношение на работниците, засегнати от съкращенията, произтичащи от промени в структурата на световната търговия“
Регламент № 1927/2006 за ЕФПГ, съображение 1 и член 1 от Регламент № 546/2009 за изменение на Регламента за ЕФПГ. , а след 1 май 2009 г., засегнати също и от финансовата и икономическа криза;
3. поради тази причина повтаря призива си към държавите-членки да използват периода на безработица за обучение и преквалификация на работниците, съкратени вследствие на финансовата и икономическа криза, за което ЕФПГ предоставя достатъчно средства всяка година, за да бъдат посрещнати предизвикателствата на глобализацията и на една европейска икономика, характеризираща се с намалено равнище на емисиите на CO 2 и основана на знанията;
4. поради това изразява съжаление, че мерките в подкрепа на съкратените работници започнаха да се прилагат чак след 1 октомври 2009 г., при положение, че някои работници загубиха работните си места през октомври 2008 г.; изразява опасенията си, че е възможно това да е една от причините, поради която само 43,3 % от съкратените работници да бъдат включени в пакета персонализирани услуги;
5. изразява съжаление също така поради наличието на известни доказателства за това, че литовското правителство не използва пълния потенциал на ЕФПГ, за да превъзмогне последиците от икономическата и финансова криза;
6. приветства въведените мерки в подкрепа на по-добро съвместяване на професионалния и семейния живот и факта, че това се включва систематично в заявленията, при които засегнатите работници са предимно мъже;
7. насърчава литовските органи и социални партньори да извлекат по-нататъшна полза от настоящия период на икономически преход с цел създаване на допълнителни стратегии, които целят изкореняване на неравенствата между жените и мъжете на пазара на труда;
8. отново призовава Европейската комисия да включи в своя годишен доклад не само подробна информация относно степента, в която прилагането на помощта от ЕФПГ от страна на държавите-членки съответства на член 7 от Регламента за ЕФПГ, но и анализ кои мерки са насърчили в особена степен равнопоставеността на мъжете и жените във връзка с интеграцията на пазара на труда;
9. призовава държавите-членки и Комисията да изготвят списък на тези мерки, въведени с помощта на ЕФПГ, които са били най-успешни по отношение на повторното интегриране на работници в периоди на висока и нарастваща безработица;
10. подчертава, че стимулите за трудова заетост и съдействие при пренасочване са силно оспорвани мерки; поради тази причина отправя искане към Комисията да отдели специално внимание на опита от прилагането на тези мерки в рамките на помощта от ЕФПГ и да докладва на Европейския парламент във възможно най-кратък срок;
11. отправя искане към Комисията да информира ЕП, ако разходите в рамките на ЕФПГ са обект на особено внимание от страна на Комисията във връзка със специалната й процедура, и изисква доклад относно резултатите от проведените одити на заявленията за средства от ЕФПГ от 2007 и 2008 г.;
12. отправя искане към Комисията да включи в годишните доклади обширна информация относно взаимното допълване на ЕФПГ и мерките, подкрепяни от други структурни фондове, в това число информация относно административните структури за управление, създадени в държавите-членки с цел спазване на член 6 от Регламента за ЕФПГ.
С уважение,
Pervenche Berès
РЕЗУЛТАТ ОТ ОКОНЧАТЕЛНОТО ГЛАСУВАНЕ В КОМИСИЯ
Дата на приемане
17.3.2010
Резултат от окончателното гласуване
+:
–:
0:
30
1
1
Членове, присъствали на окончателното гласуване
Damien Abad, Alexander Alvaro, Francesca Balzani, Reimer Böge, Andrea Cozzolino, Jean-Luc Dehaene, Göran Färm, José Manuel Fernandes, Eider Gardiazábal Rubial, Salvador Garriga Polledo, Jens Geier, Ivars Godmanis, Ingeborg Gräßle, Carl Haglund, Jutta Haug, Anne E. Jensen, Ивайло Калфин, Alain Lamassoure, Vladimír Maňka, Barbara Matera, Надежда Нейнски, Miguel Portas, Vladimír Remek, Dominique Riquet, László Surján, Daniël van der Stoep, Derek Vaughan, Angelika Werthmann, Jacek Włosowicz
Заместник(ци), присъствал(и) на окончателното гласуване
Paul Rübig, Georgios Stavrakakis
Заместник(ци) (чл. 187, пар. 2), присъствал(и) на окончателното гласуване
Jan Kozłowski
