Бузек дискутира с религиозни лидери демократичните права и свободи
Институции
2011-05-31 - 15:49
Моменти от срещата Председателите на европейските институции Жозе Мануел Барозу (Европейска Комисия), Йежи Бузек (Европейски Парламент) и Херман ван Ромпуй (Европейски съвет) поканиха представители на християнската, еврейската и мюсюлманската религия, както и на будистките общности за дискусия в Брюксел. Те обсъдиха начини, по които правата и свободите могат да допринесат за изграждането на партньорство за демокрация и споделен просперитет между Европа и съседните ѝ страни.
По време на дискусията председателят на ЕК Жозе Барозу подчерта:: „Задачата и амбицията ни е да насърчаваме демокрацията, плурализма, правовата държава, социалната справедливост и спазването на човешките права не само в Европа, но и в съседните страни. Дълбоко съм убеден, че няма да се справим с тези предизвикателства без активния принос на религиозните общности. Днешната дискусия потвърди нашия общ ангажимент да насърчаваме спазването на демократичните права и свободи, включително свободата на религиозна принадлежност и на вероизповедание.“
Председателят на ЕП добави: „Религиозните общности имат изключително важна роля в социалната тъкан на държавите от ЕС. Това важи и по отношение на динамичните промени в съседните страни. Европейският парламент винаги е подчертавал, че свободата на религиозна принадлежност или вероизповедание е едно от основополагащите човешки права. За да постигне оптимални резултати в контекста на своята политика за съседство, ЕС трябва да си сътрудничи на място с религиозните общности по въпроси, които се простират от образованието и здравеопазването до възстановяването на обществата след конфликти.“
Херман ван Ромпуй се обърна към религиозните водачи с думите: Без наличието на устрем към духовност, религиозност и етичност ценностите не могат да бъдат запазени. Именно в тази сфера можете да изиграете важна роля. Никой не притежава монопол върху големите човешки ценности, които придават смисъл на нашия живот и общество. Но без този устрем и тласък всичко може да се срине и ние трябва да сме наясно с това.“
В срещата участваха религиозни лидери от 13 страни от ЕС (Великобритания, Германия, Швеция, Унгария, Франция, Белгия, Австрия, Италия, Румъния, Гърция, Кипър, Полша, Холандия), както и от Русия и Босна и Херцеговина
Това бе седмата от поредица ежегодни срещи, като за втори път срещата се провежда в контекста на Договора от Лисабон, в чийто член 17 се предвижда, че Съюзът поддържа „открит, прозрачен и редовен диалог“ с религиите, църквите и верските общности.
20110526STO20296 Списък на участниците Повече информация за диалога с църквите
BG
1
PHOTO
20110527PHT20398.jpg
BG
2
LINK
http://europa.eu/rapid/pressReleasesAction.do?reference=MEMO/11/359&format=HTML&aged=0&language=EN&guiLanguage=en
BG
3
LINK
http://ec.europa.eu/bepa/activities/outreach-team/dialogue/index_en.htm
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
