ВЪПРОС С ИСКАНЕ ЗА УСТЕН ОТГОВОР, ПОСЛЕДВАН ОТ РАЗИСКВАНЕ O-0061/08
съгласно член 108 от Правилника за дейността на ЕП
от
Philip Bradbourn
, от името на групата PPE-DE
към Комисията
Относно: Средства, отпуснати от Комисията на неправителствени организации (НПО)
В настоящата атмосфера на все по-голяма загриженост по отношение на нуждата от прозрачност в институциите, един особен аспект все още не е получил нужното внимание. Връзката между неправителствените организации (НПО), които получават финансова подкрепа от Европейската комисия и които лобират в европейските институции, изобщо не е ясна.
Като се има това предвид, Европейската комисия:
a) ще предостави ли пълни данни, разбити по области на политика, за това кои от тези организации са финансирани от генерални дирекции и от кои;
б) ще посочи ли колко от тези неправителствени организации не биха могли да функционират без финансиране от ЕС;
в) ще посочи ли какви правила са наложени на подобни организации по отношение на използването на обществени средства с цел лобиране;
г) ще посочи ли какъв контрол се упражнява, за да се гарантира, че финансовите средства, получени от институциите, са изразходвани, съгласно правилата на Комисията по точка в) и съгласно целите на конкретното заявление за финансиране;
д) ще разясни ли какви мерки могат да се вземат в случаите, когато неправителствените организации не са спазили правилата по точка в) или пък не са постигнали целите относно приложението по точка г);
е) ще предостави ли сведения за броя на случаите, в които Комисията е поискала обезщетение съгласно мерките по точка д)?
