Въпрос за времето за въпроси H-0601/2010
до Комисията
Период на сесията: Декември 2010
Член 116 от Правилника за дейността
Zigmantas Balčytis
(S&D) Относно: Оценка и контрол на прилагането на националните планове за действие в областта на енергийната ефективност
Съобщението на Комисията, озаглавено „Енергетика 2020 - Стратегия за конкурентоспособна, устойчива и сигурна енергетика“, поставя ударението върху факта, че енергийната независимост на Съюза е до голяма степен свързана с доброто функциониране на вътрешната енергийна инфраструктура, но също така и с начина, по който държавите-членки съумяват да гарантират енергийната ефективност, по-специално в строителния и транспортния сектор. Във въпросното съобщение Комисията изразява своето недоволство във връзка с националните планове за действие в областта на енергийната ефективност, представени от държавите-членки, поради бавния ритъм на напредък в тези области.
Не счита ли Комисията, че тя би трябвало да играе по-голяма роля, като подобри координацията с държавите-членки при разработването на национални планове за действие, както и да осъществява последващ контрол върху тяхното прилагане, за да гарантира, че Европейският съюз може да спази поетите от него ангажименти до 2020 г.?
