Пленарна сесия на Европейския парламент в Страсбург, 2-5 февруари 2009 г.
2009-01-29 - 13:07
Санкции за работодатели на незаконни имигранти. Между 4,5 и 8 милиона нелегални имигранти работят в строителството, земеделието, хотелиерството и в други сектори в ЕС. Проектодирективата, която ЕП ще разгледа на предстоящата си сесия в Страсбург, предвижда санкции - наказателни за най-тежките случаи - за техните работодатели, лишаване от право на участие в търгове за обществени поръчки и получаване на помощи. Според депутатите трябва да се търси отговорност от предприятията в случаите, когато техните подизпълнители наемат нелегални имигранти.
Краен доклад на Комисията по климатични промени: "2050: Бъдещето започва днес". Докладът, който ЕП ще гласува на 4 февруари, съдържа множество конкретни препоръки за създаването на европейска интегрирана политика по въпросите на климатичните изменения. Депутатите вземат за основа целта на ЕС да ограничи повишаването на глобалната температура до по-малко от 2 ° C и призовават за намаляване на емисиите на парникови газове с 25% до 40% до 2020 г. Те предлагат същевременно подробни мерки, които трябва да бъдат предприети в ключови икономически сектори.
ЕП иска развиване на южния газопреносен коридор, включващ Набуко и Южен поток. Извличайки необходимите поуки от кризата с доставките на газ, ЕП дава широк набор от препоръки за бъдещата енергийна стратегия на ЕС. Сред тях са приемането на задължителни планове за действие в извънредни ситуации, повече взаимосвързаност между мрежите на държавите-членки, както и развиване на южния газопреносен коридор, включващ Набуко, газопровода Турция-Гърция-Италия и Южен поток. Относно климатичните цели на ЕС до 2050 г., делът на възобновяемите енергии трябва да се увеличи с 60%.
Г рижите за деца и възрастни родители официално да се признаят за труд . Някои хора едновременно са родители, грижат се за възрастни хора, зависими от тях, и активно участват на пазара на труда. Докладът за преодоляване на дискриминацията на основата на пола и солидарността между поколенията, който ЕП ще гласува на 3 февруари, настоява за официално признаване - особено в областта на социалното осигуряване и професионалния статут - на дейностите, свързани с възпитанието на децата и грижите за зависими лица.
Борба срещу сексуалната експлоатация на деца и детската порнография . Според доклад, който Европейският парламент ще гласува на 3 февруари в Страсбург, "сприятеляването с деца с цел сексуална злоупотреба" (на английски grooming) и педофилските чат-стаи и форуми в интернет трябва да бъдат криминализирани. Депутатите предлагат сексуалното престъпление срещу деца в или извън ЕС да подлежи на екстратериториално наказателно законодателство, а ЕС от своя страна трябва да финансира програми за превенция.
Тържествено заседание с Mahmoud Abbas, президент на Палестинската автономия. На 4 февруари от 12 часа местно време в Европейския парламент в Страсбург ще се състои тържествено заседание с участието на президента на Палестинската автономия Mahmoud Abbas, който ще изнесе реч пред депутатите. По време на януарската си сесия ЕП проведе дебат и прие резолюция относно положението в Газа, в която се настояваше за постигане на примирие, гарантирано от механизъм, който може да включва разполагането на "многонационално присъствие".
Депутатите ще гласуват резолюция по повод положението в Косово. На 4 февруари в Европейския парламент в Страсбург депутатите ще проведат дебат по повод положението в Косово, след което на 5 февруари ще гласуват резолюция по въпроса. Основните точки в нея ще бъдат започналата на 9-ти декември 2008 г. мисия EULEX на ЕС и ролята на специалния представител на Европейския съюз в Косово. 5 от 27-те държави-членки все още не са признали независимостта на Косово. 20090123BRI47059 Проект на дневния ред на пленарната сесия на ЕП в Страсбург, 2-5 февруари 2009 г. Предаване на живо от пленарните заседания на Европейския парламент
BG
1
LINK
/sides/indexPartSession.do?reference=2009-02&language=BG
BG
2
LINK
/wps-europarl-internet/faces/live/live-video.jsp;jsessionid=DE8949C507483603B8128A269DBDFC66
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20090123BRI47059 FULL-TEXT DOC XML V0//BG
-//EP//TEXT IM-PRESS 20090123BRI47059 ITEM-001-BG DOC XML V0//BG
Имиграция
Санкции за работодатели на незаконни имигранти
2009-01-29 - 13:07
Между 4,5 и 8 милиона нелегални имигранти работят в строителството, земеделието, хотелиерството и в други сектори в ЕС. Проектодирективата, която ЕП ще разгледа на предстоящата си сесия в Страсбург, предвижда санкции - наказателни за най-тежките случаи - за техните работодатели, лишаване от право на участие в търгове за обществени поръчки и получаване на помощи. Според депутатите трябва да се търси отговорност от предприятията в случаите, когато техните подизпълнители наемат нелегални имигранти.
На 3 февруари депутатите от Европейския парламент ще разгледат компромиса, постигнат от докладчика на ЕП Claudio Fava (ПЕС, Италия) със Съвета на министрите, който отваря пътя към споразумение на първо четене по директивата за санкции срещу работодателите на незаконни имигранти.
Наказателни мерки за работодателите, а не за нелегалните имигранти
Текстът, предложен от Европейската комисия, допълва други инициативи - като директивата за връщане на нелегални имигранти и директивата за Синя карта за висококвалифицирани работници от трети страни - които целят да засилят борбата срещу нелегалната имиграция, насърчавайки в същото време каналите за законна имиграция.
Директивата за санкции предвижда установяването на минимални наказания на европейско ниво за работодателите на нелегални имигранти, които включват глоби, плащане със задна дата на заплати според законните условия за работа, както и лишаване от право на участие в търгове за обществени поръчки и получаване на помощи (независимо дали са национални или европейски), които могат да бъдат с продължителност до пет години.
Наказателни санкции за най-тежките случаи
Проектодирективата предвижда наказателни мерки срещу работодателите в случай на рецидив, както и в случаите, когато голям брой незаконно пребиваващи лица са назначени на работа, когато има експлоатация, когато назначеното лице е жертва на трафик на хора и работодателят е знаел за това или ако въпросното лице е непълнолетно.
Получаването на неплатените суми трябва да бъде автоматично
Работодател, който е в положение на нарушение, трябва също така да върне помощите (европейски или национални), които е получил през предходната година и трябва да заплати глоба, която се увеличава пропорционално на броя на наетите нелегални имигранти. Междувременно той трябва да заплати и сума, равна на размера на данъците и осигуровките, които е щял да заплати, ако имигрантът е бил назначен законно, както и - ако е необходимо - да покрие разходите за връщане на имигранта в неговата страна.
Що се касае до работния период, по презумпция ще бъде прието, че той е бил най-малко три месеца, ако работодателят или работникът не представят други доказателства. Депутатите изискаха необходимите процедури за получаване на неполучените заплати от страна на работника да бъдат автоматични, т.е. без да се налага той да предприема каквото и да е било действие.
По искане на членовете на ЕП държавите-членки трябва да предвидят по-малки финансови санкции за лицата, използващи услугите на нелегални имигранти за домашни помощници, при условие, че няма случаи на експлоатация.
Механизъм за подаване на оплакване
Европейският парламент изисква също така държавите-членки да създадат механизми, позволяващи на нелегалните имигранти да подават оплаквания. По този начин трети страни, определени от държавите-членки (асоциации или синдикати), могат да посочат работодател, нарушил разпоредбите, без да рискуват вследствие на това да бъдат подведени под наказателна отговорност за подпомагане на незаконно пребиваващи лица. Нелегалните имигранти могат да получат временно разрешително за престой, ако сътрудничат в хода на наказателната процедура срещу техния работодател.
Предприятията, които работят с подизпълнители, също ще носят отговорност
Ако престъпилият закона работодател е подизпълнител, директният възложител на поръчката също ще бъде считан за отговорен. Неговата отговорност ще бъде пълна, ако се докаже, че е бил в течение относно незаконните действия на своя подизпълнител. Депутатите поискаха също така да се предвиди възможност за публикуване на списък на работодателите, нарушили директивата.
Ефикасни и достатъчни на брой проверки
Държавите-членки трябва да осъществяват ефикасни и достатъчни на брой проверки за контрол върху наемането на лица от трети страни, които пребивават незаконно. Те трябва да изискват също така от работодателите да проверяват дали техните работници, които са граждани на трети страни, имат валиден документ за престой и да информират националните власти за наемането на нови такива работници. Докладчик Claudio Fava ПЕС Италия A6-0026/2009 Доклад относно санкции срещу работодатели на незаконно пребиваващи граждани на трети страни Дебат: 3 февруари 2009 г.
Гласуване: 4 февруари 2009 г.
Процедура за съвместно вземане на решение (първо четене) Процедурно досие относно санкции срещу работодатели на незаконно пребиваващи граждани на трети страни Towards a common European Union immigration policy
BG
2
LINK
/oeil/file.jsp?id=5489642
BG
3
LINK
http://ec.europa.eu/justice_home/fsj/immigration/fsj_immigration_intro_en.htm
-//EP//TEXT REPORT A6-2009-0026 0 NOT XML V0//BG
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20090123BRI47059 FULL-TEXT DOC XML V0//BG
-//EP//TEXT IM-PRESS 20090123BRI47059 ITEM-COVER-BG DOC XML V0//BG
-//EP//TEXT IM-PRESS 20090123BRI47059 ITEM-002-BG DOC XML V0//BG
Околна среда
Краен доклад на Комисията по климатични промени: "2050: Бъдещето започва днес"
2009-01-29 - 13:07
Докладът, който ЕП ще гласува на 4 февруари, съдържа множество конкретни препоръки за създаването на европейска интегрирана политика по въпросите на климатичните изменения. Депутатите вземат за основа целта на ЕС да ограничи повишаването на глобалната температура до по-малко от 2°C и призовават за намаляване на емисиите на парникови газове с 25% до 40% до 2020 г. Те предлагат същевременно подробни мерки, които трябва да бъдат предприети в ключови икономически сектори.
На 4 февруари депутатите ще обсъдят и ще гласуват крайния доклад на Временната комисия по изменението на климата към ЕП, озаглавен "2050: Бъдещето започва днес – препоръки за бъдеща интегрирана политика на ЕС за опазване на климата". Докладчик е Karl-Heinz Florenz (ЕНП-ЕД, Германия).
Намаляване на емисиите на парникови газове с 25% до 40% до 2020 г.
В доклада се изразява дълбока загриженост от факта, че "изменението на климата оказва както по-бързо, така и по-сериозно отрицателно въздействие, отколкото се предполагаше преди". Поради това Европейската комисия трябва да следи "дали целта на ЕС от 2°C [повишаването на глобалната температура да се ограничи до по-малко от 2°C] все пак би постигнала целта да избегне опасното изменение на климата".
ЕС и другите индустриализирани държави трябва да си поставят обща средносрочна цел за намаляване на емисиите на парникови газове с 25% до 40% до 2020 г., както и дългосрочна цел за намаляване на емисиите с най-малко 80% до 2050 г. (в сравнение с 1990 г.)
Необходими са далновидност и воля за действие
Депутатите подчертават, че сме свидетели на повратен момент в енергийната и климатичната политика, който се характеризира с все по-големия недостиг на суровини. Според тях не трябва да се "капитулира пред комплексния характер на проблема" с климатичните промени, а е необходимо да се демонстрира далновидност, воля за действие и управленски качества.
Според доклада глобалното затопляне и произтичащото изменение на климата трябва да бъдат включени като нови параметри във всички европейски сфери и политики. Необходими са също така дългосрочни политически и образователни мерки, както и гражданите да бъдат изцяло ангажирани в борбата срещу климатичните изменения.
Подробни препоръки по сектори за борба с климатичните промени
В доклада са изредени широк кръг от мерки, които според депутатите трябва да бъдат предприети в следните области: енергетика, биогорива, енергийна ефективност, мобилност, логистика, туризъм, търговия с емисии на парникови газове, земеделие, животновъдство, горско стопанство, опазване на почвата, рибно и водно стопанство, управление на отпадъците и ресурсите, мерки за адаптиране, здравеопазване, растеж и заетост, насърчаване на технологиите на бъдещето, интелигентни компютърни системи, образование, обучение и повишаване на общественото внимание.
Предложените конкретни мерки от депутатите са следните:
- поставяне на задължителна цел за 20% повишаване на енергийната ефективност до
2020 г. и конкретни временни цели за намаляване на емисиите;
- създаването на партньорства в областта на слънчевата енергия с държавите от
средиземноморския регион, които да генерират слънчева енергия и да я пренасят в ЕС
чрез кабели с високо напрежение;
- неутралните енергийни резултати трябва да бъдат дългосрочната цел за строителния
сектор в Европа (до 2015 г. в новите жилищни сгради и до 2020 г. в новите търговски
и обществени сгради);
- създаване на Европейска общност за възобновяема енергия;
- Комисията трябва да обмисли още веднъж концепцията за квота за биогорива и
да "разработи гъвкави политики, при които да бъде взет предвид сложният характер на
производството на биогорива";
- държавите-членки и институциите на ЕС трябва да подкрепят изследванията в областта
на най-новите транспортни технологии, които щадят околната среда, като водород,
електричество, горивни клетки, хибридни или съвременни биогорива;
- Комисията трябва да разгледа възможността за формулиране на задължителни цели за
намаляване на емисиите на парникови газове от земеделието;
- учредяване на европейски фонд за изменението на климата и/или на съответни фондове
в държавите-членки;
- въвеждане на европейска "супермрежа", достъпна за всички видове доставчици на
електричество;
- насърчаване на гражданите да намалят емисиите по подходящ икономичен начин,
например чрез информацията за съдържанието на въглерод в продукти и услуги.
Атомна енергия
Докладът признава различията в подхода на държавите-членки по отношение на атомната енергия и призовава Комисията да отдели специално внимание на радиоактивните отпадъци и на завършването на техния цикъл с оглед на подобряване на безопасността.
Най-голям приоритет за европейското финансиране трябва да бъде изменението на климата
Депутатите считат, че основен приоритет в бъдещата финансова рамка на ЕС трябва да бъдат климатичните промени и мерките за борба с тях. Според тях е необходимо също да се увеличи финансирането на борбата срещу изменението на климата в развиващите се страни, като същевременно изискванията за намаляване на емисиите и мерките за адаптиране към климатичните промени трябва да бъдат включени в програмите, посветени на помощта за развитие.
Скоро ще бъде публикуван доклад, предназначен за широката публика
В рамките на три месеца след приемането на настоящия доклад депутатите планират да бъде съставена и публикувана негова версия, предназначена за широката публика.
Работна програма на Временната комисия по изменението на климата
Европейският парламент състави своята Временна комисия по изменението на климата на 25 април 2007 г. Настоящият доклад представлява заключенията на комисията след завършването на нейната работа. Като приложение към доклада могат да бъдат намерени подробни данни за дейността на комисията: тематични заседания, работна програма, медийни изяви, работни документи, студии, посещения на делегации. Докладчик Karl-Heinz Florenz ЕНП-ЕД Германия A6-0495/2008 Доклад относно "2050: Бъдещето започва днес – препоръки за бъдеща интегрирана политика на ЕС за опазване на климата " Дебат: 4 февруари 2009 г.
Гласуване: 4 февруари 2009 г.
Процедура относно доклад по собствена инициатива Процедурно досие относно "2050: Бъдещето започва днес – препоръки за бъдеща интегрирана политика на ЕС за опазване на климата " Интернет страница на Временната комисията по изменението на климата Международни усилия за борба с измененията на климата Изменения на климата: Евродепутатите подготвят ново законодателство Tackling climate change
BG
2
LINK
/oeil/file.jsp?id=5626312
BG
3
LINK
/activities/committees/homeCom.do?body=CLIM
BG
6
LINK
http://europa.eu/scadplus/leg/en/s15012.htm#POLICY
-//EP//TEXT REPORT A6-2008-0495 0 NOT XML V0//BG
-//EP//TEXT IM-PRESS 20081204FCS43825 0 NOT XML V0//BG
-//EP//TEXT IM-PRESS 20080825FCS35404 0 NOT XML V0//BG
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20090123BRI47059 FULL-TEXT DOC XML V0//BG
-//EP//TEXT IM-PRESS 20090123BRI47059 ITEM-001-BG DOC XML V0//BG
-//EP//TEXT IM-PRESS 20090123BRI47059 ITEM-003-BG DOC XML V0//BG
Енергетика
ЕП иска развиване на южния газопреносен коридор, включващ Набуко и Южен поток
2009-01-29 - 13:07
Извличайки необходимите поуки от кризата с доставките на газ, ЕП дава широк набор от препоръки за бъдещата енергийна стратегия на ЕС. Сред тях са приемането на задължителни планове за действие в извънредни ситуации, повече взаимосвързаност между мрежите на държавите-членки, както и развиване на южния газопреносен коридор, включващ Набуко, газопровода Турция-Гърция-Италия и Южен поток. Относно климатичните цели на ЕС до 2050 г., делът на възобновяемите енергии трябва да се увеличи с 60%.
Депутатите ще гласуват на 3 февруари доклада на Anne Laperrouze (АЛДЕ, Франция) относно втория стратегически енергиен преглед, който ще бъде включен в дневния ред на Европейския съвет на 19-20 март като част от обсъжданията относно бъдещата енергийна стратегия на ЕС.
Уроци от кризата: създаване на национални и ЕС планове за действие в извънредни ситуации
В светлината на неотдавнашната газова криза между Украйна и Русия, която остави без отопление много от гражданите на ЕС, депутатите искат Комисията да предложи преди края на тази година промени в директивата от 2004 г. относно сигурността на снабдяването с газ.
Ключовите елементи от преразглеждането на директивата трябва да включват създаване на ефективни национални и европейски планове за действие в извънредни ситуации, които да предвиждат общо обявяване на извънредна ситуация, разпределение на наличните доставки и инфраструктурен капацитет сред засегнатите страни, както и задействане на извънредни мерки в незасегнатите или по-малко засегнатите страни, за да се увеличат наличните количества газ за засегнатите държави.
Депутатите подчертават необходимостта от създаване на единна европейска газопреносна мрежа, свързваща всички държави в ЕС, както и необходимостта ЕС и държавите-членки да развият капацитет за съхраняване на природен газ с бързо освобождаване. По-нататък те настояват за развиване на връзките между преносните мрежи за природен газ и електроенергия, които преминават през Централна и Югоизточна Европа в посока север–юг, като мрежите в прибалтийския регион трябва да бъдат развити и интегрирани в западноевропейската мрежа.
Необходимо е ново споразумение за партньорство с Русия
Според текста на доклада Европейският съюз - дори и с помощта на амбициозни планове за икономии на енергия - вероятно пак ще бъде зависим в средносрочен план от доставки на изкопаемите енергийни източници от трети страни. Към днешна дата ЕС внася 50% от енергията, която консумира, като този дял може да стигне до 70% през 2030 г.
В този контекст депутатите подкрепят сключването на широкообхватно ново споразумение, което да замени Споразумението от 1997 г. за партньорство и сътрудничество с Русия, която осигурява 42% от доставките на природен газ за ЕС, 100% от вноса на природен газ в България, Словакия, Финландия и прибалтийските държави, както и над 30% от вноса на суров петрол в ЕС.
Разнообразяване на източниците и пътищата за доставка
Парламентът подкрепя проектите за разнообразяване на източниците и пътищата за доставка, по-специално развитието на южен газопреносен коридор, включващ проектите Набуко, газопровода Турция-Гърция-Италия и Южен поток. В дългосрочен план е особено важно осигуряването на доставки - когато политическите условия позволяват това - от други страни в Каспийския регион (като Узбекистан и Иран), които да бъдат допълнителен източник на доставки за ЕС.
Депутатите считат също така, че всички държави-членки трябва да имат достъп - пряко или чрез други държави-членки, въз основа на механизма за солидарност - до достатъчен капацитет за втечнен природен газ в ЕС.
Ядрена енергетика
Докладът припомня значението на ядрената енергия, която се произвежда в 15 от 27-те държави-членки и покрива около една трета от нуждите на Европейския съюз от електроенергия. Според депутатите е изключително важно европейските граждани да бъдат уверени, че ядрената енергия в ЕС се използва на "възможно най-високото технологично ниво на безопасност".
Депутатите подкрепят анализа на Комисията, според който е важно да се запази делът на ядрената енергия в енергийния микс и е необходимо създаването на "хармонизирана регулаторна и икономическа рамка", която да улеснява инвестициите в този сектор. Депутатите искат Комисията да изготви специална пътна карта за инвестициите в ядрени технологии, като същевременно е "наложително започването на обществен дебат за безопасното използването на този източник на енергия, без да се предрешава неговият изход".
Цели за климатичните промени до 2050 г.: 60 до 80 % по-малко емисии
Що се касае до политиката по климатичните изменения, членовете на ЕП призовават Европейският съюз и държавите-членки да намалят емисиите си от парникови газове с 60 до 80% до 2050 г., да повишат с 35% енергийната си ефективност и да увеличат дела на възобновяемите енергийни източници с 60%.
Икономиите на енергия са "най-ефикасното и евтино средство за подобряване на енергийната сигурност", поради което депутатите искат Комисията и държавите-членки "незабавно" да приемат правно обвързваща цел за енергийна ефективност от поне 20% до 2020 г. Другите две цели за 2020 г. - намаляване на емисиите на парникови газове с 20% и увеличаване на дела на възобновяемите енергии до 20% - вече бяха фиксирани в приетия през декември 2008 г. климатичен пакет.
Европейските депутати призовават Комисията да обмисли разширяване към трети страни на Енергийната общност между ЕС и Югоизточна Европа, както и да се създадат нови регионални енергийни пазари (по модела на югоизточната европейска енергийна общност) със съседни страни, като например Евросредиземноморската енергийна общност, които да гарантират сигурността на доставките. Докладчик Anne Laperrouze АЛДЕ Франция A6-0013/2009 Доклад относно втория стратегически енергиен преглед Дебат: 2 февруари 2009 г.
Гласуване: 3 февруари 2009 г.
Процедура относно доклад по собствена инициатива Процедурно досие относно втори преглед на енергийната стратегия Second Strategic Energy Review - Securing our Energy Future
BG
2
LINK
/oeil/file.jsp?id=5682622
BG
3
LINK
http://ec.europa.eu/energy/strategies/2008/2008_11_ser2_en.htm
-//EP//TEXT REPORT A6-2009-0013 0 NOT XML V0//BG
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20090123BRI47059 FULL-TEXT DOC XML V0//BG
-//EP//TEXT IM-PRESS 20090123BRI47059 ITEM-002-BG DOC XML V0//BG
-//EP//TEXT IM-PRESS 20090123BRI47059 ITEM-004-BG DOC XML V0//BG
Права на жените/Равни възможности
Грижите за деца и възрастни родители официално да се признаят за труд
2009-01-29 - 13:07
Някои хора едновременно са родители, грижат се за възрастни хора, зависими от тях, и активно участват на пазара на труда. Докладът за преодоляване на дискриминацията на основата на пола и солидарността между поколенията, който ЕП ще гласува на 3 февруари, настоява за официално признаване - особено в областта на социалното осигуряване и професионалния статут - на дейностите, свързани с възпитанието на децата и грижите за зависими лица.
Според доклада на Anna Z áborská (ЕНП-ЕД, Словакия) понятието за солидарност между поколенията не се ограничава единствено до грижите за децата, но "засяга също така и отговорностите към възрастните и зависимите хора". Депутатите отбелязват, че сред европейското население съществува поколение от жени, което се отличава със съвместяването едновременно на ролята на майка, на статута на дъщеря, грижеща се за родители в напреднала възраст, и на ролята на работничка.
Правно признаване на неформалния труд, свързан с отглеждането на деца и грижите за зависими лица
В този контекст ЕП настоява да се вземат мерки за правно, социално и икономическо признаване на неформалния труд, свързан със солидарността между поколенията, особено в областта на социалното осигуряване, професионалния статут и доходите. Депутатите искат също така Комисията да направи внимателен анализ на изследванията, предлагащи преминаване от трудов договор към договор за изпълнение на определена дейност, който по-добре отговаря на мобилността и различните жизнени цикли.
В същия дух членовете на ЕП приканват Комисията да представи инициативи за официално признаване на уменията, свързани с отглеждане на деца, грижи за зависими лица и управление на домакинството. Според тях е необходимо също така да се извърши преглед на политиките за съчетаване на семейния и професионалния живот, както и да се въведат данъчни облекчения за горепосочените дейности.
Преразглеждане на понятието "домашен труд"
Според текста на доклада е необходимо "да се започне процес на размисъл" относно понятието домашен труд. Според изследванията на икономисти и специалисти по демография приносът на жените към брутния вътрешен продукт (БВП) ще бъде още по-голям, ако се вземе предвид и домакинската работа, извършвана от тях.
Депутатите приканват статистическите институти на държавите-членки "да преценят възможностите за интегриране" на стойността на "невидимия труд", свързан със солидарността между поколенията, и на неговия принос за националния БВП. Те искат също така да се извърши оценка на въздействието на мерките за признаване на домашния труд, особено по отношение на пенсията.
Полемики по доклада в Комисията по права на жените и равенство между половете
Докладът предизвика доста полемики в Комисията по права на жените и равенство между половете на ЕП, тъй като докладчикът иска признаването на работата в домакинството, като например отглеждането на децата и грижите за възрастните хора. Според политическите групи, които се противопоставят на този подход (АЛДЕ, Зелени и Европейска обединена левица), това окуражава връщането на жените към домакинството. Докладчик Anna Záborská ЕНП-ЕД Словакия A6-0492/2008 Доклад относно преодоляването на дискриминацията на основата на пола и солидарността между поколенията Дебат: 2 февруари 2009 г.
Гласуване: 3 февруари 2009 г.
Процедура относно доклад по собствена инициатива Процедурно досие относно преодоляването на дискриминацията на основата на пола и солидарността между поколенията
BG
2
LINK
/oeil/FindByProcnum.do?lang=en&procnum=INI/2008/2118
-//EP//TEXT REPORT A6-2008-0492 0 NOT XML V0//BG
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20090123BRI47059 FULL-TEXT DOC XML V0//BG
-//EP//TEXT IM-PRESS 20090123BRI47059 ITEM-003-BG DOC XML V0//BG
-//EP//TEXT IM-PRESS 20090123BRI47059 ITEM-005-BG DOC XML V0//BG
Правосъдие и вътрешни работи
Борба срещу сексуалната експлоатация на деца и детската порнография
2009-01-29 - 13:07
Според доклад, който Европейският парламент ще гласува на 3 февруари в Страсбург, "сприятеляването с деца с цел сексуална злоупотреба" (на английски grooming) и педофилските чат-стаи и форуми в интернет трябва да бъдат криминализирани. Депутатите предлагат сексуалното престъпление срещу деца в или извън ЕС да подлежи на екстратериториално наказателно законодателство, а ЕС от своя страна трябва да финансира програми за превенция.
Депутатите от ЕП ще гласуват на предстоящата сесия в Страсбург доклада на Roberta Angelilli (СЕН, Италия), в който те призовават държавите-членки да обявят "всички видове сексуална злоупотреба с деца за престъпление", включително "сприятеляването с деца с цел сексуална злоупотреба". Според тях насилственото принуждаване на деца да сключат брак също трябва да бъде обявено за престъпление.
Криминализиране на педофилските чат-стаи и форуми в интернет
Имайки предвид, че използването на нови технологии от децата непрекъснато нараства и че все по-голяма част от техния социален живот се осъществява в интернет, членовете на ЕП искат дейността на доставчиците на педофилски чат-стаи и педофилски форуми в интернет да бъде криминализирана. Доставчиците на интернет трябва да блокират достъпа до педофилски уебсайтове или да изискват премахване на регистрираните имена на домейните, които се използват за детска порнография.
Компаниите за кредитни карти трябва блокират работата на интернет базираната система за плащане по отношение на уебсайтове, които участват в продажбата на детска порнография по интернет.
Лицата, чиято работа включва редовен контакт с деца, трябва от своя страна да съобщават за ситуации, в които подозират злоупотреба с деца. Досиетата за съдимост на кандидатите за определени длъжности за работа с деца трябва да минават на проверка, смятат депутатите.
Жертвите на сексуална експлоатация да подават повече наказателни и граждански искове
ЕП иска Комисията да преразгледа рамковото решение за борба срещу сексуалната експлоатация на деца и детската порнография, за да могат да бъдат създадени "национални системи за управление по отношение на извършителите на сексуални престъпления", които да включват оценка на риска, програми за интервенция и терапии за предотвратяване или свеждане до минимум на риска от повторни нарушения. Тези програми биха могли да бъдат финансирани от общия бюджет на ЕС.
Депутатите призовават също държавите-членки да насърчават жертвите на сексуална експлоатация да подават повече наказателни и граждански искове в националните съдилища срещу извършителите на сексуални престъпления. Висшестоящото положение на извършителя на престъплението (в семейството, образователната система, професионалните отношения, в случаите на незаконна имиграция) трябва да бъде разглеждано като утежняващо вината обстоятелство.
Детският секстуризъм да бъде обявен за престъпление
Парламентът настоява детския секстуризъм да бъде обявен за престъпление във всички държави-членки, като в същото време всички граждани на ЕС, които извършат сексуално престъпление срещу деца в която и да е държава в ЕС или извън него, трябва да подлежат на еднакво екстратериториално наказателно законодателство, приложимо в целия ЕС.
В заключение депутатите подчертават, че седем държави-членки все още не са подписали Конвенцията на Съвета на Европа за закрила на децата срещу сексуална експлоатация и сексуално насилие, а осем държави-членки все още не са ратифицирали Факултативния протокол към Конвенцията на ООН за правата на детето относно търговията с деца, детска проституция и детска порнография. Докладчик Roberta Angelilli СЕН Италия A6-0012/2009 Доклад относно предложение за препоръка на Европейския парламент до Съвета относно борбата срещу сексуалната експлоатация на деца и детската порнография Дебат: 3 февруари 2009 г.
Гласуване: 3 или 4 февруари 2009 г.
Процедура относно доклад по собствена инициатива Процедурно досие относно предложение за препоръка на Европейския парламент до Съвета относно борбата срещу сексуалната експлоатация на деца и детската порнография Комисия за граждански свободи, правосъдие и вътрешни работи Optional Protocol to the Convention on the Rights of the Child on the sale of children, child prostitution and child pornography Protection of Children against Sexual Exploitation and Sexual Abuse (Council of Europe
BG
2
LINK
/oeil/file.jsp?id=5645632
BG
3
LINK
/activities/committees/homeCom.do?body=LIBE
BG
4
LINK
http://www.unhchr.ch/html/menu2/6/crc/treaties/opsc.htm
BG
5
LINK
http://www.coe.int/t/e/legal_affairs/legal_co-operation/fight_against_sexual_exploitation_of_children/
-//EP//TEXT REPORT A6-2009-0012 0 NOT XML V0//BG
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20090123BRI47059 FULL-TEXT DOC XML V0//BG
-//EP//TEXT IM-PRESS 20090123BRI47059 ITEM-004-BG DOC XML V0//BG
-//EP//TEXT IM-PRESS 20090123BRI47059 ITEM-006-BG DOC XML V0//BG
Външни отношения
Тържествено заседание с Mahmoud Abbas, президент на Палестинската автономия
2009-01-29 - 13:07
На 4 февруари от 12 часа местно време в Европейския парламент в Страсбург ще се състои тържествено заседание с участието на президента на Палестинската автономия Mahmoud Abbas, който ще изнесе реч пред депутатите. По време на януарската си сесия ЕП проведе дебат и прие резолюция относно положението в Газа, в която се настояваше за постигане на примирие, гарантирано от механизъм, който може да включва разполагането на "многонационално присъствие". В резолюцията от 15 януари 2009 г. депутатите изразиха шока си от страданието на цивилното население в Газа. Те подчертаха също така голямото значение на подновяването на усилията за "помирение между всички части на палестинското общество въз основа на споразумението от Мека от февруари 2007 г." (което включва приемането на правото на Израел да съществува). ЕП изтъкна и необходимостта от постоянна географска връзка между ивицата Газа и Западния бряг и от тяхното "мирно и трайно" политическо обединение.
В приетия текст европейските депутати настояха за перманентно отваряне на контролно-пропускателните пунктове, вдигане на блокадата и предотвратяване на незаконния трафик на оръжия и муниции. Тържествено заседание
4 февруари 2009 г., 12 ч. местно време Резолюция на Европейския парламент от 15 януари 2009 г. за положението в ивицата Газа The EU & the Middle East Peace Process
BG
2
LINK
http://ec.europa.eu/external_relations/mepp/index.htm
-//EP//TEXT TA P6-TA-2009-0025 0 NOT XML V0//BG
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20090123BRI47059 FULL-TEXT DOC XML V0//BG
-//EP//TEXT IM-PRESS 20090123BRI47059 ITEM-005-BG DOC XML V0//BG
-//EP//TEXT IM-PRESS 20090123BRI47059 ITEM-007-BG DOC XML V0//BG
Външни отношения
Депутатите ще гласуват резолюция по повод положението в Косово
2009-01-29 - 13:07
На 4 февруари в Европейския парламент в Страсбург депутатите ще проведат дебат по повод положението в Косово, след което на 5 февруари ще гласуват резолюция по въпроса. Основните точки в нея ще бъдат започналата на 9-ти декември 2008 г. мисия EULEX на ЕС и ролята на специалния представител на Европейския съюз в Косово. 5 от 27-те държави-членки все още не са признали независимостта на Косово. Друга важна точка от резолюцията се очаква да бъде необходимостта от повече усилия от страна на властите в Косово за постигане на по-добро управление, особено в областта на малцинствата.
Чешкото председателство на ЕС вече обяви, че ще отдели специално внимание на Косово и неговото възможно най-тясно приобщаване към процеса за стабилизиране и асоцииране на Западните Балкани с ЕС. Председателството ще работи също така за постепенното нормализиране на отношенията между Сърбия и Косово, включително тяхното участие в различни инициативи за регионално сътрудничество. Изявления на Съвета и Комисията
Дебат: 4 февруари 2009 г.
Гласуване на резолюция: 5 февруари 2009 г. Kosovo - EU Kosovo relations
BG
1
LINK
http://ec.europa.eu/enlargement/potential-candidate-countries/kosovo/eu_kosovo_relations_en.htm
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20090123BRI47059 FULL-TEXT DOC XML V0//BG
-//EP//TEXT IM-PRESS 20090123BRI47059 ITEM-006-BG DOC XML V0//BG
-//EP//TEXT IM-PRESS 20090123BRI47059 ITEM-COVER-BG DOC XML V0//BG
-//EP//TEXT IM-PRESS 20090123BRI47059 ITEM-001-BG DOC XML V0//BG
-//EP//TEXT IM-PRESS 20090123BRI47059 ITEM-002-BG DOC XML V0//BG
-//EP//TEXT IM-PRESS 20090123BRI47059 ITEM-003-BG DOC XML V0//BG
-//EP//TEXT IM-PRESS 20090123BRI47059 ITEM-004-BG DOC XML V0//BG
-//EP//TEXT IM-PRESS 20090123BRI47059 ITEM-005-BG DOC XML V0//BG
-//EP//TEXT IM-PRESS 20090123BRI47059 ITEM-006-BG DOC XML V0//BG
-//EP//TEXT IM-PRESS 20090123BRI47059 ITEM-007-BG DOC XML V0//BG
-//EP//DTD IM-PRESS 20050901 BRI-FULL DOC XML V0//EN
-//EP//STYLESHEET IM-PRESS 20050901 BRI-FULL DOC XML V0//EN
-//EP//TEXT IM-PRESS 20090123BRI47059 ITEM-COVER-BG DOC XML V0//BG
-//EP//TEXT IM-PRESS 20090123BRI47059 ITEM-001-BG DOC XML V0//BG
-//EP//TEXT IM-PRESS 20090123BRI47059 ITEM-002-BG DOC XML V0//BG
-//EP//TEXT IM-PRESS 20090123BRI47059 ITEM-003-BG DOC XML V0//BG
-//EP//TEXT IM-PRESS 20090123BRI47059 ITEM-004-BG DOC XML V0//BG
-//EP//TEXT IM-PRESS 20090123BRI47059 ITEM-005-BG DOC XML V0//BG
-//EP//TEXT IM-PRESS 20090123BRI47059 ITEM-006-BG DOC XML V0//BG
-//EP//TEXT IM-PRESS 20090123BRI47059 ITEM-007-BG DOC XML V0//BG
