ВЪПРОС С ИСКАНЕ ЗА УСТЕН ОТГОВОР H-0055/08
за времето за въпроси на месечната сесия през Февруари 2008
съгласно член 109 от Правилника за дейността на ЕП
от
Evgeni Kirilov
към Комисията
Относно: Липса на възможност за гражданите на ЕС да използват кирилица и гръцка азбука при поръчка на публикации от книжарницата н ЕС.
В съответствие със законодателството на ЕС всички официални езици и азбуки са равнопоставени и гражданите на ЕС могат да ги използват равнопоставено. Как Комисията може да обясни липсата на възможност за гражданите на ЕС да използват кирилица и гръцка азбука при поръчка на публикации от книжарницата на ЕС, която е под управлението на официалната Служба за публикации на ЕС?
