A7-0382/2011
16.11.2011
*
ДОКЛАД
относно предложението за решение на Съвета за изменение на Решение 2007/659/ЕО по отношение на срока на прилагането му, както и по отношение на годишната квота с намалена акцизна ставка
(COM(2011)0577 – C7‑0311/2011 – 2011/0248(CNS))
Комисия по регионално развитие
Докладчик: Danuta Maria Hübner
(Опростена процедура - член 46, параграф 1 от Правилника за дейността)
PE 475.887v02-00
Легенда на използваните знаци
* Процедура на консултация
*** Процедура на одобрение
***I Обикновена законодателна процедура (първо четене)
***II Обикновена законодателна процедура (второ четене)
***III Обикновена законодателна процедура (трето четене)
(Посочената процедура се базира на правното основание, предложено в проекта на акт.)
Изменения към проект на акт
Измененията към проекта на акт, внесени от Парламента, се обозначават в получер курсив . Отбелязването в курсив е предназначено за съответните технически служби и се отнася до частите от проекта на акт, за които е предложено изменение с оглед изготвяне на окончателния текст (например очевидно грешни или липсващи части в текста на даден език). Предложенията за поправка подлежат на съгласуване със засегнатите технически служби.
Антетката на всяко изменение към съществуващ акт, който проектът на акт има за цел да измени, съдържа трети и четвърти ред, където се посочват съответно съществуващият акт и засегнатата разпоредба от него. Възпроизведените части от разпоредба на съществуващ акт, която Парламентът желае да измени, но която остава непроменена в проекта на акт, се отбелязват с получер шрифт. Евентуални заличавания, които засягат такива части от текста се обозначават по следния начин: [...] .
СЪДЪРЖАНИЕ
ПРОЕКТ НА ЗАКОНОДАТЕЛНА РЕЗОЛЮЦИЯ НА ЕВРОПЕЙСКИЯ ПАРЛАМЕНТ....5
ИЗЛОЖЕНИЕ НА МОТИВИТЕ...............................................................................................6
ПРОЦЕДУРА.............................................................................................................................7
ПРОЕКТ НА ЗАКОНОДАТЕЛНА РЕЗОЛЮЦИЯ НА ЕВРОПЕЙСКИЯ ПАРЛАМЕНТ
относно предложението за решение на Съвета за изменение на Решение 2007/659/ЕО по отношение на срока на прилагането му, както и по отношение на годишната квота с намалена акцизна ставка
( COM(2011)0577 – C7‑0311/2011 – 2011/0248(CNS) )
(Специална законодателна процедура – консултация)
Европейският парламент ,
– като взе предвид предложението на Комисията до Съвета ( COM(2011)0577 ),
– като взе предвид член 349 от Договора за функционирането на ЕС, съгласно който Съветът се е консултирал с него ( C7‑0311/2011 ),
– като взе предвид член 55 и член 46, параграф 1 от своя правилник,
– като взе предвид доклада на комисията по регионално развитие ( A7-0382/2011 ),
1. одобрява предложението на Комисията;
2. отправя покана към Съвета, в случай че възнамерява да се отклони от текста, одобрен от Парламента, да информира последния за това;
3. призовава Съвета да се консултира отново с него, в случай че възнамерява да внесе съществени изменения в текста, одобрен от Парламента;
4. възлага на своя председател да предаде позицията на Парламента съответно на Съвета и на Комисията, както и на националните парламенти.
ИЗЛОЖЕНИЕ НА МОТИВИТЕ
Като се вземат предвид специалните условия, характеристики и ограничения на най-отдалечените райони на ЕС, в това число френските отвъдморски департаменти, Съветът, по предложение на Комисията и след консултация с Европейския парламент, ще приеме специфични мерки, насочени към определяне на условията за прилагане на Договорите, включително и на общите политики. Една от засегнатите от тези специфични мерки области е фискалната политика. Споменатите по-горе мерки обаче няма да нарушат целостта и съгласуваността на правния ред на Съюза.
С Решение 2007/659/ЕО на Съвета от 9 октомври 2007 г., прието въз основа на член 299, параграф 2 от Договора за ЕО (понастоящем член 349 от ДФЕС), на Франция се разрешава да прилага по отношение на „традиционния“ ром, произвеждан във френските отвъдморски департаменти и продаван в континенталната част на Франция, намалена акцизна ставка. Намалената акцизна ставка се ограничава до годишна квота от 108 000 хектолитра чист алкохол. Дерогацията изтича на 31 декември 2012 г.
На 29 юни 2010 г. френските органи изпратиха на Комисията доклада, предвиден в член 4 от Решение 2007/659/ЕО, който включваше две искания. На първо място е искането да бъде увеличена годишната квота от 108 000 хектолитра на 125 000 хектолитра чист алкохол, за да бъдат отразени промените на пазара на ром в ЕС. На второ място е искането срокът на прилагане на Решение 2007/659/ЕО да бъде удължен с една година, до 31 декември 2013 г., с цел този срок да бъде приведен в съответствие със срока на решението на Комисията от 27 юни 2007 г. относно държавна помощ, свързано със същия въпрос (Държавна помощ № N 530/2006).
ЗАКЛЮЧЕНИЕ
Съгласно разпоредбите на член 46 от Правилника за дейността председателят предлага резолюцията да бъде приета без изменения.
ПРОЦЕДУРА
Заглавие
Изменение на Решение 2007/659/ЕО по отношение на срока на прилагането му, както и по отношение на годишната квота с намалена акцизна ставка
Позовавания
COM(2011)0577 – C7-0311/2011 – 2011/0248(CNS)
Дата на консултация с ЕП
3.10.2011 г.
Водеща комисия
Дата на обявяване в заседание
REGI
12.10.2011 г.
Подпомагаща(и) комисия(и)
Дата на обявяване в заседание
ECON
12.10.2011 г.
AGRI
12.10.2011 г.
Неизказано становище
Дата на решението
ECON
9.11.2011 г.
AGRI
7.11.2011 г.
Докладчик(ци)
Дата на назначаване
Danuta Maria Hübner
14.11.2011 г.
Заместен(и) докладчик(ци)
Elie Hoarau
Danuta Maria Hübner
Опростена процедура - Дата на решението
14.11.2011 г.
Разглеждане в комисия
14.11.2011 г.
Дата на приемане
14.11.2011 г.
Дата на внасяне
16.11.2011 г.
