ВЪПРОС С ИСКАНЕ ЗА УСТЕН ОТГОВОР H-0006/10
за времето за въпроси на месечната сесия през Януари 2010
съгласно член 116 от Правилника за дейността на ЕП
от
Georgios Toussas
към Комисията
Относно: Трагичната гибел на 9 моряци на кораба "Aegean Wind"
Навръх Рождество Христово 9 моряци загинаха при пожар, избухнал на 26-годишния кораб „Aegean Wind”, плаващ под гръцки флаг. Този нов морски „инцидент” се прибавя към предходните, които взеха многобройни човешки жертви, като с ферибота „Express Samina”, товарните кораби „Дистос” и „Iron Antonis”, както и „Errica”, „Prestige” и др. Държавите-членки и ЕС приспособяват морската си политика към изискванията на корабособствениците за конкурентоспособност и доходност, и като пренебрегват справедливите искания на моряците, позволяват на стари и неподдържани кораби да плават, увеличават работното натоварване на моряците, намалявайки личния състав, и налагат изтощително работно време от по 16-18 часа на ден, всичко това с гибелни последици за сигурността на човешкия живот при пътуване по море.
Знае ли Комисията дали „Aegean Wind” е спазвал на елементарните правила за безопасност, които биха предотвратили смъртта на моряците, дали корабът е бил оборудван с необходимите системи за противопожарна защита и погасяване, и ако да, то дали те са били в изправност? ΕMSΑ предоставила ли е информация и оценка за причините за смъртта на моряците?
